\NormalFont\ShortTitle{UJakhobe}

{\MT UJakhobe



\par }\ChapOne{1}{\PP \VerseOne{1}UJakhobe inceku kaNkulunkulu leyeNkosi uJesu Khristu,

\par }{\BB \par }
{\PP Kuzo izizwana ezilitshumi lambili ezihlakazekele phakathi kwezizwe:

\par }{\BB \par }
{\PP Ngiyalibingelela.


\par }{\BB \par }
{\SH Ukuhlolwa Lezilingo
\par }
{\PP \VS{2}Bazalwane bami, lapho lisehlelwa yizilingo ezitshiyeneyo, kubaleni njengentokozo epheleleyo

\VS{3}ngoba liyakwazi ukuthi ukuhlolwa kokholo lwenu kukhulisa ukubekezela.

\VS{4}Ukubekezela kufanele kuwuqede umsebenzi wakho ukuze lina likhule njalo liphelele, lingasileli ngalutho.

\VS{5}Nxa omunye wenu eswela ukuhlakanipha kumele acele kuNkulunkulu onika bonke ngesihle engadinganga sici, ngempela uzakuphiwa.

\VS{6}Kodwa lapho ecela kumele akholwe angathandabuzi ngoba othandabuzayo unjengegagasi lolwandle eliphetshulwa ngumoya uliphose.

\VS{7}Umuntu lowo akumelanga acabange ukuthi kulolutho azaluthola eNkosini;

\VS{8}ungumuntu ongqondombili, kazinzanga kukho konke akwenzayo.


\par }{\PP \VS{9}Umzalwane olesimo esiphansi kumele aziqhenye ngesikhundla sakhe esiphezulu.

\VS{10}Kodwa lowo onothileyo kumele aziqhenye ngesikhundla sakhe esiphansi, ngoba uzadlula njengeluba leganga.

\VS{11}Ngoba ilanga liphuma litshisa okuhangulayo libunise ihlumela, umqhakazo walo uwohloke lobuhle balo buphele. Ngokufanayo umuntu onothileyo uzanyamalala elokhu esawenza umsebenzi wakhe.


\par }{\PP \VS{12}Ubusisiwe umuntu oqiniselayo ekulingweni, ngoba lapho esephumelele ekuhlolweni, uzaphiwa umqhele wokuphila, ukuphila uNkulunkulu akuthembisa labo abamthandayo.


\par }{\PP \VS{13}Ekulingweni, kakho okumele athi, “UNkulunkulu uyangilinga.” Ngoba uNkulunkulu angeke alingwe yibubi, futhi kalingi muntu;

\VS{14}kodwa lowo lalowo ulingwa yinkanuko yakhe embi, lapho edonselwa kude ehugwa.

\VS{15}Ngakho-ke, nxa inkanuko isidaliwe izala isono; njalo isono lapho sesikhulile okugcweleyo, sizala ukufa.


\par }{\PP \VS{16}Lingakhohliswa bazalwane bami abathandekayo.

\VS{17}Zonke izipho ezinhle lezipheleleyo zivela phezulu, zehlele phansi zivela kuYise wezibane zasezulwini, ongaguqukiyo njalo ongelathunzi lokuphenduka.

\VS{18}Wakhetha ukusizala ngelizwi leqiniso ukuze sibe luhlobo lwezithelo zakuqala kukho konke akudalayo.


\par }{\SH Ukulalela Lokwenza
\par }
{\PP \VS{19}Bazalwane bami abathandekayo, qaphelani lokhu: Umuntu wonke kumele aphange alalele, aphuze ukukhuluma, njalo aphuze lokuthukuthela

\VS{20}ngoba ukuthukuthela komuntu kakulethi ukuphila okulungileyo okufiswa nguNkulunkulu.

\VS{21}Ngakho-ke, lahlani amanyala wonke lobubi obande kangaka, lilamukele ngokuthobeka ilizwi elahlanyelwa kini, elingalisindisa.


\par }{\PP \VS{22}Lingalaleli ilizwi nje kuphela, beselizikhohlisa ngalokho. Yenzani lokho elikutshoyo.

\VS{23}Loba ngubani olalela ilizwi kodwa angaze enza elikutshoyo unjengomuntu okhangela ubuso bakhe esibukweni

\VS{24}kuthi esezibukile asuke ahle akhohlwe ukuthi unjani.

\VS{25}Kodwa umuntu owukhangela ngenjongo umthetho opheleleyo oletha ukukhululeka, njalo aqhubeke esenza lokhu engakhohlwa asekuzwile, kodwa ekwenza, uzabusiswa kulokho akwenzayo.


\par }{\PP \VS{26}Nxa umuntu ecabanga ukuthi uyakholwa kodwa engabambi ulimi lwakhe okuqinileyo, uyazikhohlisa njalo lokholo lwakhe luyize.

\VS{27}Ukukholwa okwamukelwa nguNkulunkulu uBaba okuhlambulukileyo njalo kungelasici yilokhu: ukugcina izintandane labafelokazi ekuhluphekeni kwabo, kanye lokuzigcina thina ngokwethu ekungcolisweni ngumhlaba.




\par }\Chap{2}{\SH Ukubandlulula Akuvunyelwa
\par }
{\PP \VerseOne{1}Bazalwane bami, njengabakholwayo eNkosini yethu elenkazimulo uJesu Khristu, lingabandlululi.

\VS{2}Kasithi umuntu ufika emhlanganweni wenu egqize indandatho yegolide, egqoke lezigqoko ezinhle, besekungena umyanga egqoke izigqoko ezinithizelayo.

\VS{3}Nxa limnaka kakhulu lowo ogqoke izigqoko ezinhle lithi kuye, “Nansi isihlalo esingcono,” kodwa kongumyanga lithi, “Wena mana laphayana,” kumbe lithi, “Hlala phansi eduze kwezinyawo zami,”

\VS{4}Kambe kalibandlululanga njalo laba ngabahluleli abalemicabango emibi na?


\par }{\PP \VS{5}Lalelani, bazalwane bami abathandekayo: Kanti uNkulunkulu kabakhethanga yini labo abangabayanga emehlweni omhlaba ukuba babengabanothileyo ekukholweni kanye lokudla ilifa lombuso awuthembisa labo abamthandayo na?

\VS{6}Kodwa lina libathukile abayanga. Abanothileyo akusibo yini abadinga inzuzo ngani? Akusibo yini abalihudulela emithethwandaba?

\VS{7}Akusibo yini abahlambaza ibizo lobukhosi elalowo lina elingabakhe na?


\par }{\PP \VS{8}Nxa liwugcina sibili umthetho wobukhosi otholakala eMbhalweni othi, “Thanda umakhelwane wakho njengalokhu uzithanda,”\FTNT{*}{{\FR 2:8 }{\FT{ULevi 19.18}}} lenza okulungileyo.

\VS{9}Kodwa nxa libandlulula lenza isono njalo lilahlwa ngumthetho njengabephuli bomthetho.

\VS{10}Ngoba loba ngubani ogcina umthetho wonke, kodwa akhubeke endaweni eyodwa, ulecala lokuwephula wonke.

\VS{11}Ngoba yena owathi, “Ungafebi,”\FTNT{†}{{\FR 2:11 }{\FT{U-Eksodasi 20.14; UDutheronomi 5.18}}} wathi futhi, “Ungabulali.”\FTNT{‡}{{\FR 2:11 }{\FT{U-Eksodasi 20.13; UDutheronomi 5.17}}} Nxa ungafebi, kodwa ubulala, usube yisaphulamthetho.


\par }{\PP \VS{12}Khulumani njalo lenze njengalabo abazakwahlulelwa ngumthetho onika ukukhululeka,

\VS{13}ngoba ukwahlulela okungelasihawu kuzakuba kulowo obengelasihawu. Isihawu sinqoba ukwahlulela!


\par }{\SH Ukukholwa Lezenzo
\par }
{\PP \VS{14}Kusizani bazalwane bami, nxa umuntu esithi ulokholo kodwa engelazenzo? Ukholo olunjalo lungamsindisa na?

\VS{15}Kasithi umfowenu loba udadewenu kalazigqoko lokudla kwansukuzonke.

\VS{16}Nxa omunye wenu esithi kuye, “Hamba, ngikufisela okuhle; hlala ufudumala njalo usutha,” kodwa angenzi lutho ngalezi zinswelo zakhe zomzimba, kusizani na?

\VS{17}Ngokunjalo, ukukholwa nje kuphela, nxa kungelamisebenzi kufile.


\par }{\PP \VS{18}Kodwa omunye uzakuthi, “Wena ulokukholwa; mina ngilezenzo.”

\par }{\PP Ngitshengisa ukukholwa kwakho kungelazenzo, njalo mina ngizakutshengisa ukukholwa kwami ngalokho engikwenzayo.

\VS{19}Uyakholwa ukuthi kuloNkulunkulu oyedwa. Kulungile! Lamadimoni ayakukholwa lokhu njalo ayathuthumela.


\par }{\PP \VS{20}Wena ndoda eyisiwula, ufuna ubufakazi bokuthi ukukholwa okungelamisebenzi kuyize na?

\VS{21}Kanje ukhokho wethu u-Abhrahama kabalwanga njengolungileyo ngenxa yalokhu akwenzayo lapho anikela indodana yakhe u-Isaka e-alithareni na?

\VS{22}Liyabona ukuthi ukukholwa kwakhe lezenzo zakhe kwakusebenza ndawonye, njalo ukukholwa kwakhe kwapheleliswa yilokho akwenzayo.

\VS{23}Njalo umbhalo wagcwaliseka othi, “U-Abhrahama wakholwa uNkulunkulu, njalo kwabalwa kuye njengokulunga,”\FTNT{§}{{\FR 2:23 }{\FT{UGenesisi 15.6}}} njalo wabizwa ngokuthi ngumngane kaNkulunkulu.

\VS{24}Liyabona ukuthi umuntu ulungiswa yilokho akwenzayo hatshi ngokukholwa kuphela.


\par }{\PP \VS{25}Ngokunjalo, loRahabi isifebe konje kabalwanga njengolungileyo ngalokho akwenzayo lapho anika inhloli indawo yokulala wabuya wazikhupha ngenye indlela na?

\VS{26}Njengoba umzimba ongelamoya ufile, ngokunjalo ukukholwa okungelamisebenzi kufile.




\par }\Chap{3}{\SH Ukuthambisa Ulimi
\par }
{\PP \VerseOne{1}Bazalwane bami, abanengi benu akumelanga babe ngabafundisi ngoba liyakwazi ukuthi thina esifundisayo sizakwahlulelwa kalukhunikazi.

\VS{2}Sonke siyakhubeka ngezindlela ezinengi. Nxa umuntu engakaze abelesici kulokho akutshoyo, ungumuntu opheleleyo, oyenelisayo ukuwubamba wonke umzimba wakhe.


\par }{\PP \VS{3}Lapho sifaka amatomu emilonyeni yamabhiza ukuba asilalele, ibhiza singaliphendula lonke.

\VS{4}Kumbe lithathe imikhumbi njengesibonelo. Lanxa imikhulu kangaka njalo iqhutshwa ngumoya olamandla, iqondiswa ngophinyana oluncane loba kungaphi lapho umtshayeli afuna ukuya khona.

\VS{5}Ngokufanayo ulimi luyisitho esincane somzimba kodwa luyazincoma kakhulu. Cabangani ngehlathi elikhulu elithungelwa yinhlansi encane yomlilo.

\VS{6}Ulimi lalo lungumlilo, umhlaba wobubi phakathi kwezitho zomzimba. Lungcolisa lonke uqobo lomuntu, luyithungele ngomlilo yonke impilo yakhe, lalo luthungelwe yisihogo somlilo.


\par }{\PP \VS{7}Zonke inhlobo zezinyamazana, izinyoni, lezihuquzelayo kanye lezidalwa zasolwandle ziyathanjiswa njalo sezathanjiswa ngumuntu,

\VS{8}kodwa akulamuntu ongathambisa ulimi, luyibubi obuyaluzelayo, lugcwele itshefu ebulalayo.


\par }{\PP \VS{9}Ngolimi siyayibonga iNkosi uBaba, njalo ngalo sithuka abantu abenziwa ngomfanekiso kaNkulunkulu.

\VS{10}Emlonyeni munye kuphuma ukubonga lokuthuka. Bazalwane bami, lokhu akufanelanga.

\VS{11}Kambe amanzi amnandi lamanzi aletswayi angagobhoza mthombo munye na?

\VS{12}Bazalwane bami, umkhiwa ungathela ama-oliva na, kumbe ivini lithele imikhiwa na? Lomthombo oletswayi awungeke ukhuphe amanzi amnandi.


\par }{\SH Imihlobo Emibili Yokuhlakanipha
\par }
{\PP \VS{13}Ngubani ohlakaniphileyo loqedisisayo phakathi kwenu na? Kakubonakalise ngokuphila kwakhe kuhle, langezenzo ezenziwa ngokuzithoba okuvela ekuhlakanipheni.

\VS{14}Kodwa nxa ligcine umhawu lokulangazela kobukhwele ezinhliziyweni zenu, lingazincomi ngakho kumbe liphike iqiniso.

\VS{15}“Ukuhlakanipha” okunjalo kakwehli kuvela ezulwini, kodwa ngokwasemhlabeni, akusikomoya, ngokwamadimoni.

\VS{16}Ngoba lapho okulomhawu khona lokutshisekela kokuzisuthisa kulapho okutholakala khona ingxabangxoza kanye lezenzo zonke ezimbi.


\par }{\PP \VS{17}Kodwa ukuhlakanipha okuvela ezulwini kuqala ngokuhlambuluka; besekuthanda ukuthula, kulozwelo, kuyazehlisa, kugcwele isihawu lezithelo ezinhle, kakukhethi njalo kuqotho.

\VS{18}Abalamuli abahlanyela ukuthula bathola isivuno sokulunga.




\par }\Chap{4}{\SH Zehliseni KuNkulunkulu
\par }
{\PP \VerseOne{1}Kuyini okubangela ukulwa lengxabano phakathi kwenu na? Kakuveli ezinkanukweni zenu ezilwayo phakathi kwenu na?

\VS{2}Lifuna ulutho oluthile, kodwa kalilutholi. Liyabulala njalo lihawukele kodwa kalingeke likuthole lokho elikufunayo. Liyaxabana lilwe. Kalilalutho ngoba kaliceli kuNkulunkulu.

\VS{3}Lapho licela, kaliphiwa ngoba licela ngenjongo embi, ukuba lichithe lokho elikuzuzayo enjabulweni yenu.


\par }{\PP \VS{4}Lina zifebe zabantu, kalikwazi yini ukuthi ubungane lomhlaba kuyikuzonda uNkulunkulu na? Umuntu okhetha ukuba ngumngane womhlaba uba yisitha sikaNkulunkulu.

\VS{5}Kumbe licabanga ukuthi umbhalo utsho kungelasizatho ukuthi umoya awenza ukuba uhlale phakathi kwethu ugebela ebukhweleni?

\VS{6}Kodwa yena usinika umusa owengeziweyo. Yikho-nje umbhalo usithi:

\par }{\Q “UNkulunkulu umelana labazigqajayo,

\par }{\QB kodwa abe lomusa kwabathobekileyo.”\FTNT{*}{{\FR 4:6 }{\FT{Izaga 3.34}}}


\par }{\PP \VS{7}Ngakho-ke, zehliseni kuNkulunkulu. Menqabeleni uSathane, uzalibalekela.

\VS{8}Sondelani phansi kukaNkulunkulu laye uzasondela kini. Gezani izandla zenu lina zoni, lihlambulule lezinhliziyo zenu, lina abangqondombili.

\VS{9}Dabukani, lilile, likhale. Guqulani ukuhleka kwenu kube yikukhala, kuthi ukuthokoza kwenu kube yikudana.

\VS{10}Zithobeni phambi kweNkosi, izaliphakamisa.


\par }{\PP \VS{11}Bazalwane, lingachothozani. Umuntu okhuluma kubi ngomzalwane wakhe, loba amahlulele, ukhuluma kubi ngomthetho awahlulele. Lapho lisahlulela umthetho, kaliwugcini kodwa liyawahlulela.

\VS{12}KuloMenzi wemithetho loMahluleli oyedwa kuphela, lowo olamandla okusindisa lokubhubhisa. Kodwa lina lingobani ukuba lahlulele omakhelwane benu na?


\par }{\SH Ukuzincoma Ngekusasa
\par }
{\PP \VS{13}Lalelani lina elithi, “Lamhla loba kusasa sizakuya kuleli loba kuleliyana idolobho, siqede umnyaka khona, senze imisebenzi sizuze imali.”

\VS{14}Kungani ngoba phela kalikwazi okuzakwenzakala kusasa. Ukuphila kwenu kuyini na? Liyinkungu ebonakala okwesikhatshana ibe isinyamalala.

\VS{15}Kodwa kumele lithi, “Nxa kuyintando yeNkosi sizaphila senze lokhu loba lokhuyana.”

\VS{16}Okwakhathesi liyazincoma lizikhukhumeza. Konke ukuzincoma okunje kubi.

\VS{17}Ngakho-ke, loba ngubani okwaziyo okulungileyo okumele akwenze kodwa angakwenzi, wenza isono.




\par }\Chap{5}{\SH Isixwayiso Kubancindezeli Abanothileyo
\par }
{\PP \VerseOne{1}Lalelani lina bantu abanothileyo, khalani lilile ngenxa yosizi oluzayo phezu kwenu.

\VS{2}Inotho yenu isibolile, lezigqoko zenu sezidliwe linondo.

\VS{3}Isiliva legolide lenu sekuthombile. Ukuthomba kwakho kuzafakaza kubi ngani, kudle inyama yemizimba yenu njengomlilo. Libuthelele inotho ensukwini zokucina.

\VS{4}Khangelani! Imiholo elingayibhadalanga izisebenzi ezavuna amasimu enu iyalikhalela. Ukukhala kwabavuni sekufikile ezindlebeni zeNkosi uSomandla.

\VS{5}Emhlabeni lihlale ngentokozo langokuminza. Selikhuluphele ngenxa yokuhlaba imihla ngemihla.

\VS{6}Libagwebile lababulala abantu abamsulwa, ababengamelani lani.


\par }{\SH Ukubekezela Phakathi Kokuhlupheka
\par }
{\PP \VS{7}Ngakho, bazalwane, bekezelani iNkosi ize ifike. Khangelani ukuthi umlimi uyilindela njani insimu ukuba ithele izilimo zayo eziligugu kanye lokuthi ukubekezelela njani ukuna kwezulu lentwasa.

\VS{8}Lani futhi, bekezelani liqine ngoba ukufika kweNkosi sekusondele.

\VS{9}Lingasolani bazalwane hlezi lahlulelwe. UMahluleli umi emnyango!


\par }{\PP \VS{10}Bazalwane, njengesibonelo sokubekezela ekuhluphekeni, khumbulani abaphrofethi abakhuluma ngebizo leNkosi.

\VS{11}Njengoba lisazi, labo ababekezelayo sibabala njengababusisiweyo. Selezwa ngokubekezela kukaJobe njalo selikubonile okwalethwa yiNkosi ekucineni. INkosi igcwele isihawu esikhulu lomusa.


\par }{\PP \VS{12}Phezu kwakho konke, bazalwane bami, lingafungi, kungaba ngezulu loba ngomhlaba kumbe ngolunye ulutho. “U-Yebo” wenu kabe nguyebo, lo “Hatshi” wenu abenguhatshi, hlezi lilahlwe.


\par }{\SH Umkhuleko Wokukholwa
\par }
{\PP \VS{13}Ukhona phakathi kwenu ohluphekayo na? Kakhuleke. Ukhona othokozayo na? Kahlabele izingoma zokudumisa.

\VS{14}Ukhona kini ogulayo na? Kumele abize abadala bebandla bamkhulekele njalo bamgcobe ngamafutha ebizweni leNkosi.

\VS{15}Umkhuleko owenziwe ngokukholwa uzakwenza lowomuntu ogulayo asile; iNkosi izamvusa. Nxa enze isono, uzathethelelwa.

\VS{16}Ngakho-ke, vumani izono zenu omunye komunye njalo likhulekelane ukuze lisiliswe. Umkhuleko womuntu olungileyo ulamandla njalo uyasebenza.


\par }{\PP \VS{17}U-Elija wayengumuntu njengathi. Wakhuleka ngokutshiseka ukuba izulu lingani, lakanye kalinanga elizweni iminyaka emithathu lengxenye.

\VS{18}Wakhuleka futhi, amazulu aletha izulu, kwathi umhlaba lawo wathela izilimo zawo.


\par }{\PP \VS{19}Bazalwane bami, nxa omunye wenu ephambuka eqinisweni, omunye ambuyisele,

\VS{20}khumbulani lokhu: Lowo onqanda isoni ekoneni kwaso uzasisindisa ekufeni, agubuzele izono ezinengi.

\par }