\NormalFont\ShortTitle{ULevi}

{\MT ULevi



\par }\ChapOne{1}{\SH Iminikelo Yokutshiswa
\par }
{\PP \VerseOne{1}{\ND{UThixo}} wabiza uMosi, wakhuluma laye esethenteni lokuhlangana. Wathi kuye,

\VS{2}“Khuluma labantu bako-Israyeli uthi kubo, ‘Nxa omunye wenu eletha umnikelo
{\ND{kuThixo}}, kalethe umnikelo wesifuyo esivela emhlambini wenkomo kumbe owezimvu.


\par }{\PP \VS{3}Nxa umnikelo ungowokutshiswa uvela emhlambini wenkomo, kumele anikele ngesifuyo esiduna esingelasici. Kumele asilethe esangweni lethente lokuhlangana ukwenzela ukuthi samukeleke
{\ND{kuThixo}}.

\VS{4}Kuzamele abeke isandla sakhe ekhanda lomnikelo wokutshiswa, ngalokho uzakwamukelwa esikhundleni sakhe, uphendle indlela yokubuyisana.

\VS{5}Kuzamele ahlabe inkunzi encinyane phambi
{\ND{kukaThixo}}, ngemva kwalokho, amadodana ka-Aroni, abangabaphristi, bazaletha igazi alichele emaceleni wonke e-alithare esangweni lethente lokuhlangana.

\VS{6}Kuzamele ahlinze umnikelo wokutshiswa, abesewuhlahlela ube ngamaqatha.

\VS{7}Kumele amadodana ka-Aroni umphristi abase umlilo e-alithareni, abesebeka inkuni emlilweni.

\VS{8}Amadodana ka-Aroni abesehlanganisa inhloko lamahwahwa enkunini ezibhebha e-alithareni.

\VS{9}Kuzamele agezise ezangaphakathi lemilenze ngamanzi, njalo umphristi kumele akutshise konke e-alithareni. Lowo ngumnikelo wokutshiswa, umnikelo owenziwa ngomlilo, olephunga elimnandi
{\ND{kuThixo}}.


\par }{\PP \VS{10}Nxa umnikelo ungowokutshiswa, uvela emhlambini wezimvu kumbe imbuzi, kuzamele anikele ngesifuyo esiduna esingelasici.

\VS{11}Kuzamele asihlabele enyakatho ye-alithare phambi
{\ND{kukaThixo}}, njalo amadodana ka-Aroni angabaphristi azachela igazi laso emaceleni wonke e-alithare.

\VS{12}Kuzamele isifuyo asihlahlele sibe ngamaqatha, kugoqela inhloko lamahwahwa, njalo umphristi uzawabeka kahle phezu kwenkuni eziyabe zibhebha e-alithareni.

\VS{13}Kuzamele agezise ezangaphakathi lemilenze ngamanzi, njalo umphristi uzaletha inyama yonke, abeseyitshisela e-alithareni. Lowo ngumnikelo wokutshiswa, umnikelo owenziwa ngomlilo, olephunga elimnandi
{\ND{kuThixo}}.


\par }{\PP \VS{14}Nxa umnikelo
{\ND{kaThixo}} ungumnikelo wokutshiswa, ungowenyoni, kumele anikele ngejuba kumbe iphuphu lenkwilimba.

\VS{15}Umphristi uzakuletha e-alithareni, akutshile intamo, abesekutshisela e-alithareni, igazi lakho livuzele eceleni.

\VS{16}Kuzamele akhuphe isidlelo lalokho okuphakathi kwaso, asilahlele empumalanga ye-alithare, lapho okulomlotha khona.

\VS{17}Kayidabule ivuleke ngempiko zayo kodwa angayehlukanisi, emva kwalokho, umphristi uzayitshisela enkunini ezisemlilweni ose-alithareni. Ngumnikelo wokutshiswa, umnikelo owenziwa ngomlilo, olephunga elimnandi
{\ND{kuThixo}}.’ ”




\par }\Chap{2}{\SH Umnikelo Wamabele
\par }
{\PP \VerseOne{1}“ ‘Nxa umuntu angaletha umnikelo wamabele
{\ND{kuThixo}}; umnikelo wakhe uzakuba ngowefulawa ecolekileyo. Uzayithela amafutha ayihlanganise lempepha

\VS{2}abeseyisa emadodaneni ka-Aroni, abaphristi. Umphristi uzacupha ifulawa ecolekileyo egcwala isandla, ayihlanganise lamafutha lempepha ndawonye, abesekutshisa njengesikhumbuzo e-alithareni, umnikelo owenziwa ngomlilo, olephunga elimnandi
{\ND{kuThixo}}.

\VS{3}Okuseleyo emnikelweni wamabele ngokuka-Aroni lamadodana akhe, yingxenye engcwele kakhulu yomhlatshelo wokudla onikelwa
{\ND{kuThixo}}.


\par }{\PP \VS{4}Nxa ungaletha umnikelo wamabele obhekhwe eziko, kumele wenziwe ngefulawa ecolekileyo: amakhekhe abhekhwe kungela mvubelo, ahlanganiswa lamafutha, kumbe amakhekhe ayizicecedu enziwe kungela mvubelo, asegcotshwa ngamafutha.

\VS{5}Nxa umnikelo wakho wamabele uhlanganiselwe emganwini wensimbi, kumele ulungiswe ngefulawa ecolekileyo, ehlanganiswe lamafutha njalo ingela mvubelo.

\VS{6}Uvuthuze ubusuthela amafutha kuwo; ngumnikelo wamabele.

\VS{7}Nxa umnikelo wakho wamabele ubhekhelwe epaneni, kuzamele wenziwe ngefulawa ecolekileyo lamafutha.

\VS{8}Letha umnikelo wamabele olungiswe ngezinto lezi
{\ND{kuThixo}}: uziqhubele umphristi ozazisa e-alithareni.

\VS{9}Uzakhupha ingxenye eyisikhumbuzo emnikelweni wamabele, abeseyitshisela e-alithareni njengomhlatshelo wokudla, olephunga elimnandi
{\ND{kuThixo}}.

\VS{10}Okuseleyo emnikelweni wamabele ngokuka-Aroni lamadodana akhe, yingxenye engcwele kakhulu yomhlatshelo wokudla onikelwa
{\ND{kuThixo}}.


\par }{\PP \VS{11}Wonke umnikelo wamabele owuletha
{\ND{kuThixo}} kumele ulungiswe ungelamvubelo, ngoba kakumelanga utshise imvubelo kumbe uluju emhlatshelweni wokudla onikelwa
{\ND{kuThixo}}.

\VS{12}Ungakuletha
{\ND{kuThixo}} njengomnikelo wokuchinsa izithelo zakuqala, kodwa kakumelanga ukuthi zinikelwe e-alithareni njengephunga elimnandi.

\VS{13}Tswayani yonke iminikelo yenu yamabele. Lingakhohlwa itswayi lesivumelwano sikaNkulunkulu wenu eminikelweni yenu yamabele: fakani itswayi eminikelweni yenu yonke.


\par }{\PP \VS{14}Nxa lingaletha umnikelo wamabele ezithelo zakuqala
{\ND{kuThixo}}, nikelani ngezikhwebu zamabele amatsha agigwe ekhanzingwe emlilweni.

\VS{15}Thelani amafutha lihlanganise lempepha: ngumnikelo wamabele.

\VS{16}Umphristi uzatshisa ingxenye eyisikhumbuzo emabeleni agigiweyo, kanye lamafutha ndawonye lempepha yonke njengomhlatshelo wokudla owenzelwa onikelwa
{\ND{kuThixo}}.’ ”




\par }\Chap{3}{\SH Umnikelo Wobudlelwano
\par }
{\PP \VerseOne{1}“ ‘Nxa umnikelo womuntu ungumnikelo wobudlelwano, enikela ngesifuyo esiduna kumbe esisikazi, esisuka emhlambini, kumele alethe
{\ND{kuThixo}} isifuyo esingalasici.

\VS{2}Kumele abeke isandla sakhe ekhanda lesifuyo somnikelo, abesesihlabela esangweni lethente lokuhlangana. Ngemva kwalokho, amadodana ka-Aroni angabaphristi, azachela igazi emaceleni wonke e-alithare.

\VS{3}Emnikelweni wobudlelwano uzaletha umhlatshelo onikelwa
{\ND{kuThixo}} ngomlilo: idanga lonke elembese ezangaphakathi,

\VS{4}izinso zombili lamahwahwa azo aseduzane lesinqe, lamahwahwa aphezu kwesibindi, okufanele kukhutshwe lezinso.

\VS{5}Ngakho amadodana ka-Aroni azakutshisela e-alithareni, phezu komnikelo wokutshiswa ophezu kwenkuni ezibhebhayo njengomnikelo owenziwa ngomlilo, uqhatshi olumnandi
{\ND{kuThixo}}.


\par }{\PP \VS{6}Nxa anganikela ngesifuyo esisuka emhlambini wezimvu njengomnikelo wobudlelwano
{\ND{kuThixo}}, kuzamele anikele ngesiduna kumbe esisikazi esingelasici.

\VS{7}Nxa anganikela ngezinyane, kumele alilethe phambi
{\ND{kukaThixo}}.

\VS{8}Kumele abeke isandla sakhe phezu kwekhanda lomnikelo wakhe, asihlabe lesosifuyo phambi kwesango lethente lokuhlangana. Amadodana ka-Aroni azachela igazi laso emaceleni wonke e-alithare.

\VS{9}Emnikelweni wobudlelwano kuzamele alethe umhlatshelo owenziwa
{\ND{kuThixo}} ngomlilo; amahwahwa awo, lomsila ononileyo aqunywe eduzane lomgogodla, idanga lonke, lawo wonke amahwahwa embese ezangaphakathi,

\VS{10}izinso zombili lamahwahwa aseduzane lesinqe lamahwahwa aphezu kwesibindi, okuzakhutshwa ndawonye lezinso.

\VS{11}Umphristi uzakutshisela e-alithareni njengomhlatshelo wokudla, onikelwa
{\ND{kuThixo}}.


\par }{\PP \VS{12}Nxa umnikelo wakhe kuyimbuzi, uzayethula phambi
{\ND{kukaThixo}}.

\VS{13}Uzabeka isandla sakhe ekhanda layo, abeseyihlabela phambi kwesango lethente lokuhlangana. Amadodana ka-Aroni azachela igazi layo emaceleni wonke e-alithare.

\VS{14}Kulokho akunikelayo, kuzamele anikele umhlatshelo wokudla
{\ND{kuThixo}}, idanga lonke lawo wonke amahwahwa embese ezangaphakathi,

\VS{15}izinso zombili, lamahwahwa aseduzane lesinqe, lamahwahwa aphezu kwesibindi okuzakhutshwa ndawonye lezinso.

\VS{16}Umphristi uzakutshisela e-alithareni njengomhlatshelo wokudla, iphunga elimnandi. Wonke amahwahwa
{\ND{ngakaThixo}}.


\par }{\PP \VS{17}Lokhu kuzakuba yisimiso esingapheliyo ezizukulwaneni zenu zonke, kuzozonke izindawo elihlala kuzo. Akumelanga lidle yiloba ngumhlobo bani wamahwahwa kumbe igazi.’ ”




\par }\Chap{4}{\SH Umnikelo Wesono
\par }
{\PP \VerseOne{1}{\ND{UThixo}} wathi kuMosi,

\VS{2}“Tshela abantu bako-Israyeli ukuthi: ‘Nxa umuntu esona kodwa engoni ngabomo, njalo esenza konke okwalelwa yimilayo
{\ND{kaThixo}},


\par }{\PP \VS{3}Nxa umphristi ogcotshiweyo angona, besekuletha icala ebantwini, kumele alethe
{\ND{kuThixo}} ijongosi elingelasici njengomnikelo wesono ngenxa yesono ayabe esenzile.

\VS{4}Kalethe inkunzi esangweni lethente lokuhlangana, phambi
{\ND{kukaThixo}}. Uzabeka isandla sakhe ekhanda layo, abeseyihlaba phambi
{\ND{kukaThixo}}.

\VS{5}Umphristi ogcotshiweyo uzathatha elinye igazi lenkunzi alise ethenteni lokuhlangana.

\VS{6}Kagxamuze umunwe wakhe egazini, abesechela elinye lakhona kasikhombisa phambi
{\ND{kukaThixo}}, phambi kwekhetheni lendlu engcwele.

\VS{7}Umphristi uzafaka elinye igazi empondweni ze-alithare lempepha elephunga elimnandi eliphambi
{\ND{kukaThixo}} ethenteni lokuhlangana. Igazi lenkunzi eliseleyo uzalithela phansi kwe-alithari lomnikelo wokutshiswa, esangweni lethente lokuhlangana.

\VS{8}Kumele akhuphe wonke amahwahwa enkunzi yomnikelo wesono, idanga lonke lawo wonke amahwahwa embese ezangaphakathi.

\VS{9}Izinso zombili, lamahwahwa azo aseduzane lesinqe, lamahwahwa aphezu kwesibindi kuzakhutshwa ndawonye lezinso,

\VS{10}njengalokho okwenziwa nxa ihwahwa likhutshwa enkabini eyabe ingumnikelo wobudlelwano. Umphristi uzakutshisela e-alithareni lomnikelo wokutshiswa.

\VS{11}Kodwa isikhumba senkunzi kanye lenyama yayo yonke, inhloko, amangqina, ezangaphakathi lamathumbu,

\VS{12}okutsho ingxenye yonke yenkunzi, kumele akukhuphele phandle kwezihonqo endaweni ehlanzekileyo ngokomkhuba, lapho okuchithelwa khona umlotha, abesekutshisela emlilweni wenkuni oyabe usenqumbini yomlotha.


\par }{\PP \VS{13}Nxa uzulu wonke wako-Israyeli angona, engoni ngabomo, abesesenza konke okwalelwa yimilayo
{\ND{kaThixo}}, lanxa uzulu lowo engazilutho ngodaba lolu, ulecala.

\VS{14}Nxa bangavele bazi ngesono abasenzileyo, ibandla kumele lilethe inkunzi eliguqa njengomnikelo wesono, liyethule phambi kwethente lokuhlangana.

\VS{15}Abadala bakuleyondawo bazabeka izandla zabo ekhanda lenkunzi phambi
{\ND{kukaThixo}}, njalo inkunzi izahlatshelwa phambi
{\ND{kukaThixo}}.

\VS{16}Umphristi ogcotshiweyo uzathatha elinye igazi lenkunzi angene lalo ethenteni lokuhlangana.

\VS{17}Uzacwilisa umunwe wakhe egazini, abeselichela phambi
{\ND{kukaThixo}} kasikhombisa phambi kwekhetheni.

\VS{18}Kaninde elinye igazi empondweni ze-alithare eliphambi
{\ND{kukaThixo}} ethenteni lokuhlangana. Igazi eliseleyo uzalithela phansi kwe-alithari lomnikelo wokutshiswa, esangweni lethente lokuhlangana.

\VS{19}Kakhuphe wonke amahwahwa abesewatshisela e-alithareni,

\VS{20}abesesenza enkunzini le lokho akwenza enkunzini yomnikelo wesono. Ngalokho umphristi uzabenzela indlela yokubuyisana phakathi kwabo, njalo bazathethelelwa.

\VS{21}Kakhuphele inkunzi phandle kwezihonqo, abeseyitshisa njengalokho akwenza inkunzi yakuqala. Lo ngumnikelo wesono okazulu wonke.


\par }{\PP \VS{22}Nxa umkhokheli angona engakunxwanelanga enze okwaliwa yimilayo
{\ND{kaThixo}} uNkulunkulu, ulecala.

\VS{23}Nxa angatshelwa ngesono asenzileyo kumele alethe umnikelo wempongo engelasici.

\VS{24}Kabeke isandla sakhe ekhanda lembuzi abeseyihlabela lapho okuhlatshelwa khona umnikelo wokutshiswa phambi
{\ND{kukaThixo}}. Kungumnikelo wesono.

\VS{25}Umphristi uzathatha elinye igazi lomnikelo wesono abeselininda empondweni ze-alithari lomnikelo wokutshiswa abesethela elinye lonke igazi phansi kwe-alithari.

\VS{26}Uzatshisela wonke amahwahwa e-alithareni njengalokhu akwenza amahwahwa omnikelo wobudlelwano. Ngale indlela umphristi uzakwenza indlela yokubuyisana ngesono somuntu abesethethelelwa.


\par }{\PP \VS{27}Nxa omunye umuntu phakathi kwendawo angona engakunxwanelanga ukona, enze okwaliwa yimilayo
{\ND{kaThixo}}, uyabe elecala.

\VS{28}Nxa angatshelwa ngesono ayabe esenzile, kumele alethe umnikelo wesono sakhe, umnikelo wembuzi ensikazi engelasici.

\VS{29}Kabeke isandla sakhe ekhanda lomnikelo wesono, abesewuhlabela endaweni yomnikelo wokutshiswa.

\VS{30}Umphristi kumele athathe elinye igazi ngomunwe wakhe, abeselininda empondweni ze-alithare lomnikelo wokutshiswa, abesethela elinye eliseleyo phansi kwe-alithari.

\VS{31}Uzakhupha amahwahwa wonke njengalokhu okwenziwa emnikelweni wobudlelwano, njalo umphristi uzawutshisela e-alithareni njengoqhatshi olulephunga elimnandi
{\ND{kuThixo}}. Ngaleyondlela, umphristi uzamenzela indlela yokubuyisana, abesethethelelwa.


\par }{\PP \VS{32}Nxa angaletha imvu njengomnikelo wesono, kumele alethe ensikazi engelasici.

\VS{33}Kumele abeke isandla sakhe ekhanda layo, abeseyihlaba njengomnikelo wesono endaweni lapho okuhlatshelwa khona umnikelo wokutshiswa.

\VS{34}Emva kwalokho, umphristi uzathatha elinye igazi lomnikelo wesono ngomunwe, alininde empondweni ze-alithare lomnikelo wokutshiswa, abesethela elinye igazi eliseleyo ngaphansi kwe-alithari.

\VS{35}Bazakhupha wonke amahwahwa, njengalokhu okwenziwa emvini yomnikelo wobudlelwano, njalo umphristi uzayitshisela e-alithareni phezu kwemihlatshelo yokudla enikelwa
{\ND{kuThixo}}. Ngalokho umphristi uzamenzela indlela yokubuyisana ngesono asenzileyo abesethethelelwa.’ ”




\par }\Chap{5}{\SH Eminye Iminikelo Yokuzisola
\par }
{\PP \VerseOne{1}“ ‘Nxa umuntu angona ngenxa yokuthi kakhulumanga ebika udaba oluthile emphakathini ngayabe ekubonile kumbe ekuzwile, uyabe elomlandu.


\par }{\PP \VS{2}Loba nxa umuntu angathinta ulutho olungabe lungcolile ngokomkhuba (kungaba yizidumbu zezinyamazana zeganga ezingcolileyo kumbe ezezifuyo ezingcolileyo kumbe ezezidalwa ezingcolileyo ezihamba emhlabathini) lanxa engananzelele ngalokho, uyabe esengcolile njalo eselecala.

\VS{3}Loba engathinta ukungcola komuntu (konke okungenza ukuthi abe ngongcolileyo) lanxa engananzelele ngalokho nxa angavele akwazi uyabe eselecala,

\VS{4}kumbe umuntu angafunga enganakananga kuhle ukuthi ufuna ukwenza olunye ulutho, ingabe ngoluhle kumbe ngolubi (entweni yonke umuntu angafunga ngayo butshapha) lanxa engananzelele ngalokho, angavele akwazi uzakuba lecala,

\VS{5}nxa umuntu angazi ukuthi ulecala ngezinto lezi, kumele aveze ukuthi wone ngandlela bani.

\VS{6}Njengenhlawulo yesono ayabe esenzile, kumele alethe
{\ND{kuThixo}} imvana ensikazi kumbe imbuzi evela emhlambini njengomnikelo wesono, njalo umphristi uzamenzela indlela yokubuyisana ngenxa yesono sakhe.


\par }{\PP \VS{7}Nxa engenelisi ukuthola imvana uzaletha amajuba amabili kumbe amaphuphu enkwilimba amabili
{\ND{kuThixo}} njengenhlawulo yesono sakhe, okunye kungumnikelo wesono, okunye kungumnikelo wokutshiswa.

\VS{8}Uzakuletha kumphristi, ozaqala ngokunikela okomnikelo wesono. Kumele akutshile intamo yakho kodwa angatshuphuni ikhanda,

\VS{9}njalo uzachela elinye igazi lomnikelo wesono eceleni kwe-alithari; igazi eliseleyo kumele likhanyelwe phansi kwe-alithari. Ngumnikelo wesono.

\VS{10}Umphristi usezanikela okunye njengomnikelo wokutshiswa ngendlela eyamiswayo, umphristi aphinde amenzele indlela yokubuyisana ngesono sakhe, abesethethelelwa.


\par }{\PP \VS{11}Kodwa nxa esehluleka ukuthola amajuba amabili kumbe amaphuphu enkwilimba amabili, kalethe umnikelo wesono sakhe, alethe ingxenye yetshumi yehefa yefulawa ecolekileyo ukwenzela umnikelo wesono. Akumelanga athele amafutha kumbe afake impepha ngoba kungumnikelo wesono.

\VS{12}Kakulethe phambi komphristi ozacupha isilinganiso esigcwala isandla njengengxenye yesikhumbuzo, abeseyitshisela e-alithareni phezu kwemihlatshelo yokudla enikelwa
{\ND{kuThixo}}. Kungumnikelo wesono.

\VS{13}Ngalokhu umphristi uzamenzela indlela yokubuyisana ngesono ingabe yisiphi ayabe esenzile, uzathethelelwa, okuseleyo kuzakuba ngokomphristi, njengalokho okwenziwa emnikelweni wamabele.’ ”


\par }{\SH Umnikelo Wecala
\par }
{\PP \VS{14}{\ND{UThixo}} wathi kuMosi:

\VS{15}“Nxa umuntu angephula umthetho abesesona, engoni ngabomo ezintweni zonke
{\ND{zikaThixo}} ezingcwele, kalethe
{\ND{kuThixo}} njengenhlawulo inqama esuka emhlambini, engelasici njalo ebiza isiliva esamukelekayo ngesilinganiso seshekeli lasendlini engcwele. Ngumnikelo wecala.

\VS{16}Kumele ahlawule ngesiphambeko sakhe kulokho ayabe ehluleke ukukwenza, okuphathelane lezinto ezingcwele, abesesengezelela ingxenye yokuhlanu yentengo yakho akunike umphristi konke, ozamenzela indlela yokubuyisana ngenqama njengomnikelo wecala, abesethethelelwa.


\par }{\PP \VS{17}Nxa umuntu angona ngokwenza lokho okungavunyelwayo emlayweni
{\ND{kaThixo}}, lanxa engakwazi, uyabe elecala njalo uzakwetheswa umlandu.

\VS{18}Uzaletha kumphristi njengomnikelo wecala inqama engelasici ezavela emhlambini, njalo elesilinganiso esamukelekayo. Ngalokhu umphristi uzamenzela indlela yokubuyisana ngesiphambeko sakhe angasenzanga ngabomo, njalo uzathethelelwa.

\VS{19}Kungumnikelo wecala: ulecala lokona phambi
{\ND{kukaThixo}}.”




\par }\Chap{6}{\PP \VerseOne{1}{\ND{UThixo}} wathi kuMosi:

\VS{2}“Nxa umuntu esona njalo engathembeki
{\ND{kuThixo}} ngokukhohlisa umakhelwane wakhe ngalokho ayabe ekuphathisiwe loba ayabe ekugcinisiwe loba okuyabe kuntshontshiwe, loba nxa edlelezela omunye,

\VS{3}loba nxa ethola obekulahlekile kodwa aqambe amanga ngakho, loba nxa efunga ngokungamanga, loba nxa esenza loba yisiphi isono esingenziwa ngabantu,

\VS{4}nxa esona kanjalo abe ngolecala, kumele abuyisele lokho ayabe ekuntshontshile loba ayabe ekuthethe ngodlakela, loba ayabe abe ekuphathisiwe, loba obekulahlekile wasekuthola,

\VS{5}loba yingabe yini ayabe efunge ngayo ngokwamanga kumele ahlawule ngokugcweleyo, engeze ngokukodwa kokuhlanu kukho njalo akuphe umnikazi konke mhla evuma icala lakhe.

\VS{6}Ukuhlawula icala kumele alethe kumphristi ozakusa
{\ND{kuThixo}}, umnikelo wakhe wecala, inqama esuka emhlambini, ingelasici njalo elingeneyo ngemfanelo.

\VS{7}Ngalokho umphristi uzamenzela indlela yokubuyisana phambi
{\ND{kukaThixo}}, njalo uzathethelelwa ngalezi izinto azenzileyo ezimenze waba lecala.”


\par }{\SH Iminikelo Yokutshiswa
\par }
{\PP \VS{8}{\ND{UThixo}} wathi kuMosi:

\VS{9}“Phana u-Aroni kanye lamadodana akhe umlayo lo: ‘Le yimithetho yomnikelo wokutshiswa: Umnikelo wokutshiswa kufanele usale eziko le-alithari ubusuku bonke kuze kuse, lomlilo kufanele uhlale ubhebha e-alithareni.

\VS{10}Umphristi uzagqoka-ke izigqoko zakhe zelembu, lezangaphansi kube ngezelembu, abesekhupha umlotha womnikelo wokutshiswa oyabe usutshiswe ngumlilo e-alithareni, awufake eceleni kwe-alithari.

\VS{11}Abesekhulula izigqoko lezi agqoke ezinye, athwale umlotha awukhuphele phandle kwezihonqo endaweni ehlanzekileyo ngokomkhuba.

\VS{12}Umlilo ose-alithareni kufanele uhlale ubhebha; akumelanga ucitshe. Insuku zonke ekuseni umphristi kumele engeze inkuni akhwezele, alungise kuhle umnikelo wokutshiswa emlilweni e-alithareni, atshise amahwahwa omnikelo wobudlelwano kulo i-alithari.

\VS{13}Umlilo kumele uhlale ubhebha e-alithareni; akumelanga ucitshe.’ ”


\par }{\SH Umnikelo Wamabele
\par }
{\PP \VS{14}“ ‘Le yimithetho ephathelene lomnikelo wamabele okufanele amadodana ka-Aroni awulethe
{\ND{kuThixo}}, phambi kwe-alithari.

\VS{15}Umphristi kufanele acuphe ifulawa elicolekileyo kanye lamafutha, lempepha yonke yomnikelo wamabele, besekutshiswa ingxenye yesikhumbuzo e-alithareni, ibe liphunga elimnandi
{\ND{kuThixo}}.

\VS{16}U-Aroni kanye lamadodana akhe bazakudla okuseleyo, kodwa kumele kudliwe kungela mvubelo endaweni engcwele; bakudlele egumeni lethente lokuhlangana.

\VS{17}Akumelanga kubhekhwe kulemvubelo. Ngibanika khona njengesabelo sabo seminikelo eyenziwa kimi ngomlilo. Kungcwele njengomnikelo wesono lomnikelo wecala.

\VS{18}Bonke abesilisa enzalweni ka-Aroni bangakudla. Kuzoba yisabelo sabo kokuphela esivela eminikelweni eyenziwe ngomlilo
{\ND{kuThixo}} ezizukulwaneni ezizayo. Okubathintayo kuphela kuzakuba ngcwele.’ ”


\par }{\PP \VS{19}{\ND{UThixo}} wakhuluma njalo kuMosi wathi,

\VS{20}“Lo ngumnikelo ozanikelwa
{\ND{kuThixo}} ngu-Aroni kanye lamadodana akhe ngelanga azagcotshwa ngalo. Kuzakuba ngokwetshumi kwehefa yefulawa ecolekileyo, kube ngumnikelo wamabele owansuku zonke, ingxenye yawo ibe sekuseni kuthi enye ingxenye ibe kusihlwa.

\VS{21}Kulungise ngamafutha emganwini wensimbi oyingubhe; kulethe kuhlanganiswe kuhle, ubususethula umnikelo wamabele wenziwe incezwana ube liphunga elimnandi
{\ND{kuThixo}}.

\VS{22}Indodana egcotshelwe ukuthatha isikhundla sika-Aroni njengomphristi yiyo ezalungisa lokho. Kuyisabelo
{\ND{sikaThixo}} sansukuzonke, njalo kufanele kutshiswe ngokupheleleyo.

\VS{23}Yonke iminikelo yamabele yomphristi izatshiswa iphele; akumelanga idliwe.”


\par }{\SH Umnikelo Wesono
\par }
{\PP \VS{24}{\ND{UThixo}} wathi kuMosi,

\VS{25}“Tshono lokhu ku-Aroni lamadodana akhe: ‘Le yimithetho yomnikelo wesono: Umnikelo wesono kufanele uhlatshwe phambi
{\ND{kukaThixo}} endaweni lapho umnikelo wokutshiswa ohlatshelwa khona. Ungcwele kakhulu.

\VS{26}Umphristi owunikelayo uzawudla; kumele udlelwe endaweni engcwele egumeni lethente lokuhlangana.

\VS{27}Konke okuthinta inyama leyo kuyakuba ngcwele.

\VS{28}Imbiza yebumba okuphekwe ngayo inyama kumele ibulawe; kodwa nxa iphekwe ngembiza yethusi, imbiza kufanele iphalwe ihlanjululwe ngamanzi.

\VS{29}Wonke owesilisa emulini yomphristi uzawudla, ungcwele kakhulu.

\VS{30}Kodwa loba yiwuphi umnikelo wesono okulethwa igazi lawo ethenteni lokuhlangana ukwenza ukubuyisana eNdaweni eNgcwele kawungadliwa kumele utshiswe.’ ”




\par }\Chap{7}{\SH Umnikelo Wecala
\par }
{\PP \VerseOne{1}“ ‘Le yimithetho ephathelene lomnikelo wecala, oyiwo ongcwele kakhulu.

\VS{2}Umnikelo wecala kufanele uhlatshelwe endaweni lapho umnikelo wokutshiswa ohlatshelwa khona, njalo igazi lawo kufanele lichelwe emaceleni wonke e-alithare.

\VS{3}Wonke amahwahwa awo azanikelwa: umsila ononileyo kanye ledanga elembesa ezangaphakathi,

\VS{4}izinso zombili lamahwahwa azo aseduzane lesinqe, lamahwahwa aphezu kwesibindi, okufanele kukhutshwe lezinso.

\VS{5}Umphristi uzakukutshisela e-alithareni njengomhlatshelo wokudla onikelwa
{\ND{kuThixo}}. Kungumnikelo wecala.

\VS{6}Wonke owesilisa emulini yomphristi angakudla, kodwa kufanele kudlelwe endaweni engcwele; ngoba kungcwele kakhulu.


\par }{\PP \VS{7}Umthetho munye uyasetshenziswa emnikelweni wesono kanye lemnikelweni wecala. Ungowomphristi owenza kube lendlela yokubuyisana labo.

\VS{8}Umphristi onikela umnikelo wokutshiswa kabani lobani angazigcinela isigogo.

\VS{9}Wonke umnikelo wamabele ophekelwa eziko, loba ophekelwa embizeni, loba embizeni yensimbi ungowomphristi owunikelayo,

\VS{10}njalo wonke umnikelo wamabele oyabe uhlanganiswe lamafutha loba womile, wonke ungowamadodana ka-Aroni ngokulinganayo.’ ”


\par }{\SH Umnikelo Wobudlelwano
\par }
{\PP \VS{11}“ ‘Le yimithetho ephathelene lomnikelo wobudlelwano umuntu angawunikela
{\ND{kuThixo}}:


\par }{\PP \VS{12}Nxa unganikelwa njengendlela yokubonga, kumele lumnikelo wokubonga unikelwe ndawonye lesinkwa esenziwe singelamvubelo sahlanganise lamafutha, amakhekhe ayizicecedu enziwe engelamvubelo njalo egcotshwe ngamafutha, kanye lamakhekhe efulawa ecolekileyo avutshwe kuhle ahlanganiswa lamafutha.

\VS{13}Umnikelo wakhe wobudlelwano ongowokubonga kumele unikelwe ndawonye lomnikelo wezinkwa ezenziwe ngemvubelo.

\VS{14}Kufanele alethe okukodwa komhlobo munye ngamunye njengomnikelo onikelwa
{\ND{kuThixo}}. Ungowomphristi ochela igazi lomnikelo wobudlelwano.

\VS{15}Inyama yomnikelo wakhe wobudlelwano ingeyokubonga, kumele idliwe ngalelolanga inikelwa. Akumelanga eyinye isalele elakusasa.


\par }{\PP \VS{16}Kodwa nxa umnikelo wakhe ungenxa yokugcwalisa isifungo loba ungumnikelo wesihle, umhlatshelo lowo uzadliwa ngalelolanga lokuwunikela, kodwa okuyabe kusele kungadliwa ngelanga elilandelayo.

\VS{17}Yonke inyama yomhlatshelo esalayo kuze kwedlule insuku ezintathu kufanele itshiswe.

\VS{18}Nxa kulenyama yomnikelo wobudlelwano engadliwa ngelanga lesithathu, lowo oyinikeleyo kasoze amukeleke. Ayisoze ibalelwe kulowo oyinikeleyo, ngoba ingahlambulukanga. Umuntu odla enye yayo uzakuba lomlandu ngayo.


\par }{\PP \VS{19}Inyama ethinta loba yini engcolileyo ngokomkhuba akumelanga idliwe; kumele itshiswe. Kodwa eyinye inyama ingadliwa yiloba ngubani ohlambulukileyo ngokomkhuba.

\VS{20}Kodwa nxa kulomuntu ongcolileyo angadla inyama yomnikelo wobudlelwano
{\ND{engekaThixo}}, lowomuntu kumele axotshwe ebantwini bakibo.

\VS{21}Nxa kulomuntu othinta okuthile okungcolileyo, akukhathalekile kumbe kuyikungcola komuntu loba okwenyamazana loba okunye nje okungcolileyo, okwenyanyekayo, abesesidla inyama yomnikelo wobudlelwano
{\ND{engekaThixo}}, lowomuntu kumele axotshwe ebantwini bakibo.’ ”


\par }{\SH Ukudla Amahwahwa Legazi Akuvunyelwa
\par }
{\PP \VS{22}{\ND{UThixo}} wathi kuMosi,

\VS{23}“Tshela abako-Israyeli uthi: ‘Lingaze ladla amahwahwa enkomo, awezimvu loba awembuzi.

\VS{24}Amahwahwa enyamazana ezifeleyo loba edatshulwe yizilo zeganga angasetshenziswa kokunye, kodwa akumelanga liwadle.

\VS{25}Umuntu odla amahwahwa enyamazana okungenziwa ngayo umnikelo wokutshiswa
{\ND{kuThixo}} kumele axotshwe ebantwini bakibo.

\VS{26}Njalo lingadli igazi lenyoni loba inyamazana yiphi kuzozonke izindawo elihlala kuzo.

\VS{27}Nxa umuntu esidla igazi, lowomuntu kumele axotshwe ebantwini bakibo.’ ”


\par }{\SH Isabelo SabaPhristi
\par }
{\PP \VS{28}{\ND{UThixo}} wathi kuMosi,

\VS{29}“Tshela abako-Israyeli uthi: ‘Umuntu oletha umnikelo wobudlelwano
{\ND{kuThixo}} kumele alethe ingxenye yawo njengomhlatshelo wakhe
{\ND{kuThixo}}.

\VS{30}Kumele anikele ngezandla zakhe umhlatshelo wokudla
{\ND{kuThixo}}. Kumele alethe amahwahwa, ndawonye lesifuba, abesezunguza isifuba phambi
{\ND{kukaThixo}} njengomnikelo wokuzunguza.

\VS{31}Umphristi uzatshisa amahwahwa e-alithareni, kodwa isifuba ngesika-Aroni kanye lamadodana akhe.

\VS{32}Kumele uphe umphristi umlenze wesokunene eminikelweni yakho yobudlelwano ube ngumnikelo wakho.

\VS{33}Indodana ka-Aroni enikela igazi lamahwahwa omnikelo wobudlelwano izathola umlenze wesokunene njengesabelo sayo.

\VS{34}Ngithethe isifuba esizunguzwayo kanye lomlenze onikelwayo emnikelweni wobudlelwano wabako-Israyeli ngapha u-Aroni umphristi kanye lamadodana akhe njengesabelo sabo sezikhathi zonke esivela kwabako-Israyeli.’ ”


\par }{\PP \VS{35}Le yingxenye yemihlatshelo yokudla enikelwa
{\ND{kuThixo}} eyabelwa u-Aroni kanye lamadodana akhe ngelanga abethulwa ngalo ukuba basebenzele
{\ND{uThixo}} njengabaphristi.

\VS{36}Ngelanga abagcotshwa ngalo,
{\ND{uThixo}} walaya abako-Israyeli ukuthi banikele lokho njengasabelo sabo sezikhathi zonke kuzizukulwane ezizayo.


\par }{\PP \VS{37}Le-ke yiyo imithetho emayelana lomnikelo wokutshiswa, umnikelo wamabele, umnikelo wesono, umnikelo wecala, umnikelo wokugcotshwa lomnikelo wobudlelwano,

\VS{38}{\ND{uThixo}} awupha uMosi entabeni yeSinayi ngelanga alaya ngalo abako-Israyeli ukuthi balethe iminikelo yabo
{\ND{kuThixo}}, enkangala yaseSinayi.




\par }\Chap{8}{\SH Ukugcotshwa Kuka-Aroni Lamadodana Akhe
\par }
{\PP \VerseOne{1}{\ND{UThixo}} wathi kuMosi,

\VS{2}“Letha u-Aroni lamadodana akhe, izembatho zabo, amafutha okugcoba ogcotshelwa isikhundla, inkunzi yomnikelo wesono, inqama ezimbili lesitsha sokuthwalela isinkwa esibhekhwe singelamvubelo,

\VS{3}ubusubuthanisa ibandla lonke esangweni lethente lokuhlangana.”

\VS{4}UMosi wenza njengokulaya
{\ND{kukaThixo}}, ibandla lonke laselibuthana esangweni lethente lokuhlangana.


\par }{\PP \VS{5}UMosi wakhuluma ebandleni wathi, “Lokhu yikho
{\ND{uThixo}} alaye ukuthi kwenziwe.”

\VS{6}UMosi waseletha u-Aroni lamadodana akhe phambili, wabagezisa ngamanzi.

\VS{7}Wagqokisa u-Aroni ibhatshi, wasemgaxa ibhanti, wamgqokisa isembatho semahlombe, waphinda wabopha isembatho semahlombe ngozwezwe lwaso olwelukwe ngobungcitshi; walibophela kuye.

\VS{8}Wamgqokisa isembatho sesifuba wasebeka i-Urimi leThumimi esambathweni leso.

\VS{9}Wamthwalisa iqhiye ekhanda lakhe, phambi kwayo wabeka icence legolide, umqhele ongcwele, njengalokhu
{\ND{uThixo}} ayelaye uMosi ukuthi akwenze.


\par }{\PP \VS{10}UMosi wathatha amafutha okugcoba ogcotshelwa isikhundla wagcoba ithabanikeli lakho konke okwakukulo, wakwahlukanisela
{\ND{uThixo}}.

\VS{11}Wachela amanye amafutha e-alithareni kasikhombisa, wagcoba i-alithari lezitsha zalo zonke, lomkolo walo, lalapho obekwa khona ukuze akwahlukanisele
{\ND{uThixo}}.

\VS{12}Wathela amanye amafutha ekhanda lika-Aroni wamgcoba ukuba amahlukanisele
{\ND{uThixo}}.

\VS{13}Wasesondeza amadodana ka-Aroni phambili, wawagqokisa amabhatshi, wawabopha ngamabhanti njalo wawabophela izingwane emakhanda awo njengalokho
{\ND{uThixo}} akulaya uMosi.


\par }{\PP \VS{14}Waseletha inkunzi yomnikelo wesono, u-Aroni lamadodana akhe babeka izandla zabo phezu kwekhanda layo.

\VS{15}UMosi wahlaba inkunzi, wasethatha elinye igazi, waselininda empondweni ze-alithare ngomunwe ukuze lihlambuluke. Wathululela igazi elalisele phansi kwe-alithari walahlukanisela
{\ND{uThixo}}, ukwenza ukubuyisana ngalo.

\VS{16}UMosi wasethatha idanga eligoqela ezangaphakathi, amahwahwa aphezu kwesibindi, lezinso zombili lamahwahwa azo, wasekutshisela e-alithareni.

\VS{17}Kodwa inkunzi lesikhumba sayo, lenyama yayo, lamathumbu ayo wakutshisela phandle kwezihonqo njengalokho
{\ND{uThixo}} amlaya khona.


\par }{\PP \VS{18}Waseletha inqama ukuze ibe ngumnikelo wokutshiswa, u-Aroni lamadodana akhe babeka izandla zabo phezu kwekhanda layo.

\VS{19}UMosi wayihlaba inqama, wasechela igazi layo emaceleni wonke e-alithare.

\VS{20}Wahlahlela inqama yaba ngamaqatha, wasetshisa inhloko, amaqatha lamahwahwa.

\VS{21}Wagezisa ezangaphakathi lemilenze ngamanzi, wasetshisa isidumbu sonke senqama e-alithareni njengomnikelo wokutshiswa, iphunga elimnandi, umnikelo owenziwa
{\ND{kuThixo}} ngomlilo njengoba
{\ND{uThixo}} walaya uMosi.


\par }{\PP \VS{22}Waseletha eyinye inqama, eyayizasetshenziswa begcotshelwa izikhundla, u-Aroni lamadodana akhe babeka izandla zabo phezu kwekhanda layo.

\VS{23}UMosi wahlaba inqama, wathatha elinye igazi layo walininda esiqwini sendlebe yokunene ka-Aroni, esithupheni sesandla sakhe sokunene lasozwaneni olukhulu lonyawo lwakhe lwesokunene.

\VS{24}UMosi waletha amadodana ka-Aroni phambili, waseninda elinye igazi eziqwini zendlebe zawo zakwesokudla lasezithupheni zezandla zabo zakwesokudla. Emva kwalokho wasechela igazi emaceleni wonke e-alithare.

\VS{25}Wathatha amahwahwa, umsila ononileyo ledanga eligoqela ezangaphakathi, amahwahwa aphezu kwesibindi, izinso zombili lamahwahwa azo kanye lomlenze wakwesokudla.

\VS{26}Esitsheni sesinkwa esibhekhwa singelamvubelo, esasiphambi
{\ND{kukaThixo}}, wathatha isinkwa esikhulu, esasixutshaniswe lamafutha e-oliva kanye lesinkwa esincinyane, wasekufaka emahwahweni lasemlenzeni wesokunene.

\VS{27}Wabeka konke lokhu ezandleni zika-Aroni lezamadodana akhe, bakuzunguza phambi
{\ND{kukaThixo}}, kwaba ngumnikelo wokuzunguza.

\VS{28}UMosi wakuthatha ezandleni zabo wasekutshisela e-alithareni phezu komnikelo wokutshiswa, kwaba ngumnikelo wokugcotshwa olephunga elimnandi, umhlatshelo wokudla onikelwa
{\ND{kuThixo}}.

\VS{29}UMosi wasethatha isifuba, esesiyisabelo sakhe enqameni yokugcotshwa, wasizunguza phambi
{\ND{kukaThixo}} njengomnikelo wokuzunguzwa njengokulaywa kukaMosi
{\ND{nguThixo}}.


\par }{\PP \VS{30}UMosi wasethatha amanye amafutha okugcobela isikhundla lelinye igazi elisuka e-alithareni, wasechela u-Aroni lezembatho zakhe kanye lamadodana akhe lezembatho zawo. Ngalokho wangcwelisa u-Aroni lezembatho zakhe, lamadodana akhe lezembatho zawo.


\par }{\PP \VS{31}UMosi wasesithi ku-Aroni lamadodana akhe, “Phekelani inyama esangweni lethente lokuhlangana, liyidlele khona lesinkwa esivela esitsheni seminikelo yokugcotshwa njengokulaywa kwami ukuthi ‘u-Aroni lamadodana akhe yibo abazakudla.’

\VS{32}Beselitshisa yonke inyama lesinkwa okuzasala.

\VS{33}Lingasuki esangweni lethente lokuhlangana okwensuku eziyisikhombisa, kuze kuphele amalanga okugcotshwa kwenu, ngoba ukugcotshwa kwenu kuzathatha insuku eziyisikhombisa.

\VS{34}Lokho okwenziwa namuhla kwalaywa
{\ND{nguThixo}} ukwenzela ukuthi lilungiselwe indlela yokubuyisana.

\VS{35}Kumele lihlale esangweni lethente lokuhlangana ubusuku lemini, okwensuku eziyisikhombisa lisenza lokho okuyabe kufunwa
{\ND{nguThixo}} ukuze lingafi, ngoba yikho engakulaywayo.”


\par }{\PP \VS{36}Ngakho u-Aroni lamadodana akhe benza konke
{\ND{uThixo}} ayebalaye khona ngoMosi.




\par }\Chap{9}{\SH AbaPhristi Baqala Umsebenzi Wabo
\par }
{\PP \VerseOne{1}Ngosuku lwesificaminwembili uMosi wabiza u-Aroni lamadodana akhe kanye labadala bako-Israyeli.

\VS{2}Wathi ku-Aroni, “Thatha iguqa lenkunzi engelasici ibe ngumnikelo wesono, lenqama engelasici ibe ngumnikelo wokutshiswa, ukwethule phambi
{\ND{kukaThixo}}.

\VS{3}Ubusutshela abako-Israyeli uthi: ‘Thathani impongo ibe ngumnikelo wesono, ithole lezinyane, konke kungokulomnyaka owodwa njalo kungelasici, kube ngumnikelo wokutshiswa,

\VS{4}uthathe inkabi kanye lenqama kube ngumnikelo wobudlelwano oba ngumhlatshelo phambi
{\ND{kukaThixo}}, ndawonye lomnikelo wamabele ohlanganiswe lamafutha, ngoba
{\ND{uThixo}} uzabonakala kuwe lamhlanje.’ ”


\par }{\PP \VS{5}Bathatha izinto lezo uMosi ayebalaye ngazo bazisa phambi kwethente lokuhlangana, ibandla lonke lasondela eduze lema phambi
{\ND{kukaThixo}}.

\VS{6}UMosi wasesithi, “Lokhu yikho
{\ND{uThixo}} alaye ukuthi likwenze, ukuze inkazimulo
{\ND{kaThixo}} ibonakale kini.”


\par }{\PP \VS{7}UMosi wathi ku-Aroni, “Woza e-alithareni uzonikela umhlatshelo wesono sakho kanye lomnikelo wakho wokutshiswa, wenzele wena kanye labantu indlela yokubuyisana. Unikele umhlatshelo wabantu ubenzele uxolo njengalokhu okulaywe
{\ND{nguThixo}}.”


\par }{\PP \VS{8}Ngakho u-Aroni weza e-alithareni, wahlaba ithole laba ngumnikelo wakhe wesono.

\VS{9}Amadodana akhe aletha igazi kuye, wasegxumuza umunwe wakhe egazini waninda ngalo impondo ze-alithare.

\VS{10}E-alithareni watshisa amahwahwa, izinso kanye lamahwahwa aphezu kwesibindi kungokomnikelo wesono, njengalokhu
{\ND{uThixo}} ayekulaye uMosi.

\VS{11}Inyama kanye lesikhumba wakutshisela ngaphandle kwezihonqo.


\par }{\PP \VS{12}Wasehlaba umnikelo wokutshiswa. Amadodana akhe amnika igazi, walichela inxa zonke ze-alithare.

\VS{13}Bamupha umnikelo wokutshiswa, isitho ngesitho kugoqela inhloko, wakutshisela e-alithareni.

\VS{14}Wagezisa ezangaphakathi kanye lemilenze wakutshisela phezu komnikelo wokutshiswa e-alithareni.


\par }{\PP \VS{15}U-Aroni waseletha umnikelo owawungowabantu, wathatha imbuzi eyayingeyomnikelo wesono wayihlaba, waseyinikela yaba ngumnikelo wesono njengalokhu ayekwenze ngeyakuqala.


\par }{\PP \VS{16}Waletha umnikelo wokutshiswa wawunikela ngendlela emisiweyo.

\VS{17}Waletha njalo umnikelo wamabele, wacupha ngesandla, wasewutshisela e-alithareni phezu kwalowo owokutshiswa ayewunikele ekuseni.


\par }{\PP \VS{18}Wahlaba inkabi kanye lenqama kwaba ngumnikelo wobudlelwano ebantwini. Amadodana akhe amnika igazi, walichela inxa zonke ze-alithare.

\VS{19}Kodwa amahwahwa enkabi lawenqama, lomsila ononileyo, idanga, izinso, lamahwahwa aphezu kwesibindi

\VS{20}bakwendlala phezu kwesifuba, u-Aroni wasetshisela amahwahwa e-alithareni.

\VS{21}U-Aroni wazunguza izifuba kanye lomlenze wokwesokunene phambi
{\ND{kukaThixo}} njengomnikelo wokuzunguza, njengokulaya kukaMosi.


\par }{\PP \VS{22}U-Aroni wasephakamisela izandla zakhe ebantwini wababusisa. Kwathi esenikele umnikelo wesono, umnikelo wokutshiswa kanye lowobudlelwano, wahlala phansi.


\par }{\PP \VS{23}UMosi lo-Aroni basebesiyangena ethenteni lokuhlangana. Bathi bephuma, babusisa abantu; inkazimulo
{\ND{kaThixo}} yabonakala kubo bonke abantu.

\VS{24}Kwavela umlilo lapho ngoba
{\ND{uThixo}} wayekhona, kwatsha umnikelo wokutshiswa kanye lamahwahwa e-alithareni. Abantu bonke bathi bebona lokho, bamemeza ngentokozo bathi mbo ngobuso phansi.




\par }\Chap{10}{\SH Ukufa KukaNadabi Lo-Abhihu
\par }
{\PP \VerseOne{1}Amadodana ka-Aroni uNadabi lo-Abhihu bathatha izitsha zempepha, bafaka umlilo kuzo, bafaka impepha; basebenikela ngomlilo phambi
{\ND{kukaThixo}} ngokungekho emandleni abo, njalo kuphambene lomlayo wakhe.

\VS{2}Kwavela umlilo lapho
{\ND{uThixo}} ayekhona, wabatshisa bafa phambi
{\ND{kukaThixo}}.

\VS{3}UMosi wasesithi ku-Aroni, “Lokhu yikho okwakhulunywa
{\ND{nguThixo}} aze athi:

\par }{\Q ‘Kulabo abasondela kimi

\par }{\QB Ubungcwele bami buzabonakala,

\par }{\Q phambi kwabo bonke abantu

\par }{\QB Ngizadunyiswa.’ ”

\par }{\MM U-Aroni wala ethule.


\par }{\PP \VS{4}UMosi wabiza uMishayeli lo-Elizafani amadodana kamalumakhe ka-Aroni u-Uziyeli, wathi kubo, “Wozani lapha lizothwala abafowenu libakhuphele phandle kwezihonqo, khatshana laphambi kwendlu engcwele.”

\VS{5}Ngakho beza babathwala belokhu begqoke amabhatshi abo, babakhuphela ngaphandle kwezihonqo njengokulaya kukaMosi.


\par }{\PP \VS{6}UMosi wasesithi ku-Aroni lamadodana akhe u-Eliyazari lo-Ithamari, “Lingayekeli inwele zenu zingembozwanga njalo lingadabuli izigqoko zenu ngokuhlulukelwa, funa life,
{\ND{loThixo}} athukuthelele abantu bonke. Kodwa zonke izihlobo zenu lendlu yonke ka-Israyeli bangabakhalela labo ababhujiswe
{\ND{nguThixo}} ngomlilo.

\VS{7}Lingaze lasuka esangweni lethente lokuhlangana funa life, ngoba amafutha
{\ND{kaThixo}} okugcoba ogcotshelwa isikhundla aphezu kwenu.” Ngakho benza njengokulaya kukaMosi.


\par }{\PP \VS{8}{\ND{UThixo}} wasesithi ku-Aroni,

\VS{9}“Wena lamadodana akho akumelanga linathe iwayini loba okunye okunathwayo okubilileyo nxa lisiyangena ethenteni lokuhlangana, funa life. Lo ngumlayo omi kuze kube nininini kuzizukulwane ezizayo.

\VS{10}Kumele lahlukanise okungcwele kokungangcwele, okuhlanzekileyo kokungahlanzekanga,

\VS{11}njalo kumele lifundise abako-Israyeli zonke izimiso
{\ND{uThixo}} abaphe zona ngoMosi.”


\par }{\PP \VS{12}UMosi wathi ku-Aroni kanye lamadodana akhe aseleyo, u-Eliyazari lo-Ithamari, “Thathani umnikelo wamabele oseleyo emihlatshelweni yokudla enikelwe
{\ND{kuThixo}}, liwudle ungelamvubelo eceleni kwe-alithari ngoba ungcwele kakhulu.

\VS{13}Udleleni endaweni engcwele, ngoba uyisabelo senu kanye lamadodana enu, njengoba ngilaywe ngokunjalo.

\VS{14}Kodwa wena lamadodana akho kanye lamadodakazi akho lingadla isifuba esazunguzwayo kanye lomlenze onikelweyo. Kudleleni endaweni ehlanzekileyo ngokomkhuba; kuphiwe wena kanye labantwabakho njengesabelo somnikelo wobudlelwano kwabako-Israyeli.

\VS{15}Umlenze owanikelwayo kanye lesifuba esazunguzwayo kumele kulethwe kanye lamahwahwa anikelwa ngomlilo, azozunguzwa phambi
{\ND{kukaThixo}} njengomnikelo wokuzunguzwa. Lokho kuzakuba yisabelo sansukuzonke esakho kanye labantwabakho, njengokulaya
{\ND{kukaThixo}}.”


\par }{\PP \VS{16}UMosi wathi ebuza ngembuzi yomnikelo wesono wathola ukuthi yayisitshisiwe, wathukuthelela u-Eliyazari lo-Ithamari, amadodana ka-Aroni ayesesele, wawabuza wathi,

\VS{17}“Kungani lingadlelanga umnikelo wesono endlini engcwele na? Ungcwele kakhulu; lawuphiwa ukuze ususe icala labantu ngokwenza ukuthi babuyiswe phambi
{\ND{kukaThixo}}.

\VS{18}Njengoba igazi lawo lingangeniswanga eNdaweni eNgcwele, bekumele imbuzi liyidlele endlini engcwele njengokulaya kwami.”


\par }{\PP \VS{19}U-Aroni waphendula uMosi wathi, “Lamuhla benze umhlatshelo womnikelo wesono kanye lomnikelo wokutshiswa phambi
{\ND{kukaThixo}}, kodwa izinto ezinjengalezi sezenzakele kimi. Nxa bengidle umnikelo wesono lamuhla, kambe
{\ND{uThixo}} ubengachelesa ngalokho na?”

\VS{20}UMosi wasuthiseka ekuzwa lokho.




\par }\Chap{11}{\SH Ukudla Okuhlanzekileyo Lokungahlanzekanga
\par }
{\PP \VerseOne{1}{\ND{UThixo}} wathi kuMosi lo-Aroni,

\VS{2}“Alibokuthi kwabako-Israyeli: ‘Kuzozonke izinyamazana ezisemhlabeni, yilezi elingazidla;

\VS{3}lingadla zonke izinyamazana ezilenklagu ezivulekileyo lezentshisayo.


\par }{\PP \VS{4}Zikhona ezinye ezentshisayo kuphela, zibe khona ezinye ezilenklagu ezivulekileyo kuphela kodwa lingabozidla. Ikamela loba lisentshisa kalilanklagu ezivulekileyo; ngomkhuba kalihlanzekanga kini.

\VS{5}Imbila loba isentshisa kayilanklagu ezivulekileyo; ingcolile kini.

\VS{6}Umvundla, loba usentshisa, kawulanklagu ezivulekileyo; ungcolile kini.

\VS{7}Lengulube, loba ilenklagu ezivulekileyo ngokupheleleyo, ayentshisi; ingcolile kini.

\VS{8}Akufanelanga lidle inyama yazo njalo akufanelanga lithinte loba izidumbu zazo; ngoba zingcolile kini.


\par }{\PP \VS{9}Kuzozonke izidalwa ezihlala emanzini asolwandle lasezifuleni, lingadla zonke ezilempiko lamaxolo.

\VS{10}Kodwa zonke izidalwa ezisolwandle lasezifuleni ezingelampiko lamaxolo, kungelani lokuthi ngezihamba ngamaxuku kumbe phakathi kwazo zonke eziphila emanzini kumele lizenyanye.

\VS{11}Njalo njengoba lizazenyanya, lingabokudla inyama yazo, njalo kumele lizenyanye lezidumbu zazo.

\VS{12}Yonke inyamazana ehlala emanzini engalampiko lamaxolo kumele yenyanyeke kini.


\par }{\PP \VS{13}Lezi yizinyoni okumele lizenyanye njalo lingazidli ngoba zingcolile: ukhozi, ilinqe,

\VS{14}uhelwane olubomvu, loba wuphi umhlobo wohelwane,

\VS{15}imihlobo yonke yamawabayi,

\VS{16}isikhova esilesicholo, isikhova esitshaya udweba, ingabuzane, loba wuphi umhlobo wokhozi,

\VS{17}umandukulo, itshayamanzi, isikhova esikhulu,

\VS{18}isikhova esimhlophe, isikhova senkangala, ukhozi oludla inhlanzi,

\VS{19}ingabuzane, lawuphi umhlobo welanda, imvenduna lomalulwane.


\par }{\PP \VS{20}Zonke izibungu ezilamaphiko ezihamba ngenyawo zazo ezine kumele zibe ngezingcolileyo kini.

\VS{21}Kodwa kulezinye izibungu ezilamaphiko, ezihamba ngezinyawo zazo ezine, lingadla lezo ezilamangqondo, ezeqa ngawo emhlabathini.

\VS{22}Kuzo lingadla intethe ngemihlobo yazo, lamadiye ngemihlobo yawo.

\VS{23}Kodwa zonke ezinye izibungu ezilamaphiko lenyawo ezine lizenyanye.


\par }{\PP \VS{24}Liyabe liyazingcolisa ngalezi; ngakho loba ngubani othinta izidumbu zazo uzatshona engongcolileyo kuze kuhlwe.

\VS{25}Ozaphakamisa izidumbu zezinyamazana lezi kumele ahlambulule izigqoko zakhe, kanti-ke yena uzaba ngongcolileyo kuze kuhlwe.


\par }{\PP \VS{26}Yonke inyamazana elengqina elingehlukananga ngokupheleleyo loba engentshisiyo ingcolile kini, wonke othinta isidumbu sezinyamazana lezi uzabe esengongcolile.

\VS{27}Kuzozonke izinyamazana ezihamba ngenyawo ezine, lezo ezihamba ngezidladla zingcolile kini; kuzakuthi wonke othinta izidumbu zazo abe ngongcolileyo kuze kuhlwe.

\VS{28}Loba ngubani ozaphakamisa izidumbu zezinyamazana lezi kumele ahlambulule izigqoko zakhe, njalo uzatshona engongcolileyo kuze kuhlwe. Zingcolile kini.


\par }{\PP \VS{29}Ezinyamazaneni zonke ezihambahambayo emhlabathini, lezi zingcolile kini: indlegu, igundwane, lemihlobo yonke yemibankwa emikhulu,

\VS{30}untulo, imbulumakhasane, umbankwa, isiqhuza lonwabu.

\VS{31}Kuzozonke ezihuquzelayo emhlabathini, lezi zingcolile kini. Loba ngubani ozithinta sezifile uzatshona engongcolileyo kuze kuhlwe.

\VS{32}Nxa kungafa eyinye yazo iwele phezu kolutho, lololutho, loba lusetshenziswani luzabe selungolungcolileyo, loba lwenziwe ngesigodo, ngelembu, ngesikhumba loba ngesaka. Lufakeni emanzini; luzabe lungcolile kuze kuhlwe, lapho-ke luzabe seluhlambulukile.

\VS{33}Nxa esinye sazo singawela embizeni yomdaka, konke okusembizeni kuyabe sekungcolile, sekumele ubulale imbiza.

\VS{34}Konke ukudla obekungadliwa okuchaphakelwe ngamanzi aleyo mbiza kungcolile, njalo lobekunganathwa kuvela kuleyo mbiza kungcolile.

\VS{35}Loba yini ewelwe yizidumbu zezinanakazana lezi iba ngengcolileyo; iziko loba imbiza yokupheka sekumele kubhidlizwe. Kuyabe sekungcolile, njalo kumele likuthathe njengokungcolileyo.

\VS{36}Kanti-ke, umthombo loba umgqomo wokukha amanzi uhlala uhlambulukile, kodwa loba ngubani othinta izidumbu lezi ungcolile.

\VS{37}Nxa isidumbu sezinyamazana lezi singawela loba kuyiphi inhlanyelo esilungele ukuhlanyelwa, izahlala ihlambulukile.

\VS{38}Kodwa nxa amanzi esethelwe enhlanyelweni, isidumbu sakhona besesiwela phezu kwayo, isingcolile kini.


\par }{\PP \VS{39}Nxa inyamazana elivunyelwe ukuyidla ingazifela, lowo othinta isidumbu sayo uzakuba ngongcolileyo kuze kuhlwe.

\VS{40}Loba ngubani ozakudla inyama yalesisidumbu kumele ahlambulule izigqoko zakhe, uzakuba ngongcolileyo kuze kuhlwe. Loba ngubani ozaphakamisa lesisidumbu, kumele ahlambulule izigqoko zakhe, uzakuba ngongcolileyo kuze kuhlwe.


\par }{\PP \VS{41}Loba yisiphi isinanakazana esihuquzelayo emhlabathini siyenyanyeka, kasingadliwa.

\VS{42}Akufanelanga lidle izinanakazana zonke ezihambahambayo emhlabathini, loba ngezihuquzela ngezisu loba ngezihamba ngazozonke zone loba ngezilenyawo ezinengi; ziyenyanyeka.

\VS{43}Lingazingcolisi ngezinanakazana lezi, lingazingcolisi ngenxa yazo njalo lingayekeli zilingcolisa.

\VS{44}{\ND{NginguThixo}} uNkulunkulu wenu, zihlambululeni libengcwele, ngoba mina ngingcwele. Lingazingcolisi ngezinanakazana ezihuquzelayo emhlabathini.

\VS{45}{\ND{NginguThixo}} owalikhupha eGibhithe ukuze ngibe nguNkulunkulu wenu; kungakho wobani ngcwele, ngoba mina ngingcwele.


\par }{\PP \VS{46}Le yiyo imithetho emayelana lezinyamazana, izinyoni, yonke into ephilayo entsheza emanzini lezinanakazana ezihuquzela emhlabathini.

\VS{47}Kumele lehlukanise phakathi kwezingcolileyo lezihlambulukileyo, lehlukanise phakathi kwezidalwa eziphilayo ezingadliwa kanye lokungamelanga zidliwe.’ ”




\par }\Chap{12}{\SH Ukuhlanjululwa Emva Kokubeletha Umntwana
\par }
{\PP \VerseOne{1}{\ND{UThixo}} wathi kuMosi:

\VS{2}“Tshela abako-Israyeli ukuthi: ‘Umfazi ozithweleyo obelethe indodana uzakuba ngongcolileyo ngokomkhuba okwensuku eziyisikhombisa njengoba engcolile ngesikhathi esemfuleni.

\VS{3}Ngosuku lwesificaminwembili indodana le kuzamele isokwe.

\VS{4}Owesifazane kufanele ame okwensuku ezingamatshumi amathathu lantathu ukuze ahlanjululwe ukopha kwakhe. Ngalesisikhathi, akumelanga abambe ulutho olungcwele njalo akumelanga aye endlini engcwele kuze kwedlule insuku zakhe zokuhlanjululwa.

\VS{5}Nxa angabeletha indodakazi, owesifazane uzaba ngongcolileyo okwamaviki amabili, njenganxa esemfuleni. Kufanele ahlale okwensuku ezingamatshumi ayisithupha lezinsuku eziyisithupha ukuze ahlanjululwe ukopha kwakhe.


\par }{\PP \VS{6}Nxa insuku zokuhlanjululwa ngokwendodana loba indodakazi seziphelile, kumele owesifazane alethe izinyane lemvu elilomnyaka owodwa kumphristi esangweni lethente lokuhlangana ukuze libe ngumnikelo wokutshiswa kanye lephuphu lenkwilimba loba ijuba kube ngumnikelo wesono.

\VS{7}Umphristi nguye ozanikela umnikelo phambi
{\ND{kukaThixo}} ukumenzela ukubuyisana, ngalokho uzabe esehlambulukile ngokomkhuba ekopheni kwakhe.

\par }{\PP Le yiyo imithetho elandelwa ngowesifazane ekubeletheni umfana loba inkazana.

\VS{8}Nxa engenelisi ukunikela ngezinyane lemvu, kumele alethe amajuba amabili loba inkwilimba ezisesencane ezimbili, okunye kungumnikelo wokutshiswa okunye kungumnikelo wesono. Ngalindlela umphristi uzamenzela ukubuyisana, owesifazane uzahlambuluka.’ ”




\par }\Chap{13}{\SH Imithetho Emayelana Lesikhwekhwe
\par }
{\PP \VerseOne{1}{\ND{UThixo}} wathi kuMosi lo-Aroni,

\VS{2}“Loba ngubani ozabe evuvukile, loba equbukile, loba elechatha elicazimulayo ejwabini lakhe okungasuka kube ngumkhuhlane wobulephero, kumele alethwe ku-Aroni umphristi loba komunye wamadodana akhe ongumphristi.

\VS{3}Umphristi kahlole lesisilonda esisejwabini lakhe, kuthi kungabonakala ukuthi uboya obusesilondeni sebumhlophe, lokuthi lesilonda laso sizikile enyameni, kuyabe kungumkhuhlane wobulephero. Nxa umphristi emhlola, uzamtshela ukuthi ungcolile ngokomlayo.

\VS{4}Kanti-ke lanxa ibala elisejwabini limhlophe kodwa libonakala ukuthi alijulanga enyameni njalo loboya obukhonapho bungakabimhlophe, umphristi kamsuse ebantwini, ahlale yedwa okwensuku eziyisikhombisa.

\VS{5}Ngosuku lwesikhombisa umphristi kumele amhlole, kuthi-ke nxa ebona ukuthi isilonda lokhu sinjalo njalo kasiqhelanga ejwabini, kumele amehlukanise kwabanye okwezinye njalo insuku eziyisikhombisa.

\VS{6}Ngosuku lwesikhombisa umphristi uzamhlola njalo, kuthi-ke nxa isilonda sesifiphele singaqhelanga ejwabini, umphristi uzamtshela lowomuntu ukuthi usehlambulukile, bekukade kuyikuqubuka kodwa nje. Leyondoda izagezisa izigqoko zayo njalo iyabe isihlambulukile.

\VS{7}Kodwa ukuqubuka kungaqhela ejwabini lakhe ngemva kokuba eseke waziveza kumphristi ukuba kuthiwe usehlambulukile, kumele aziveze njalo kumphristi.

\VS{8}Umphristi uzamhlola, kuthi-ke nxa ukuqubuka kuqhelile ejwabini, umphristi kumele amtshele ukuthi kakahlambuluki; yibulephero.


\par }{\PP \VS{9}Nxa kulomuntu olobulephero, kumele alethwe kumphristi.

\VS{10}Umphristi kamhlole, kuthi nxa kuleqhubu elimhlophe eseliphendule uboya babamhlophe njalo lilomlomo,

\VS{11}yibulephero, ngakho umphristi uzakuthi ungcolile. Kangamehlukanisi labanye, ngoba uvele esengongcolileyo.


\par }{\PP \VS{12}Nxa ubulephero sobumemetheka umzimba wonke okubonwa ngumphristi ukuthi sobugcwele kusukela ekhanda kuze kube sezinyaweni,

\VS{13}umphristi uzamhlola, kuthi nxa bugcwele umzimba wonke, atsho athi lowomuntu uhlambulukile. Njengoba ijwabu seliphenduke labamhlophe lonke, uyabe ehlambulukile.

\VS{14}Kodwa nxa kubonakala sekupetuka inyama esilondeni uzabe engongcolileyo.

\VS{15}Umphristi nxa ebona inyama isipetuka uzakuthi ungcolile. Inyama epetukileyo ingcolile; ulobulephero.

\VS{16}Kodwa leyonyama epetukileyo ingaguquka ibemhlophe kufanele onjalo aye kumphristi.

\VS{17}Umphristi amhlole, kuthi nxa izilonda sezisuke zaba mhlophe, umphristi uzakuthi lowo olazo uhlambulukile; ngakho uzabe esehlambulukile.


\par }{\PP \VS{18}Nxa kulomuntu olethumba ejwabini lakhe libe seliphola,

\VS{19}kuthi lapho obekulethumba khona kubonakale kumhlotshana kuvuvukile loba iqhubu elibomvana, kumele azilethe kumphristi.

\VS{20}Umphristi alihlole, kuthi nxa kubonakala lijulile loboya obuphezu kwalo sebumhlophe, umphristi uzakuthi ungcolile. Yibulephero obuvela lapho obekulethumba khona.

\VS{21}Kodwa nxa khona laphayana ekuhlolweni kwalo ngumphristi kungelaboya obumhlophe phezu kwalo, njalo lingajulanga selifiphele, kulapho umphristi azamehlukanisa khona labanye okwensuku eziyisikhombisa.

\VS{22}Nxa liqhela ejwabini, umphristi uzakuthi ungcolile, lona liyisifo esithelelwanayo.

\VS{23}Kodwa nxa umbala walo ulokhu unjalo, njalo lingaqhelanga, kuyabe kulitshisa elatshiywa lithumba, ngakho umphristi uzakuthi uhlambulukile.


\par }{\PP \VS{24}Nxa umuntu elethuthuva ejwabini lakhe besekuvela itshatha elibomvana loba elimhlophe enyameni epetukileyo yetshisa,

\VS{25}umphristi kalihlole, kuzakuthi nxa uboya obuphezu kwalo sebumhlophe, kubonakale kungani kujulile, yibulephero obuvela ngethuthuva. Umphristi uzakutsho ukuthi ungcolile, yibulephero.

\VS{26}Kodwa umphristi angalihlola kubonakale kungelaboya obumhlophe, kungajulanga njalo sekufiphele, yikho lapho umphristi azamehlukanisa labanye okwensuku eziyisikhombisa.

\VS{27}Ngosuku lwesikhombisa umphristi uzamhlola, kuthi nxa liqhela ejwabini, umphristi athi ungcolile, yibulephero.

\VS{28}Kodwa nxa itshatha lilokhu linjalo futhi lingaqhelanga ejwabini kodwa selifiphele, kuyabe kulithuthuva elivuvukileyo, umphristi uzakuthi uhlambulukile, bekulitshisa nje kuphela.


\par }{\PP \VS{29}Nxa owesilisa loba owesifazane elesilonda ekhanda loba esilevini,

\VS{30}umphristi kasihlole, kuthi nxa kubonakala sijulile enyameni, inwele phezu kwaso sezimpofana njalo zingakhuli, umphristi uzakuthi lowomuntu ungcolile, yibulephero bekhanda loba obesilevu.

\VS{31}Kodwa nxa umphristi angasihlola isilonda leso abone singajulanga, kungelanwele ezimnyama kuso, umphristi uzamsusa lowomuntu ebantwini okwensuku eziyisikhombisa.

\VS{32}Ngosuku lwesikhombisa, umphristi kumele asihlole leso silonda, kuthi nxa singaqhelanga ejwabini, njalo kungelaboya obulithanga phezu kwaso, khona kubonakala ukuthi asijulanga enyameni,

\VS{33}kufanele aphucwe kutshiywe indawo elesifo, umphristi aphinde amehlukanise kwabanye okwensuku eziyisikhombisa.

\VS{34}Ngosuku lwesikhombisa umphristi kumele asihlole, kuthi nxa singaqhelanga njalo kukhanya singajulanga enyameni, umphristi kathi uhlambulukile. Kufanele agezise izigqoko zakhe, abesesiba ngohlambulukileyo.

\VS{35}Kodwa nxa isilonda siqhela ejwabini emva kokuba sekuthiwe usehlambulukile,

\VS{36}umphristi uzamhlola, kanti-ke nxa isilonda sisuke saqhela ejwabini, akudingakali ukuthi umphristi adinge ukubona uboya obulithanga; lowomuntu ungcolile.

\VS{37}Kodwa nxa ngokubona kwakhe isilonda leso silokhu singaguqukanga sekulenwele ezimnyama kuso, siyabe sesipholile. Uyabe esehlambulukile, umphristi uzakuthi uhlambulukile.


\par }{\PP \VS{38}Nxa indoda loba owesifazane elamabala amhlotshana ejwabini,

\VS{39}umphristi kumele awahlole, kuthi nxa amabala lawo emhlotshana okungani kufiphele, kuyabe kuyikuqubuka okumveleleyo ejwabini; ngakho lowomuntu uhlambulukile.


\par }{\PP \VS{40}Nxa indoda ingaselanwele isilempabanga, ihlambulukile.

\VS{41}Nxa ingaselanwele phezu kwebunzi, isilempabanga ihlambulukile.

\VS{42}Kodwa nxa ilesilonda esibomvana-okumhlotshana ekhanda elilempabanga loba ebunzini, yibulephero obuyabe buqalisa ekhanda loba ebunzini.

\VS{43}Umphristi kayihlole leyondoda, kuthi nxa isilonda esivuvukayo ekhanda layo loba ebunzini sibomvana-okumhlotshana njengobulephero,

\VS{44}leyondoda isilabo njalo isingcolile. Umphristi uzakuthi leyondoda ingcolile ngenxa yaleso silonda esisekhanda layo.


\par }{\PP \VS{45}Umuntu olobulephero kumele agqoke izigqoko ezidabukileyo, ayekele inwele zakhe zingakanywanga, embese ingxenye yangaphansi kobuso bakhe amemeze athi: ‘Ngingcolile! Ngingcolile!’

\VS{46}Kuzakuthi nxa elokhu elaleso sifo, ahlale engongcolileyo. Kumele ahlale yedwa, ahlale ngaphandle kwesihonqo.”


\par }{\SH Imithetho Emayelana Lobulephero
\par }
{\PP \VS{47}“Nxa isigqoko sagqokwa ngumuntu olobulephero, isembatho sewulu loba eselembu,

\VS{48}eselukiweyo loba esiphothiweyo kuyiwulu loba ilembu, isikhumba loba yini eyenziwe ngesikhumba,

\VS{49}nxa lokhu kungcola kusesembathweni selembu, isikhumba, loba yini eyelukiweyo, loba ephothiweyo loba kuyini okwesikhumba, kubonakala kuluhlazana loba kubomvana, yibulephero; kufanele kutshengiswe umphristi.

\VS{50}Umphristi kahlole ukungcola lokhu abesesehlukanisa leyonto esingcolile, ibekwe yodwa okwensuku eziyisikhombisa.

\VS{51}Ngosuku lwesikhombisa kuzamele akuhlole, kuthi nxa ukungcola sekuqhelile esembathweni, eselukiweyo loba esithungiweyo, loba isikhumba, loba sisetshenziswani, lokho kuyibulephero, isembatho leso singcolile.

\VS{52}Kumele asitshise isembatho leso, loba eselukiweyo lesithungiweyo, kuyiwulu loba ilembu, loba kuyinto yesikhumba elesifo sokungcola, njengoba kuyibulephero; leyonto kumele itshiswe.


\par }{\PP \VS{53}Kodwa, nxa kuyikuthi ekuhlolweni kwaso ngumphristi, kubonakale ukuthi isifo asiqhelanga ezigqokweni, loba eselukiweyo loba esithungiweyo, loba esesikhumba,

\VS{54}uzalaya ukuthi lololutho olungcolileyo lugeziswe. Kulapho-ke azakwehlukanisa khona kwezinye okwensuku eziyisikhombisa.

\VS{55}Ngemva kokuba lesosembatho esingcolileyo sesigezisiwe, umphristi uzasihlola, kuthi nxa isifo sokungcola esisesigqokweni singaguqukanga umbala waso lanxa siyabe singaqhelanga, singcolile. Kasitshiswe ngomlilo, loba isifo sokungcola sihlasele nganxanye.

\VS{56}Nxa, lapho umphristi esihlola, kubonakale isilonda sesifiphele ngemva kokugeziswa kwesigqoko, umphristi kadabule ingxenye ebilesifo esigqokweni loba yisikhumba loba ngeselukiweyo loba esiphothiweyo.

\VS{57}Kodwa nxa isifo sibonakala futhi esigqokweni, ingabe eselukiweyo loba esiphothiweyo, loba kungesesikhumba, siyabe siyaqhela, akuthi konke okulesifo kutshiswe ngomlilo.

\VS{58}Isigqoko siphi lasiphi, kungaba ngesokwelukwa, esokuphothwa loba esesikhumba esesike sageziswa sahlanzwa lesosifo kumele sigeziswe futhi, kube yikho ukuhlanzeka kwaso.”


\par }{\PP \VS{59}Le yiyo imilayo emayelana lokungcoliswa yibulephero ezigqokweni loba ngezewulu kumbe ezelembu, kungaba ngezelukiweyo loba eziphothiweyo, loba isikhumba; ukuze kuthiwe zihlambulukile loba zingcolile.




\par }\Chap{14}{\SH Ukuhlanjululwa Emikhuhlaneni Ethelelwanayo
\par }
{\PP \VerseOne{1}{\ND{UThixo}} wathi kuMosi,

\VS{2}“Le yimithetho eqondana lalowo olobulephero ngesikhathi sokuhlanjululwa kwakhe ngokomkhuba, nxa elethwa phambi komphristi.

\VS{3}Umphristi kaphume ezihonqweni ayemhlola. Nxa umuntu lowo esesilile ebulepherweni,

\VS{4}umphristi uzalaya ukuthi kulethelwe inyoni ezimbili eziphilayo, ezihlambulukileyo, kanye lenkuni zesihlahla somsedari, intambo ebomvu lehisophi ukuze lowo muntu ahlanjululwe.

\VS{5}Lapho-ke umphristi uzalaya ukuthi eyinye yalezo nyoni ibulawelwe phezu kwamanzi acengekileyo, asembizeni yomdaka.

\VS{6}Usezathatha inyoni ephilayo ayigxamuze ndawonye lokhuni lomsedari, lentambo ebomvu lehisophi egazini laleyo nyoni ebulawelwe phezu kwamanzi ahlambulukileyo.

\VS{7}Uzachela lowo ohlanjululwa ubulephero ngalelogazi kasikhombisa, abesesithi usehlambulukile. Abesekhulula inyoni esaphila izihambele egangeni.


\par }{\PP \VS{8}Umuntu okufanele ukuthi ahlanjululwe kumele agezise izigqoko zakhe, aphuce zonke inwele zakhe, abesegeza umzimba ngamanzi, ngalokho uzabe esehlambulukile ngokomkhuba. Ngemva kwalokho usengangena ezihonqweni, kodwa kumele ahlale ngaphandle kwethente lakhe okwensuku eziyisikhombisa.

\VS{9}Ngosuku lwesikhombisa kumele aphuce zonke inwele zakhe, intshiya zakhe kanye lazozonke inwele zakhe. Kufanele agezise izigqoko zakhe, ageze umzimba ngamanzi; ngalokho uzakuba ngohlambulukileyo.


\par }{\PP \VS{10}Ngosuku lwesificaminwembili kumele alethe amazinyane amabili amaduna lelilodwa elisikazi, wonke elomnyaka owodwa, wonke engelasici, ndawonye lezilinganiso zehefa ezintathu etshumini zefulawa ecolekileyo, evutshwe ngamafutha, kungumnikelo wamabele, kanye lehetshezana lwamafutha.

\VS{11}Umphristi obikayo ukuthi usehlambulukile lowomuntu nguye omethulayo kanye leminikelo yakhe
{\ND{kuThixo}} esangweni lethente lokuhlangana.


\par }{\PP \VS{12}Ngemva kwalokho, umphristi kathathe elinye izinyane eliduna anikele ngalo kube ngumnikelo wecala, kanye lehetshezana lwamafutha; uzakuzunguza phambi
{\ND{kukaThixo}}, kungumnikelo wokuzunguzwa.

\VS{13}Uzahlaba lelozinyane endaweni engcwele lapho okuhlatshelwa khona iminikelo yesono kanye leminikelo yokutshiswa. Umnikelo wecala ungowomphristi, njengomnikelo wesono; ungcwele kakhulu.

\VS{14}Umphristi uzathatha elinye igazi lomnikelo wecala alininde oqwangeni lwendlebe yokunene yalowo ozahlanjululwa, esithupheni sesandla sokunene sakhe.

\VS{15}Umphristi uzathatha amanye amafutha, awathele esandleni sakhe sokhohlo,

\VS{16}agxamuze umunwe wakhe wenkomba emafutheni lawo, abesewafafaza phambi
{\ND{kukaThixo}} kasikhombisa.

\VS{17}Umphristi kaninde amafutha aseleyo esandleni oqwangeni lwendlebe yokunene yalowo ozahlanjululwa, esithupheni sesandla sokunene lasozwaneni olukhulu lonyawo lolwesokunene, phezu kwegazi lomnikelo wecala.

\VS{18}Amafutha lawo aseleyo esandleni somphristi kawagcobe ekhanda lalowo ohlanjululwayo, abesemenzela indlela yokubuyisana phambi
{\ND{kukaThixo}}.


\par }{\PP \VS{19}Ngemva kwalokho, kalethe umnikelo wesono ecelela ozahlanjululwa indlela yokubuyisana kulokhu kungcola kwakhe. Ngemva kwalokho, umphristi uzenza umnikelo wokutshiswa,

\VS{20}anikele ngawo e-alithareni, kanye lowamabele, amenzele indlela yokubuyisana, ngalokho uzahlanjululwa.


\par }{\PP \VS{21}Kodwa-ke, nxa engumyanga, engazenelisi lezizinto, kumele athathe izinyane lemvu eliduna libe ngumnikelo wecala ozazunguzwa ukumenzela indlela yokubuyisana, lengxenye eyodwa etshumini yefulawa ecolekileyo ehlanganiswe lamafutha, kungumnikelo wamabele, lehetshezana lwamafutha,

\VS{22}lamajuba amabili kumbe amaphuphu enkwilimba amabili, lokho angakwanelisa, okunye kungumnikelo wesono kuthi okunye kube ngumnikelo wokutshiswa.


\par }{\PP \VS{23}Ngosuku lwesificaminwembili kumele akulethe kumphristi ukuba ahlanjululwe esangweni lethente lokuhlangana phambi
{\ND{kukaThixo}}.

\VS{24}Umphristi kathathe izinyane lemvu libe ngumnikelo wecala, ndawonye lehetshezana lwamafutha, akuzunguze phambi
{\ND{kukaThixo}}, kube ngumnikelo wokuzunguzwa.

\VS{25}Uzahlaba izinyane lemvu kube ngumnikelo wecala abesethatha elinye alininde oqwangeni lwendlebe yokwesokudla yalowo ozahlanjululwa, esithupheni sesandla sokunene kanye lasozwaneni olukhulu lonyawo lwesandla sokunene.

\VS{26}Umphristi uzachathekela amanye amafutha esandleni sakhe senxele,

\VS{27}besekusithi ngomunwe wakhe wenkomba, owesandla sokunene achele amanye amafutha kasikhombisa phambi
{\ND{kukaThixo}}.

\VS{28}Kuthi amanye amafutha asesandleni sakhe awaninde endaweni lezo aninde khona igazi lomnikelo wecala, oqwangeni lwendlebe yokwesokudla yalowo ozahlanjululwa, esithupheni sesandla sokunene kanye lasozwaneni olukhulu lonyawo lwesandla sokunene.

\VS{29}Umphristi uzagcoba ikhanda lalowo ohlanjululwayo ngamafutha aseleyo esandleni sakhe, emenzela indlela yokubuyisana phambi
{\ND{kukaThixo}}.

\VS{30}Ngakho uzanikela ngamajuba lawayana loba amaphuphu enkwilimba lezo, lokho ayabe ekwenelisile,

\VS{31}okunye kungumnikelo wesono, kuthi okunye kube ngumnikelo wokutshiswa, ndawonye lomnikelo wamabele. Ngale indlela, umphristi uzakwenzela ozahlanjululwa indlela yokubuyisana phambi
{\ND{kukaThixo}}.”


\par }{\PP \VS{32}Le yiyo imithetho yokuphathwa kwalabo abalomkhuhlane wobulephero abangenelisi iminikelo yokuhlanjululwa ejayelekileyo.


\par }{\SH Ukuhlanjululwa Kwabalesikhwekhwe
\par }
{\PP \VS{33}{\ND{UThixo}} wathi kuMosi lo-Aroni,

\VS{34}“Nxa lingena ezweni laseKhenani, lelo engilinika lona ukuba libe yisabelo senu, besengifaka isikhwekhwe esithelelwanayo endlini kulelolizwe,

\VS{35}umnini waleyondlu kufanele ayetshela umphristi athi ‘ngibona okufanana lesikhwekhwe endlini yami?’

\VS{36}Umphristi engakayi kuleyondlu ukuyahlola isikhwekhwe kumele akhiphe isiqondiso sokuthi kutshiswe konke okukuleyondlu ukuze kungabi lalutho kuleyondlu oluzathiwa lungcolile. Ngemva kwalokho, umphristi uzangena ahlole leyondlu.

\VS{37}Uzahlola isikhwekhwe emidulini, kuthi nxa ebona ukuthi kulamabala aluhlaza loba abomvana emdulini njalo ebonakala ejulile emdulini,

\VS{38}umphristi uzaphuma ngomnyango wendlu, awuvale okwensuku eziyisikhombisa.

\VS{39}Ngosuku lwesikhombisa, umphristi uzabuyela ayehlola leyondlu. Nxa isikhwekhwe sesigcwele emidulini,

\VS{40}uzakhupha isiqondiso sokuthi amatshe alaleso sikhwekhwe adilizwe, ayephoselwa endaweni engcolileyo ngaphandle kwedolobho.

\VS{41}Kalaye ukuthi imiduli yonke eyangaphakathi iphalwe, kuthi lokho okuphaliweyo kuyelahlelwa endaweni engcolileyo ngaphandle kwedolobho.

\VS{42}Besebefaka amatshe amatsha esikhundleni salawo, bagudule indlu ngodaka olutsha.


\par }{\PP \VS{43}Nxa isikhwekhwe sibonakala kutsha kuleyondlu ngemva kokudilizwa kwamatshe lokuphalwa kwemiduli njalo isigudulwe,

\VS{44}umphristi kahambe ayeyihlola, nxa efumana isikhwekhwe sesiqhelile kuleyondlu, kuyabe kuyisikhwekhwe esibulalayo; leyondlu ingcolile.

\VS{45}Kufanele idilizwe, amatshe ayo, izigodo, lodaka lwayo kumele kuyephoselwa endaweni engcolileyo ngaphandle kwedolobho.


\par }{\PP \VS{46}Loba ngubani ongena kuleyondlu ngesikhathi isavaliwe uzakuba ngongcolileyo kuze kube kusihlwa.

\VS{47}Loba ngubani ozalala loba adlele kuleyondlu kufanele agezise izigqoko zakhe.


\par }{\PP \VS{48}Kodwa umphristi angabuya ezoyihlola afumane ukuthi isikhwekhwe asiqhelanga ngemva kokugudulwa, uzakuthi indlu ihlambulukile, ngoba isikhwekhwe singasekho.

\VS{49}Ukuze indlu ibe ngehlanzekileyo, uzathatha inyoni ezimbili kanye lenkuni zesihlahla somsedari, lentambo ezelukiweyo ezibomvu lehisophi.

\VS{50}Uzahlaba enye yalezi zinyoni emanzini acengekileyo embizeni yomdaka.

\VS{51}Abesethatha inkuni zesihlahla somsedari, ihisophi, intambo ebomvu elukiweyo lenyoni ephilayo, akugxamuze egazini lenye ebuleweyo lamanzi acengekileyo, abesechela leyondlu kasikhombisa.

\VS{52}Uzayihlanza leyondlu ngegazi lenyoni, amanzi acengekileyo, inyoni ephilayo, inkuni zesihlahla somsedari, ihisophi lentambo ephothiweyo ebomvu.

\VS{53}Ngemva kwalokho kakhulule inyoni ephilayo emangweni ngaphandle kwedolobho. Ngalindlela uzabe esenze indlela yokubuyisana kuleyondlu, izabe singehlambulukileyo.”


\par }{\PP \VS{54}Le yiyo imithetho eqondane lobulephero, ukuluma komzimba,

\VS{55}isikhwekhwe ezigqokweni kumbe endlini,

\VS{56}ukuvuvuka, ukuqubuka kumbe itshatha elikhanyayo,

\VS{57}ukuze kubonakale ukuthi ulutho luhlambulukile loba lungcolile.

\par }{\PP Le yiyo imithetho yobulephero kanye lesikhwekhwe.




\par }\Chap{15}{\SH Ubovu Obudala Ukungcola
\par }
{\PP \VerseOne{1}{\ND{UThixo}} wathi kuMosi lo-Aroni,

\VS{2}“Khulumani labako-Israyeli lithi kubo: ‘Nxa indoda iphuma ubovu, ubovu obuphumayo bungcolile.

\VS{3}Lanxa buthonta emzimbeni wakhe loba buvalekile, bumenza abe ngongcolileyo. Lokhu yikho okwenza ubovu obuphuma emzimbeni wakhe bumenze abe ngongcolileyo:


\par }{\PP \VS{4}Loba yiwuphi umbheda indoda le ephuma ubovu ezalala kuwo, uzakuba ngongcolileyo, njalo loba kuyini okuzahlala phezu kwawo, kuzakuba ngokungcolileyo.

\VS{5}Loba ngubani othinta umbheda wakhe kufanele agezise izigqoko zakhe, abesegeza ngamanzi, uzakuba ngongcolileyo kuze kube kusihlwa.

\VS{6}Loba ngubani ozahlala loba kuphezu kwani lapho okuke kwahlala khona indoda ethonta ubovu, kufanele agezise izigqoko zakhe abesegeza ngamanzi, uzakuba ngongcolileyo kuze kube kusihlwa.


\par }{\PP \VS{7}Loba ngubani ozathinta lindoda kufanele agezise izigqoko zakhe abesegeza ngamanzi, ngalokho uzakuba ngongcolileyo kuze kube kusihlwa.


\par }{\PP \VS{8}Nxa indoda ephuma ubovu ingakhafulela omunye ongelabo, lowomuntu kagezise izigqoko zakhe abesegeza ngamanzi, yena uzakuba ngongcolileyo kuze kube kusihlwa.


\par }{\PP \VS{9}Konke indoda le ehlala kukho igadile kuzakuba ngokungcolileyo,

\VS{10}njalo loba ngubani ozathinta loba yini yezinto ebezingaphansi kwakhe uzakuba ngongcolileyo kuze kube kusihlwa, loba ngubani ozadobha lezozinto, kufanele agezise izigqoko zakhe, abesegeza ngamanzi, njalo uzabe engongcolileyo kuze kube kusihlwa.


\par }{\PP \VS{11}Loba ngubani ozathintwa yindoda le ephuma ubovu engagezanga izandla zakhe ngamanzi kufanele agezise izigqoko zakhe abesegeza ngamanzi, kodwa uzakuba ngongcolileyo kuze kube kusihlwa.


\par }{\PP \VS{12}Imbiza yomdaka ezathintwa yile indoda kufanele ibulawe, kuthi konke okwenziwe ngesigodo kumele kuhlanjululwe ngamanzi.


\par }{\PP \VS{13}Nxa indoda isihlanjululwe ekuphumeni kwayo ubovu, kayibale insuku eziyisikhombisa kube yikuhlanjululwa kwayo ngokomkhuba; kufanele igezise izigqoko zayo, ibisigeza ngamanzi amahle andubana ihlambuluke.

\VS{14}Ngosuku lwesificaminwembili kufanele ithathe amajuba amabili, loba amaphuphu enkwilimba amabili ize phambi
{\ND{kukaThixo}} esangweni lethente lokuhlangana, iwaqhubele umphristi.

\VS{15}Umphristi uzanikela ngakho; okunye ngokomnikelo wesono, okunye ngokomnikelo wokutshiswa. Ngalokho, uzakwenza ukubuyisana phambi
{\ND{kukaThixo}} kwaleyondoda ngenxa yomkhuhlane wayo.


\par }{\PP \VS{16}Nxa indoda ivuza ubudoda, kumele igeze umzimba wayo wonke ngamanzi, njalo izakuba ngengcolileyo kuze kube kusihlwa.

\VS{17}Loba yisiphi isigqoko kumbe isikhumba esilobudoda, kufanele sigeziswe ngamanzi, njalo kuzakuba ngokungcolileyo kuze kube kusihlwa.

\VS{18}Nxa indoda ingalala lowesifazane ichithe, kufanele ukuthi bobabili bageze ngamanzi, ngakho bazakuba ngabangcolileyo kuze kube kusihlwa.


\par }{\PP \VS{19}Nxa owesifazane esemfuleni njengenjayelo, ukungcola kwakhe okubangelwa yikuba semfuleni kwakhe, kuzathatha insuku eziyisikhombisa, ngakho wonke omthintayo uzakuba ngongcolileyo kuze kube kusihlwa.


\par }{\PP \VS{20}Yonke into owesifazane lo azalala phezu kwayo ngesikhathi esemfuleni izakuba ngengcolileyo, njalo loba kuyini azahlala phezu kwakho, sekungcolile.

\VS{21}Ozathinta umbheda wakhe kufanele agezise izigqoko zakhe abesegeza umzimba ngamanzi, njalo uzakuba ngongcolileyo kuze kube kusihlwa.

\VS{22}Loba ngubani ozathinta loba kuyini owesifazane lo abehlezi phezu kwakho kufanele agezise izigqoko zakhe, ageze umzimba ngamanzi, njalo uzakuba ngongcolileyo kuze kube kusihlwa.

\VS{23}Akukhathalekile ukuba kungaba ngumbheda loba enye into nje owesifazane lo abehlezi kukho, umuntu loba engubani angakuthinta, uzakuba ngongcolileyo kuze kube kusihlwa.


\par }{\PP \VS{24}Nxa indoda ingalala lowesifazane osemfuleni ibe isithinta igazi lomopho wakhe, indoda izakuba ngengcolileyo okwensuku eziyisikhombisa, loba yiwuphi umbheda ezalala kuwo, uzakuba ngongcolileyo.


\par }{\PP \VS{25}Nxa owesifazane angopha okwensuku ezithile zilandelana kodwa engekho emfuleni, loba esopha okwensuku ezedlula insuku zokopha nxa esemfuleni, uzakuba ngongcolileyo nxa ukopha kungakemi, njengasezinsukwini zakhe esemfuleni.

\VS{26}Loba yiwuphi umbheda azalala kuwo nxa umopho uqhubeka, uzakuba ngongcolileyo, njengokungcola kombheda wakhe ngesikhathi esemfuleni, njalo konke ahlala phezu kwakho kuzakuba ngokungcolileyo, njengokungcola kwakhe nxa esemfuleni.

\VS{27}Loba ngubani ozathinta lezizinto uzakuba ngongcolileyo; kufanele agezise izigqoko zakhe abesegeza ngamanzi, ngalokho uzakuba ngongcolileyo kuze kube kusihlwa.


\par }{\PP \VS{28}Nxa esehlanzekile ekopheni kwakhe, kufanele ahlale insuku eziyisikhombisa andubana ahlambuluke ngokomkhuba.

\VS{29}Ngosuku lwesificaminwembili uzathatha amajuba amabili loba amaphuphu enkwilimba amabili akulethe kumphristi esangweni lethente lokuhlangana.

\VS{30}Umphristi uzanikela okunye kube ngumnikelo wesono, kuthi okunye kube ngumnikelo wokutshiswa. Ngale indlela uzakwenza ukubuyisana kwakhe phambi
{\ND{kukaThixo}} ngenxa yokungcola kwakhe esopha.


\par }{\PP \VS{31}Kufanele wahlukanise abako-Israyeli ezintweni ezibangcolisayo, ukuze bangafeli ekungcoleni kwabo, bangcolise indawo engihlala kuyo, ephakathi kwabo.’ ”


\par }{\PP \VS{32}Le yiyo imithetho eqondene lendoda ephuma ubovu, loba ngubani ongcoliswe yikuphuma ubudoda,

\VS{33}lowesifazane nxa esemfuleni, lendoda loba owesifazane okuphuma kuye okungcolileyo, njalo lendoda elala lowesifazane ongcolileyo ngokomkhuba.




\par }\Chap{16}{\SH Usuku Lokubuyisana
\par }
{\PP \VerseOne{1}{\ND{UThixo}} wakhuluma loMosi ngemva kokufa kwamadodana ka-Aroni azama ukuqondana
{\ND{loThixo}}.

\VS{2}{\ND{UThixo}} wathi kuMosi, “Tshela umfowenu u-Aroni ukuthi angamani abuye nje ngokuthanda kwakhe endaweni eNgcwelengcwele, ngemva kwekhetheni, phambi kwesihlalo somusa phezu komtshokotsho funa afe, ngoba ngiyabonakala ngiseyezini phezu kwesihlalo somusa.


\par }{\PP \VS{3}U-Aroni kuzamele angene endaweni engcwele ngale indlela: Keze lejongosi, kube ngumnikelo wesono, kuthi okomnikelo wokutshiswa, kube yinqama.

\VS{4}Uzagqoka ibhatshi elingcwele elenziwe ngelembu elicolekileyo, lezigqoko zelineni ezangaphansi; kazibophe ngebhanti elenziwe ngelineni njalo athwale iqhiye yelineni. Lezi yizembatho ezingcwele; ngakho kufanele ageze umzimba ngamanzi andubana agqoke izembatho lezi.

\VS{5}Kathathe imbuzi ezinduna ezimbili esizweni sako-Israyeli zibe ngumnikelo wesono, lenqama ibe ngumnikelo wokutshiswa.


\par }{\PP \VS{6}U-Aroni uzanikela ngenkunzi, ibe ngumnikelo wesono sakhe, ukwenzela ukubuyisana kwakhe lokwabendlu yakhe.

\VS{7}Abesethatha imbuzi zombili azilethe phambi
{\ND{kukaThixo}}, esangweni lethente lokuhlangana.

\VS{8}Uzaphosa inkatho yokubona ngembuzi zombili, eyinye izakuba
{\ND{ngekaThixo}}, enye ibe ngeyesesulelo.

\VS{9}U-Aroni uzaletha imbuzi yenkatho
{\ND{kaThixo}} ibe ngumnikelo wesono.

\VS{10}Kodwa imbuzi edliwe yinkatho yesesulelo izalethwa
{\ND{kuThixo}} iphila ukuze isetshenziswe ukwenza ukubuyisana ngokuyixotshela enkangala, njengembuzi yesesulelo.


\par }{\PP \VS{11}U-Aroni uzaletha inkunzi ibe ngumnikelo wesono sakhe ukwenzela ukubuyisana kwakhe lokwendlu yakhe, njalo uzayihlaba leyonkunzi ibe ngumnikelo wesono sakhe.

\VS{12}Uzathatha isiphathelo sokutshisela impepha sigcwele amalahle avuthayo ase-alithareni phambi
{\ND{kukaThixo}} kanye lempepha ecolekileyo enuka kamnandi egcwala izandla ezimbili, ayelakho ngemva kwekhetheni.

\VS{13}Uzathela impepha emlilweni phambi
{\ND{kukaThixo}}, kuthi intuthu yempepha isibekele isihlalo somusa esiphezu kwezibhebhedu zobufakazi ukuze angafi.

\VS{14}Uzathatha elinye igazi lenkunzi, achele ngalo phambi kwebhokisi lesihlalo somusa esebenzisa umunwe wakhe; ngomunwe wakhe njalo achele kasikhombisa phambi kwesihlalo somusa.


\par }{\PP \VS{15}Ngemva kwalokho, uzabulala imbuzi ibe ngumnikelo wesono sabantu, abesethatha igazi layo aye ngemva kwekhetheni, ayekwenza njengalokhu akwenze ngegazi lenkunzi: Uzachela phezu kwesihlalo somusa laphambili kwaso.

\VS{16}Ngalokho uzakwenza indlela yokubuyisana, endaweni eNgcwelengcwele ngenxa yokungcola lokuhlamuka kwabako-Israyeli, kungakhathalekile ukuthi benze sono bani. Uzakwenza njalo into efanayo ethenteni lokuhlangana eliphakathi kwabo ngokungcola okuphakathi kwabo.

\VS{17}Kakho ozangena ethenteni lokuhlangana, kusukela ekungeneni kuka-Aroni esiyakwenza indlela yokubuyisana endaweni eNgcwelengcwele aze aphume, esezenzele indlela yokubuyisana, leyabendlu yakhe kanye lesizwe sonke sako-Israyeli.


\par }{\PP \VS{18}Ngakho uzakuza e-alithareni eliphambi
{\ND{kukaThixo}}, alenzele indlela yokubuyisana. Uzathatha elinye igazi lenkunzi lelinye elembuzi, aninde ngalo impondo zonke ze-alithare.

\VS{19}Uzachela elinye igazi ngomunwe wakhe kasikhombisa ukulihlanza lokulingcwelisa kulokhu kungcola kwabako-Israyeli.


\par }{\PP \VS{20}Nxa u-Aroni eseqedile ukwenzela indlela yokubuyisana indawo eNgcwelengcwele, ithente lokuhlangana kanye le-alithari, uzaletha imbuzi ephilayo.

\VS{21}Uzabeka izandla zakhe zombili ekhanda lembuzi ephilayo, avumele phezu kwayo ukona lokuhlamuka kwabako-Israyeli, izono zabo zonke azifake ekhanda lembuzi. Imbuzi le izaxotshelwa enkangala iqhutshwa yindoda ekhethelwe lowomsebenzi.

\VS{22}Imbuzi izathwala zonke izono zabo, ithubele lazo; indoda izayixotshela enkangala.


\par }{\PP \VS{23}Ngakho u-Aroni uzangena ethenteni lokuhlangana, akhulule izigqoko zelineni abezigqoke engakangeni endaweni eNgcwelengcwele, azitshiye khonapho.

\VS{24}Uzageza umzimba ngamanzi endaweni engcwele, abesegqoka izigqoko zakhe. Ngemva kwalokho uzaphuma lapho ayezinikelela umnikelo wokutshiswa kanye lokunikelela abantu umnikelo wokutshiswa, esenzela ukubuyisana kwakhe lokwabantu.

\VS{25}Njalo uzatshisa amahwahwa omnikelo wesono e-alithareni.


\par }{\PP \VS{26}Indoda ezaxotshela imbuzi eyisesulelo kumele ihlambe izigqoko zayo lomzimba ngamanzi; ngemva kwalokho isingangena ezihonqweni.

\VS{27}Inkunzi kanye lembuzi yomnikelo wesono, okulegazi elilethwe endaweni eNgcwelengcwele ukwenzela ukubuyisana, kakukhitshelwe ngaphandle kwezihonqo; kutshiswe izikhumba zakho, inyama kanye lezangaphakathi.

\VS{28}Indoda ezatshisa lokhu kayigezise izigqoko zayo njalo igeze lomzimba wayo ngamanzi; ngemva kwalokho isingangena ezihonqweni.


\par }{\PP \VS{29}Lokhu kakube yisimiso kini esingapheliyo: Ngosuku lwetshumi ngenyanga yesikhombisa, lizidele, lingabambi umsebenzi, loba lingabanikazi bendawo loba kungabezizwe phakathi kwenu,

\VS{30}ngenxa yokuthi ngalolusuku lizakwenzelwa ukubuyisana, ukulihlambulula. Ngakho, phambi
{\ND{kukaThixo}}, lizabe selihlanzekile ezonweni zenu zonke.

\VS{31}KuliSabatha lokuphumula, ngakho kumele lizidele, kuyisimiso esingapheliyo.

\VS{32}Umphristi ogcotshiweyo, wabekwa ukuthatha isikhundla sikayise ukuba ngumphristi omkhulu uzakwenza indlela yokubuyisana. Uzagqoka izigqoko ezingcwele zelineni,

\VS{33}enze ukubuyisana kwendawo eNgcwelengcwele, lokwethente lokuhlangana lokwe-alithari, lokwabaphristi kanye labantu bonke bakuleyondawo.


\par }{\PP \VS{34}Lokhu kuzakuba yisimiso esingapheliyo kini: Ukubuyisana kakwenziwe kanye ngomnyaka, kusenzelwa zonke izono zabako-Israyeli.”

\par }{\PP Lokhu kwenziwa, njengokulaywa kukaMosi
{\ND{nguThixo}}.




\par }\Chap{17}{\SH Ukudla Igazi Akuvunyelwa
\par }
{\PP \VerseOne{1}{\ND{UThixo}} wathi kuMosi,

\VS{2}“Tshela u-Aroni lamadodana akhe, labo bonke abako-Israyeli ukuthi: ‘Nanku okutshiwo
{\ND{nguThixo}}:

\VS{3}Loba ngubani owako-Israyeli ozakwenza umhlatshelo ngenkabi, izinyane lemvu loba imbuzi ezihonqweni loba ngaphandle kwazo,

\VS{4}esikhundleni sokuyiletha esangweni lethente lokuhlangana, ukuyinikela ukuthi ibe ngumnikelo
{\ND{kuThixo}} phambi kwethabanikeli
{\ND{likaThixo}}, lowomuntu uzakuba lecala lokuchitha igazi; usechithe igazi ngakho kumele axotshwe ebantwini bakibo.

\VS{5}Lokhu kuzakwenza abako-Israyeli balethe
{\ND{kuThixo}} imihlatshelo le abayenzela egangeni. Kabayilethe kumphristi, lokhu kuyikuthi,
{\ND{kuThixo}}, esangweni lethente lokuhlangana njalo banikele njengeminikelo yobudlelwano.

\VS{6}Umphristi kachele i-alithari
{\ND{likaThixo}} ngegazi esangweni lethente lokuhlangana, atshise amahwahwa njengephunga elimnandi
{\ND{kuThixo}}.

\VS{7}Bangabe besanikela loba yiwuphi umnikelo kubonkulunkulu babo bembuzi labo ababaxhwalisayo. Lesi kumele kube yisimiso sabo esingapheliyo lakuzizukulwane ezizayo.’


\par }{\PP \VS{8}Wothi kubo: ‘Loba nguphi owako-Israyeli loba owezizwe ohlezi labo onikela umnikelo wokutshiswa loba umhlatshelo,

\VS{9}kodwa engawulethi esangweni lethente lokuhlangana ukuba akuhlabele
{\ND{uThixo}}, lowomuntu kaxotshwe ebantwini bakibo.


\par }{\PP \VS{10}Loba ngubani owako-Israyeli loba owezizwe ohlala phakathi kwabo ozakudla loba yiliphi igazi, ngizamelana laye odla igazi, ngimxotshe phakathi kwabantu bakibo.

\VS{11}Ngoba impilo yesidalwa isegazini, njalo ngiliphile ukuthi lenze ukubuyisana kwenu e-alithareni ngalo; kuligazi elenze ukubuyisana empilweni yomuntu.

\VS{12}Ngakho ngithi kwabako-Israyeli, “Kakho phakathi kwenu ozakudla igazi, loba owezizwe ohlala phakathi kwenu ozakudla igazi.”


\par }{\PP \VS{13}Loba ngubani owako-Israyeli loba owezizwe ohlala phakathi kwenu ozingela loba yiphi inyamazana loba inyoni edliwayo, kavuzise igazi aligqibele ngenhlabathi,

\VS{14}ngoba impilo yesidalwa isegazini laso. Yikho ngithe kwabako-Israyeli, “Lingabokudla igazi laloba yisiphi isidalwa, ngoba impilo yesidalwa sonke ligazi laso; loba ngubani olidlayo kaxotshwe.”


\par }{\PP \VS{15}Loba ngubani, kungaba ngumnikazi wendawo loba owezizwe, ozakudla loba kuyini okufunyanwe kufile, loba okubulewe yizinyamazana zeganga, kahlambe izigqoko zakhe kanye lomzimba wakhe ngamanzi, uzakuba ngongcolileyo ngokomkhuba kuze kuhlwe; uzakuba esehlambulukile.

\VS{16}Kodwa nxa engahlambi izigqoko zakhe lokugeza umzimba wakhe, uzakuba lecala.’ ”




\par }\Chap{18}{\SH Ukuhlangana Kowesilisa Lowesifazane Okungekho Emthethweni
\par }
{\PP \VerseOne{1}{\ND{UThixo}} wathi kuMosi,

\VS{2}“Tshela abako-Israyeli ukuthi: ‘{\ND{NginguThixo}} uNkulunkulu wenu.

\VS{3}Lingabokwenza lokhu okwenziwa eGibhithe, lapho elalikhona, njalo lingabokwenza abakwenzayo ezweni laseKhenani, lapho engilisa khona. Lingalandeli abakwenzayo.

\VS{4}Lalelani imithetho yami njalo linanzelele, lilandele izimiso zami. Mina
{\ND{nginguThixo}} uNkulunkulu wenu.

\VS{5}Gcinani izimiso zami lemithetho yami, ngoba umuntu oyilalelayo uzaphila ngayo. Mina
{\ND{nginguThixo}}.


\par }{\PP \VS{6}Akungabi lamuntu osondela esihlotsheni sakhe esiseduze ukuthi alale laso. Mina
{\ND{nginguThixo}}.


\par }{\PP \VS{7}Ungatheleli uyihlo ihlazo ngokulala lonyoko. Ngunyoko; ungalali laye.


\par }{\PP \VS{8}Ungalali lomfazi kayihlo; lokho kuthelela uyihlo ihlazo.


\par }{\PP \VS{9}Ungalali lodadewenu, loba indodakazi kayihlo loba indodakazi kanyoko, kungakhathalekile ukuthi wazalelwa ekhaya loba kwenye indawo.


\par }{\PP \VS{10}Ungalali lendodakazi yendodana yakho loba indodakazi yendodakazi yakho; lokhu kuzakuthelela ihlazo.


\par }{\PP \VS{11}Ungalali lendodakazi yomfazi kayihlo, eyazalwa nguyihlo, ingudadewenu.


\par }{\PP \VS{12}Ungalali lodadewabo kayihlo; uyisihlobo sikayihlo esiseduze kakhulu.


\par }{\PP \VS{13}Ungalali lodadewabo kanyoko, uyisihlobo sikanyoko esiseduzane kakhulu.


\par }{\PP \VS{14}Ungatheleli umfowabo kayihlo ihlazo ngokusondela kumkakhe ukuthi ulale laye, ngoba ungunyoko.


\par }{\PP \VS{15}Ungalali lomalokazana wakho, ngumfazi wendodana yakho; ungalali laye.


\par }{\PP \VS{16}Ungalali lomfazi womfowenu; kuzathelela umfowenu ihlazo.


\par }{\PP \VS{17}Ungalali lowesifazane kanye lendodakazi yakhe. Ungalali lendodakazi yendodana yakhe loba indodakazi yendodakazi yakhe; bayizihlobo zakho eziseduzane. Lokhu kuyikuxhwala.


\par }{\PP \VS{18}Ungathathi udadewabo womkakho ukuthi ulale laye nxa umkakho esaphila.


\par }{\PP \VS{19}Ungasondeli kowesifazane ukuthi ulale laye ngesikhathi esemfuleni ngoba ungcolile.


\par }{\PP \VS{20}Ungalali lomfazi kamakhelwane wakho ngoba uyazingcolisa ngaye.


\par }{\PP \VS{21}Unganikeli loba nguphi wabantwabakho ukuthi abe ngumhlatshelo kunkulunkulu uMoleki, ngoba akufanelanga ukuthi ungcolise ibizo likaNkulunkulu wakho. Mina
{\ND{nginguThixo}}.


\par }{\PP \VS{22}Ungalali lendoda njengendoda ilala lomfazi; lokhu kuyisinengiso.


\par }{\PP \VS{23}Ungafebi lenyamazana, ngoba uyazingcolisa ngalokho. Owesifazane angafebi lenyamazana, lokhu kuyisinengiso.


\par }{\PP \VS{24}Lingazingcolisi noma kungayiphi yalezizindlela, ngoba yizo izindlela izizwe engizazidudula phambi kwenu ezazingcolisa ngazo.

\VS{25}Kwaze kwangcola lelizwe; kungakho ngalijezisa ngesono salo, ilizwe ababehlala kulo labakhafula.

\VS{26}Kodwa kumele ligcine izimiso zami lemilayo yami. Lina banikazi belizwe labezizwe abaphakathi kwenu, akufanelanga benze lezizinto ezenyanyekayo,

\VS{27}ngoba zonke lezizinto zenziwa ngabantu ababehlala kulelilizwe lina lingakafiki, ngakho ilizwe langcola.

\VS{28}Nxa lingenza amanyala kulelilizwe, lizalikhafula njengendlela elakhafula ngayo izizwe ezalandulelayo.


\par }{\PP \VS{29}Loba ngubani owenza lezizinto ezenyanyekayo, kumele axotshwe ebantwini bakibo.

\VS{30}Gcinani iziqondiso zami, lingalandeli izindlela zamanyala lemikhuba eyayilandelwa ngabantu abalandulelayo, njalo lingazingcolisi ngayo. Mina
{\ND{nginguThixo}} uNkulunkulu wenu.’ ”




\par }\Chap{19}{\SH Imithetho Yempilo Engcwele
\par }
{\PP \VerseOne{1}{\ND{UThixo}} wathi kuMosi,

\VS{2}“Tshela lonke ibandla lako-Israyeli uthi kulo: ‘Wobani ngcwele ngoba mina
{\ND{Thixo}} uNkulunkulu wenu ngingcwele.


\par }{\PP \VS{3}Ngulowo lalowo kini kahloniphe unina loyise, njalo kumele ligcine amaSabatha ami. Mina
{\ND{nginguThixo}} uNkulunkulu wenu.


\par }{\PP \VS{4}Lingaphendukeli ezithombeni loba lizibumbele onkulunkulu benu.
{\ND{NginguThixo}} uNkulunkulu wenu.


\par }{\PP \VS{5}Nxa lisenza umhlatshelo womnikelo wobudlelwano
{\ND{kuThixo}}, wenzeni ngendlela ezakwenza wamukeleke ukusiza lina.

\VS{6}Kumele udliwe ngalo ilanga lomhlatshelo loba ngelanga lakusasa; lokho okuseleyo kuze kube lilanga lesithathu kumele kutshiswe.

\VS{7}Lokho okudliwa ngelanga lesithathu kuzabe sekungcolile, kungabe kusemukeleka.

\VS{8}Lowo okudlayo uzakuba lomlandu, ngoba uzabe esengcolise lokho okungcwele
{\ND{kuThixo}}.


\par }{\PP \VS{9}Lapho libutha isivuno samasimu enu, lingabuthi konke kuze kube semaphethelweni ensimu kumbe lize liqede konke.

\VS{10}Lingakhi izithelo ezivinini zenu kabili kumbe lidobhe ezikhithikileyo. Zitshiyeleni abayanga lezihambi. Mina
{\ND{nginguThixo}} uNkulunkulu wenu.


\par }{\PP \VS{11}Lingebi.

\par }{\PP Lingaqambi amanga.

\par }{\PP Lingakhohlisani.


\par }{\PP \VS{12}Lingafungi amanga ngebizo lami, beselingcolisa ibizo likaNkulunkulu wenu.
{\ND{NginguThixo}}.


\par }{\PP \VS{13}Lingaqilibezeli umakhelwane wenu, lingamkhuthuzi.

\par }{\PP Umuntu oqhatshiweyo lingambambeli iholo lakhe kuze kube kusasa.


\par }{\PP \VS{14}Lingathuki isacuthe loba liphosele isikhubekiso phambi kwesiphofu, kodwa yesabani uNkulunkulu wenu.
{\ND{NginguThixo}}.


\par }{\PP \VS{15}Lingawutshili umthetho; lingabandlululi umyanga kumbe litshengise ukukhetha abakhulu, kodwa mahluleleni ngokulunga umakhelwane wenu.


\par }{\PP \VS{16}Lingahambi linyeya kwabakini.

\par }{\PP Ungenzi lutho olulimaza umakhelwane wakho.
{\ND{NginguThixo}}.


\par }{\PP \VS{17}Lingamzondi umfowenu ngezinhliziyo zenu. Khuzani umakhelwane likhululekile ukuze lingabi lomlandu njengaye.


\par }{\PP \VS{18}Lingaphindiseli loba libambe isikhwili komunye wabantu bakini, kodwa thandani omakhelwane benu njengalokhu lizithanda lina.
{\ND{NginguThixo}}.


\par }{\PP \VS{19}Gcinani izimemezelo zami.

\par }{\PP Lingenzi izifuyo zenu zikhwele ezolunye uhlobo.

\par }{\PP Lingahlanyeli insimu yinye ngemihlobo emibili yenhlanyelo etshiyeneyo.

\par }{\PP Lingavunuli izigqoko ezenziwe ngemihlobo yamalembu amabili atshiyeneyo.


\par }{\PP \VS{20}Nxa indoda ingalala lowesifazane oyisigqili osethembise enye indoda kodwa ongakahlengwa loba waphiwa inkululeko, kayijeziswe leyondoda. Kodwa akumelanga babulawe ngoba owesifazane lowo kakakhululwa.

\VS{21}Kodwa indoda kumele ilethe inqama esangweni lethente lokuhlangana, ibe ngumnikelo wecala
{\ND{kuThixo}}.

\VS{22}Ngaleyonqama yomnikelo wecala, umphristi kamenzele indlela yokubuyisana
{\ND{kuThixo}} ngenxa yesono esenzileyo. Isono sayo sizathethelelwa.


\par }{\PP \VS{23}Nxa selingenile elizweni, lahlanyela zonke izihlahla ezidliwayo, lingadli izithelo zazo ngoba kuyazila. Ziyazila okweminyaka emithathu; kazingadliwa.

\VS{24}Ngomnyaka wesine, zonke izithelo zazo zizabangcwele, zibe ngumnikelo wokudumisa
{\ND{uThixo}}.

\VS{25}Kodwa ngomnyaka wesihlanu lidle izithelo zazo. Ngaleyondlela, isivuno senu sizakwandiswa. Mina yimi
{\ND{uThixo}} uNkulunkulu wenu.


\par }{\PP \VS{26}Lingadli inyama elegazi.

\par }{\PP Lingenzi izinto zokuvumisa loba ubungoma.


\par }{\PP \VS{27}Lingagundi inwele emaceleni amakhanda enu njalo lingageli indevu zenu.


\par }{\PP \VS{28}Lingazisiki imizimba yenu ngenxa yabafileyo kumbe lizicabe. Mina yimi
{\ND{uThixo}}.


\par }{\PP \VS{29}Lingalulazisi amadodakazi enu ngokuwafebisa funa ilizwe lehlelwe yibubi bokuphinga.


\par }{\PP \VS{30}Gcinani amaSabatha ami, lihloniphe indlu yami engcwele. Mina
{\ND{nginguThixo}}.


\par }{\PP \VS{31}Lingayi kwabayizangoma loba lidinge izanuse ngoba zizalingcolisa. Mina yimi
{\ND{uThixo}} uNkulunkulu wenu.


\par }{\PP \VS{32}Sukumelani asebeluphele, lihloniphe abantu abadala, limesabe uNkulunkulu wenu. Mina yimi
{\ND{uThixo}}.


\par }{\PP \VS{33}Nxa owezizweni ehlala lani elizweni lenu, lingamhlukuluzi.

\VS{34}Owezizweni ohlala phakathi kwenu kumele laye aphathwe njengowakini. Limthande njengoba lizithanda lina, ngoba lalingabezizweni eGibhithe. Mina yimi
{\ND{uThixo}} uNkulunkulu wenu.


\par }{\PP \VS{35}Lingasebenzisi izilinganiso zokuqilibezela nxa lilinganisa ubude, isisindo loba umthamo.

\VS{36}Sebenzisani izilinganiso eziqotho, ihefa eliqondileyo lehini eliqotho. Mina yimi
{\ND{uThixo}} uNkulunkulu wenu owalikhupha eGibhithe.


\par }{\PP \VS{37}Gcinani zonke izimemezelo zami, layo yonke imithetho yami, liyilandele. Mina yimi
{\ND{uThixo}}.’ ”




\par }\Chap{20}{\SH Izijeziso Zokona
\par }
{\PP \VerseOne{1}{\ND{UThixo}} wathi kuMosi,

\VS{2}“Tshela abako-Israyeli uthi: ‘Loba ngubani kwabako-Israyeli kumbe owezizweni ohlala kini onikela abantwana bakhe kunkulunkulu uMoleki, kumele abulawe. Izakhamizi kazimkhande ngamatshe.

\VS{3}Mina ngizamdela lowomuntu, ngimkhuphe ebantwini bakibo; ngoba nxa enikele ngabantwabakhe kuMoleki, usengcolise indlu yami engcwele, wahlambaza lebizo lami elingcwele.

\VS{4}Nxa izakhamizi zendawo zingangamnanzi lowomuntu enikela umntanakhe kuMoleki zingambulali,

\VS{5}mina ngizamhlamukela lowomuntu labomuzi wakhe, ngibakhuphe ebantwini bakibo, yena kanye labo bonke abahlanganyela laye njengeziphingi kuMoleki.


\par }{\PP \VS{6}Ngizamhlamukela lowo oya ezangomeni lezanuseni njengesiphingi sazo, ngokulandelana lazo. Ngizamkhupha kwabakibo.


\par }{\PP \VS{7}Zingcweliseni libengcwele ngoba mina
{\ND{nginguThixo}} uNkulunkulu wenu.

\VS{8}Gcinani izimiso zami lizilandele. Mina
{\ND{nginguThixo}} olenza libengcwele.


\par }{\PP \VS{9}Lowo othuka uyise loba unina kabulawe. Usethuke uyise loba unina ngakho usefanele ukufa.


\par }{\PP \VS{10}Nxa indoda ifeba lomfazi womunye, umfazi kamakhelwane, kababulawe bobabili isiphingi lesiphingikazi leso.


\par }{\PP \VS{11}Nxa indoda ilala lomfazi kayise, isiyembule ubunqunu bukayise. Leyondoda lonina lowo kababulawe. Bafanele ukufa.


\par }{\PP \VS{12}Nxa indoda ilala lomalokazana wayo, kababulawe bobabili. Lokho asebekwenzile kulihlazo. Bafanele ukufa.


\par }{\PP \VS{13}Nxa indoda ilala lenye indoda ingathi ilala lomfazi, bobabili benze amanyala. Kababulawe. Bafanele ukufa.


\par }{\PP \VS{14}Nxa indoda ithatha umfazi, ithathe lonina, kubi lokho. Yona indoda labesifazane labo kabatshiswe ngomlilo ukuze kungabi lokuxhwala phakathi kwenu.


\par }{\PP \VS{15}Nxa indoda iphinga lesifuyo, kayibulawe, lesifuyo leso sibulawe.


\par }{\PP \VS{16}Nxa owesifazane ehahabela isifuyo aphinge laso, mbulaleni owesifazane lowo kanye lesifuyo leso sibulawe. Kumele kubulawe kokubili ngoba konke kulomlandu.


\par }{\PP \VS{17}Nxa indoda ithatha udadewabo, indodakazi kayise loba ekanina balale bonke, kulihlazo. Kabaxotshwe kwabakibo. Isinqunule udadewabo ngakho isibelomlandu.


\par }{\PP \VS{18}Nxa indoda ilala lowesifazane esemfuleni, isinqunule umthombo walowomfula, lowesifazane lowo usewembulile. Bobabili kabaxotshwe ebantwini bakibo.


\par }{\PP \VS{19}Ungalali lodadewabo kanyoko loba okayihlo, ngoba kuyikunqunula isihlobo segazi. Lobabili lizakuba lomlandu.


\par }{\PP \VS{20}Nxa umuntu elala lomkamfowabo kayise, usenqunule umfowabo kayise. Balomlandu. Bazakufa bengelamntwana.


\par }{\PP \VS{21}Nxa indoda ithatha umfazi womfowabo, lokho kuyisenzo sokungcola; usembule ubunqunu bomfowabo. Bazakufa bengelamntwana.


\par }{\PP \VS{22}Gcinani zonke izimiso zami lemithetho yami, liyilandele ukuze lelolizwe engililethe ukuba lihlale khona lingalikhafuli.

\VS{23}Lingabolandela amasiko ezizwe engizazixotsha phambi kwenu. Ngoba bazenza zonke lezizinto ngabenyanya.

\VS{24}Kodwa ngathi kini, “Lizalithumba ilizwe labo; ngizalipha lona libe yilifa lenu, ilizwe eligeleza uchago loluju.” Mina yimi
{\ND{uThixo}} uNkulunkulu wenu olenze lehluka kwabezizwe.


\par }{\PP \VS{25}Ngakho-ke kumele lazi umahluko phakathi kwezinyamazana ezihlanzekileyo lezingahlanzekanga; kanjalo lezinyoni. Lingazingcolisi ngezinyamazana loba ngezinyoni loba ngani ehuquzela phansi, lezo engiziphawule ngathi zingcolile kini.

\VS{26}Kumele libengcwele kimi ngoba mina
{\ND{Thixo}} ngingcwele njalo ngilahlukanisile kwabezizwe ukuthi libe ngabami.


\par }{\PP \VS{27}Indoda loba umfazi ovumisayo loba oyisanuse phakathi kwenu, kabulawe. Bakhandeni ngamatshe. Yindaba yabo.’ ”




\par }\Chap{21}{\SH Imilayo YabaPhristi
\par }
{\PP \VerseOne{1}{\ND{UThixo}} wathi kuMosi, “Khuluma labaphristi, amadodana ka-Aroni, ubatshele ukuthi: ‘Umphristi kakumelanga azingcolise ngokomlayo, ngokungcwaba loba ngubani wakibo ofileyo,

\VS{2}ngaphandle kwesihlobo esiseduze njengonina, uyise, indodana loba indodakazi yakhe, umfowabo

\VS{3}loba udadewabo osegumeni ngoba engelandoda, labo angabangcwaba.

\VS{4}Kangazingcolisi ngenxa yezihlobo zomkakhe, azibhixe ngokungcwabana lazo.


\par }{\PP \VS{5}Abaphristi kabangaphuci amakhanda abo, loba bagunde amacele endevu zabo, loba bazicabe emzimbeni.

\VS{6}Kumele babengcwele kuNkulunkulu wabo, njalo kakumelanga bangcolise ibizo likaNkulunkulu wabo. Kababe ngcwele ngoba yibo abanikela imihlatshelo yokudla
{\ND{kuThixo}}, ukudla kukaNkulunkulu wabo, kumele babengcwele.


\par }{\PP \VS{7}Kabangathathi abafazi abangcolileyo ngenxa yobufebe, loba abehlukana lamadoda abo ngoba abaphristi bangcwele kuNkulunkulu.

\VS{8}Bathatheni njengabantu abangcwele ngoba banikela ngokudla kukaNkulunkulu wenu. Bathatheni njengabantu abangcwele ngoba mina
{\ND{Thixo}} olingcwelisayo ngingcwele.


\par }{\PP \VS{9}Nxa indodakazi yomphristi izingcolisa ngokuba yisifebe, iyangisa uyise; kayitshiswe ngomlilo.


\par }{\PP \VS{10}Umphristi omkhulu kubafowabo, onguye othelwe amafutha okugcoba umphristi ekhanda, abekiweyo ukuthi agqoke izivunulo zobuphristi, kakumelanga ekele inwele zakhe zingakanywanga loba adabule izigqoko zakhe ngenxa yosizi.

\VS{11}Kakumelanga angene lapho okulesidumbu khona. Kangazingcolisi ngaleyondlela loba kufe uyise kumbe unina,

\VS{12}njalo kangasuki endlini kaNkulunkulu kumbe ayingcolise, ngoba usekhethiwe ngokugcotshwa ngamafutha kaNkulunkulu wakhe. Mina
{\ND{nginguThixo}}.


\par }{\PP \VS{13}Umfazi amthathayo kabe yintombi egcweleyo.

\VS{14}Kangathathi umfelokazi, owehlukene lomkakhe loba umfazi ongcoliswe yibufebe, kodwa athathe kuphela intombi egcweleyo ebantwini bakibo,

\VS{15}angangcolisi inzalo yakhe phakathi kwabantu bakibo. Mina
{\ND{nginguThixo}} engimenza abengcwele.’ ”


\par }{\PP \VS{16}{\ND{UThixo}} wathi kuMosi,

\VS{17}“Tshela u-Aroni uthi: ‘kakho owenzalo yakhe kuzozonke izizukulwane ezizayo nxa elesici esithile ongasondela anikele ukudla kukaNkulunkulu wakhe.

\VS{18}Akulamuntu olobulima obuthile ongasondela: umuntu oyisiphofu, longumqhuge, logogekileyo loba olezitho ezingaphelelanga;

\VS{19}akulamuntu olobulima enyaweni loba esandleni,

\VS{20}kumbe odundubele emahlombe, loba ongumuthwa, kumbe elobulima bamehlo, loba olentembuzane, kumbe izilonda eziphihlikayo, loba olimele emaphambilini.

\VS{21}Akungabikhona owenzalo ka-Aroni umphristi othi nxa elobulima asondele ukuzanikela umnikelo wokudla
{\ND{kuThixo}}.

\VS{22}Angadla ukudla okungcwelengcwele kukaNkulunkulu wakhe loba yikudla bani okungcwele;

\VS{23}kodwa ngenxa yobulima bakhe kakumelanga asondele eduze kwekhetheni, kumbe aye e-alithareni, ngoba ngaleyondlela angangcolisa indlu yami engcwele. Mina
{\ND{nginguThixo}} obenza babengcwele.’ ”


\par }{\PP \VS{24}Konke lokhu uMosi wakutshela u-Aroni lamadodana akhe, labo bonke abako-Israyeli.




\par }\Chap{22}{\PP \VerseOne{1}{\ND{UThixo}} wathi kuMosi,

\VS{2}“Tshela u-Aroni lamadodana akhe bahloniphe iminikelo abako-Israyeli abayinikela kimi ukuze bangadumazi ibizo lami elingcwele. Mina
{\ND{nginguThixo}}.


\par }{\PP \VS{3}Batshele ukuthi, ‘Kuzozonke izizukulwane ezizayo, nxa ekhona ozabe engahlanzekanga ngokomkhuba kodwa ajinge asondele eminikelweni engcwele, abako-Israyeli abayihlukanisela
{\ND{uThixo}}, lowomuntu kasuswe ebusweni bami. Mina
{\ND{nginguThixo}}.


\par }{\PP \VS{4}Nxa owenzalo ka-Aroni elobulephero kumbe ephihlika ubovu emzimbeni, kangadli iminikelo engcwele aze aqale ahlambuluke. Uzabe esengcolile njalo angabamba okungcoliswe yisidumbu loba athintane lomuntu ovuza ubudoda,

\VS{5}loba athinte iloba yini enwabuzelayo emenza angcole, loba kungumuntu omenza angcole, kungakhathalekile ukuthi yikungcola bani.

\VS{6}Lowo othinta loba yikuphi kwalezi izinto uzabe esengcolile kuze kube kusihlwa. Kangadli loba yini eyeminikelo engcwele, ngaphandle kokuba eseqale wageza ngamanzi.

\VS{7}Ilanga lingatshona uzabe esehlanzekile, lapho-ke usengadla iminikelo engcwele ngoba iyikudla kwakhe.

\VS{8}Kangadli lutho oluzifeleyo, loba olubulewe ngezinye izinyamazana zeganga, ngoba lokho kungamngcolisa. Mina
{\ND{nginguThixo}}.


\par }{\PP \VS{9}Abaphristi kabagcine izimiso zami ukuze bangabi lecala bafe ngenxa yokuzeyisa. Mina
{\ND{nginguThixo}} obenza babengcwele.


\par }{\PP \VS{10}Akulamuntu ongasuwendlu yomphristi ovunyelwa ukudla umnikelo ongcwele, loba isethekeli somphristi kumbe isisebenzi esiqhatshiweyo; bonke bangawudli.

\VS{11}Kodwa nxa umphristi ethenga isigqili ngemali, loba isigqili singesizelwe emzini wakhe, lesosigqili singakudla ukudla kwakhe.

\VS{12}Nxa indodakazi yomphristi ithathwa yindoda engasumphristi, kayingadli loba yisiphi isipho esingcwele.

\VS{13}Kodwa nxa indodakazi yomphristi isiba ngumfelokazi loba ixotshwe ekwendeni ingelamntwana, ibisibuya izohlala ngakibo njengasebutsheni bayo, ingakudla ukudla kukayise; kodwa ongafanelanga kangakudli.


\par }{\PP \VS{14}Nxa umuntu engadla umnikelo ongcwele ngokungazi kumele ahlawule kumphristi, abuye engeze ingxenye yesihlanu yalokho kudla.

\VS{15}Umphristi kangangcolisi iminikelo engcwele elethwa ngabako-Israyeli
{\ND{kuThixo}}

\VS{16}ngokubavumela ukuthi bayidle iminikelo leyo, besebesiba lecala okumele balihlawule. Mina
{\ND{nginguThixo}} obenza babengcwele.’ ”


\par }{\SH Imihlatshelo Engemukelekiyo
\par }
{\PP \VS{17}{\ND{UThixo}} wathi kuMosi,

\VS{18}“Tshela u-Aroni lamadodana akhe labo bonke abako-Israyeli uthi loba ngubani kubo, owako-Israyeli loba owezizweni ohlala ko-Israyeli, oletha isipho somhlatshelo
{\ND{kuThixo}} egcwalisa isifungo loba umnikelo wokuzithandela,

\VS{19}kalethe isifuyo esiduna esingelasici, esingaba yinkomo, imvu kumbe imbuzi ukuze yamukeleke ukumela.

\VS{20}Lingalethi lutho olulesici ngoba kaluyikwamukelwa ukulimela.

\VS{21}Nxa omunye ekhetha emhlambini wakhe umnikelo wobudlelwano ewuletha
{\ND{kuThixo}} ukugcwalisa isifungo esithile kumbe umnikelo wokuzithandela, lesosifuyo asingabi lasici, loba indawo esolekayo kuso ukwenzela ukuthi samukeleke.

\VS{22}Linganikeli ngezifuyo eziyiziphofu, ezilimeleyo, leziyizilima, loba ezilensumpa kumbe izilonda eziphihlikayo. Lezi lingazibeki phezu kwe-alithari ukuba ngumnikelo wokutshiswa
{\ND{kuThixo}}.

\VS{23}Kodwa umnikelo wokuzithandela ungaba yinkomo kumbe imvu eyisilima loba engakhulanga yaphelela, kodwa ingeke yamukeleke ukugcwalisa isifungo.

\VS{24}Linganikeli
{\ND{kuThixo}} isifuyo esathenwa ngokuxhokolwa, ngokugxotshwa loba ngokudatshulwa amaphambili. Lingakwenzi lokho elizweni lakini,

\VS{25}njalo lingazemukeli izifuyo ezinjalo kwabezizweni, beselinikela ngazo zibe yikudla kukaNkulunkulu wenu. Aziyi kwamukeleka ukulimela ngoba zigogekile, zilezici.”


\par }{\PP \VS{26}{\ND{UThixo}} wathi kuMosi,

\VS{27}“Ithole elizelweyo loba izinyane lemvu, kumbe elembuzi kalihlale kunina insuku eziyisikhombisa. Kusukela osukwini lwesificaminwembili selisamukeleka ukuba ngumnikelo wokutshiswa
{\ND{kuThixo}}.

\VS{28}Inkomokazi loba imvukazi ayingahlatshwa langa linye lomntanayo.


\par }{\PP \VS{29}Nxa linikela umhlatshelo wokubonga
{\ND{kuThixo}}, wunikeleni ngendlela eyamukelekayo ukulimela.

\VS{30}Kayidliwe mhlalokho, lingatshiyi lutho lwayo kuze kuse kusasa. Mina
{\ND{nginguThixo}}.


\par }{\PP \VS{31}Gcinani imilayo yami liyilandele. Mina
{\ND{nginguThixo}}.

\VS{32}Lingangcolisi ibizo lami elingcwele. Abako-Israyeli kabangazi ngokuthi ngingcwele. Mina
{\ND{nginguThixo}} olenza libengcwele,

\VS{33}yena owalikhupha eGibhithe ukuba abe nguNkulunkulu wenu. Mina
{\ND{nginguThixo}}.”




\par }\Chap{23}{\SH IMikhosi Emisiweyo
\par }
{\PP \VerseOne{1}{\ND{UThixo}} wathi kuMosi,

\VS{2}“Khuluma labako-Israyeli uthi kubo: ‘Le yimikhosi yami emisiweyo, imikhosi emisiweyo
{\ND{kaThixo}} okumele liyimemezele ukuba yimihlangano engcwele.’ ”


\par }{\SHB ISabatha
\par }
{\PP \VS{3}“ ‘Kulensuku eziyisithupha elingasebenza ngazo, kodwa usuku lwesikhombisa liSabatha lokuphumula, usuku lomhlangano ongcwele. Lingenzi loba yiwuphi umsebenzi; kuzozonke izindawo elihlala kuzo, luliSabatha
{\ND{likaThixo}}.’ ”


\par }{\SHB IPhasika Kanye LoMkhosi WeSinkwa EsingelaMvubelo
\par }
{\PP \VS{4}“ ‘Le yiyo imikhosi
{\ND{kaThixo}} emisiweyo, imihlangano engcwele elizayimemezela ngezikhathi zayo ezimisiweyo:

\VS{5}IPhasika
{\ND{likaThixo}} liqalisa kusihlwa ngosuku lwetshumi lane lwenyanga yakuqala.

\VS{6}Ngosuku lwetshumi lanhlanu lwaleyonyanga kuqaliswa uMkhosi
{\ND{kaThixo}} weSinkwa esingelaMvubelo; okwensuku eziyisikhombisa kumele lidle isinkwa esingelamvubelo.

\VS{7}Ngosuku lwakuqala lenze umbuthano ongcwele njalo lingenzi imisebenzi yenu yansuku zonke.

\VS{8}Okwensuku eziyisikhombisa nikelani umnikelo wokutshiswa
{\ND{kuThixo}}. Kuthi ngosuku lwesikhombisa libe lenkonzo engcwele, lingenzi imisebenzi yenu yansuku zonke.’ ”


\par }{\SHB Izithelo Zokuqala
\par }
{\PP \VS{9}{\ND{UThixo}} wathi kuMosi,

\VS{10}“Tshela abako-Israyeli uthi, ‘Nxa selingene elizweni engizalinika lona kalibokuthi lingavuna lilethe kumphristi ilixha lesivuno samabele akuqala.

\VS{11}Kumele azunguze ilixha lelo
{\ND{kuThixo}} ukuze lamukeleke. Umphristi kufanele alizunguze ngelanga elilandela iSabatha.

\VS{12}Ngelanga lokuzunguza ilixha kumele enze umhlatshelo ube ngumnikelo wokutshiswa
{\ND{kuThixo}}, kube lizinyane lemvu eliduna eselilomnyaka, libe ngelingelasici,

\VS{13}awunikele ndawonye lomnikelo wamabele oyingxenye yehefa ngokubili etshumini, kube yifulawa ecolekileyo evutshwe ngamafutha. Lo ngumhlatshelo wokudla onikelwa
{\ND{kuThixo}} olephunga elimnandi. Kawenziwe njalo lomnikelo wokunatha oba yingxenye yehini eyodwa kokune kuliwayini.

\VS{14}Lingadli sinkwa loba inhlamvu zamabele ezikhanzingiweyo kumbe ezintsha kuze kube yilelolanga eliletha ngalo umnikelo lo kuNkulunkulu wenu. Lokhu kakube yisimiso esingapheliyo kuzozonke izizukulwane ezizayo kungelani lokuthi lihlala ngaphi.’ ”


\par }{\SHB UMkhosi WamaViki
\par }
{\PP \VS{15}“ ‘Kusukela ngelanga elilandela iSabatha, ilanga elaletha ngalo ilixha lomnikelo wokuzunguza, balani amaviki ayisikhombisa agcweleyo.

\VS{16}Balani insuku ezingamatshumi amahlanu kusiyafika ilanga elingemva kweSabatha lesikhombisa, beseliletha umnikelo wamabele amatsha
{\ND{kuThixo}}.

\VS{17}Kungelani lokuthi lihlala ngaphi, lethani izinkwa ezimbili ezenziwe ngefulawa ecolekileyo, eyingxenye yehefa ngokubili etshumini, siphekwe ngemvubelo, kube ngumnikelo wokuzunguzwa, owezithelo zakuqala
{\ND{kuThixo}}.

\VS{18}Lethani isinkwa lesi ndawonye lamawundlu amaduna ayisikhombisa, linye ngalinye lilomnyaka owodwa ubudala njalo lingelasici, ijongosi lenqama ezimbili. Kuzakuba ngumnikelo wokutshiswa
{\ND{kuThixo}} kanye lomnikelo wamabele lowokunathwayo, umnikelo otshisiweyo ngomlilo oletha iphunga elimnandi
{\ND{kuThixo}}.

\VS{19}Beselinikela ngempongo umnikelo wesono, langamawundlu amabili alomnyaka owodwa abe ngumnikelo wobudlelwano.

\VS{20}Umphristi kumele azunguze amawundlu lawo womabili
{\ND{kuThixo}} njengomnikelo wokuzunguzwa kanye lesinkwa sezithelo zakuqala. Zingumnikelo womphristi ongcwele
{\ND{kuThixo}}.

\VS{21}Ngosuku olufanayo kumele limemezele inkonzo engcwele, lingenzi msebenzi yansuku zonke. Lokhu kuzakuba yisimiso esingapheliyo ezizukulwaneni zenu ezizayo, lalapho elizabe lihlala khona.


\par }{\PP \VS{22}Lapho livuna isivuno selizwe lakini, lingavuni lasemaphethelweni amasimu enu, futhi lingabuthi okukhithikayo lapho livuna. Lokhu kutshiyeleni abayanga lezihambi. Mina
{\ND{nginguThixo}} uNkulunkulu wenu.’ ”


\par }{\SHB UMkhosi WamaCilongo
\par }
{\PP \VS{23}{\ND{UThixo}} wathi kuMosi,

\VS{24}“Tshela abako-Israyeli ukuthi, ‘Ilanga lakuqala lenyanga yesikhombisa lusuku lwesabatha lokuphumula, umbuthano ongcwele wokukhonza ngokutshaya icilongo.

\VS{25}Lingenzi msebenzi, kodwa nikelani umnikelo wokutshiswa
{\ND{kuThixo}}.’ ”


\par }{\SHB Usuku Lokubuyisana
\par }
{\PP \VS{26}{\ND{UThixo}} wathi kuMosi,

\VS{27}“Usuku lwetshumi lwenyanga yesikhombisa lilanga lokubuyisana. Wobani lenkonzo engcwele lizile ukudla, lilethe umnikelo wokutshiswa ngomlilo
{\ND{kuThixo}}.

\VS{28}Lingasebenzi ngalelolanga, ngoba lilanga lokuBuyisana, lapho lihlawulelwa
{\ND{kuThixo}} uNkulunkulu wenu.

\VS{29}Lowo ongaziliyo ngalelolanga makasuswe ebantwini bakibo.

\VS{30}Lowo osebenzayo ngalelolanga ngizambhubhisa phakathi kwabakibo.

\VS{31}Lulisabatha lenu lokuphumula njalo kumele lizile.

\VS{32}Kusukela kusihlwa ngelanga lesificamunwemunye lwenyanga kuze kube kusihlwa ngelanga elilandelayo ligcine isabatha lenu.”


\par }{\SHB UMkhosi WeziHonqo
\par }
{\PP \VS{33}{\ND{UThixo}} wathi kuMosi,

\VS{34}“Tshela abako-Israyeli ukuthi ngelanga letshumi lanhlanu ngenyanga yesikhombisa uMkhosi
{\ND{kaThixo}} weziHonqo kawuqalise njalo uqhubeke okwensuku eziyisikhombisa.

\VS{35}Ilanga lokuqala ngelenkonzo engcwele; lingenzi msebenzi wansuku zonke.

\VS{36}Okwensuku eziyisikhombisa lethani iminikelo yokutshiswa
{\ND{kuThixo}}, kuthi ngosuku lwesificaminwembili libe lenkonzo engcwele lilethe umnikelo wokutshiswa
{\ND{kuThixo}}. Yinkonzo yokuvala; lingenzi msebenzi wansuku zonke.


\par }{\PP \VS{37}(Le yimikhosi
{\ND{kaThixo}} emisiweyo elizayimemezela njengezinkonzo ezingcwele, ezokuletha iminikelo yokutshiswa
{\ND{kuThixo}}, iminikelo yokutshiswa, leminikelo yamabele, imihlatshelo leminikelo enathwayo efunekayo insuku ngensuku.

\VS{38}Iminikelo le ngengaphezu kwaleyo eyamaSabatha
{\ND{kaThixo}} njalo ngaphezu kwezipho zenu lalokho eliyabe lifungele ukukupha langaphezulu kweminikelo yonke yokuzithandela eliyinika
{\ND{uThixo}}.)


\par }{\PP \VS{39}Ngakho-ke, kusukela ngosuku lwetshumi lanhlanu enyangeni yesikhombisa, ngemva kokuba selivunile amabele akulelolizwe, wobani lomkhosi wokuthokoza
{\ND{kuThixo}} okwensuku eziyisikhombisa. Elokuqala lilanga lokuphumula, kanye lelesificaminwembili lalo lilanga lokuphumula.

\VS{40}Ngelanga lokuqala libokukha izithelo ezinhle zezihlahla, ingatsha zamalala, ingatsha zezihlahla ezilamahlamvu amanengi, lemidubu, lijabule phambi
{\ND{kukaThixo}} uNkulunkulu wenu lonke okwensuku eziyisikhombisa.

\VS{41}Thakazelelani umkhosi
{\ND{kaThixo}} lo minyaka yonke okwensuku eziyisikhombisa. Lesi kasibe yisimiso esingapheliyo ezizukulwaneni ezizayo; umkhosi liwenze ngenyanga yesikhombisa.

\VS{42}Libohlala ezihonqweni okwensuku eziyisikhombisa.

\VS{43}Bonke abako-Israyeli ngokuzalwa kumele bahlale ezihonqweni, ukuze izizukulwane zenu zazi ukuthi ngahlalisa abako-Israyeli emadumbeni mhla ngibakhipha eGibhithe. Mina
{\ND{nginguThixo}} uNkulunkulu wenu.”


\par }{\PP \VS{44}Ngakho uMosi wasebabikela abako-Israyeli ngemikhosi emisiweyo
{\ND{kaThixo}}.




\par }\Chap{24}{\SH Amafutha Lesinkwa Kubekwa Phambi
{\ND{KukaThixo}}
\par }
{\PP \VerseOne{1}{\ND{UThixo}} wathi kuMosi,

\VS{2}“Laya abantu bako-Israyeli bakulethele amafutha acengekileyo, ahluzwe ema-oliveni, abe ngawokukhanyisa ukuze izibane zihlale zikhanyisa kokuphela.

\VS{3}Ngaphandle kwekhetheni eligudle umtshokotsho wobufakazi, phakathi kwethente lokuhlangana u-Aroni kumele alinde izibane phambi
{\ND{kukaThixo}} izikhathi zonke nxa kusihlwa kuze kube sekuseni. Lokhu kuzakuba yisimiso saphakade lakuzizukulwane ezizayo.

\VS{4}Izibane ezisoluthini lwegolide elicolekileyo phambi
{\ND{kukaThixo}} kumele zilindwe izikhathi zonke.


\par }{\PP \VS{5}Thatha ifulawa ecolekileyo wenze izinkwa ezilitshumi lambili usebenzisa okubili kwetshumi kwehefa isinkwa ngasinye.

\VS{6}Zibeke emizileni emibili, ziyisithupha emzileni munye, phezu kwetafula yegolide elicolekileyo phambi
{\ND{kukaThixo}}.

\VS{7}Emzileni ngamunye faka impepha enhle njengengxenye yesikhumbuzo esimela isinkwa njalo kube ngumhlatshelo wokudla onikelwa
{\ND{kuThixo}}.

\VS{8}Isinkwa lesi kumele sibekwe phambi
{\ND{kukaThixo}} izikhathi zonke, amaSabatha wonke, kusenzelwa abako-Israyeli, kube yisivumelwano esingayikuphela.

\VS{9}Sizakuba ngesika-Aroni lamadodana akhe, abazasidlela endaweni engcwele ngoba siyingxenye engcwele kakhulu yesabelo sabo esifaneleyo somhlatshelo onikelwa
{\ND{kuThixo}}.”


\par }{\SH Owathuka UNkulunkulu Utshaywa Ngamatshe
\par }
{\PP \VS{10}Kwasekusiba lendodana yomfazi wako-Israyeli, uyise wayengumGibhithe, yasuka yaya ebantwini bako-Israyeli, yasixabana lomuntu wako-Israyeli ezihonqweni.

\VS{11}Indodana yomfazi wako-Israyeli leyo yahlambaza ibizo
{\ND{likaThixo}} ngesithuko. Ngakho bayiletha kuMosi. (Ibizo likanina lalinguShelomithi, indodakazi kaDibhiri, owesizwe sikaDani.)

\VS{12}Bayifaka entolongweni ukuba intando
{\ND{kaThixo}} ize yazakale kuhle kubo.


\par }{\PP \VS{13}{\ND{UThixo}} wasesithi kuMosi,

\VS{14}“Umuntu lowo owathukayo mkhupheleni ngaphandle kwezihonqo. Bonke labo abamuzwayo babeke izandla zabo phezu kwekhanda lakhe, ibandla lonke limgongode ngamatshe.

\VS{15}Tshela abako-Israyeli uthi, ‘Loba ngubani othuka uNkulunkulu wakhe, uzakuba lecala.

\VS{16}Loba ngubani othuka ibizo
{\ND{likaThixo}} uzabulawa. Ibandla lonke kumele limgongode ngamatshe. Loba kungowezizweni kumbe oyinzalo yelizwe lakini angahlambaza ibizo
{\ND{likaThixo}} kumele abulawe.


\par }{\PP \VS{17}Obulala umuntu kumele abulawe.

\VS{18}Obulala isifuyo somunye kumele ahlawule, kube okuphilayo ngokuphilayo.

\VS{19}Olimaza umakhelwane wakhe, loba ngayiphi indlela, kumele kwenziwe lakuye,

\VS{20}kube yikwephuka ngokwephuka, ilihlo ngelihlo, izinyo ngezinyo. Njengoba elimaze omunye, ngokunjalo laye kumele alinyazwe.

\VS{21}Obulala inyamazana kumele ayihlawule, kodwa obulala umuntu kumele abulawe.

\VS{22}Lizakuba lomlayo munye kowezizweni lowakini. Mina
{\ND{nginguThixo}} uNkulunkulu wenu.’ ”


\par }{\PP \VS{23}Emva kwalokho uMosi wakhuluma kwabako-Israyeli, basebethatha umuntu lowo owayehlambaze
{\ND{uThixo}}, bamusa ngaphandle kwezihonqo, bamgongoda ngamatshe. Abako-Israyeli benza njengokulaywa kwabo
{\ND{nguThixo}}.




\par }\Chap{25}{\SH Umnyaka WeSabatha
\par }
{\PP \VerseOne{1}{\ND{UThixo}} wathi kuMosi entabeni iSinayi,

\VS{2}“Khuluma ebantwini bako-Israyeli uthi kubo: ‘Lapho lingena elizweni engizalinika lona, ilizwe lona ngokwalo kumele ligcinele
{\ND{uThixo}} iSabatha.

\VS{3}Hlanyelani amasimu enu okweminyaka eyisithupha, kuthi kweminye iminyaka eyisithupha lithene amavini enu.

\VS{4}Kodwa ngomnyaka wesikhombisa ilizwe kalibe leSabatha lokuphumula, iSabatha
{\ND{likaThixo}}. Lingahlanyeli amasimu enu loba lithene izihlahla ezivinini zenu.

\VS{5}Lingavuni imkhukhuzela kumbe likhe izithelo zamavini angalungiselwanga, ilizwe libe lomnyaka wokuphumula.

\VS{6}Lokho okuzathelwa yilizwe ngomnyaka wesabatha kuzakuba yikudla kwenu, lokwezinceku lezincekukazi zenu, lokwezisebenzi eziqhatshiweyo kanye labemzini abahlala lani,

\VS{7}kanye lokwezifuyo zenu lezinyamazana zeganga elizweni lenu. Konke okuthelwa yilizwe kakudliwe.’ ”


\par }{\SH Umnyaka WeJubhili
\par }
{\PP \VS{8}“ ‘Balani amasabatha ayisikhombisa eminyaka, iminyaka eyisikhombisa iphindwe kasikhombisa ukuze amasabatha eminyaka eyisikhombisa abe yisibanga seminyaka engamatshumi amane lesificamunwemunye.

\VS{9}Lapho-ke akutshaywe uphondo ezindaweni zonke ngosuku lwetshumi lwenyanga yesikhombisa; kuthi ngosuku lokuBuyisana kutshaywe uphondo kulolonke ilizwe lenu.

\VS{10}Umnyaka wamatshumi amahlanu wenzeni ube ngcwele, limemezele inkululeko elizweni lonke kubo bonke abahlezi kulo. Uzakuba lijubhili kini. Lowo lalowo wenu kuzamele abuyele emzini wakwabo, esizweni sakibo.

\VS{11}Umnyaka wamatshumi amahlanu uzakuba lijubhili kini. Lingahlanyeli lutho, njalo lingavuni imikhukhuzela kumbe likhe izithelo zamavini angalungiselwanga.

\VS{12}Ngoba uliJubhili, uzakuba ngcwele kini; dlanini kuphela lokho elikuthethe emasimini.


\par }{\PP \VS{13}Ngalo umnyaka weJubhili, umuntu wonke kuzamele abuyele emzini wakwabo.


\par }{\PP \VS{14}Nxa uthengisela umuntu welizwe lakini isiqinti, kumbe usithenga kuye, lingaqilibezelani.

\VS{15}Nxa uthenga emuntwini welizwe lakini kuzakuya ngokuthi mingaki iminyaka eseyadlulayo emva kweJubhili. Yena uzakuthengisela ngokuthi mingaki iminyaka eseleyo ukuthi kuvunwe amabele.

\VS{16}Nxa iminyaka iminengi uzakhweza intengo, kuthi nxa iminyaka imilutshwana wehlise intengo, ngoba okuyikho akuthengisela khona linani lezivuno zamabele.

\VS{17}Lingaqilibezelani; kodwa mesabeni uNkulunkulu wenu.
{\ND{NginguThixo}} uNkulunkulu wenu.


\par }{\PP \VS{18}Gcinani izimiso zami, lilalele imithetho yami ngokunanzelela ukuze lihlale livikelekile elizweni.

\VS{19}Ilizwe lizathela izithelo zalo, lina lidle lisuthe, lihlale kulo livikelekile.

\VS{20}Lingabuza lithi, “Pho sizakudlani ngomnyaka wesikhombisa nxa singahlanyeli kumbe sivune amabele ethu na?”

\VS{21}Mina ngizalilethela isibusiso ngomnyaka wesithupha, ilizwe lithele izithelo zeminyaka emithathu.

\VS{22}Lapho selilima ngomnyaka wesificaminwembili lizakube lisidla amabele amadala, liqhubeke lisidla wona kuze kufike isivuno somnyaka wesificamunwemunye.


\par }{\PP \VS{23}Ilizwe akumelanga lithengiswe kuze kube nininini, ngoba ilizwe ngelami njalo lihlala elizweni lami njengabezizweni.

\VS{24}Kulolonke ilizwe elingelenu, lungiselani ukuthi wonke umhlaba owathengwayo uhlengwe.


\par }{\PP \VS{25}Nxa omunye wakini esebe ngumyanga eseze ethengisa okunye kwempahla yakhe, isihlobo sakhe kasisize sihlenge lokho osekuthengiswe ngumuntu wakibo.

\VS{26}Kodwa-ke nxa umuntu engelaye ongamhlengela khona, abesebuya enotha yena ngokwakhe azuze okwanele ukuthi azihlengele,

\VS{27}kabale imali elingana leminyaka leyo kusukela impahla leyo ithengisiwe, abuyisele imali esalayo kulowomuntu ayemthengisele, abesethatha impahla yakhe.

\VS{28}Kodwa-ke nxa engelamali eyaneleyo yokuyibuyisa leyompahla ayithengisayo, kayihlale kulowo owayithengayo kuze kufike umnyaka weJubhili. Izabuyiselwa kuye ngeJubhili, kulapho-ke azayithatha khona impahla yakhe.


\par }{\PP \VS{29}Nxa umuntu ethengisa indlu edolobheni elihonqolozelwe ngomthangala ulelungelo lokuyihlenga emva komnyaka ithengisiwe. Phakathi kwalesosikhathi angayihlenga.

\VS{30}Nxa ingahlengwanga kuze kuphele umnyaka ogcweleyo, indlu esedolobheni elihonqolozelwe ngomthangala izakuba ngeyalowo owayithengayo, ibe ngeyakhe kokuphela lowo owayithengayo kanye lezizukulwane zakhe. Kayiyikubuyiselwa kowayengumniniyo ngeJubhili.

\VS{31}Kodwa izindlu ezisemizini engahonqolozelwanga zizabalwa njengeganga elingelalutho. Kazihlengwe, njalo kumele zibuyiselwe kubanikazi ngeJubhili.


\par }{\PP \VS{32}AmaLevi ahlezi elelungelo lokuhlenga izindlu zawo emadolobheni angawamaLevi.

\VS{33}Ngakho-ke, impahla yamaLevi iyahlengeka, lokhu kutsho indlu ethengiswe loba kukuliphi idolobho elingelabo, kumele ibuyiselwe ngeJubhili, ngoba izindlu ezisemadolobheni amaLevi zililifa lawo ebantwini labako-Israyeli.

\VS{34}Kodwa amadlelo angaphandle kwamadolobho awo akumelanga athengiswe ngoba ayilifa lawo kuze kube nininini.


\par }{\PP \VS{35}Nxa omunye wabantu bakini esiba ngumyanga owehluleka ukuziphilisa phakathi kwenu, msizeni njengelingakwenza kowezizweni kumbe ohlezi lani okwesikhatshana, ukuze aqhubeke ehlala lani.

\VS{36}Akungabi lanzuzo eliyithatha kuye, kodwa mesabeni uNkulunkulu wenu, ukuze umuntu wakini aqhubeke ehlala lani.

\VS{37}Lingameboleki imali ezalayo kumbe limthengisele ukudla kulenzuzo.

\VS{38}Mina
{\ND{nginguThixo}} uNkulunkulu wenu owalikhupha elizweni laseGibhithe, ukuba ngilinike ilizwe laseKhenani, ngibe nguNkulunkulu wenu.


\par }{\PP \VS{39}Nxa omunye wakini ko-Israyeli esiba ngumyanga phakathi kwenu aze azithengise kuwe, ungamsebenzisi njengesigqili.

\VS{40}Kumele umphathe njengesisebenzi esiqhatshiweyo kumbe umuntu ohlezi okwesikhatshana phakathi kwenu. Kakusebenzele kuze kufike umnyaka weJubhili.

\VS{41}Lapho-ke yena labantwabakhe bazakhululwa, babuyele kwabosendo lwakibo lemfuyweni yabokhokho babo.

\VS{42}Ngenxa yokuthi abako-Israyeli bazinceku zami engazikhupha elizweni laseGibhithe, akumelanga bathengiswe njengezigqili.

\VS{43}Ungababusi ngochuku, kodwa mesabe uNkulunkulu wakho.


\par }{\PP \VS{44}Iziqgili zenu zesilisa lezesifazane zizavela ezizweni ezilihonqolezeleyo; kuzo yikho lapho elingathenga khona izigqili.

\VS{45}Lingathenga lezakhamizi ezihlezi phakathi kwenu okwesikhatshana, labomndeni wazo abazalelwa elizweni lenu.

\VS{46}Lingabenza babe yilifa labantwabenu, libenze babe yizigqili zabo okwanininini, kodwa akumelanga libuse abako-Israyeli benu ngochuku.


\par }{\PP \VS{47}Nxa owezizweni, kumbe umuntu ohlezi phakathi kwenu okwesikhatshana enotha, kuthi owakini abe ngumyanga azithengise kowezizweni ohlala phakathi kwenu loba kolilunga lomndeni wezizweni,

\VS{48}ulokhu elalo ilungelo lokuhlengwa emva kokuzithengisa kwakhe. Omunye wezihlobo zakhe angamhlenga.

\VS{49}Umalumakhe kumbe umzawakhe, loba esinye isihlobo somdeni wakhe singamhlenga. Loba nxa enotha, angazihlenga yena ngokwakhe.

\VS{50}Yena lomthengi wakhe kababale isikhathi kusukela ngomnyaka azithengisa ngawo kusiyafika emnyakeni weJubhili. Intengo yokukhululwa kwakhe izakuhambelana lenani elinikwa umuntu oqhatshiweyo okwalesosikhathi seminyaka.

\VS{51}Nxa kusele iminyaka eminengi, kumele ahlawulele ukuhlengwa kwakhe ngentengo eyingxenye enengi yentengo ayethengwe ngawo.

\VS{52}Nxa sekusele iminyaka emilutshwana ukuba kufike umnyaka weJubhili, uzabala lokho, akhuphe intengo yokuhlengwa kwakhe okulingana leyominyaka.

\VS{53}Uzabalwa njengomuntu oqhatshiweyo kusukela komunye umnyaka kusiya komunye. Kumele libone ukuthi lowo owamthengayo kambusi ngochuku.


\par }{\PP \VS{54}Nxa engahlengwanga ngenye yalezizindlela, yena labantwabakhe bazakhululwa ngomnyaka weJubhili,

\VS{55}ngoba abako-Israyeli ngabami, bazinceku zami. Bazinceku zami engazikhupha elizweni laseGibhithe. Mina
{\ND{nginguThixo}} uNkulunkulu wenu.’ ”




\par }\Chap{26}{\SH Umvuzo Wokulalela
\par }
{\PP \VerseOne{1}“ ‘Lingazenzeli izithombe loba imifanekiso kumbe amatshe akhonzwayo, njalo lingafaki matshe elizweni lenu ukuba liwakhothamele. Mina
{\ND{nginguThixo}} uNkulunkulu wenu.


\par }{\PP \VS{2}Gcinani amaSabatha ami, lihloniphe indlu yami engcwele. Mina
{\ND{nginguThixo}}.


\par }{\PP \VS{3}Lingalalela izimiso zami, ligcine imilayo yami,

\VS{4}ngizalehlisela izulu ngesikhathi salo, umhlabathi uthele amabele, lezihlahla zeganga zithele izithelo zazo.

\VS{5}Ukubhula kwenu kuzaqhubeka kuze kufike isikhathi sokuvunwa kwamavini, kuthi ukuvunwa kwamavini kuqhubeke kuze kufike isikhathi sokuhlanyela, njalo lizakudla konke ukudla elikufunayo lihlale ngokuvikeleka elizweni lenu.


\par }{\PP \VS{6}Ngizaletha ukuthula elizweni lenu, kungekho muntu ozalethusa. Ngizasusa izinyamazana eziyingozi elizweni; inkemba ayiyikwedlula phakathi kwelizwe lenu.

\VS{7}Lizazixotsha izitha zenu, ziwe ngenkemba phambi kwenu.

\VS{8}Abahlanu benu bazaxotsha abalikhulu, kuthi abalikhulu benu baxotshe abayinkulungwane, njalo izitha zenu zizakuwa ngenkemba phambi kwenu.


\par }{\PP \VS{9}Ngizakuba lomusa kini ngilinike inzalo lande; njalo ngizagcina isivumelwano sami lani.

\VS{10}Lizakudla okwesivuno sanyakenye lapho okuzamele lisisuse ukuze kube lendawo yesivuno esitsha.

\VS{11}Ngizabeka indawo yami yokuhlala phakathi kwenu, njalo kaliyikunginenga.

\VS{12}Ngizahamba phakathi kwenu, ngibe nguNkulunkulu wenu lina libe ngabantu bami.

\VS{13}Mina
{\ND{nginguThixo}} uNkulunkulu wenu owalikhupha elizweni laseGibhithe ukuze lingabi yizigqili zamaGibhithe futhi. Ngizaphule izikeyi zejogwe lenu njalo ngenza ukuba lenelise ukuhamba amakhanda enu ephakeme.’ ”


\par }{\SH Isijeziso Ngenxa Yokungalaleli
\par }
{\PP \VS{14}“ ‘Kodwa nxa lingayikungilalela, lingayigcini lemilayo yonke le,

\VS{15}njalo nxa lizakwala izimiso zami, linengwe yimithetho yami, lingenzi okwemilayo yami yonke, ngalokho lephule isivumelwano sami,

\VS{16}ngizakwenza lokhu kini: Ngizalilethela ukwesaba okukhulu, izifo ezicikizayo, loqhuqho oluzafiphaza amehlo enu, lunciphise impilo yenu. Lizahlanyela inhlanyelo ingasizi ngalutho, ngoba izitha zenu zizayidla.

\VS{17}Ngizaliphendukela lehlulwe yizitha zenu, abalizondayo bazalibusa; lizabaleka lanxa kungekho olixotshayo.


\par }{\PP \VS{18}Nxa emva kwakho konke lokhu lingayikungilalela, ngizalijezisa ngokuphindwe kasikhombisa ngenxa yezono zenu.

\VS{19}Ngizabudiliza ubuqholo bokuzazisa kwenu, ngenze umkhathi phezu kwenu ube njengensimbi, kuthi umhlabathi ngaphansi kwenu ube njengethusi.

\VS{20}Amandla enu azachithelwa ize, ngoba umhlabathi wenu awuyikulinika amabele, lezihlahla zelizwe aziyikuthela izithelo zazo.


\par }{\PP \VS{21}Lingaqhubeka liyizitha kimi, lale ukungilalela, ngizalithumela inhlupheko zenu kasikhombisa njengokufanele izono zenu.

\VS{22}Ngizalithumela izilo zeganga, ezizalemuka abantwabenu, zibulale inkomo zenu, zilenze libe balutshwana, imigwaqo yenu ize isale ingaselamuntu.


\par }{\PP \VS{23}Nxa phezu kwalezizinto lingemukeli iziqondiso zami, liqhubeke liyizitha kimi,

\VS{24}mina ngokwami ngizakuba yisitha kini, ngilitshaye okuphindwe kasikhombisa ngenxa yezono zenu.

\VS{25}Njalo ngizaletha lenkemba phezu kwenu ukuba kuphindiselwe ukwephulwa kwesivumelwano. Lingahlehlela emadolobheni enu, ngizathumela isifo phakathi kwenu, linikelwe lezandleni zezitha.

\VS{26}Lapho sengimise ukulethwa kwezinkwa zenu, abesifazane abalitshumi bazapheka izinkwa zenu eziko elilodwa, babele izinkwa zenu ngobunzima bazo; lizakudla kodwa lingasuthi.


\par }{\PP \VS{27}Nxa lingaqhubeka lingangilaleli, liqhubeka liyizitha kimi,

\VS{28}lami ngolaka lwami ngizakuba yisitha kini, njalo mina ngokwami ngizalijezisa okuphindwe kasikhombisa ngenxa yezono zenu.

\VS{29}Lizakudla inyama yemizimba yamadodana enu, lidle lenyama yemizimba yamadodakazi enu.

\VS{30}Ngizabhidliza izindawo zenu eziphakemeyo, ngidilize lama-alithare enu empepha, besengibuthelela izidumbu zenu phezu kwezithombe zenu ezingaphiliyo, nginengeke ngani.

\VS{31}Ngizakwenza amadolobho enu abe ngamanxiwa, ngidilize izindlu zenu ezingcwele, njalo angiyikuthokoziswa yikunuka mnandi kwephunga leminikelo yenu.

\VS{32}Ilizwe ngizalitshabalalisa kuze kumangale izitha zenu ezihlala kulo.

\VS{33}Ngizalihlakazela phakathi kwezizwe, ngikhokhe inkemba yami, ngilixotshe. Ilizwe lenu lizatshabalaliswa, amadolobho enu abe ngamanxiwa.

\VS{34}Lapho-ke ilizwe lizathokoziswa ngamasabatha alo ngesikhathi sonke lichithekile, lina liselizweni lezitha zenu. Emva kwalokho, ilizwe lizaphumula lithokoze ngamasabatha alo.

\VS{35}Ngasosonke lesosikhathi ilizwe lichithekile lizakuba lokuphumula elingazange libe lakho ngamasabatha esikhathi lina lisahlala kulo.


\par }{\PP \VS{36}Mayelana lalabo abasele bephila, ngizakwenza inhliziyo zabo zibe lokwesaba okukhulu bekhonale emazweni ezitha zabo baze babalekele lomsindo wehlamvu liphetshulwa ngumoya. Bazagijima angathi babalekela inkemba; bazakuwa lanxa kungekho muntu obaxotshayo.

\VS{37}Bazagwenxana angathi babalekela inkemba, lanxa kungekho muntu obaxotshayo. Ngakho aliyikuba lamandla okumelana lezitha zenu.

\VS{38}Lizabhubha phakathi kwezizwe, lidliwe yilizwe lezitha zenu.

\VS{39}Abenu labo abasalayo bazahlala behlulukelwe emazweni ezitha zabo ngenxa yezono zabo, njalo bazahlulukelwa ngenxa yezono zaboyise.


\par }{\PP \VS{40}Kodwa bangavuma izono zabo lezono zaboyise, inkohliso abayenza kimi, lokumelana kwabo lami,

\VS{41}okwenza lami ngaba yisitha kubo ngaze ngabasa elizweni lezitha zabo, kuthi lapho inhliziyo zabo ezingasokwanga sezithobekile, behlawulela lezono zabo futhi,

\VS{42}ngizasikhumbula isivumelwano sami loJakhobe, lesivumelwano sami lo-Isaka, lesivumelwano sami lo-Abhrahama, besengilikhumbula ilizwe.

\VS{43}Ngoba ilizwe bazalitshiya lithokoze ngamasabatha alo lapho lichithekile, bengekho kulo. Bazahlawulela izono zabo ngoba imithetho yami bayala, benengeka ngezimiso zami.

\VS{44}Ikanti lanxa kunjalo, nxa sebeselizweni lezitha zabo angiyikubalahla loba nginengeke ngabo, besengibatshabalalisa ngephule lesivumelwano sami labo. Mina
{\ND{nginguThixo}} uNkulunkulu wabo.

\VS{45}Kodwa ngenxa yabo ngizasikhumbula isivumelwano sami labokhokho babo engabakhupha elizweni laseGibhithe, izizwe zikhangele ukuba ngibe nguNkulunkulu wabo. Mina
{\ND{nginguThixo}}.’ ”


\par }{\PP \VS{46}Lezi yizimiso, imithetho lemilayo eyabekwa
{\ND{nguThixo}} ngoMosi entabeni iSinayi phakathi kwakhe labako-Israyeli.




\par }\Chap{27}{\SH Ukuhlenga
{\ND{OkungokukaThixo}}
\par }
{\PP \VerseOne{1}{\ND{UThixo}} wathi kuMosi,

\VS{2}“Khuluma kwabako-Israyeli uthi kubo: ‘Nxa umuntu esenza isithembiso esingavamanga, ukuba anikele umuntu
{\ND{kuThixo}} ngokuqamba intengo engalingana lomuntu,

\VS{3}owesilisa oleminyaka ephakathi kwamatshumi amabili lamatshumi ayisithupha kabe ngamashekeli angamatshumi amahlanu esiliva kulinganiswa ngeshekeli lendlu engcwele.

\VS{4}Nxa engowesifazane, kakube ngamashekeli angamatshumi amathathu.

\VS{5}Nxa kungumuntu wesilisa oleminyaka ephakathi kwemihlanu lengamatshumi amabili, isilinganiso akube ngamashekeli angamatshumi amabili, kuthi owesifazane kube ngamashekeli alitshumi.

\VS{6}Nxa kungumuntu wesilisa ophakathi kwenyanga eyodwa leminyaka emihlanu, isilinganiso akube ngamashekeli amahlanu esiliva kuthi owesifazane kube ngamashekeli esiliva amathathu.

\VS{7}Nxa kungumuntu wesilisa oleminyaka engamatshumi ayisithupha kumbe edlula lapho, isilinganiso akube ngamashekeli alitshumi lanhlanu, kuthi owesifazane kube ngamashekeli alitshumi.

\VS{8}Nxa umuntu owenza isifungo engumyanga, esehluleka ukukhupha isilinganiso esitshiwoyo, uzakusa umuntu lowo kumphristi onguye ozamisa isilinganiso esinganeliswa ngulowomuntu owenza isifungo.


\par }{\PP \VS{9}Nxa lokho akufungelayo kuyisifuyo esamukelekayo njengomnikelo
{\ND{kuThixo}}, isifuyo esinikelwe kanjalo
{\ND{kuThixo}} siba ngcwele.

\VS{10}Akumelanga asintshintshe kumbe enanisele esihle ngesibi, loba esibi ngesihle.

\VS{11}Nxa lokho akufungelayo kuyinyamazana engcolileyo, njalo ingamukeleki njengomnikelo
{\ND{kuThixo}}, kumele sinikwe umphristi,

\VS{12}abone ukuthi sihle kumbe sibi. Lokho okuzatshiwo ngumphristi yikho okuzakwamukelwa.

\VS{13}Nxa umnikazi waso efuna ukuzihlenga, kuzamele engezelele okwesihlanu phezu kwesilinganiso saso.


\par }{\PP \VS{14}Nxa umuntu enikela indlu yakhe
{\ND{kuThixo}} njengolutho olungcwele, umphristi uzakwahlulela ukuthi inhle loba imbi. Loba yisiphi isilinganiso esizaqanjwa ngumphristi, yiso esizakwamukeleka.

\VS{15}Nxa umuntu onikele indlu yakhe eseyihlenga, kuzamele engezelele okwesihlanu phezu kwesilinganiso sayo, indlu ibe ngeyakhe futhi.


\par }{\PP \VS{16}Nxa umuntu esahlukanisela
{\ND{uThixo}} ingxenye yensimu eyilifa lakhe, isilinganiso sayo sizalingana lenhlanyelo engahlanyelwa kuyo, amashekeli esiliva angamatshumi amahlanu kuhomeri lenhlanyelo yebhali.

\VS{17}Nxa enikela insimu yakhe ngomnyaka weJubhili, isilinganiso esimisiweyo sizahlala sinjalo.

\VS{18}Kodwa nxa enikela insimu yakhe emva kweJubhili, umphristi uzamisa isilinganiso sayo kusiya ngeminyaka eseleyo kusiyafika umnyaka weJubhili olandelayo, njalo isilinganiso sayo esimisiweyo sizakwehliswa.

\VS{19}Nxa umuntu onikela insimu yakhe efuna ukuhlenga, kumele engezelele okwesihlanu phezu kwesilinganiso sayo, insimu izakuba ngeyakhe futhi.

\VS{20}Kodwa-ke nxa insimu leyo engayihlengi, loba nxa eseyithengise komunye, ayingeke ihlengwe futhi.

\VS{21}Lapho insimu iyekelwa ngeJubhili, iba ngcwele njengensimu enikelwe
{\ND{kuThixo}}, izakuba yilifa lomphristi.


\par }{\PP \VS{22}Nxa umuntu enikela
{\ND{kuThixo}} insimu ayithengayo, engasingxenye yensimu yelifa lakwabo,

\VS{23}umphristi uzaqamba isilinganiso sayo kusiyafika emnyakeni weJubhili, kuthi umuntu lowo akhuphe isilinganiso sayo mhlalokho njengolutho olungcwele
{\ND{kuThixo}}.

\VS{24}Ngomnyaka weJubhili, insimu leyo izabuyela kulowomuntu eyathengwa kuye, onguye owayengumniniyo.

\VS{25}Izilinganiso zonke kumele zenziwe ngokumayelana leshekeli lendlu engcwele, amagera angamatshumi amabili kushekeli elilodwa.


\par }{\PP \VS{26}Akekho umuntu ongehlukanisela iNkosi izibulo lenyamazana, ngoba izibulo livele
{\ND{ngelikaThixo}}; loba lingelenkomo, loba imvu,
{\ND{ngelikaThixo}}.

\VS{27}Nxa ingenye yezinyamazana ezingcolileyo, umuntu angaphinda ayithenge ngesilinganiso esimisiweyo, esengezelela okwesihlanu phezu kwesilinganiso. Nxa engayihlengi, kuzamele ithengiswe ngesilinganiso esimisiweyo.


\par }{\PP \VS{28}Kodwa akulalutho umuntu alalo aselunikele
{\ND{kuThixo}} loba kungumuntu kumbe isifuyo, loba insimu eyilifa lakwabo, olungathengiswa kumbe luhlengwe; konke okunikelwe kanjalo kungcwele kakhulu
{\ND{kuThixo}}.


\par }{\PP \VS{29}Akulamuntu onikelwe ekubhujisweni ongahlengwa; kumele abulawe.


\par }{\PP \VS{30}Okwetshumi kwakho konke okwelizwe, ingabe ngamabele avela emhlabathini kumbe izithelo ezivela ezihlahleni,
{\ND{ngokukaThixo}}; kungcwele
{\ND{kuThixo}}.

\VS{31}Nxa umuntu ehlenga okunye kokwetshumi kwakhe, kumele engezelele kukho okwesihlanu kwesilinganiso sakho.

\VS{32}Konke okwetshumi kwenkomo lezimvu, zonke izifuyo zetshumi ezidlla ngaphansi kwentonga yomelusi zizakuba ngcwele
{\ND{kuThixo}}.

\VS{33}Akumelanga akhethe enhle kwembi kumbe ananisele ngenye. Nxa esenanisela zombili, izifuyo ziba ngcwele; azingeke zihlengwe.’ ”


\par }{\PP \VS{34}Le yimilayo
{\ND{uThixo}} ayinika uMosi entabeni yaseSinayi ukuba ayinike abako-Israyeli.

\par }