\NormalFont\ShortTitle{Abase-Efesu}

{\MTB Incwadi KaPhawuli

\par }{\MT Kwabase-Efesu



\par }\ChapOne{1}{\PP \VerseOne{1}UPhawuli, umpostoli kaKhristu uJesu ngentando kaNkulunkulu,

\par }{\BB \par }
{\PP Lakwabangcwele bakaNkulunkulu abase-Efesu, abathembekileyo kuKhristu uJesu:


\par }{\BB \par }
{\PP \VS{2}Umusa lokuthula okuvela kuNkulunkulu uBaba leNkosini uJesu Khristu kakube kini.


\par }{\BB \par }
{\SH Izibusiso ZikaMoya KuKhristu
\par }
{\PP \VS{3}Udumo kalube kuNkulunkulu uYise weNkosi yethu uJesu Khristu, osibusise ebukhosini basezulwini ngezibusiso zonke zakomoya kuKhristu.

\VS{4}Ngoba wasikhetha umhlaba ungakadalwa ukuthi sibe ngcwele lokuthi singabi lasici ebusweni bakhe. Ngothando

\VS{5}wasimisela ukuba senziwe amadodana akhe ngoJesu Khristu, ngokwentokozo yakhe kanye lentando yakhe,

\VS{6}ukuze kudunyiswe umusa wakhe omangalisayo asiphe wona ngesihle kuLowo amthandayo.

\VS{7}Kuye silokuhlengwa ngegazi lakhe lokuthethelelwa kwezono ngokwenotho yomusa kaNkulunkulu

\VS{8}awuthululele phezu kwethu ngenhlakanipho yonke langokuqedisisa.

\VS{9}Wasazisa imfihlakalo yentando yakhe mayelana lentokozo yakhe elungileyo ayiceba kuKhristu,

\VS{10}ukuba kuhlanganiswe ndawonye zonke izinto ezisezulwini lasemhlabeni ngaphansi kwenhloko yinye enguKhristu.


\par }{\PP \VS{11}Sakhethwa kuye,\FTNT{*}{{\FR 1:11 }{\FT{kumbe
}}{\FQA{saba zindlalifa}}} simiselwe lokho ngokwecebo lakhe yena osebenza izinto zonke ngokuvumelana lenjongo yentando yakhe,

\VS{12}ukuze kuthi thina esaba ngabokuqala ukubeka ithemba lethu kuKhristu sibe ngabokubonga udumo lwakhe.

\VS{13}Lani labalwa kanye loKhristu lapho selizwe ilizwi leqiniso, levangeli lokusindiswa kwenu. Selikholwe kuye, labekwa uphawu, uMoya oNgcwele owathenjiswayo,

\VS{14}oyisibambiso esiyisiqiniselo selifa lethu kuze kufike ukuhlengwa kwalabo abangabakaNkulunkulu ukuba kudunyiswe udumo lwakhe.


\par }{\SH Ukubonga Lokukhuleka
\par }
{\PP \VS{15}Ngenxa yalokhu, sekulokhu ngezwa ngokukholwa kwenu eNkosini uJesu kanye lothando lwenu kubo bonke abantu bakaNkulunkulu abangcwele,

\VS{16}angikaze ngiyekele ukulibongela lokulikhumbula emikhulekweni yami.

\VS{17}Ngiyaqhubeka ngicela ukuba uNkulunkulu weNkosi yethu uJesu Khristu, uYise oyinkazimulo, alinike uMoya wokuhlakanipha lokwambulelwa ukuze limazi ngcono.

\VS{18}Ngikhulekela njalo lokuthi amehlo ezinhliziyo zenu akhanyiselwe ukuze lilazi ithemba alibizela kulo, inotho yelifa lakhe elimangalisayo kwabangcwele,

\VS{19}lamandla akhe amakhulu angelakulinganiswa kithi thina esikholwayo. Amandla lawo afana lokusebenza kwamandla akhe amakhulu

\VS{20}awasebenzisa evusa uKhristu kwabafileyo, emhlalisa esandleni sakhe sokunene ebukhosini basezulwini

\VS{21}phezu kokubusa konke lobukhosi, amandla kanye lombuso, lamabizo wonke angatshiwo, kungayisikho kwalesisikhathi kuphela kodwa lakuleso esizayo.

\VS{22}UNkulunkulu wabeka izinto zonke ngaphansi kwezinyawo zakhe wamkhetha ukuba abe yinhloko yezinto zonke zebandla,

\VS{23}lona elingumzimba wakhe, ukuphelela kwakhe yena ophelelisa izinto zonke ngezindlela zonke.




\par }\Chap{2}{\SH Senziwa Saba Ngabaphilayo KuKhristu
\par }
{\PP \VerseOne{1}Lina lalifile eziphambekweni lasezonweni zenu,

\VS{2}elaliphila kuzo ngesikhathi lisalandela izindlela zalo umhlaba lezombusi wombuso wasemoyeni, umoya osebenzayo lakhathesi kulabo abangalaleliyo.

\VS{3}Lathi sonke sake saphila phakathi kwabo ekuqaleni, sithokozisa izinkanuko zemvelo yethu yesono, silandela lezifiso kanye lemicabango yazo. Njengabanye, ngokwemvelo sasifanele ulaka.

\VS{4}Kodwa ngenxa yothando lwakhe olukhulu kithi, uNkulunkulu olesihawu esikhulu,

\VS{5}wasenza saba ngabaphilayo loKhristu lanxa sasifile eziphambekweni, ngomusa selisindisiwe.

\VS{6}UNkulunkulu wasivusa ekufeni kanye loKhristu wasihlalisa laye ebukhosini basezulwini kuKhristu uJesu

\VS{7}ukuze kuthi ezikhathini ezizayo atshengise inotho yomusa wakhe engeke ilinganiswe, ebalulwe yibubele bakhe kithi kuKhristu uJesu.

\VS{8}Ngoba ngomusa lisindisiwe, kungokukholwa njalo lokhu akuveli kini, kuyisipho sikaNkulunkulu,

\VS{9}hatshi ngemisebenzi, ukuze kungabi lozazincoma.

\VS{10}Ngoba siyibuciko bukaNkulunkulu, sidalelwe kuKhristu uJesu ukuba senze imisebenzi emihle, uNkulunkulu ayilungisa ngaphambili ukuba siyenze.


\par }{\SH UmJuda LoweZizweni Babuyiswa NgoKhristu
\par }
{\PP \VS{11}Ngakho, khumbulani ukuthi kuqala lina elingabeZizweni ngokuzalwa njalo elibizwa ngokuthi “ngabangasokanga” yilabo abazibiza ngokuthi “ngabokusoka” (lokho okwenziwa emzimbeni ngezandla zabantu),

\VS{12}khumbulani ukuthi ngalesosikhathi lalehlukene loKhristu, lingabalelwa enzalweni yako-Israyeli njalo lingabezizweni kusivumelwano sesithembiso, lingelathemba njalo lingelaye uNkulunkulu emhlabeni.

\VS{13}Kodwa khathesi kuKhristu uJesu lina elake laba khatshana le selisondezwe eduzane ngegazi likaKhristu.


\par }{\PP \VS{14}Ngoba yena uqobo uyikuthula kwethu, yena owenza ababili baba munye, wadiliza uthango olungumduli wobutha owehlukanisayo,

\VS{15}ngokuchitha emzimbeni wakhe umthetho lemilayo yawo kanye lezimiso. Injongo yakhe yayingeyokudala phakathi kwakhe umuntu oyedwa njalo omutsha ngabantu ababili, ngalokho enze ukuthula,

\VS{16}kuthi kulo umzimba munye kube lokubuyisana kwayo yomibili kuNkulunkulu ngesiphambano, achitha ngaso ubutha bayo.

\VS{17}Weza wazatshumayela ukuthula kini elalikhatshana lokuthula kulabo ababeseduzane.

\VS{18}Ngoba ngaye sobabili siyafinyelela kuYise ngoMoya munye.


\par }{\PP \VS{19}Ngalokho-ke, kaliseyibo bezizweni lezihambi, kodwa seliyinzalo yakithi labantu bakaNkulunkulu, kanye lamalunga abendlu kaNkulunkulu,

\VS{20}lakhelwe phezu kwesisekelo sabapostoli labaphrofethi, uKhristu uJesu yena uqobo eyilitshe elikhulu lekhoneni.

\VS{21}Indlu yonke ihlanganiselwe kuye njalo ikhula ukuze ibe lithempeli elingcwele eNkosini.

\VS{22}Lani futhi lakhelwa ndawonye kuye ukuze libe yindawo yokuhlala uNkulunkulu ahlala kuyo ngoMoya wakhe.




\par }\Chap{3}{\SH Icebo LikaNkulunkulu Elimangalisayo NgabeZizweni
\par }
{\PP \VerseOne{1}Ngenxa yalesisizatho, mina Phawuli, isibotshwa sikaKhristu uJesu ngenxa yenu lina bantu beZizweni.


\par }{\PP \VS{2}Ngeqiniso selizwile ngokuphathwa komusa kaNkulunkulu engawuphiwayo ngenxa yenu,

\VS{3}ukuthi ngaziswa imfihlakalo ngokwambulelwa njengoba sengabhala ngamafitshane.

\VS{4}Nxa libala lokhu lizenelisa ukuzwisisa umbono wami ngemfihlakalo kaKhristu,

\VS{5}engazange yaziswe abantu kwezinye izizukulwane njengoba khathesi isiveziwe nguMoya kubapostoli abangcwele bakaNkulunkulu lakubaphrofethi.

\VS{6}Imfihlakalo le iyikuthi ngevangeli abeZizweni bazindlalifa bekanye labako-Israyeli, amalunga omzimba munye ndawonye, labahlanganyeli kuso isithembiso kuKhristu uJesu.


\par }{\PP \VS{7}Mina ngaba yinceku yevangeli leli ngesipho somusa kaNkulunkulu engasiphiwa ngokusebenza kwamandla akhe.

\VS{8}Lanxa ngimncane kulabancane bonke babantu bakaNkulunkulu, umusa lo ngawunikwa: ukuba ngitshumayele kwabeZizweni inotho kaKhristu engacubungulekiyo,

\VS{9}njalo ngikubeke obala ukuphatha kwami imfihlakalo le eyayifihliwe okweminyaka eminengi eyedlulayo kuNkulunkulu, owadala izinto zonke.

\VS{10}Injongo yakhe yayiyikuthi ibandla lazise ababusi leziphathamandla zemibuso yasezulwini ngenhlakanipho emangalisayo kaNkulunkulu,

\VS{11}ngokwenhloso yakhe engulaphakade ayifeza kuKhristu uJesu iNkosi yethu.

\VS{12}Kuye langokukholwa kuye singasondela kuNkulunkulu ngokukhululeka langesibindi.

\VS{13}Ngakho, ngiyalicela ukuba lingalahli ithemba ngenxa yokulihluphekela kwami, okuludumo kini.


\par }{\SH Ukukhulekela Abase-Efesu
\par }
{\PP \VS{14}Ngenxa yalokhu ngiyaguqa phambi kukaBaba,

\VS{15}lapho yonke imuli yamakholwa asezulwini lasemhlabeni ethola khona ibizo layo.

\VS{16}Ngikhulekela ukuthi ngenotho yobukhosi bakhe aliqinise ngamandla ngoMoya wakhe ezinhliziyweni zenu

\VS{17}ukuze uKhristu ahlale ezinhliziyweni zenu ngokukholwa. Ngikhulekela ukuba ligxile njalo liqine othandweni,

\VS{18}libe lamandla kanye labangcwele beNkosi bonke ukuba liqedisise ububanzi lobude lokujula kanye lokuzika kothando lukaKhristu,

\VS{19}lokuba lilwazi uthando lolu oludlula ukwazi ukuze ligcwaliswe ngesilinganiso sokugcwala okupheleleyo kukaNkulunkulu.


\par }{\PP \VS{20}Ngakho-ke, kuye lowo oyenza okukhulu kakhulu kulalokho esikucelayo kumbe esikucabangayo, ngokwamandla akhe asebenza phakathi kwethu,

\VS{21}udumo kalube kuye ebandleni lakuKhristu uJesu kuzizukulwane zonke kuze kube nini lanini! Ameni.




\par }\Chap{4}{\SH Ukumanyana Emzimbeni KaKhristu
\par }
{\PP \VerseOne{1}Njengesibotshwa seNkosi, ngiyalincenga ukuba liphile impilo efanele ubizo elalwamukelayo.

\VS{2}Wobani ngabathobekileyo labamnene ngokupheleleyo; bekezelani, libekezelelane omunye komunye ethandweni.

\VS{3}Zamani ngamandla wonke ukugcina ukumanyana kukaMoya ngesibopho sokuthula.

\VS{4}Kulomzimba munye loMoya munye; njengalokhu labizelwa ethembeni linye ekubizweni kwenu,

\VS{5}iNkosi yinye, lokholo lunye, ubhaphathizo lunye;

\VS{6}uNkulunkulu munye uYise wabo bonke, ophezu kwabo bonke njalo okubo bonke.


\par }{\PP \VS{7}Kodwa yilowo lalowo wethu waphiwa umusa ngokwaba kukaKhristu.

\VS{8}Yikho-nje umbhalo usithi:

\par }{\Q “Ekwenyukeleni kwakhe phezulu,

\par }{\QB wahola abathunjiweyo abanengi

\par }{\QB njalo wanika izipho ebantwini bakhe.”\FTNT{*}{{\FR 4:8 }{\FT{AmaHubo 68.18}}}


\par }{\MM \VS{9}(Ukuthi “wenyuka” kutshoni ngaphandle kokuthi njalo wehlela lezigabeni zangaphansi komhlaba na?

\VS{10}Yena lowo owehlela phansi nguye kanye owenyukela phezulu kakhulu kulamazulu wonke ukuze agcwale izindawo zonke emhlabeni lasezulwini.)

\VS{11}UKhristu nguye owanika abanye ukuba babe ngabapostoli, abanye babe ngabaphrofethi, abanye babe ngabavangeli, abanye babe ngabaphathi labanye babe ngabafundisi,

\VS{12}ukuba balungisele abantu bakaNkulunkulu imisebenzi yenkonzo, ukuze umzimba kaKhristu wakhiwe

\VS{13}sonke size sifinyelele ekumanyaneni, ekukholweni lasekwazini iNdodana kaNkulunkulu sikhule ngokupheleleyo, sithole isilinganiso sokuphelela okufunyanwa kuKhristu.


\par }{\PP \VS{14}Ngakho kasisayikuba zingane, siphoswa emuva laphambili ngamagagasi, siphetshulwa lapha lalaphaya yimimoya yonke yemfundiso kanye lokuhlakanipha lobuqili babantu ngamazwi abo enkohliso.

\VS{15}Kodwa-ke, sikhuluma iqiniso ngothando, sizakhula ezintweni zonke kuye yena oyiNhloko, yena enguKhristu.

\VS{16}Kusukela kuye umzimba wonke ohlanganiswe wabanjaniswa yimisipha yonke ewusekelayo uyakhula uzakhe ngothando, isitho sinye ngasinye sisenza umsebenzi waso.


\par }{\SH Izeluleko Zokuphila KomKhristu
\par }
{\PP \VS{17}Ngakho-ke, ngilitshela lokhu, ngikugcizelela eNkosini, ukuba akumelanga liphile njengabeZizweni emicabangweni yabo eyize.

\VS{18}Kubamnyama ekuqedisiseni kwabo njalo behlukene lokuphila kukaNkulunkulu ngenxa yokungazi kwabo okungenxa yobulukhuni bezinhliziyo zabo.

\VS{19}Sebelahlekelwe ngunembeza wonke, sebezinikele ekuthokoziseni inyama ukuze benze inhlobo zonke zokuxhwala, inkanuko iqhubeka ifuna okunengi.


\par }{\PP \VS{20}Kodwa lina uKhristu kalimazanga ngaleyondlela.

\VS{21}Impela lezwa njalo lafundiswa ngaye ngokweqiniso elikuJesu.

\VS{22}Lafundiswa mayelana lendlela yenu yakuqala yokuphila ukuba lilahle uqobo lwenu oludala, olonakaliswa yizinkanuko zalo zenkohliso;

\VS{23}ukuba lenziwe libe batsha esimeni sengqondo zenu;

\VS{24}lifake uqobo lomzimba olutsha, oludalelwe ukuba njengoNkulunkulu ekulungeni okuqotho lobungcwele.


\par }{\PP \VS{25}Ngakho-ke, yilowo lalowo wenu kumele alahle amanga akhulume iqiniso kumakhelwane wakhe ngoba sonke siyizitho zomzimba munye.

\VS{26}“Ekuthukutheleni kwenu lingoni”\FTNT{†}{{\FR 4:26 }{\FT{AmaHubo 4.4}}}: Ilanga kalingatshoni lilokhu lithukuthele

\VS{27}njalo lingamniki indawo yokugxila uSathane.

\VS{28}Lowo obekade entshontsha kangantshontshi futhi kodwa kumele asebenze, enze ulutho oluhle ngezandla zakhe ukuze abe langakwabela abaswelayo.


\par }{\PP \VS{29}Akungabi lenkulumo embi ephuma emilonyeni yenu kodwa okusizayo ekwakheni abanye ngokwezinswelo zabo, ukuba kusize labo abalalelayo.

\VS{30}Njalo lingamdabukisi uMoya oNgcwele kaNkulunkulu elabekwa ngaye uphawu lwelanga lokuhlengwa.

\VS{31}Susani yonke inzondo, ulaka lokuthukuthela, ingxabano lesinyeyo, kanye lobubi bonke.

\VS{32}Wobani lomusa kanye lozwelo komunye lomunye wenu njalo lithethelelane njengalokhu uNkulunkulu walithethelela ngoKhristu.




\Chap{5}\VerseOne{1}Ngakho-ke, wobani ngabalingiseli bakaNkulunkulu njengabantwana abathandwa kakhulu

\VS{2}liphile impilo yothando, njengalokhu uKhristu wasithanda wazinikela ngenxa yethu njengomnikelo olephunga elimnandi lomhlatshelo kaNkulunkulu.


\par }{\PP \VS{3}Kodwa phakathi kwenu Akungabikhona umthonselanyana wokuhlobonga loba uhlobo luphi lokungcola kumbe ubuhwaba ngoba lezizinto kazifanelanga ebantwini abangcwele bakaNkulunkulu.

\VS{4}Njalo akumelanga kube lenhlamba lenkulumo zobuthutha loba ubuphoxo khona okuyizinto ezingafanelanga kodwa kakube lokubonga.

\VS{5}Ngoba kuliqiniso ukuthi: Akulamuntu oyisixhwali, ongcolileyo loba oyisihwaba, umuntu onjalo ukhonza izithombe, olelifa embusweni kaKhristu lokaNkulunkulu.

\VS{6}Lingavumi ukukhohliswa ngumuntu ngamazwi ayize ngoba ngenxa yezinto ezinje ulaka lukaNkulunkulu lwehlela phezu kwalabo abangalaleliyo.

\VS{7}Ngakho lingahlanganyeli labo.


\par }{\PP \VS{8}Ngoba lake laba yibumnyama kodwa khathesi seliyikukhanya eNkosini. Philani njengabantwana bokukhanya

\VS{9}(ngoba izithelo zokukhanya zikhona kubo bonke ubuhle lokulunga kanye leqiniso)

\VS{10}lidinge okuthokozisa iNkosi.

\VS{11}Lingahlanganyeli ezenzweni zobumnyama ezingelazithelo kodwa zichayeni sobala.

\VS{12}Ngoba kulihlazo lokukutsho nje okwenziwa yizigangi ensitha.

\VS{13}Kodwa konke okuvezwe obala yikukhanya kuyabonakala,

\VS{14}ngoba yikukhanya okwenza izinto zonke zibonakale. Yikho-nje kuthiwa:

\par }{\Q “Phaphama, wena oleleyo,

\par }{\QB vuka kwabafileyo,

\par }{\QB uKhristu uzakhanya kuwe.”


\par }{\PP \VS{15}Ngakho-ke, qaphelani kakhulu ukuba liphila njani, kungabi njengezithutha kodwa njengabahlakaniphileyo,

\VS{16}liwasebenzise ngokupheleleyo amathuba wonke ngoba insuku zimbi.

\VS{17}Ngakho-ke, lingabi yiziwula kodwa qedisisani ukuthi intando kaThixo iyini.

\VS{18}Lingadakwa liwayini okuthungamela ekoneni. Kodwa gcwaliswani ngoMoya,

\VS{19}likhulumisana omunye komunye ngamahubo, amaculo kanye lezingoma zakoMoya. Hlabelani lenzele iNkosi imiculo ezinhliziyweni zenu

\VS{20}limbonge kokuphela uNkulunkulu uBaba kukho konke, ngebizo leNkosi yethu uJesu Khristu.


\par }{\SH Izeluleko Ezimulini ZamaKhristu
\par }
{\PP \VS{21}Zehliseni omunye komunye lihlonipha uKhristu.


\par }{\PP \VS{22}Bafazi, zehliseni kubomkenu njengaseNkosini.

\VS{23}Ngoba indoda yinhloko yomfazi njengoKhristu eyinhloko yebandla elingumzimba wakhe, yena onguMsindisi walo.

\VS{24}Ngakho njengebandla lizehlisa kuKhristu ngokunjalo abesifazane kumele bazehlise kubomkabo ezintweni zonke.


\par }{\PP \VS{25}Madoda thandani omkenu njengoKhristu owathanda ibandla wazinikela ngenxa yalo

\VS{26}ukuba alenze libengcwele, elihlambulula ngokuligezisa ngamanzi esebenzisa ilizwi,

\VS{27}kanye lokulethula kuye njengebandla elilenkazimulo, elingelasici loba ukuba mxhilibane kumbe esinye nje isici kodwa lingcwele njalo lingelacala.

\VS{28}Ngokunjalo, amadoda kumele athande omkawo njengemizimba yawo. Lowo othanda umkakhe uyazithanda yena ngokwakhe.

\VS{29}Belo, kakho owake wazonda umzimba wakhe kodwa uwunika ukudla awulondoloze njengokwenziwa nguKhristu ebandleni,

\VS{30}ngoba thina siyizitho zomzimba wakhe.

\VS{31}“Ngenxa yalokhu indoda izatshiya uyise lonina ihlanganiswe lomkayo njalo ababili laba bazakuba nyamanye.”\FTNT{*}{{\FR 5:31 }{\FT{UGenesisi 2.24}}}

\VS{32}Le yimfihlakalo enkulu kodwa mina ngikhuluma ngoKhristu lebandla.

\VS{33}Kodwa omunye lomunye wenu laye kathande umkakhe njengoba ezithanda, lomfazi kumele ahloniphe indoda yakhe.




\par }\Chap{6}{\SH Abantwana Labazali
\par }
{\PP \VerseOne{1}Bantwana lalelani abazali benu eNkosini ngoba lokhu kulungile.

\VS{2}“Hlonipha uyihlo lonyoko,” okungumlayo wakuqala olesithembiso,

\VS{3}“ukuze kukulungele lokuba ube lempilo ende emhlabeni.”\FTNT{*}{{\FR 6:3 }{\FT{UDutheronomi 5.16}}}


\par }{\PP \VS{4}Bobaba\FTNT{†}{{\FR 6:4 }{\FT{Kumbe
}}{\FQA{Bazali}}}, lingabathukuthelisi abantwana benu kodwa bondleni ngokufundisa langokulaya kweNkosi.


\par }{\SH Izigqili Lamakhosi
\par }
{\PP \VS{5}Zisebenzi, lalelani amakhosi enu asemhlabeni ngenhlonipho langokwesaba, langobuqotho benhliziyo, ngendlela elingalalela ngayo uKhristu.

\VS{6}Lingawalaleli ukuba liwathokozise nje kuphela nxa elikhangele kodwa njengezisebenzi zikaKhristu, lisenza intando kaNkulunkulu kuvela ezinhliziyweni zenu.

\VS{7}Sebenzani ngenhliziyo yonke kube sengathi lisebenzela iNkosi hatshi abantu

\VS{8}ngoba liyakwazi ukuthi iNkosi izakupha umuntu wonke umvuzo ngenxa yokuhle akwenzayo loba eyisigqili kumbe ekhululekile.


\par }{\PP \VS{9}Lani makhosi phathani izigqili zenu ngendlela efanayo. Lingazisongeli njengoba likwazi ukuthi lowo oyiNkosi yazo leyenu usezulwini njalo akukho ubandlululo kuye.


\par }{\SH Isihlangu SikaNkulunkulu
\par }
{\PP \VS{10}Ekucineni, qinani eNkosini lasemandleni ayo amakhulu.

\VS{11}Fakani isihlangu esipheleleyo sikaNkulunkulu ukuze lenelise ukumelana lamacebo kaSathane.

\VS{12}Ngoba kasilwi lenyama legazi kodwa silwa lababusi, lemibuso kanye lamandla omhlaba lo ogcwele ubumnyama, silwe njalo lamabutho emimoya emibi emibusweni yasemazulwini.

\VS{13}Ngakho-ke, fakani isihlangu esipheleleyo sikaNkulunkulu ukuze kuthi lapho usuku lobubi lufika libe lamandla okuma kuthi lalapho selenze konke, lime.

\VS{14}Manini liqine, ibhanti leqiniso libotshelwe ngensimbi ezinkalweni zenu, lesihlangu sasesifubeni sokulunga sisendaweni yaso,

\VS{15}lezinyawo zenu zigqokiswe zalungiselelwa ngokuvela evangelini lokuthula.

\VS{16}Phezu kwakho konke lokhu, thathani ihawu lokukholwa elizacitsha ngalo yonke imitshoko yomubi evuthayo.

\VS{17}Thathani ingowane yokusindiswa lenkemba kaMoya eyilizwi likaNkulunkulu.


\par }{\PP \VS{18}Khulekani ngoMoya ezikhathini zonke ngezinhlobo zonke zemikhuleko lezicelo. Lilalokhu emicabangweni, qaphelani liqhubeke kokuphela libakhulekela bonke abantu beNkosi abangcwele.

\VS{19}Lami lingikhulekele ukuba kokuphela lapho ngivula umlomo wami, ngiphiwe amazwi ukuze ngitshumayele ngesibindi imfihlakalo yevangeli,

\VS{20}engingumeli walo ngibotshwe ngamaketane. Khulekani ukuba ngilitshumayele ngesibindi njengokumele ngikwenze.


\par }{\BB \par }
{\SH Ukuvalelisa
\par }
{\PP \VS{21}UThikhikhasi umzalwane othandekayo loyinceku ethembekileyo eNkosini uzalitshela konke ukuze lani lazi ukuba nginjani kanye lengikwenzayo.

\VS{22}Ngimthuma kini ngenjongo yokuthi likwazi ukuthi sinjani lokuthi alikhuthaze.


\par }{\BB \par }
{\PP \VS{23}Ukuthula kakube kubazalwane, lothando lokukholwa okuvela kuNkulunkulu uYise laseNkosini uJesu Khristu.


\par }{\BB \par }
{\PP \VS{24}Umusa kawube kubo bonke abayithandayo iNkosi yethu uJesu Khristu ngothando olungapheliyo.

\par }