\NormalFont\ShortTitle{3 UJohane}

{\MTB Incwadi Yesithathu

\par }{\MT KaJohane



\par }\OneChap {\PP \VerseOne{1}Mina omdala,

\par }{\BB \par }
{\PP Ngilobela umngane wami othandekayo uGayiyasi, engimthanda ngeqiniso.


\par }{\BB \par }
{\BB \par }
{\PP \VS{2}Mngane wami othandekayo, ngiyakhuleka ukuba ube lempilo enhle lokuthi konke kukuhambele kuhle njengalokhu umphefumulo wakho uphila kuhle.

\VS{3}Kwangithokozisa kakhulu ukuba labanye abazalwane abafika bafakaza ngokuthembeka kwakho eqinisweni kanye lokuthi uyaqhubeka uphila ngeqiniso.

\VS{4}Angilakuthokoza okukhulu okudlula ukuzwa ukuthi abantwabami baphila ngokweqiniso.


\par }{\PP \VS{5}Mngane othandekayo, uthembekile kulokho okwenzela abazalwane, lanxa nje kuwe bengabemzini.

\VS{6}Sebetshele ibandla ngothando lwakho. Ngicela ubathume ngendlela edumisa uNkulunkulu.

\VS{7}Baphuma ngenxa yeBizo, abaze bathola usizo kwabangakholwayo.

\VS{8}Ngakho kufanele sitshengise ukuphana ebantwini abanjalo ukuze sisebenzele ndawonye iqiniso.


\par }{\PP \VS{9}Ngalobela ebandleni kodwa uDiyothrefasi othanda ubukhulu akasoze asemukela.

\VS{10}Ngakho-ke, ngingeza ngizakukhangelisisa lokhu akwenzayo, ekhuluma kakubi ngathi. Kasuthiseki ngalokho, uyala ukwamukela abazalwane. Labafuna ukwenzanjalo uyabalela abaxotshe ebandleni.


\par }{\PP \VS{11}Bangane abathandekayo, lingalingiseli okubi, kodwa lingisani okuhle. Lowo oyenza okuhle ngokaNkulunkulu. Lowo oyenza okubi kakamboni uNkulunkulu.

\VS{12}UDemetriyasi unconywa ngabantu bonke kanye laliqiniso uqobo. Lathi sikhuluma okuhle ngaye njalo liyakwazi ukuthi ubufakazi bethu buliqiniso.


\par }{\BB \par }
{\BB \par }
{\PP \VS{13}Ngilokunengi engingalilobela khona, kodwa angifuni ukusebenzisa usiba le-inki.

\VS{14}Ngithemba ukuthi ngizalibona masinyane lapho esizakhuluma khona ubuso ngobuso.


\par }{\BB \par }
{\PP \VS{15}Ukuthula kakube kini.

\par }{\BB \par }
{\PP Abangane abalapha bayalibingelela. Bingelela abangane abangapho munye ngamunye.

\par }