\NormalFont\ShortTitle{AbaseFiliphi}

{\MTB Incwadi KaPhawuli

\par }{\MT KwabaseFiliphi



\par }\ChapOne{1}{\PP \VerseOne{1}UPhawuli loThimothi, inceku zikaKhristu uJesu,

\par }{\BB \par }
{\PP Lakubo bonke abangcwele kuKhristu uJesu eFiliphi kanye lababonisi labadikoni:


\par }{\BB \par }
{\PP \VS{2}Umusa lokuthula okuvela kuNkulunkulu uBaba leNkosini uJesu Khristu kakube kini.


\par }{\BB \par }
{\SH Ukubonga Lokukhuleka
\par }
{\PP \VS{3}Ngiyambonga uNkulunkulu wami izikhathi zonke lapho ngilikhumbula.

\VS{4}Emikhulekweni yami yonke ngilikhulekela lonke, ngihlezi ngikhuleka ngokuthokoza

\VS{5}ngenxa yokuhlanganyela kwenu evangelini kusukela ngosuku lwakuqala kuze kube khathesi,

\VS{6}ngilethemba lokuthi lowo owaqalisa umsebenzi omuhle kini uzawuqhubekisela phambili kuze kube lusuku lukaKhristu uJesu.


\par }{\PP \VS{7}Kuqondile ukuthi ngicabange ngokunjalo ngenxa yenu lonke, njengoba ngilani enhliziyweni yami njalo lanxa ngibotshiwe kumbe ngivikela ivangeli loba ngiliqinisa, lonke lihlanganyela lami emuseni kaNkulunkulu.

\VS{8}UNkulunkulu angafakaza ukuthi lonke ngilifiselani ngothando lukaKhristu uJesu.


\par }{\PP \VS{9}Umkhuleko wami ngowokuthi uthando lwenu lwande kokuphela ekwazini lasekuzikeni kokuqedisisa

\VS{10}ukuze lenelise ukubona okuhle njalo lihlambuluke lingabi lasici kuze kube lusuku lukaKhristu,

\VS{11}ligcwele izithelo zokulunga ezibuya ngoJesu Khristu ekudunyisweni lasekubongweni kukaNkulunkulu.


\par }{\SH Ukubotshwa KukaPhawuli Kuqhubekelisa Ivangeli Phambili
\par }
{\PP \VS{12}Bazalwane, ngifuna ukuba lazi ukuthi okwenzakale kimi kusizile impela ekuqhubekeliseni ivangeli phambili.

\VS{13}Ngalokho, sekube sobala kubo bonke abalindi besigodlo lakwabanye bonke ukuthi ngibotshelwe uKhristu.

\VS{14}Ngenxa yokubotshwa kwami, abazalwane abanengi sebelethemba eNkosini njalo sebelesibindi esikhulu sokutshumayela ilizwi likaNkulunkulu bengelakwesaba.


\par }{\PP \VS{15}Kuliqiniso ukuthi abanye batshumayela uKhristu ngenxa yomona lombango kodwa abanye ngenxa yesifiso esihle.

\VS{16}Laba benza lokhu ngothando bekwazi ukuthi ngifakwe lapha ukuba ngivikele ivangeli.

\VS{17}Abakuqala batshumayela ngoKhristu ngokuzikhukhumeza, bengeqotho, becabanga ukuthi bangangidalela uhlupho ngisekubotshweni.

\VS{18}Kodwa-ke, kusizani pho? Into eqakathekileyo yikuthi ngezindlela zonke, ingabe kuyinjongo engalunganga loba eyeqiniso, uKhristu uyatshunyayelwa. Njalo ngenxa yalokhu mina ngiyathokoza.

\par }{\PP Yebo, ngizaqhubeka ngithokoza,

\VS{19}ngoba ngiyazi ukuthi ngemikhuleko yenu langosizo lukaMoya kaJesu Khristu, okwenzakale kimi kuzaletha ukukhululwa kwami.

\VS{20}Ngokutshiseka ngilindele njalo ngithemba ukuthi angiyikuyangeka langayiphi indlela, kodwa ngizakuba lesibindi esaneleyo ukuze kuthi khathesi njengenjwayelo uKhristu uzakudunyiswa emzimbeni wami, loba ngokuphila kumbe ngokufa.

\VS{21}Ngoba kimi, ukuphila kunguKhristu lokufa kuyinzuzo.

\VS{22}Nxa ngingaqhubeka ngiphila emzimbeni, lokhu kuzakutsho umsebenzi olezithelo kimi. Kodwa-ke, kuyini engizakukhetha? Angazi!

\VS{23}Ngiphakathi kwakho kokubili: Ngifisa ukusuka ngibe loKhristu, okungcono kakhulu;

\VS{24}Kodwa kuyasweleka kakhulu kini ukuba ngibe ngilokhu ngiphila kulumzimba.

\VS{25}Sengikholwe lokhu, ngiyakwazi ukuthi ngizakuba khona, njalo ngizaqhubeka ngilani lonke ngenxa yokuthuthuka kwenu lokuthokoza ekukholweni,

\VS{26}ukuze kuthi ngokuba lani kwami futhi, ukuthokoza kwenu kuKhristu uJesu kuzakwanda ngenxa yami.


\par }{\SH Impilo Efanele Ivangeli
\par }
{\PP \VS{27}Loba kusenzakalani, lina ziphatheni ngendlela efanele ivangeli likaKhristu. Ngakho, langabe ngiyeza ukuzalibona loba ngizwe nje kuphela ngani ngingekho, ngizakwazi ukuba liqinile ngaMoya munye, lilwela ukholo lwevangeli njengomuntu munye,

\VS{28}kungekho kwethuswa langayiphi indlela yilabo abaliphikisayo. Lokhu kuyisibonakaliso kubo ukuthi bazachithwa, kodwa lina lizasindiswa nguNkulunkulu.

\VS{29}Ngoba kunikelwe kini ngenxa kaKhristu kungasikukholwa kuye kuphela, kodwa lokumhluphekela,

\VS{30}njengoba lilwisa hlupho lunye elabona ngilalo, lakhathesi liyezwa ukuba ngilokhu ngilalo.




\par }\Chap{2}{\SH Ukulingisela Ukuthobeka KukaKhristu
\par }
{\PP \VerseOne{1}Nxa kukhona okukhuthazayo ngokuhlangana loKhristu, nxa kulenduduzo evela ethandweni lwakhe, nxa kulobudlelwano loMoya, nxa kulozwelo lesihawu,

\VS{2}phelelisani intokozo yami ngokuba ngqondo nye, lilothando lunye, limunye emoyeni njalo linjongo yinye.

\VS{3}Lingenzi lutho ngokuzikhukhumeza loba ukuziphakamisa okuyize. Kodwa ngokuthobeka khangelani abanye njengabangcono kulani

\VS{4}lingazikhathaleli izifiso zenu lodwa kodwa likhathalele lezifiso zabanye.


\par }{\PP \VS{5}Ekuphilisaneni kwenu, isimo sengqondo yenu kumele sifanane lesikaKhristu uJesu,


\par }{\Q \VS{6}Yena okwathi ngemvelo enguNkulunkulu,

\par }{\QB kacabanganga ukulingana loNkulunkulu

\par }{\QB kuyilutho olungafinyelelwa,


\par }{\Q \VS{7}kodwa wazithoba,

\par }{\QB wathatha isimo senceku,

\par }{\QB yena elesimo somuntu.


\par }{\Q \VS{8}Wathi ebunjwe wabonakala njengomuntu,

\par }{\QB wazehlisa

\par }{\QB walalela kwaze kwaba sekufeni,

\par }{\QC ukufa kwasesiphambanweni!


\par }{\BB \par }
{\Q \VS{9}Ngakho-ke, uNkulunkulu wamphakamisela endaweni ephezulu kakhulu,

\par }{\QB wamnika ibizo elingaphezu kwamabizo wonke,


\par }{\Q \VS{10}ukuba amadolo wonke aguqe ebizweni likaJesu,

\par }{\QB ezulwini lasemhlabeni kanye langaphansi komhlaba,


\par }{\Q \VS{11}lezindimi zonke zivume ukuthi uJesu Khristu uyiNkosi,

\par }{\QB kube ludumo lukaNkulunkulu uYise.


\par }{\SH Ukucwebezela Njengezinkanyezi
\par }
{\PP \VS{12}Ngakho-ke, bangane bami abathandekayo, njengoba lihlezi lilalela kungayisikho ukuthi ngikhona kuphela kodwa ikakhulu nxa ngingekho, qhubekani lisebenzela ukusindiswa kwenu ngokwesaba langokuthuthumela

\VS{13}ngoba nguNkulunkulu osebenzayo phakathi kwenu ukuba lifune njalo lenze okumthokozisayo.


\par }{\PP \VS{14}Yenzani konke kungela kusola kumbe ukuphikisana

\VS{15}ukuze libe ngabantwana bakaNkulunkulu abangelasici labahlambulukileyo, abamsulwa phakathi kwesizukulwane esonakeleyo lesixhwalileyo, lina elicwebezela phakathi kwaso liletha ukukhanya emhlabeni

\VS{16}ligagadlela ilizwi lokuphila. Ngalokho ngizazincoma ngosuku lukaKhristu ukuthi kangigijimelanga kumbe ngasebenzela ize.

\VS{17}Kodwa lanxa ngithululwa njengomnikelo wokunathwa phezu komhlatshelo lenkonzo evela ekukholweni kwenu, ngiyathaba ngithokoza lani lonke.

\VS{18}Ngakho-ke, lani njalo thabani lithokoze lami.


\par }{\SH UThimothi Lo-Ephafrodithusi
\par }
{\PP \VS{19}Ngiyethemba eNkosini uJesu ukuba ngizathuma uThimothi kini masinyane ukuba lami ngithokoze lapho ngisamukela izindaba ngani.

\VS{20}Kangilaye omunye onjengaye, othakazelela inhlalakahle yenu ngobuqotho.

\VS{21}Ngoba abantu bonke bazifunela okwabo, hatshi okukaJesu Khristu.

\VS{22}Kodwa lina liyakwazi ukuthi uThimothi usezifakazele ngoba njengendodana eloyise usesebenze lami emsebenzini wevangeli.

\VS{23}Ngakho-ke, ngithemba ngizamthuma masinyane lapho sengibonile ukuba izinto zingihambela njani.

\VS{24}Njalo ngiyathemba eNkosini ukuthi lami uqobo ngizakuza masinyane.


\par }{\PP \VS{25}Kodwa ngibona kufanele ukuthi ngimthume kini futhi u-Ephafrodithusi, umzalwane wami, obambisane lami umsebenzi lolibutho kanye lami, oyisithunywa senu futhi, elamthumayo ukuthi angisize ngendingeko zami.

\VS{26}Ngoba uyalilangatha lonke njalo ukhathazekile njengoba lezwa ukuthi wayegula.

\VS{27}Ngempela wayegula njalo waphose wafa. Kodwa uNkulunkulu waba lesihawu kuye, kungayisikho kuye kuphela kodwa lakimi ukuba angiphephise osizini phezu kosizi.

\VS{28}Ngakho-ke, ngitshisekela kakhulu ukumthuma ukuze kuthi lapho limbona futhi lithokoze lami ngikhathazeke okunganeno.

\VS{29}Mamukeleni eNkosini ngokuthokoza okukhulu njalo libahloniphe abantu abanjengaye

\VS{30}ngoba waphosa wafela umsebenzi kaKhristu, wafaka impilo yakhe engozini ukuze angiphe usizo elingangiphanga lona.




\par }\Chap{3}{\SH Akulathemba Emzimbeni
\par }
{\PP \VerseOne{1}Okokucina, bazalwane, thokozani eNkosini! Akusihlupho kimi ukulilobela ngezinto ezifanayo futhi ngoba lokho kuyisivikelo kini.

\VS{2}Qaphelani izinja lezo, abantu labo abenza okubi lalabo abalimaza umzimba.

\VS{3}Ngoba thina yithi abokusokwa, thina esikhonza uNkulunkulu ngoMoya wakhe, esiziqhenya ngoKhristu uJesu njalo esingabeki ithemba kokwenyama

\VS{4}lanxa nje mina ngokwami ngilezizatho zethemba elinjalo.

\par }{\PP Nxa kulomuntu ocabanga ukuthi ulezizatho zokuthemba okwenyama, mina ngilezinengi:

\VS{5}ngasokwa ngosuku lwesificaminwembili, ngingowako-Israyeli, owesizwana sakoBhenjamini, umHebheru wamaHebheru; ngokomthetho, ngingumFarisi;

\VS{6}ngokutshiseka, ngahlukuluza ibandla; ngokulunga okugxile emthethweni, angilacala.


\par }{\PP \VS{7}Kodwa loba kuyini okwakuyinzuzo kimi khathesi ngikubala njengokulahlekelwa ngenxa kaKhristu.

\VS{8}Phezu kwalokho, konke ngikubona kuyize lapho kulinganiswa lobukhulu obumangalisayo bokwazi uKhristu Jesu iNkosi yami esengilahlekelwe yizinto zonke ngenxa yakhe. Ngikubona kuyimfucuza ukuze ngizuze uKhristu

\VS{9}njalo ngitholakale kuye, ngingelakulunga okungokwami okuvelela emthethweni, kodwa lokho kungenxa yokukholwa kuKhristu, ukulunga okuvela kuNkulunkulu njalo okungokukholwa.

\VS{10}Ngifuna ukumazi uKhristu lamandla okuvuka kwakhe ekufeni lobudlelwano bokuhlanganyela ekuhluphekeni kwakhe, ngibe njengaye ekufeni,

\VS{11}ukuze ngenye indlela, ngithole ukuvuka kwabafileyo.


\par }{\PP \VS{12}Akusikuthi sengikuzuzile konke lokhu loba ukuthi sengiphelelisiwe kodwa ngilwisa ukuba ngibambe lokho uKhristu Jesu angibambela khona.

\VS{13}Bazalwane, angikazibali njengosekubambile lokho. Kodwa yinye into engiyenzayo, ngiyakukhohlwa okusemuva ngizama ngamandla ukufinyelela kokuphambili,

\VS{14}ngilwisa ukuthi ngiyefinyelela ekucineni ukuba ngithole umvuzo uNkulunkulu angibizela wona ezulwini ngoKhristu uJesu.


\par }{\SH Ukulingisa Isibonelo SikaPhawuli
\par }
{\PP \VS{15}Sonke thina esesiphelele kumele sikhangele izinto ngengqondo enjalo. Nxa kokunye licabanga ngokwehlukileyo, lalokho uNkulunkulu uzakwenza kucace kini.

\VS{16}Kuphela nje kasiqhubekeni ngalokho esesikuzuzile.


\par }{\PP \VS{17}Bazalwane, hlanganyelani labanye ekulandeleni isibonelo sami, libananzelele labo abaphila ngokwesibonelo esalitshengisa sona.

\VS{18}Ngoba, njengoba ngangihlala ngilitshela kuqala lakhathesi ngiyatsho futhi langezinyembezi ukuthi abanengi baphila njengezitha zesiphambano sikaKhristu.

\VS{19}Isiphetho sabo yikubhubha, unkulunkulu wabo yisisu sabo, lodumo lwabo lusehlazweni labo. Ingqondo yabo isezintweni zasemhlabeni.

\VS{20}Kodwa elethu ikhaya lisezulwini. Njalo simlindele ngokutshiseka uMsindisi evela khonale, iNkosi uJesu Khristu,

\VS{21}yena okuzakuthi ngamandla amenza abeke izinto zonke ngaphansi kwakhe, uzaguqula imizimba yethu elesimo esiphansi ibe njengomzimba wakhe olenkazimulo.




\par }\Chap{4}{\SH Isicelo Sokuma Ngesibindi Lokubambana
\par }
{\PP \VerseOne{1}Ngakho-ke bazalwane bami, lina engilithandayo lengilikhumbulayo, liyintokozo yami lomqhele wami, kumele liqine kanjalo eNkosini bangane abathandekayo!


\par }{\PP \VS{2}Ngiyamncenga uYuwodiya loSintikhe ukuba bavumelane eNkosini.

\VS{3}Ngiyakucela mhlobo wami oqotho, siza abesifazane labo abasebenza lami kanzima ngenxa yevangeli, kanye loKlementi labanye engisebenza labo, abalamabizo abo asencwadini yokuphila.


\par }{\SH Ukukhuthaza Kokucina
\par }
{\PP \VS{4}Thokozani eNkosini kokuphela. Ngiyatsho futhi ngithi: Thokozani!

\VS{5}Ukuthobeka kwenu kakubonakale kubo bonke. INkosi isiseduze.

\VS{6}Lingakhathazeki kodwa ngazo zonke izikhathi bikani izicelo zenu kuNkulunkulu ngokukhuleka, ngokuncenga langokubonga.

\VS{7}Ukuthula kukaNkulunkulu okudlula ukuqedisisa konke kuzabusa inhliziyo zenu lezingqondo zenu kuKhristu uJesu.


\par }{\PP \VS{8}Okokucina bazalwane, konke okuliqiniso, lokulesithunzi, lokulungileyo, lokuhlambulukileyo, lokuhle, lokubukekayo, nxa ulutho luluhle kakhulu loba lubongeka, cabangani ngezinto ezinje.

\VS{9}Loba kuyini elikufundileyo loba elikwamukeleyo loba elikuzwileyo kuvela kimi, loba elikubonileyo kimi, kwenzeni. UNkulunkulu wokuthula uzakuba lani.


\par }{\SH Ukubonga Izipho Zabo
\par }
{\PP \VS{10}Ngiyathokoza kakhulu eNkosini ngokuthi khathesi selize lavuselela ukungikhathalela kwenu. Impela kade likhathazeka kodwa lingelalo ithuba lokukubonakalisa.

\VS{11}Kangitsho lokhu ngenxa yokuthi ngiyaswela ngoba sengafunda ukwaneliseka kuyo yonke imimo.

\VS{12}Ngiyakwazi ukuba ukuswela kuyini njalo ngiyakwazi ukuba kuyini ukuba lokunengi. Sengafunda imfihlo yokwaneliseka kuzozonke izimo, langabe ngiyasutha loba ngilambile, loba ngilokunengi kumbe ngiswela.

\VS{13}Ngingazenza zonke izinto ngaye onginika amandla.


\par }{\PP \VS{14}Kodwa kwakukuhle ukuthi lihlanganyele lami ekuhluphekeni kwami.

\VS{15}Phezu kwalokho, lina bantu baseFiliphi liyakwazi ukuthi ensukwini elaqala ngazo ukwazi ivangeli ngesikhathi ngisuka eMasedoniya, akukho lalinye ibandla elahlanganyela lami endabeni yokupha lokwamukela ngaphandle kwenu kuphela;

\VS{16}ngoba langesikhathi ngiseThesalonika langithumela usizo kanengi lapho ngidinga uncedo.

\VS{17}Akusikuthi ngifuna isipho kodwa ngifuna okuzakuba yinzuzo kini.

\VS{18}Sengamukele umvuzo ogcweleyo lodlulisileyo; ngiphiwe okwaneleyo njengoba khathesi sengamukele ku-Ephafrodithusi izipho elazithumelayo. Zingumnikelo wephunga elimnandi, umhlatshelo owamukelekayo lothokozisa uNkulunkulu.

\VS{19}UNkulunkulu wami uzakugcwalisa konke ukuswela kwenu ngenkazimulo yenotho yakhe kuKhristu uJesu.


\par }{\PP \VS{20}Udumo kalube kuNkulunkulu uBaba kuze kube nini lanini. Ameni.


\par }{\BB \par }
{\SH Ukuvalelisa
\par }
{\PP \VS{21}Bingelelani bonke abangcwele abakuKhristu.

\par }{\PP Abazalwane abalami bayalibingelela.


\par }{\PP \VS{22}Abangcwele bonke bayalibingelela, ikakhulu labo abangabendlu kaKhesari.


\par }{\BB \par }
{\PP \VS{23}Umusa weNkosi uJesu Khristu kawube lomoya wenu.

\par }