\NormalFont\ShortTitle{AbaseGalathiya}

{\MTB Incwadi KaPhawuli

\par }{\MT KwabaseGalathiya



\par }\ChapOne{1}{\PP \VerseOne{1}UPhawuli umpostoli ongathunywanga evela ebantwini loba ngumuntu, kodwa nguJesu Khristu loNkulunkulu uBaba, owamvusayo kwabafileyo,

\VS{2}labo bonke abazalwane abalami.

\par }{\BB \par }
{\PP Emabandleni aseGalathiya:


\par }{\BB \par }
{\PP \VS{3}Umusa lokuthula akube kini kuvela kuNkulunkulu uBaba wethu leNkosini uJesu Khristu,

\VS{4}owazinikela ngenxa yezono zethu ukuthi asihlenge kulesisikhathi esibi, ngenxa yentando kaNkulunkulu uBaba wethu,

\VS{5}udumo kalube kuye kuze kube laphakade. Ameni.


\par }{\BB \par }
{\SH Kalikho Elinye Ivangeli
\par }
{\PP \VS{6}Ngiyamangala ukuthi limdela masinya kangaka lowo owalibiza ngomusa kaKhristu njalo liphendukela evangelini elehlukileyo,

\VS{7}elingasivangeli langempela ngitsho. Kusobala abanye abantu bayaliphambanisa njalo bazama ukungcolisa ivangeli likaKhristu.

\VS{8}Kodwa lanxa thina loba ingilosi evela ezulwini ingatshumayela elinye ivangeli ngaphandle kwalelo esalitshumayela kini, kasilahlwe kuze kube nini lanini!

\VS{9}Njengoba sesivele sitshilo, lakhathesi ngiyatsho futhi ngithi: Lanxa kungaba ngubani otshumayela kini elinye ivangeli ngaphandle kwalelo elalamukelayo, kaqalekiswe nguNkulunkulu!


\par }{\PP \VS{10}Kambe sengizama ukuzuza ukwamukelwa ngabantu loba nguNkulunkulu na? Kumbe njalo ngizama ukuthokozisa abantu na? Aluba lokhe ngizama ukuthokozisa abantu, bengingayikuba yinceku kaKhristu.


\par }{\SH Ukubizwa KukaPhawuli NguNkulunkulu
\par }
{\PP \VS{11}Ngithanda ukuthi lazi bazalwane, ukuthi ivangeli engalitshumayelayo kaliveli ebantwini.

\VS{12}Kangilamukelanga emuntwini njalo kangilifundiswanga; kodwa ngalamukela ngokwambulelwa nguJesu Khristu.


\par }{\PP \VS{13}Selizwile ngokuhamba kwami kwakuqala enkolweni yesiJuda, ukuthi ngalihlukuluza ngaliphatha ngochuku ibandla likaNkulunkulu njalo ngazama lokulichitha.

\VS{14}Ngangisiya phambili ngokholo lwesiJuda ukwedlula amaJuda amanengi ayintanga yami njalo ngangitshisekela imikhuba yabokhokho bami kakhulu.

\VS{15}Kodwa kwathi uNkulunkulu owangiphawula ngisesesiswini sikamama engibiza ngomusa wakhe, wathokoza

\VS{16}ukuthi aveze iNdodana yakhe kimi, ukuze ngitshumayele phakathi kwabeZizwe, kangibuzanga muntu.

\VS{17}Angizange ngiye eJerusalema ukuyabona labo ababengabapostoli ngingakabi nguye, kodwa ngahle ngaya e-Arabhiya. Emva kwalokho ngabuyela eDamaseko.


\par }{\PP \VS{18}Emva kweminyaka emithathu, ngaya eJerusalema ukuze ngijayelane loKhefasi, ngahlala laye insuku ezilitshumi lanhlanu.

\VS{19}Kangibonanga lamunye wabanye abapostoli ngaphandle kukaJakhobe umfowabo weNkosi kuphela.

\VS{20}Ngikugcizelela kini lokhu phambi kukaNkulunkulu ukuthi lokhu engililobela khona akusimanga.


\par }{\PP \VS{21}Ngasengisuka ngaya e-Asiriya kanye laseSilisiya.

\VS{22}Mina ngokwami ngangingaziwa emabandleni aseJudiya akuKhristu.

\VS{23}Ayesizwa umbiko nje kuphela usithi: “Umuntu owayesihlukuluza kuqala khathesi usetshumayela ukholo ake wazama ukuluchitha.”

\VS{24}Amdumisa uNkulunkulu ngenxa yami.




\par }\Chap{2}{\SH UPhawuli Wamukelwa NgabaPostoli
\par }
{\PP \VerseOne{1}Emva kweminyaka elitshumi lane ngaya eJerusalema futhi, ngalesisikhathi ngangiloBhanabhasi. Ngathatha loThithu futhi.

\VS{2}Ngaya khona njengokwambulelwa ngethula phambi kwabo ivangeli engilitshumayela kwabeZizweni. Kodwa lokhu ngakwenza ngasese kulabo ababekhanya bengabakhokheli. Ngangifuna ukuba lesiqiniseko sokuthi angigijimeli ize.

\VS{3}Ikanti loThithu owayelami kazange abanjwe ngamandla ukuba asoke lanxa wayengumGrikhi.

\VS{4}Indaba le yavela ngoba abanye abazalwane bamanga basebengene phakathi kwethu ukuba bahlole ukukhululeka esilakho kuKhristu uJesu ukuze basenze izigqili.

\VS{5}Kasibavumelanga lakancane ukuze iqiniso levangeli lihlale likhona kini.


\par }{\PP \VS{6}Labo ababeqakathekiswa, loba beyilokho ababeyikho khona akwenzi mahluko kimi; uNkulunkulu kahluleli ngokubonakala ngaphandle, labobantu kabengezanga lutho elizwini lami.

\VS{7}Esikhundleni salokho babona ukuthi ngangiphiwe umsebenzi wokutshumayela ivangeli kwabeZizweni njengoPhethro owaphiwa umsebenzi wokutshumayela ivangeli kwabasokiweyo.

\VS{8}Ngoba uNkulunkulu, owayesebenza kuPhethro njengompostoli kwabasokiweyo, wayesebenza kimi futhi ekutshumayeleni kwami njengompostoli kwabeZizweni.

\VS{9}UJakhobe, loKhefasi kanye loJohane, abadume njengensika, banika mina loBhanabhasi ilungelo lokuhlanganyela labo lapho sebebone umusa engawuphiwayo. Bavuma ukuthi siye kwabeZizweni, bona baye kwabasokiweyo.

\VS{10}Abakucelayo kuphela nje yikuthi siqhubeke sikhumbula abayanga, yona kanye into engangitshisekela ukuyenza.


\par }{\SH UPhawuli Uphikisa UPhethro
\par }
{\PP \VS{11}Ekufikeni kukaKhefasi e-Antiyokhi ngamphikisa sikhangelene ngoba wayesoleka.

\VS{12}Ngaphambilini kwafika abantu abathile bevela kuJakhobe owayevame ukudla labeZizweni. Kodwa sebefikile waqalisa ukuhlehlela emuva, wazehlukanisa labeZizweni ngoba wayesesaba ababengabeqembu lokusoka.

\VS{13}Amanye amaJuda lawo ahlanganyela laye kulokhukuzenzisa kwakhe, kwaze kwathi ngenxa yokuzenzisa kwawo uBhanabhasi waholelwa ekulahlekeni.


\par }{\PP \VS{14}Kwathi lapho ngibona ukuba babengenzi okuhambelana leqiniso levangeli, ngathi kuKhefasi phambi kwabo bonke, “Wena ungumJuda kodwa uphila njengoweZizweni hatshi njengomJuda. Pho kwenzeka njani ukuba ubambe ngamandla abeZizweni ukuba balandele imikhuba yamaJuda na?


\par }{\PP \VS{15}Thina esingamaJuda ngokuzalwa hatshi ‘izoni zeZizweni’

\VS{16}siyakwazi ukuthi umuntu kalungisiswa yikugcina umthetho kodwa yikukholwa kuJesu Khristu. Ngakho-ke, lathi futhi, sibeke ukukholwa kwethu kuKhristu uJesu ukuba silungiswe yikukholwa kuKhristu hatshi ngokugcina umthetho ngoba kakho ozalungisiswa ngokugcina umthetho.


\par }{\PP \VS{17}Kodwa nxa sisafuna ukulungisiswa kuKhristu, kube sokubonakala ukuthi thina ngokwethu siyizoni, lokho kutsho ukuthi uKhristu usekela isono na? Akunjalo lakancane!

\VS{18}Nxa ngikwakha kutsha lokho engakudilizayo, ngibonakalisa ukuthi ngiyisaphulamthetho.


\par }{\PP \VS{19}Ngoba ngomthetho ngafa emthethweni ukuze ngiphilele uNkulunkulu.

\VS{20}Sengibethelwe kanye loKhristu, akuseyimi engiphilayo, kodwa uKhristu uphila phakathi kwami. Ukuphila engikuphila emzimbeni, ngikuphila ngokukholwa eNdodaneni kaNkulunkulu, eyangithandayo njalo yazinikela ngenxa yami.

\VS{21}Kangiwudeli umusa kaNkulunkulu ngoba nxa ukulunga kuzuzwa ngomthetho, uKhristu wafela ize.”




\par }\Chap{3}{\SH Ukukholwa Kumbe Ukugcinwa Komthetho
\par }
{\PP \VerseOne{1}Lina maGalathiya ayizithutha! Ngubani oliloyileyo? Phambi kwamehlo enu uJesu Khristu wabonakaliswa obala ebethelwe.

\VS{2}Mina ngifuna ukwazi into eyodwa nje kini: UMoya lamamukela ngokugcina umthetho loba ngokukholwa lokho elakuzwayo na?

\VS{3}Kanti liyizithutha kangaka? Emva kokuqalisa ngoMoya, khathesi selizama ukuzuza ukuphelela ngemizamo yabantu na?

\VS{4}Kanti lihlupheke kangaka lihluphekela ize na, nxa impela kwakungokweze?

\VS{5}Kanti uNkulunkulu ulinika uMoya wakhe abuye enze izimangaliso phakathi kwenu ngoba ligcina umthetho loba ngoba likholwa lokho elakuzwayo na?

\VS{6}Khumbulani u-Abhrahama: “Wamkholwa uNkulunkulu, kwabalelwa kuye njengokulunga.”\FTNT{*}{{\FR 3:6 }{\FT{UGenesisi 15.6}}}


\par }{\PP \VS{7}Ngakho zwisisani ukuthi labo abakholwayo bangabantwana baka-Abhrahama.

\VS{8}Umbhalo wabona ngaphambili ukuthi uNkulunkulu wayezalungisa abeZizweni ngokukholwa, wahle wamemezela ivangeli ngaphambili ku-Abhrahama esithi: “Zonke izizwe zizabusiswa ngawe.”\FTNT{†}{{\FR 3:8 }{\FT{UGenesisi 12.3; 18.18; 22.18}}}

\VS{9}Ngakho labo abalokholo babusiswa kanye lo-Abhrahama, umuntu wokholo.


\par }{\PP \VS{10}Bonke abathembe umthetho bangaphansi kwesiqalekiso ngoba kulotshiwe ukuthi: “Uqalekisiwe umuntu wonke ongaqhubeki esenza konke okulotshwe eNcwadini yoMthetho.”\FTNT{‡}{{\FR 3:10 }{\FT{UDutheronomi 27.26}}}

\VS{11}Kusobala ukuthi akakho olungisiswa ngomthetho phambi kukaNkulunkulu ngoba, “Abalungileyo bazaphila ngokukholwa.”\FTNT{§}{{\FR 3:11 }{\FT{UHabhakhukhi 2.4}}}

\VS{12}Umthetho kaweyamanga ekukholweni; kodwa, “Umuntu owenza izinto lezi uzaphila ngazo.”\FTNT{*}{{\FR 3:12 }{\FT{ULevi 18.5}}}

\VS{13}UKhristu wasihlenga esiqalekisweni somthetho ngokuba yisiqalekiso ngenxa yethu, ngoba kulotshiwe ukuthi: “Uqalekisiwe umuntu wonke olengiswa esihlahleni.”\FTNT{†}{{\FR 3:13 }{\FT{UDutheronomi 21.23}}}

\VS{14}Wasihlenga ukuze isibusiso esaphiwa u-Abhrahama sifike kwabeZizweni ngoKhristu uJesu, ukuze samukele isithembiso sikaMoya ngokukholwa.


\par }{\SH Umthetho Lesithembiso
\par }
{\PP \VS{15}Bazalwane, ake ngithathe isibonelo sokuphila kwansukuzonke. Njengoba engekho ongabeka eceleni loba engeze kusivumelwano sabantu esenziwe ngemfanelo, kunjalo-ke lakule indaba.

\VS{16}Izithembiso zatshiwo ku-Abhrahama lakunzalo yakhe. Umbhalo kawuthi “kwabenzalo,”\FTNT{‡}{{\FR 3:16 }{\FT{UGenesisi 12.7; 13.15; 24.7}}} usitsho abantu abanengi, kodwa uthi, “lakunzalo yakho,” usitsho umuntu oyedwa, lowo kunguKhristu.

\VS{17}Engikutshoyo yilokhu: Umthetho owabekwa eminyakeni engamakhulu amane lamatshumi amathathu (430) muva, kawusibeki eceleni isivumelwano esamiswa ngaphambili nguNkulunkulu ngalokho wesule isithembiso.

\VS{18}Ngoba nxa ilifa leyame emthethweni, ngalokho kaliseyamanga esithembisweni; kodwa uNkulunkulu ngomusa wakhe, walinika u-Abhrahama ngesithembiso.


\par }{\PP \VS{19}Pho, yayiyini-ke injongo yomthetho? Wengezelelwa ngenxa yeziphambeko kwaze kwafika iNzalo eyayitshiwo yisithembiso. Umthetho wenziwa wasebenza ngezingilosi lomeli.

\VS{20}Kodwa umeli kameli icele elilodwa; kodwa uNkulunkulu munye.


\par }{\PP \VS{21}Kambe ngalokho umthetho uphambene lezithembiso zikaNkulunkulu na? Akunjalo lakancane! Ngoba nxa kwakubekwe umthetho onika ukuphila, ukulunga impela kwakuzavela ngomthetho.

\VS{22}Kodwa umbhalo uvalele konke ngaphansi kwesono, ukwenzela ukuthi okwakuthenjisiwe, kuphiwa ngokukholwa kuJesu Khristu, sokungaphiwa labo abakholwayo.


\par }{\SH Abantwana BakaNkulunkulu
\par }
{\PP \VS{23}Ukholo\FTNT{§}{{\FR 3:23 }{\FT{ukukholwa kuJesu Khristu}}} lolu lungakabi khona sasiyizibotshwa zomthetho, sivalelwe ukholo olwaluzakuza luze lubonakaliswe.

\VS{24}Ngakho umthetho waphiwa amandla okusiholela kuKhristu ukuba silungisiswe ngokukholwa.

\VS{25}Khathesi-ke njengoba ukholo selukhona, kasisekho ngaphansi kwamandla omthetho.


\par }{\PP \VS{26}Lonke lingabantwana bakaNkulunkulu ngokukholwa kuKhristu uJesu

\VS{27}ngoba lonke lina elabhaphathizelwa kuKhristu selizembathise ngoKhristu.

\VS{28}AkulamJuda loba oweZizweni, isigqili loba okhululekileyo, owesilisa loba owesifazane, ngoba lonke limunye kuKhristu uJesu.

\VS{29}Nxa lingabakaKhristu, ngalokho liyinzalo ka-Abhrahama, lezindlalifa njengokutsho kwesithembiso.




\par }\Chap{4}{\PP \VerseOne{1}Engikutshoyo yikuthi nxa indlalifa isesengumntwana, kayehlukananga lesigqili lanxa nje ingumnikazi welifa lonke.

\VS{2}Ingaphansi kwabaphathi lababambeli kuze kufike isikhathi esabekwa nguyise.

\VS{3}Ngokunjalo lathi ngesikhathi sisesengabantwana sasiyizigqili ngaphansi kwempi yemimoya yalumhlaba.

\VS{4}Kodwa kwathi lapho isikhathi sesifike ngokupheleleyo, uNkulunkulu wathuma iNdodana yakhe, yazalwa ngowesifazane, izalwa ngaphansi komthetho,

\VS{5}ukuba ihlenge abangaphansi komthetho, ukuze sithole amalungelo apheleleyo amadodana atholakeleyo.

\VS{6}Njengokuba lingamadodana, uNkulunkulu wathumela uMoya weNdodana yakhe enhliziyweni zenu, omemezayo usithi, “{\TL{Abha,}} Baba.”

\VS{7}Ngakho kawuseyiso isigqili kodwa indodana kaNkulunkulu; njalo njengoba usuyindodana, uNkulunkulu usekwenze waba yindlalifa futhi.


\par }{\SH Ukuphatheka KukaPhawuli NgamaGalathiya
\par }
{\PP \VS{8}Ekuqaleni, lingakamazi uNkulunkulu laliyizigqili zalabo abangayisibo onkulunkulu ngemvelo.

\VS{9}Kodwa khathesi uNkulunkulu selimazi, loba ngithi uNkulunkulu uselazi, pho kungani libuyela emuva empini yemimoya yalumhlaba ebuthakathaka leyize na? Liyafisa ukuthi ligqilazwe yiyo njalo na?

\VS{10}Lina ligcina insuku ezithile lezinyanga, izikhathi zomnyaka kanye leminyaka!

\VS{11}Ngiyalesabela, ukuthi ngenye indlela sengichithe imizamo yami kini.


\par }{\PP \VS{12}Ngiyalincenga bazalwane, wobani njengami, ngoba lami ngaba njengani. Kalingenzelanga lutho olubi.

\VS{13}Njengoba lisazi, ngatshumayela ivangeli kini kuqala ngenxa yomkhuhlane.

\VS{14}Lanxa isimo somzimba wami sasiyisilingo kini, kalizange lingeyise kumbe lingihleke. Kodwa langamukela sengathi ngangiyingilosi kaNkulunkulu, sengathi nganginguKhristu uJesu yena ngokwakhe.

\VS{15}Intokozo yenu yonke isiyengaphi na? Ngingafakaza ukuthi aluba lalingenzanjalo, lalingakopola amehlo enu linginike wona.

\VS{16}Khathesi sengibe yisitha senu ngokulitshela iqiniso na?


\par }{\PP \VS{17}Labobantu batshisekela ukulenza abazalwane babo, kodwa hatshi ngobuhle. Abakufunayo yikulehlukanisa lathi ukuze litshisekele bona.

\VS{18}Ukutshiseka kulungile nxa injongo inhle, lokuba kube njalo kokuphela, hatshi kuphela nxa ngilani.

\VS{19}Bantwabami abathandekayo, lina engilomhelo ngani futhi uKhristu aze abunjwe phakathi kwenu,

\VS{20}ngiyafisa kakhulu ukuba lani khathesi ngiguqule isimo sami, ngoba ngikhathazekile ngani!


\par }{\SH UHagari LoSara
\par }
{\PP \VS{21}Ngitshelani lina elifuna ukuba ngaphansi komthetho, kalikwazi yini ukuthi umthetho uthini?

\VS{22}Ngoba kulotshiwe ukuthi u-Abhrahama wayelamadodana amabili, enye ingeyesigqilikazi lenye ingeyowesifazane okhululekileyo.

\VS{23}Indodana yakhe yesigqilikazi yazalwa ngokwenyama; kodwa indodana yakhe yowesifazane okhululekileyo yazalwa kulandela isithembiso.


\par }{\PP \VS{24}Izinto lezi zingathathwa njengomzekeliso; ngoba abesifazane ababili bamele izivumelwano ezimbili. Esinye isivumelwano sivela eNtabeni yeSinayi e-Arabhiya njalo sizala abantwana abazakuba yizigqili: Lo nguHagari.

\VS{25}UHagari umele iNtaba yeSinayi e-Arabhiya njalo uhambelana ledolobho lakhathesi eleJerusalema, ngoba lisebugqilini kanye labantwana balo.

\VS{26}Kodwa iJerusalema ephezulu ikhululekile, njalo ingumama wethu.

\VS{27}Ngoba kulotshiwe ukuthi:

\par }{\Q “Thokoza mfazi oyinyumba,

\par }{\QB wena ongazange uzale umntwana;

\par }{\Q umemeze ngenjabulo ukhale kakhulu,

\par }{\QB wena ongakaze uhelelwe;

\par }{\Q ngoba abantwana bomfazi olahliweyo banengi

\par }{\QB kulabalowo olendoda.”\FTNT{*}{{\FR 4:27 }{\FT{U-Isaya 54.1}}}


\par }{\PP \VS{28}Ngakho lina bazalwane, njengo-Isaka, lingabantwana besithembiso.

\VS{29}Ngalesosikhathi indodana eyazalwa ngokwenyama yahlukuluza indodana eyazalwa ngamandla kaMoya. Kunjalo lakhathesi.

\VS{30}Kodwa umbhalo uthini na? Uthi: “Susa isigqilikazi lendodana yaso, ngoba indodana yesigqilikazi kayiyikwabelana ilifa lendodana yowesifazane okhululekileyo.”\FTNT{†}{{\FR 4:30 }{\FT{UGenesisi 21.10}}}

\VS{31}Ngakho, bazalwane, thina kasisibo bantwana besigqilikazi, kodwa abowesifazane okhululekileyo.




\par }\Chap{5}{\SH Ukukhululeka KuKhristu
\par }
{\PP \VerseOne{1}UKhristu wasikhululela ukuthi sibe lenkululeko. Ngakho manini liqine, lingavumeli ukuthi libotshelwe futhi ejogeni lobugqili.


\par }{\PP \VS{2}Qaphelani amazwi ami! Mina Phawuli, ngiyalitshela ukuthi lingavuma ukusoka, uKhristu kayikuba lusizo kini.

\VS{3}Njalo ngiyaqinisa ebantwini bonke abavumayo ukusoka ukuthi balomlandu wokulalela umthetho wonke.

\VS{4}Lina elizama ukulungisiswa ngomthetho selehlukaniswe loKhristu; selehlukane lomusa.

\VS{5}Kodwa ngokukholwa siholwa nguMoya silindele ithemba lokulunga ngokutshiseka.

\VS{6}Ngoba kuKhristu uJesu ukusoka loba ukungasoki akulasizo. Into kuphela eyiyo eqakathekileyo yikukholwa okuzibonakalisa ngothando.


\par }{\PP \VS{7}Kade lihamba kuhle. Ngubani olikhuphe ekulandeleni iqiniso na?

\VS{8}Ukuncenga okunjalo kakuveli kulowo olibizayo.

\VS{9}“Imvubelo encinyazana ibilisa inhlama yonke.”

\VS{10}Ngiyathemba eNkosini ukuthi kaliyikwamukela omunye umnakano. Lowo olibeka phakathi kwenyakanyaka uzajeziswa, loba engubani.

\VS{11}Bazalwane, nxa ngisatshumayela ngokusoka, pho kungani ngilokhu ngihlukuluzwa? Nxa kunjalo isikhubekiso sesiphambano sesisusiwe.

\VS{12}Labo abahluphayo, ngifisa ukuthi ngabe bayaqhubeka bazithene!


\par }{\SH Ukuphila NgoMoya
\par }
{\PP \VS{13}Lina bazalwane bami, labizelwa ukuthi likhululeke. Kodwa lingasebenzisi inkululeko yenu ukuthokozisa inyama\FTNT{*}{{\FR 5:13 }{\FT{ibala elithi
}}{\FQ{inyama
}}{\FT{ngesiGrikhi litsho imvelo yesono okuyindlela yokona koluntu okuphambene lokwenza intando kaMoya; lelibala litholakala lakuvesi 16, 17, 19 lo 24 kanye laku 6.8.}}}; kodwa sizanani omunye lomunye lizehlisa ngothando.

\VS{14}Umthetho wonke uhlanganiswa ngumlayo owodwa othi: “Thanda umakhelwane wakho njengoba uzithanda.”\FTNT{†}{{\FR 5:14 }{\FT{ULevi 19.18}}}

\VS{15}Nxa liqhubeka lilumana lokudlanana, qaphelani hlezi liqedane du.


\par }{\PP \VS{16}Ngakho ngithi philani ngoMoya, kaliyikuthokozisa izinkanuko zenu zenyama.

\VS{17}Ngoba imvelo yesono ikhanuka okuphambene loMoya, loMoya ufuna okuphambene lemvelo yesono. Kuyaphikisana ukuze lingenzi elikuthandayo.

\VS{18}Kodwa nxa likhokhelwa nguMoya, kalikho ngaphansi komthetho.


\par }{\PP \VS{19}Izenzo zenyama zisobala: ukuhlobonga, lokungesabi ukujeziswa, lokuxhwala;

\VS{20}ukukhonza izithombe lobuthakathi; inzondo lokuxabana, umona lentukuthelo, lobuhwaba, ukungezwani lokungavumelani

\VS{21}lomhawu; ukudakwa lokuzitika ngamanyala kanye lokunye okunjalo. Ngiyalixwayisa, njengoba lami ngaphila phakathi kwakho ukuthi abaphila kanje kabayikulidla ilifa lombuso kaNkulunkulu.


\par }{\PP \VS{22}Kodwa izithelo zikaMoya luthando, lokuthokoza, lokuthula, lokubekezela, lomusa, lokulunga, lokuthembeka,

\VS{23}lobumnene kanye lokuzithiba. Ezintweni ezinje akulamthetho.

\VS{24}Labo abangabakaKhristu uJesu sebayibethela esiphambanweni imvelo yabo yesono lokufutheka kwayo kanye lezinkanuko.

\VS{25}Njengoba siphila ngoMoya, kasenzeni okuhambelana loMoya.

\VS{26}Kasingazikhukhumezi, singaqalani kumbe senzelane umona.




\par }\Chap{6}{\SH Ukwenza Okulungileyo Kubo Bonke
\par }
{\PP \VerseOne{1}Bazalwane, nxa umuntu ethunjwe yisono esithile lina eliphila ngokoMoya kumele limbuyise kakuhle. Kodwa lizinanzelele ukuthi lani futhi lingalingwa.

\VS{2}Thwalani imithwalo yomunye lomunye, ngalokho lizagcwalisa umthetho kaKhristu.

\VS{3}Nxa umuntu ezitshaya ulutho yena engasilutho, uyazikhohlisa.

\VS{4}Umuntu munye ngamunye kahlole izenzo zakhe. Ngalokho angaziqhenya, kungekho ukuziqathanisa lomunye,

\VS{5}ngoba lowo lalowo kumele athwale umthwalo wakhe.

\VS{6}Loba ngubani othola ukufundiswa ngelizwi umele abelane zonke izinto ezinhle lalowo omfundisayo.


\par }{\PP \VS{7}Lingakhohliswa: UNkulunkulu kahlekwa. Umuntu uvuna lokho akuhlanyelayo.

\VS{8}Lowo ohlanyela ukuthokozisa inyama yakhe, kuleyonyama uzavuna ukuchitheka; lowo ohlanyela ukuthokozisa uMoya, kuMoya uzavuna ukuphila okulaphakade.

\VS{9}Kasingadinwa yikwenza okuhle ngoba ngesikhathi esifaneleyo sizavuna isivuno nxa singadeli.

\VS{10}Ngakho-ke, njengokuba silethuba kasenzeni okulungileyo ebantwini bonke ikakhulu kulabo abangabemuli yabakholwayo.


\par }{\BB \par }
{\SH Hatshi Ukusoka Kodwa Indalo Entsha
\par }
{\PP \VS{11}Khangelani ukuthi makhulu kanganani amabala engiwasebenzisayo lapho ngililobela ngesami isandla!


\par }{\BB \par }
{\PP \VS{12}Labo abafuna ukubukwa enyameni bazama ukulincindezela ukuba lisoke. Isizatho sokuba benze lokhu yikuba babalekele ukuhlukuluzelwa isiphambano sikaKhristu kuphela.

\VS{13}Lalabo abasokileyo kabawulaleli umthetho kodwa bafuna ukuba lisoke ukuze bazincome ngemizimba yenu.

\VS{14}Mina kangingazincomi lanini ngaphandle kwangesiphambano seNkosi yethu uJesu Khristu, umhlaba wonke owabethelwa ngaso kimi, lami njalo emhlabeni.

\VS{15}Ukusoka loba ukungasoki akutsho lutho; okuqakathekileyo yikudalwa kutsha.

\VS{16}Ukuthula lesihawu kubo bonke abalandela umthetho lo, kanye laku-Israyeli kaNkulunkulu.


\par }{\BB \par }
{\PP \VS{17}Okokucina, akungabi lamuntu ongibangela uhlupho, ngoba emzimbeni wami ngilempawu zikaJesu.


\par }{\BB \par }
{\PP \VS{18}Umusa weNkosi yethu uJesu Khristu kawube lomoya wenu bazalwane. Ameni.

\par }