\NormalFont\ShortTitle{2 UThimothi}

{\MTB Incwadi KaPhawuli Yesibili

\par }{\MT KuThimothi



\par }\ChapOne{1}{\PP \VerseOne{1}Mina Phawuli, umpostoli kaKhristu uJesu ngentando kaNkulunkulu, mayelana lesithembiso sokuphila okukuKhristu uJesu,


\par }{\BB \par }
{\PP \VS{2}KuThimothi, indodana yami ethandekayo ngithi:

\par }{\BB \par }
{\PP Umusa lesihawu kanye lokuthula okuvela kuNkulunkulu uBaba lakuKhristu uJesu iNkosi yethu.


\par }{\BB \par }
{\SH Ukubonga
\par }
{\PP \VS{3}Ngiyambonga uNkulunkulu engimkhonzayo njengokwenziwa ngokhokho bami ngesazela esimsulwa lapho ngikukhumbula kokuphela emikhulekweni yami ebusuku lemini.

\VS{4}Lapho ngikhumbula inyembezi zakho, ngifisa ukukubona ukuze ngibe lokuthokoza okukhulu.

\VS{5}Ngikhunjuzwe ngokukholwa kwakho okuqotho okwaqala kugogo wakho uLoyisi lakunyoko uYunisi njalo ngiyathemba ukuba khathesi kukhona lakuwe futhi.


\par }{\SH Inkuthazo Yokuthembeka KuPhawuli Levangelini
\par }
{\PP \VS{6}Ngenxa yalokhu ngiyakukhumbuza ukuba sihlale sivutha isipho sikaNkulunkulu owasamukela ngokubekwa kwezandla zami phezu kwakho.

\VS{7}Ngoba uNkulunkulu kasiphanga umoya wobugwala kodwa umoya wamandla, lowothando kanye lowokuzithiba.

\VS{8}Ngakho-ke, ungabi lenhloni ukufakaza ngeNkosi yethu loba ube lenhloni ngami isibotshwa sayo. Kodwa hlanganyela lami ekuhluphekeleni ivangeli ngamandla kaNkulunkulu

\VS{9}owasisindisayo, wasibizela ekuphileni okungcwele kungayisikho kuthi kukhona esakwenzayo kodwa ngenxa yenjongo yakhe langomusa wakhe. Umusa lo sawunikwa ngoKhristu uJesu ngaphambi kokuqala kwesikhathi

\VS{10}kodwa khathesi usubonakaliswe ngokubonakala koMsindisi wethu uKhristu Jesu, osechithe ukufa waletha ekukhanyeni ukuphila lokungafi ngevangeli.

\VS{11}Njalo ivangeli leli mina ngabekwa ukuba yisithunywa lompostoli kanye lomfundisi walo.

\VS{12}Yikho-nje ngihlupheka njengoba nginje. Kodwa kangilanhloni ngoba ngiyamazi engikholwa kuye njalo ngiyakholwa ukuthi ulamandla okulondoloza lokho engikubeke kuye ngalolosuku.


\par }{\PP \VS{13}Lokho owakuzwa ngami kugcine njengesibonelo semfundiso epheleleyo, ngokukholwa langothando kuKhristu uJesu.

\VS{14}Londoloza isibambiso osiphathisiweyo usilondoloze ngosizo lukaMoya oNgcwele ohlala phakathi kwethu.


\par }{\SH Izibonelo Zokuthembeka Lokungathembeki
\par }
{\PP \VS{15}Uyakwazi ukuthi abantu bonke esabelweni sase-Ezhiya sebangidela, kubalwa loFigelusi kanye loHemogenesi.


\par }{\PP \VS{16}Sengathi iNkosi ingaba lomusa kwabendlu ka-Onesiforosi ngoba wayehlala engivuselela njalo wayengelanhloni ngezibopho zami.

\VS{17}Kodwa kwathi eseRoma wangidinga kakhulu waze wangithola.

\VS{18}Sengathi iNkosi ingenza ukuba athole umusa eNkosini ngalolosuku! Uyakwazi kakuhle ukuba wangisiza ngezindlela ezinengi kangakanani e-Efesu.




\par }\Chap{2}{\SH Isikhalazo Siyavuselelwa
\par }
{\PP \VerseOne{1}Ngakho-ke, wena ndodana yami, qina emuseni okuKhristu uJesu.

\VS{2}Izinto owangizwa ngizitsho phambi kwabafakazi abanengi ziphathise abantu abathembekileyo abazafanela ukuba labo bafundise abanye.

\VS{3}Hlanganyelana lathi ebunzimeni njengebutho likaKhristu uJesu elifaneleyo.

\VS{4}Kakho osebenza njengebutho ongenela ezindabeni zabangasibo bebutho kodwa ufuna ukuthokozisa umlawuli wakhe.

\VS{5}Ngokufanayo, nxa umuntu encintisa njengomdlali kawutholi umqhele wokunqoba ngaphandle kokuba encintisa ngokusemthethweni.

\VS{6}Umlimi osebenza kakhulu kumele kube nguye oqala ukuthola isabelo sezilimo.

\VS{7}Nakana ngalokho engikutshoyo ngoba iNkosi izakupha umbono kukho konke lokhu.


\par }{\PP \VS{8}Khumbula uJesu Khristu owavuka kwabafileyo, wadabuka kuDavida. Leli yilo ivangeli lami

\VS{9}engilihluphekelayo ngize ngibotshwe ngamaketane njengesigangi. Kodwa ilizwi likaNkulunkulu kalibotshwanga.

\VS{10}Ngakho-ke, ngibekezelela konke ngenxa yabakhethiweyo ukuze labo bazuze ukusindiswa okukuKhristu uJesu lenkazimulo engapheliyo.


\par }{\PP \VS{11}Nansi isitsho esiqotho:

\par }{\Q Nxa safa laye

\par }{\QB sizaphila laye futhi;


\par }{\Q \VS{12}nxa sibekezela

\par }{\QB sizabusa laye futhi.

\par }{\Q Nxa simphika,

\par }{\QB laye futhi uzasiphika;


\par }{\Q \VS{13}nxa singelalo ithemba

\par }{\QB yena uzaqhubeka ethembekile,

\par }{\QB ngoba angeke azidele.


\par }{\SH Isisebenzi Esivunywe NguNkulunkulu
\par }
{\PP \VS{14}Qhubeka ubakhumbuza abantu bakaNkulunkulu ngalezizinto. Baxwayise phambi kukaNkulunkulu ngokuxabana ngamazwi; akulasizo, kuchitha labo abalaleleyo.

\VS{15}Yenza ubungcono bakho ukuba uzethule kuNkulunkulu njengohloliweyo, isisebenzi esingadingi ukuba sibe lenhloni njalo esiliphatha kuhle ilizwi leqiniso.

\VS{16}Xwaya inkulumo zokweyisa uNkulunkulu ngoba abazikholisayo baqhubeka kokuphela besiba ngabangamesabiyo uNkulunkulu.

\VS{17}Imfundiso yabo izaqhela njengesilonda esibhibhidlayo. Phakathi kwabo kuloHimeniyasi loFilethosi,

\VS{18}abaphambukayo eqinisweni. Bathi ukuvuka kwabafileyo sekwenzakala njalo bachitha ukukholwa kwabanye.

\VS{19}Noma kunjalo isisekelo sikaNkulunkulu esiqinileyo sigxilile, sibekwe uphawu lombhalo othi: “UThixo uyabazi labo abangabakhe,”\FTNT{*}{{\FR 2:19 }{\FT{AmaNani 16.5}}} lokuthi, “Bonke abalivumayo ibizo likaThixo kumele badele ububi.”


\par }{\PP \VS{20}Endlini enkulukazi akulazitsha zegolide lezesiliva nje kuphela kodwa lezezigodo kanye lezebumba; ezinye ngezemisebenzi encomekayo njalo ezinye ngezokusebenzisa nje.

\VS{21}Nxa umuntu ezihlambulula kokulihlazo, uzasetshenziswa emisebenzini encomekayo, angcweliswe, abe luncedo eNkosini yakhe njalo elungele ukwenza loba yiwuphi umsebenzi omuhle.


\par }{\PP \VS{22}Xwaya izinkanuko ezimbi zobutsha ufune ukulunga, lokukholwa, lothando kanye lokuthula, ukanye lalabo abakhuleka eNkosini ngezinhliziyo ezimhlophe.

\VS{23}Xwaya ukuphikisana kobuthutha lobuwula ngoba uyakwazi ukuthi kudala ingxabano.

\VS{24}Inceku yeNkosi kumele ixwaye ingxabano; kodwa kumele ibe lomusa ebantwini bonke, yenelise ukufundisa, ingabi lenzondo.

\VS{25}Abaphikisayo kumele belulekwe kuhle, ngethemba lokuthi uNkulunkulu uzabaguqula inhliziyo baholelwe ekwazini iqiniso

\VS{26}lokuthi baphaphame, baphunyuke emjibileni kaSathane obathumbele ukuba benze intando yakhe.




\par }\Chap{3}{\SH Ukweyisa UNkulunkulu Ensukwini Zokucina
\par }
{\PP \VerseOne{1}Kodwa nanzelela lokhu: Ensukwini zokucina kuzakuba lezikhathi ezinzima.

\VS{2}Abantu bazakuba ngabazithandayo, labathanda imali, labazikhukhumezayo, labazigqajayo, labathukayo, labangalaleli abazali babo, labangabongiyo, labangcolileyo,

\VS{3}labangelathando, labangathetheleliyo, labahlebayo, labangazikhuziyo, labalesihluku, labangakuthandiyo okuhle,

\VS{4}labalamacebo amabi, labacaphuka ngeze, labaziphakamisayo, labathanda injabulo kulokuthanda uNkulunkulu,

\VS{5}belesimo sokukholwa kuNkulunkulu kodwa belandula amandla okukholwa. Ungahlanganyeli labo.


\par }{\PP \VS{6}Yibo laba abanyenyela emakhaya bazuze amandla phezu kwabesifazane ababuthakathaka, abasindwa yizono njalo bebuswa zinhlobo zonke zezinkanuko ezimbi,

\VS{7}behlezi befunda kodwa besehluleka ukufinyelela elwazini lweqiniso.

\VS{8}NjengoJanesi loJambiresi abaphikisa uMosi, ngokunjalo abantu laba baphikisa iqiniso. Abantu bengqondo ezonakeleyo, abalahliweyo ngokokholo.

\VS{9}Kodwa kabayikufika ndawo ngoba njengokwalawo madoda, ubuthutha babo buzakuba sobala ebantwini bonke.


\par }{\SH UPhawuli Ulaya UThimothi
\par }
{\PP \VS{10}Kodwa wena wazi konke ngemfundiso yami, lempilo yami, lenjongo yami, lokukholwa, lokubekezela, lothando, lokuqinisela,

\VS{11}lokuhlukuluzwa, inhlupheko zonke engahlangana lazo e-Antiyokhi, lase-Ikhoniyamu, laseListra kanye lokuhlukuluzeka engangena phakathi kwakho. Kodwa iNkosi yangihlenga kukho konke lokhu.

\VS{12}Ngempela umuntu wonke othanda ukuphila impilo yokulalela uNkulunkulu kuKhristu uJesu uzahlukuluzwa,

\VS{13}kukanti abantu ababi labakhohlisi bazakonakala ngokudlulisayo, bekhohlisa labo bekhohliswa.

\VS{14}Kodwa wena qhubeka ngalokho okufundileyo njalo wakukholwa ngoba uyabazi labo okufunde kubo,

\VS{15}lokuthi kusukela ebuntwaneni wayazi njani imibhalo eNgcwele engakwenza uhlakaniphele ukusindiswa ngokukholwa kuKhristu uJesu.

\VS{16}IMibhalo yonke yaphefumulelwa nguNkulunkulu njalo ilosizo ekufundiseni, lokukhuza, lokuqondisa, lokufundisa ngokulunga,

\VS{17}ukuze umuntu kaNkulunkulu ayilungisele ngokupheleleyo yonke imisebenzi emihle.




\par }\Chap{4}{\PP \VerseOne{1}Phambi kukaNkulunkulu loKhristu uJesu ozathonisisa abaphilayo labafileyo njalo mayelana lokubonakala kwakhe kanye lombuso wakhe ngikunika lumlayo:

\VS{2}Tshumayela iLizwi; lungiselela isikhathi esifaneleyo lesikhathi esingafanelanga; lungisa, ukhuze njalo ukhuthaze ngokubekezelela okukhulu langokulaya ngokunanzelela.

\VS{3}Ngoba isikhathi sizafika lapho abantu abangayikuyivuma khona imfundiso eqotho. Kodwa ukuze basuthise izinkanuko zabo, bazaziqoqela abafundisi abanengi ukuba batsho lokho indlebe zabo ezilumela ukukuzwa.

\VS{4}Indlebe zabo bazazisusa eqinisweni baphambukele ezinganekwaneni.

\VS{5}Kodwa wena lulamisa ikhanda kuzozonke izehlakalo, ubekezele ebunzimeni, wenze umsebenzi womvangeli, uyifeze yonke imisebenzi yenkonzo yakho.


\par }{\PP \VS{6}Ngoba mina sengilungele ukuthululwa njengomnikelo onathwayo njalo lesikhathi sokusuka kwami sesifikile.

\VS{7}Ngilwile ukulwa okuhle, sengiliqedile ibanga lami lokukholwa ngikulondolozile.

\VS{8}Khathesi ngigcinelwe umqhele wokulunga iNkosi uMahluleli olungileyo ezanginika wona ngalelolanga njalo kungayisimi kuphela kodwa kubo bonke abatshisekela ukubonakala kwayo.


\par }{\SH Amazwi Aqondene Laye
\par }
{\PP \VS{9}Zama ngamandla akho wonke ukuba uze kimi ngokuphangisa

\VS{10}ngoba uDemasi ngenxa yokuthi ubethanda umhlaba lo, usengibalekele waya eThesalonika. UKhrisensi useye eGalathiya, uThithu waya eDalmathiya.

\VS{11}ULukha nguye kuphela olami. Thatha uMakho ubuye laye ngoba ulusizo kakhulu enkonzweni yami.

\VS{12}UThikhikhasi ngamthuma e-Efesu.

\VS{13}Lapho usubuya ubuye lejazi engalitshiya kuKhaphusi eTrowasi lengwalo zami ikakhulu leziyana ezemibhalo elotshwe ezikhumbeni.


\par }{\PP \VS{14}U-Alekizanda umkhandi wensimbi wenza okubi kakhulu kimi. INkosi izaphindisela kuye lokhu akwenzileyo.

\VS{15}Lawe futhi kumele umqaphele ngoba ilizwi lethu waliphikisa kakhulu.


\par }{\PP \VS{16}Ekuzivikeleni kwami kwakuqala kakho owangisekelayo kodwa abantu bonke bangihlamukela. Kabangabi lamlandu ngalokho.

\VS{17}Kodwa iNkosi yema phansi kwami yangipha amandla ukuze kuthi ngami ilizwi litshunyayelwe ngokupheleleyo njalo labeZizweni bonke balizwe. Ngempela ngasindiswa emlonyeni wesilwane.

\VS{18}INkosi izangihlenga kukho konke ukuhlaselwa okubi ingilethe kungekho bubi embusweni wayo wasezulwini. Udumo kalube kuyo kuze kube nini lanini. Ameni.


\par }{\BB \par }
{\SH Ukuvalelisa
\par }
{\PP \VS{19}Bingelela uPhrisila lo-Akhwila kanye labendlu ka-Onesiforosi.


\par }{\BB \par }
{\PP \VS{20}U-Erastusi wasala eKhorinte, kwathi uThrofimasi ngamtshiya egula eMilethusi.

\VS{21}Zama ngamandla akho wonke ukuba ufike lapha ubusika bungakafiki.

\par }{\BB \par }
{\PP UYubhulasi, loPhudeni, loLino, loKlawudiya kanye labazalwane bonke bayakubingelela.


\par }{\BB \par }
{\PP \VS{22}INkosi kayibe lomoya wakho. Umusa kawube lawe.

\par }