\NormalFont\ShortTitle{UFilimoni}

{\MT UFilimoni



\par }\OneChap {\PP \VerseOne{1}Mina Phawuli, isibotshwa sikaKhristu uJesu, loThimothi umzalwane wethu,

\par }{\BB \par }
{\PP KuFilimoni umngane wethu othandekayo loyisisebenzi kanye lathi,

\VS{2}ku-Afiya udadewethu, ku-Akhiphasi olibutho kanye lathi, lasebandleni elihlanganela ekhaya lakho ngithi:


\par }{\BB \par }
{\PP \VS{3}Umusa kawube kuwe kanye lokuthula okuvela kuNkulunkulu uBaba leNkosini uJesu Khristu.


\par }{\BB \par }
{\SH Ukubonga Lokukhuleka
\par }
{\PP \VS{4}Ngihlezi ngimbonga kokuphela uNkulunkulu wami lapho ngikukhumbula emikhulekweni yami

\VS{5}ngoba ngiyezwa ngothando lwakho lokukholwa eNkosini uJesu kanye lothando lwakho kubo bonke abangcwele.

\VS{6}Ngikhulekela ukuba ukuhlanganyela kwakho kanye lathi ekukholweni kube lomfutho ngokujula ekuqedisiseni kwakho konke ukulunga esikwabelana ngenxa kaKhristu.

\VS{7}Uthando lwakho lungiphe ukuthokoza okukhulu lokududuzeka ngoba wena, mzalwane, uvuselele inhliziyo zabangcwele.


\par }{\SH Isikhalazo SikaPhawuli Ngo-Onesimasi
\par }
{\PP \VS{8}Ngakho-ke, lanxa kuKhristu ngingaba lesibindi ngikulaye ukuba wenze lokho okumele ukwenze

\VS{9}kodwa ngiyakuncenga ngenxa yothando. Ngakho-ke, mina Phawuli, umuntu omdala khathesi oyisibotshwa sikaKhristu uJesu futhi,

\VS{10}ngiyakuncenga ngenxa yendodana yami u-Onesimasi owaba yindodana yami ngibotshiwe.

\VS{11}Kuqala wayengelasizo kuwe kodwa khathesi uselusizo kuwe lakimi.


\par }{\PP \VS{12}Ngimthuma kuwe yena othandwe yinhliziyo yami.

\VS{13}Kade ngingathanda ukuhlala laye ukuze athathe indawo yakho yokungisiza ngisabotshelwe ivangeli.

\VS{14}Kodwa angithandanga ukwenza lutho kungelamvumo yakho ukuze kuthi loba ngumusa owenzayo ube ngowokuzithandela hatshi ukubanjwa ngamandla.

\VS{15}Mhlawumbe isizatho sokwehlukaniswa lawe okwesikhatshana sasiyikuthi ube laye futhi kokuphela

\VS{16}engaseyiso sigqili kodwa esengcono kulesigqili njengomzalwane othandekayo. Uyathandeka kimi kodwa uthandeka kakhulu kuwe njengomunye wakho lanjengomzalwane eNkosini.


\par }{\PP \VS{17}Ngakho-ke, nxa ungithatha njengohlanganyela lawe, mamukele ngendlela obuzangamukela ngayo.

\VS{18}Nxa kulokubi akwenze kuwe kumbe elesikwelede kuwe, kubalele kimi.

\VS{19}Mina Phawuli, ngiloba lokhu ngesandla sami. Ngizahlawula ngingabali ukuthi lawe ulomlandu kimi wena ngokwakho.

\VS{20}Ngiyafisa, mzalwane, ukuba ngithole usizo oluthile kuwe eNkosini; uvuselele inhliziyo yami kuKhristu.

\VS{21}Ngileqiniso ngokulalela kwakho, ngikulobela ngisazi ukuthi uzakwenza okudlula engikucelayo.


\par }{\PP \VS{22}Okunye njalo yilokhu: Ngilungisela indlu yezihambi ngoba ngithemba ukuba ngizabuyiselwa kuwe ngenxa yemikhuleko yakho.


\par }{\BB \par }
{\BB \par }
{\PP \VS{23}U-Ephafrasi oyisibotshwa kanye lami ngenxa kaKhristu uJesu, uyakubingelela.


\par }{\PP \VS{24}UMakho, lo-Aristakhasi, loDemasi kanye loLukha abayizisebenzi kanye lami bayakubingelela.


\par }{\BB \par }
{\PP \VS{25}Umusa weNkosi uJesu Khristu kawube lomoya wakho.

\par }