\NormalFont\ShortTitle{AmaHebheru}

{\MT KumaHebheru



\par }\ChapOne{1}{\SH ILizwi Lika Nkulunkulu Lokucina: INdodana Yakhe
\par }
{\PP \VerseOne{1}Kudala uNkulunkulu wakhuluma kubokhokho kanenginengi ngabaphrofethi langezindlela ezehlukeneyo

\VS{2}kodwa ngalezizinsuku zokucina ukhulume kithi ngeNdodana yakhe, ayibeka ukuba yindlalifa yezinto zonke, yona adala ngayo izulu lomhlaba.

\VS{3}INdodana iyikubenyezela kwenkazimulo kaNkulunkulu kanye lomfanekiso wokuba nguye kwakhe uqobo, iqinisa izinto zonke ngelizwi layo elilamandla. Emva kokuba isikufezile ukuhlanjululwa kwezono, yahlala phansi esandleni sokunene sobukhosi ezulwini.

\VS{4}Ngakho yaba ngaphezu kwezingilosi ngoba ibizo eyalithola njengelifa lilikhulu kulelazo.


\par }{\SH INdodana Ingaphezulu Kwezingilosi
\par }
{\PP \VS{5}Ngoba kukuyiphi ingilosi uNkulunkulu ake wathi kuyo:

\par }{\Q “Wena uyiNdodana yami;

\par }{\QB lamhla sengibe nguYihlo”\FTNT{*}{{\FR 1:5 }{\FT{AmaHubo 2.7}}}?

\par }{\MM Kumbe njalo wathi,

\par }{\Q “Ngizakuba nguYise,

\par }{\QB yona izakuba yiNdodana yami”\FTNT{†}{{\FR 1:5 }{\FT{2 USamuyeli 7.14; 1 ImiLando 17.13}}}?


\par }{\MM \VS{6}Njalo, lapho uNkulunkulu eletha izibulo lakhe emhlabeni, uthi:

\par }{\Q “Zonke izingilosi zikaNkulunkulu kazimkhonze.”\FTNT{‡}{{\FR 1:6 }{\FT{UDutheronomi 32.43}}}


\par }{\MM \VS{7}Lapho ekhuluma ngezingilosi uthi,

\par }{\Q “Wenza izingilosi zakhe zibe yimimoya,

\par }{\QB izinceku zakhe zibe ngamalangabi omlilo.”\FTNT{§}{{\FR 1:7 }{\FT{AmaHubo 104.4}}}


\par }{\MM \VS{8}Kodwa ngeNdodana uthi,

\par }{\Q “Isihlalo sakho sobukhosi, Oh Nkulunkulu,

\par }{\QB sizakuma nini lanini,

\par }{\Q intonga yokwahlulela okulungileyo

\par }{\QB izakuba yintonga yombuso wakho.


\par }{\Q \VS{9}Ukuthandile ukulunga wazonda ububi;

\par }{\QB ngakho uNkulunkulu,

\par }{\Q uNkulunkulu wakho

\par }{\QB usekubeke ngaphezu kwabakhula bakho

\par }{\QB ngokukugcoba ngamafutha entokozo.”\FTNT{*}{{\FR 1:9 }{\FT{AmaHubo 45.6-7}}}


\par }{\MM \VS{10}Njalo uthi,

\par }{\Q “Ekuqaleni, Oh Nkosi, wabeka izisekelo zomhlaba,

\par }{\QB lamazulu angumsebenzi wezandla zakho.


\par }{\Q \VS{11}Kuzabhubha kodwa wena uzasala;

\par }{\QB konke kuzaguga njengesigqoko.


\par }{\Q \VS{12}Uzakugoqa njengesembatho;

\par }{\QB kuzantshintshwa njengesigqoko.

\par }{\Q Kodwa wena uhlala unjalo,

\par }{\QB leminyaka yakho kayiyikuphela.”\FTNT{†}{{\FR 1:12 }{\FT{AmaHubo 102.25-27}}}


\par }{\MM \VS{13}Kukuyiphi ingilosi uNkulunkulu ake wathi kuyo:

\par }{\QB “Hlala ngakwesokunene sami;

\par }{\Q ngize ngenze izitha zakho

\par }{\QB zibe yisinyathelo senyawo zakho”\FTNT{‡}{{\FR 1:13 }{\FT{AmaHubo 110.1}}}?


\par }{\MM \VS{14}Izingilosi kazisimimoya esebenzayo yini, ethunywe ukukhonza labo abazakudla ilifa lokusindiswa na?




\par }\Chap{2}{\SH Isixwayiso Sokuba Kunanzelelwe
\par }
{\PP \VerseOne{1}Ngakho kufanele siqaphelelisise lokho esikuzwileyo ukuze singaduki.

\VS{2}Ngoba nxa ilizwi elakhulunywa yizingilosi liqinisa njalo konke ukona lokungalaleli kuthole isijeziso sakho esifaneleyo,

\VS{3}pho thina sizaphepha njani nxa singanaki insindiso enkulu kangaka na? Lokhu kusindiswa okwabikwa kuqala yiNkosi, kwafakazwa kithi yilabo abayizwayo.

\VS{4}LoNkulunkulu wakufakaza ngezibonakaliso langezimangaliso ezithile, langezipho zikaMoya oNgcwele ezabiwa ngokwentando yakhe.


\par }{\SH UJesu Wenziwa Waba Njengabafowabo
\par }
{\PP \VS{5}Akusikho ezingilosini abeka khona ngaphansi kwazo ilizwe elizayo esikhuluma ngalo.

\VS{6}Kodwa ikhona indawo lapho omunye ofakaza khona esithi:

\par }{\Q “Uyini umuntu osungaze uzihluphe ngaye na,

\par }{\QB loba indodana yomuntu ukuba uyinanze na?


\par }{\Q \VS{7}Wamenza waba mncinyazana kulezingilosi;

\par }{\QB wamethesa umqhele wodumo lobukhosi,


\par }{\QB \VS{8}wabeka lezinto zonke ngaphansi kwezinyawo zakhe.”\FTNT{*}{{\FR 2:8 }{\FT{AmaHubo 8.4-6}}}

\par }{\MM Ekubekeni izinto zonke ngaphansi kwakhe uNkulunkulu katshiyanga lutho olungekho ngaphansi kwakhe. Kodwa khathesi kasiboni zinto zonke zingaphansi kwakhe.

\VS{9}Kodwa sibona yena, owenziwa waba ngaphansanyana kwezingilosi okwesikhatshana, uJesu, ebekwa umqhele wobukhosi lodumo ngoba wavuma ukufa ukuze kuthi ngomusa kaNkulunkulu ezwe ukufa ngenxa yabantu bonke.


\par }{\PP \VS{10}Ekuletheni amadodana amanengi enkazimulweni, kwakufanele ukuba uNkulunkulu, yena owenza zonke izinto njalo zabakhona ngenxa yakhe, enze umsunguli wokusindiswa kwabo aphelele ngokuhlupheka kwakhe.

\VS{11}Ngoba lowo owenza abantu babengcwele kanye lalabo abenziwe baba ngcwele ngabendlunye. Ngakho uJesu kakumyangisi ukuba athi bangabafowabo.

\VS{12}Uthi,

\par }{\Q “Ngizamemezela ibizo lakho kubafowethu;

\par }{\QB ngizahlabelela udumo lwakho phambi kwebandla.”\FTNT{†}{{\FR 2:12 }{\FT{AmaHubo 22.22}}}


\par }{\MM \VS{13}Njalo uthi,

\par }{\Q “Ngizabeka ithemba lami kuye.”\FTNT{‡}{{\FR 2:13 }{\FT{U-Isaya 8.17}}}

\par }{\MM Uphinda athi,

\par }{\Q “Mina ngilapha, kanye labantwana uNkulunkulu angiphe bona.”\FTNT{§}{{\FR 2:13 }{\FT{U-Isaya 8.18}}}


\par }{\PP \VS{14}Njengoba abantwana belomzimba legazi, laye wahlanganyela ebuntwini babo ukuze kuthi ngokufa kwakhe amchithe lowo ophethe amandla okufa okutsho uSathane,

\VS{15}abakhulule ababesebugqilini impilo yabo yonke ngenxa yokwesaba kwabo ukufa.

\VS{16}Ngoba impela akusizo ingilosi azisizayo kodwa inzalo ka-Abhrahama.

\VS{17}Ngenxa yalokhu kwakumele enziwe afane labafowabo kukho konke ukuze abe ngumphristi omkhulu olesihawu lothembekileyo enkonzweni kaNkulunkulu, lokuba abeyinhlawulo yezono zabantu.

\VS{18}Njengoba laye wahlupheka lapho elingwa, uyenelisa ukubasiza abalingwayo.




\par }\Chap{3}{\SH UJesu Ungaphezu KukaMosi
\par }
{\PP \VerseOne{1}Ngakho-ke, bafowethu abangcwele, abahlanganyela ekubizweni ezulwini, bekani imicabango yenu kuJesu, umpostoli lomphristi omkhulu esimvumayo.

\VS{2}Wathembeka kulowo owambekayo, njengoMosi owayethembekile kuyo yonke indlu kaNkulunkulu.

\VS{3}UJesu ufunyenwe efanele udumo olukhulu kuloMosi njengomakhi wendlu elodumo olukhulu kulendlu yona ngokwayo.

\VS{4}Ngoba yileyo laleyondlu yakhiwa ngumuntu othize kodwa uNkulunkulu ungumakhi wezinto zonke.

\VS{5}“UMosi wayethembekile njengenceku kuyo yonke indlu kaNkulunkulu,”\FTNT{*}{{\FR 3:5 }{\FT{AmaNani 12.7}}} efakaza lokho okwakuzatshiwo ensukwini ezizayo.

\VS{6}Kodwa uKhristu uthembekile njengendodana endlini kaNkulunkulu. Njalo thina siyindlu yakhe nxa sibambelela ngesibindi langethemba lethu esizincoma ngakho.


\par }{\SH Isixwayiso Ngokungakholwa
\par }
{\PP \VS{7}Ngakho, njengoba uMoya oNgcwele esithi:

\par }{\Q “Lamuhla nxa lisizwa ilizwi lakhe,


\par }{\QB \VS{8}lingazenzi zibe lukhuni inhliziyo zenu,

\par }{\Q njengelakwenza ekuhlamukeni,

\par }{\QB ngesikhathi sokulingwa enkangala,


\par }{\Q \VS{9}lapho okhokho benu abangihlola khona bangilinga,

\par }{\QB babona engakwenzayo okweminyaka engamatshumi amane.


\par }{\Q \VS{10}Yikho-nje ngasithukuthelela isizukulwane leso,

\par }{\QB njalo ngathi, ‘Inhliziyo zabo zihlezi ziduka,

\par }{\QB njalo kabazazanga izindlela zami.’


\par }{\Q \VS{11}Ngakho ngamemezela ngesifungo ekuthukutheleni kwami ngathi,

\par }{\QB ‘Kabayikungena ekuphumuleni kwami.’\FTNT{†}{{\FR 3:11 }{\FT{AmaHubo 95.7-11}}}”


\par }{\PP \VS{12}Bonani bazalwane ukuthi kakho omunye wenu olenhliziyo yokona lokungakholwa, ephambukayo kuNkulunkulu ophilayo.

\VS{13}Kodwa khuthazanani insuku zonke kusabizwa ngokuthi lamuhla, ukuze angabikhona owenu oba lukhuni ngenxa yokukhohliswa yisono.

\VS{14}Ngoba sesingabahlanganyelayo kuKhristu nxa sibambelele ngokuqina kuze kuphele ithemba esasilalo kuqala.

\VS{15}Njengoba kutshiwo ukuthi:

\par }{\Q “Lamuhla nxa lisizwa ilizwi lakhe,

\par }{\QB lingazenzi zibe lukhuni inhliziyo zenu

\par }{\QB njengelakwenzayo ekuhlamukeni.”\FTNT{‡}{{\FR 3:15 }{\FT{AmaHubo 95.7-8}}}


\par }{\PP \VS{16}Babengobani labo abezwayo basebehlamuka na? Akusibo yini bonke labo uMosi abakhupha eGibhithe na?

\VS{17}Njalo ngobani ayebathukuthelele okweminyaka engamatshumi amane na? Akusibo yini labo abonayo, abazidumbu zabo zawela enkangala na?

\VS{18}Ngobani uNkulunkulu abafungela ukuthi kabayikungena ekuphumuleni kwakhe nxa kungayisibo labo abangalalelanga na?

\VS{19}Ngakho siyabona ukuthi babengeke bangene ngenxa yokungakholwa kwabo.




\par }\Chap{4}{\SH Ukuphumula Kwabantu BakaNkulunkulu NgeSabatha
\par }
{\PP \VerseOne{1}Ngakho-ke, njengoba isithembiso sokungena ekuphumuleni kwakhe silokhu sikhona, kasiqapheleni ukuba kakho phakathi kwenu otholakala engafinyeleli kuso.

\VS{2}Ngoba ivangeli latshunyayelwa kithi njengakubo; kodwa ilizwi abalizwayo lalingelasizo kubo ngoba labo abalizwayo kabalihlanganisanga lokholo.

\VS{3}Thina esakholwayo siyangena kulokho kuphumula njengoba uNkulunkulu etshilo ukuthi:

\par }{\Q “Ngakho ngamemezela ngesifungo

\par }{\QB ekuthukutheleni kwami ngathi,

\par }{\QB ‘Kabayikungena ekuphumuleni kwami.’\FTNT{*}{{\FR 4:3 }{\FT{AmaHubo 95.11}}}”

\par }{\MM Kodwa umsebenzi wakhe wapheleliswa ekudalweni komhlaba.

\VS{4}Ngoba kwenye indawo ukhulume ngosuku lwesikhombisa ngala amazwi athi: “Ngakho ngosuku lwesikhombisa uNkulunkulu waphumula kuwo wonke umsebenzi wakhe.”\FTNT{†}{{\FR 4:4 }{\FT{UGenesisi 2.2}}}

\VS{5}Njalo endimeni engaphezulu uthi, “Kabayikungena ekuphumuleni kwami.”\FTNT{‡}{{\FR 4:5 }{\FT{AmaHubo 95.11}}}


\par }{\PP \VS{6}Kulokhu kunjalo ukuthi abanye bazangena kulokho kuphumula, lalabo ivangeli elatshunyayelwa kubo kuqala kabangenanga ngenxa yokungalaleli kwabo.

\VS{7}Ngakho uNkulunkulu wabuya wamisa olunye usuku, elubiza ngokuthi Lamuhla, lapho kwathi emva kwesikhathi eside wakhuluma ngoDavida, njengokwakutshiwo mandulo ukuthi:

\par }{\Q “Lamuhla nxa lisizwa ilizwi lakhe,

\par }{\QB lingazenzi zibe lukhuni inhliziyo zenu.”\FTNT{§}{{\FR 4:7 }{\FT{AmaHubo 95.7-8}}}


\par }{\MM \VS{8}Ngoba aluba uJoshuwa wayebanikile ukuphumula, ngabe uNkulunkulu kakhulumanga muva ngolunye usuku.

\VS{9}Ngakho kulokhu kukhona ukuphumula kweSabatha kwabantu bakaNkulunkulu;

\VS{10}ngoba loba ngubani ongena ekuphumuleni kukaNkulunkulu uyaphumula lakowakhe umsebenzi njengokwenziwa nguNkulunkulu kowakhe.

\VS{11}Ngakho-ke, kasenzeni imizamo yonke ukuba singene kulokho ukuphumula, ukuze angabikhona ozawiswa yikulandela isibonelo sakhe sokungalaleli.


\par }{\PP \VS{12}Ilizwi likaNkulunkulu liyaphila njalo liyasebenza. Libukhali kulenkemba esika inxa zombili, ingena ize yehlukanise umphefumulo lomoya, amalunga lomnkantsho; lahlulela imicabango lomumo wenhliziyo.

\VS{13}Kukho konke okudaliweyo akulalutho olufihlakeleyo emehlweni kaNkulunkulu. Konke kwambuliwe kwabekwa obala phambi kwamehlo akhe yena okumele sizibike kuye.


\par }{\SH UJesu UmPhristi Omkhulu
\par }
{\PP \VS{14}Ngakho-ke, njengoba silomphristi omkhulu kakhulu osengene emazulwini, uJesu iNdodana kaNkulunkulu, kasibambeleleni kakhulu okholweni esiluvumayo.

\VS{15}Ngoba kasilamphristi omkhulu onganelisiyo ukusizwela ebuthakathakeni bethu kodwa silaye oseke walingwa ngezindlela zonke njengathi kodwa akazange one.

\VS{16}Kasisondeleni esihlalweni sobukhosi somusa ngesibindi ukuze samukele isihawu njalo sithole umusa wokusisiza ezikhathini zokuswela kwethu.




\par }\Chap{5}{\PP \VerseOne{1}Wonke umphristi omkhulu ukhethwa ebantwini abekwe ukuba abamele ezindabeni ezimayelana loNkulunkulu, ukunikela izipho lemihlatshelo yezono.

\VS{2}Ulakho ukubaphatha ngesineke labo abangaziyo abadukayo, njengoba laye uqobo ephethwe yikuba buthakathaka.

\VS{3}Yikho-nje kumele anikele imihlatshelo yezono zakhe kanye leyezono zabantu.

\VS{4}Kakho ozethesa udumo lolu phezu kwakhe; kumele abizwe nguNkulunkulu njengo-Aroni.


\par }{\PP \VS{5}Ngakho loKhristu kazethesanga udumo lokuba ngumphristi omkhulu. Kodwa uNkulunkulu wathi kuye,

\par }{\Q “Wena uyiNdodana yami;

\par }{\QB lamuhla sengibe nguYihlo.”\FTNT{*}{{\FR 5:5 }{\FT{AmaHubo 2.7}}}


\par }{\MM \VS{6}Njalo kwenye indawo uthi,

\par }{\Q “Wena ungumphristi kuze kube nini lanini,

\par }{\QB emkhondweni kaMelikhizedekhi.”\FTNT{†}{{\FR 5:6 }{\FT{AmaHubo 110.4}}}


\par }{\PP \VS{7}Ngensuku zokuphila kukaJesu emhlabeni, wakhuleka wacela ngokukhala kakhulu langezinyembezi kuye lowo owayengamphephisa ekufeni njalo wezwakala ngenxa yokuzehlisa kwakhe okuhloniphekayo.

\VS{8}Lanxa wayeyindodana wafunda ukulalela kulokhu ahlupheka ngakho,

\VS{9}kwathi lapho esephelelisiwe, waba ngumthombo wokusindiswa okulaphakade wabo bonke abamlalelayo

\VS{10}wasekhethwa nguNkulunkulu ukuba abe ngumphristi omkhulu, emkhondweni kaMelikhizedekhi.


\par }{\SH Isixwayiso Ngokuhlamuka
\par }
{\PP \VS{11}Kunengi esingakutsho ngalokho kodwa kunzima ukuchaza ngoba liyaphuza ukufunda.

\VS{12}Ngeqiniso, lanxa ngalesisikhathi lifanele ukuba ngabafundisayo, liswela omunye ukuba alifundise amaqiniso okuqala elizwi likaNkulunkulu. Lifuna uchago, hatshi ukudla okuqinileyo!

\VS{13}Lowo ophila ngochago, ulokhu elusane, kayazi imfundiso emayelana lokulunga.

\VS{14}Kodwa ukudla okuqinileyo ngokwabakhulileyo asebazifundisa ukwehlukanisa okuhle kokubi.




\par }\Chap{6}{\PP \VerseOne{1}Ngakho kasiyekeleni imfundiso elula ngoKhristu siqhubeke siye ekukhuleni. Kasingasibeki futhi isisekelo sokuphenduka ezenzweni eziholela ekufeni, lezokukholwa kuNkulunkulu,

\VS{2}lemfundiso ngemibhaphathizo, lokubekwa kwezandla, lokuvuka kwabafileyo kanye lokwahlulelwa okulaphakade.

\VS{3}Njalo nxa uNkulunkulu evuma sizakwenza njalo.


\par }{\PP \VS{4}Akwenzakali kulabo asebake bakhanyiselwa, asebenambithe isipho sasezulwini, asebehlanganyele kuMoya oNgcwele,

\VS{5}asebenambithe ubumnandi belizwi likaNkulunkulu kanye lamandla esikhathi esizayo,

\VS{6}njalo nxa behlamuka ukuba babuyiselwe ekuphendukeni ngoba ekulahlekelweni kwabo bayayibethela futhi esiphambanweni iNdodana kaNkulunkulu beyethesa ihlazo phambi kwabantu bonke.

\VS{7}Umhlabathi onatha izulu elihlezi lisina phezu kwawo loveza isilimo esilusizo kulabo abawulimayo uthola isibusiso sikaNkulunkulu.

\VS{8}Kodwa umhlabathi oveza ameva lokhula kawulasizo njalo usengozini yokuqalekiswa. Ekucineni uzatshiswa.


\par }{\PP \VS{9}Kodwa lanxa sikhuluma kanje bazalwane abathandekayo, silethemba lezinto ezingcono ngani, izinto ezilokwenza lokusindiswa.

\VS{10}UNkulunkulu ulungile, kasoke awukhohlwe umsebenzi wenu lothando elamtshengisa lona njengoba lasiza abantu bakhe njalo liyaqhubeka libasiza.

\VS{11}Sifuna omunye lomunye wenu abonakalise ukukhuthala lokhu kuze kube sekupheleni ukuze ithemba lenu liqiniseke.

\VS{12}Kasifuni ukuba libe ngamavila kodwa ukuba lilingisele labo okwathi ngokukholwa langokubekezela bathola ilifa lalokhu okwakuthenjisiwe.


\par }{\SH Ubuqotho Besithembiso SikaNkulunkulu
\par }
{\PP \VS{13}Lapho uNkulunkulu esenza isithembiso sakhe ku-Abhrahama, njengoba wayengekho omkhulu ayengafunga ngaye, wafunga ngaye yena ngokwakhe

\VS{14}esithi, “Ngempela ngizakubusisa njalo ngikuphe inzalo enengi.”\FTNT{*}{{\FR 6:14 }{\FT{UGenesisi 22.17}}}

\VS{15}Ngakho emva kokulinda ngokubekezela, u-Abhrahama wathola okwakuthenjisiwe.


\par }{\PP \VS{16}Abantu bafunga ngomunye omkhulu kulabo njalo isifungo siqinisa lokho okutshiwoyo siqede lokuphikisana konke.

\VS{17}Njengoba uNkulunkulu wathanda ukuba enze ukungaguquki kwesimo senhloso yakhe kube sobala kuzindlalifa zalokho okwathenjiswayo, wakuqinisa ngesifungo.

\VS{18}UNkulunkulu wenza lokhu ukuze kuthi ngezinto ezimbili ezingaguqulekiyo, uNkulunkulu angeke aqambe amanga ngazo, thina esibaleke sabambelela ethembeni esiliphiwayo sikhuthazeke kakhulu.

\VS{19}Silethemba leli njengensika yemiphefumulo yethu, eliqinileyo njalo eligxilileyo. Lingena endaweni engcwele yangaphakathi ngemva kwamakhetheni

\VS{20}lapho uJesu owahamba phambi kwethu angena khona ngenxa yethu. Usebe ngumphristi omkhulu emkhondweni kaMelikhizedekhi kuze kube nini lanini.




\par }\Chap{7}{\SH UMelikhizedekhi Umphristi
\par }
{\PP \VerseOne{1}UMelikhizedekhi lo wayeyinkosi yaseSalemu lomphristi kaNkulunkulu oPhezukonke. Wahlangabeza u-Abhrahama evela kwehlula amakhosi, wambusisa,

\VS{2}u-Abhrahama wamnika okwetshumi kwakho konke. Okwakuqala, ibizo elithi Melikhizedekhi litsho ukuthi “Nkosi yokulunga”; lokuthi futhi, “Nkosi yaseSalemu” kutsho ukuthi “Nkosi yokuthula.”

\VS{3}Engelayise loba unina, engelamdabuko, engelakuqala kwensuku loba ukuphela kokuphila njengeNdodana kaNkulunkulu uhlezi engumphristi nini lanini.


\par }{\PP \VS{4}Ake licabange ukuthi wayemkhulu kangakanani: Lokhokho u-Abhrahama wamnika okwetshumi kwempango!

\VS{5}Khathesi umthetho ufuna abenzalo kaLevi ababa ngabaphristi ukuba baqoqe okwetshumi ebantwini, lokhu kutsho abafowabo lanxa abafowabo beyinzalo ka-Abhrahama.

\VS{6}Umuntu lo kazange alonde umdabuko wakhe usukela kuLevi kodwa waqoqa okwetshumi ku-Abhrahama njalo wambusisa yena lowo owayelezithembiso.

\VS{7}Kakulakuthandabuza ukuthi umuntu omncinyane ubusiswa ngomkhulu.

\VS{8}Kwesinye isehlakalo, okwetshumi kuthathwa ngabantu abafayo kodwa kwesinye isehlakalo kube ngulowo okuthiwe uyaphila.

\VS{9}Umuntu angatsho lokuthi uLevi oqoqa okwetshumi, wanikela okwetshumi ngo-Abhrahama

\VS{10}ngoba lapho uMelikhizedekhi ehlangabeza u-Abhrahama uLevi wayelokhu esesemzimbeni kakhokho wakhe.


\par }{\SH UJesu NjengoMelikhizedekhi
\par }
{\PP \VS{11}Nxa ukuphelela kwakungatholakala ngobuphristi babaLevi njalo ngempela umthetho owaphiwa abantu wasungula lobobuphristi, pho kungani kwakulokhu kudingeka ukuba omunye umphristi abuye evela emkhondweni kaMelikhizedekhi, engasiwemkhondweni ka-Aroni na?

\VS{12}Ngoba lapho kulokuguqulwa kobuphristi, kufanele kube lokuguqulwa komthetho futhi.

\VS{13}Yena lowo okutshiwo lezizinto ngaye ngowesinye isizwana njalo kakho owalesosizwana owake wakhonza e-alithareni.

\VS{14}Ngoba kusobala ukuba iNkosi yethu yadabuka koJuda njalo mayelana lalesosizwana uMosi katshongo lutho ngabaphristi.

\VS{15}Njalo lokhu esesikutshilo kucace kakhulu nxa omunye umphristi onjengoMelikhizedekhi evela,

\VS{16}omunye obe ngumphristi kungayisikho komthetho ngokosendo lwakhe kodwa ngokumayelana lamandla okuphila okungeke kuchithwe.

\VS{17}Ngoba kumenyezelwe ukuthi:

\par }{\Q “Wena ungumphristi kuze kube nini lanini,

\par }{\QB emkhondweni kaMelikhizedekhi.”\FTNT{*}{{\FR 7:17 }{\FT{AmaHubo 110.4}}}


\par }{\PP \VS{18}Umthetho wakuqala ubekwe eceleni ngoba wawubuthakathaka njalo ungelasizo

\VS{19}(ngoba umthetho kawenzanga lutho olupheleleyo) ngakho kulethwa ithemba elitsha esisondela ngalo kuNkulunkulu.


\par }{\PP \VS{20}Njalo kwakungayisikho ngaphandle kwesifungo! Abanye babangabaphristi kungekho sifungo,

\VS{21}kodwa yena waba ngumphristi ngesifungo lapho uNkulunkulu athi kuye:

\par }{\Q “INkosi ifungile

\par }{\QB njalo kayiyikuguqula ingqondo yayo:

\par }{\QB ‘Wena ungumphristi kuze kube nini lanini.’\FTNT{†}{{\FR 7:21 }{\FT{AmaHubo 110.4}}}”


\par }{\MM \VS{22}Ngenxa yesifungo lesi, uJesu usebe yisiqiniselo sesivumelwano esingcono.


\par }{\PP \VS{23}Abaphristi labo sebebanengi njengoba babevinjelwa yikufa ukuba baqhubeke besezikhundleni;

\VS{24}kodwa uJesu uphila kuze kube laphakade, ulobuphristi obuyisimakade.

\VS{25}Ngakho ulamandla okubasindisa ngokupheleleyo labo abeza kuNkulunkulu ngaye ngoba uhlezi ephilela ukubancengela.


\par }{\PP \VS{26}Umphristi omkhulu onjalo wagcwalisa izinswelo zethu, ongongcwele, ongelasici, lohlanzekileyo, lowehlukaniswe lezoni, lophakanyiselwe ngaphezu kwamazulu.

\VS{27}Hatshi njengabanye abaphristi abakhulu, yena kadingi kunikela imihlatshelo insuku zonke, kuqala eyezono zakhe, kulandele owezono zabantu. Wabenzela umhlatshelo wezono zabo kwaba kanye kuphela lapho ezinikela.

\VS{28}Ngoba umthetho ubeka abantu ababuthakathaka ukuba ngabaphristi abakhulu kodwa isifungo eseza emva komthetho sabeka iNdodana eyenziwe yaba ngepheleleyo kuze kube nininini.




\par }\Chap{8}{\SH Umphristi Omkhulu Wesivumelwano Esitsha
\par }
{\PP \VerseOne{1}Isiqokoqela salokho esikutshoyo yilesi: Silaye umphristi omkhulu onjalo, owahlala phansi esandleni sokunene kwesihlalo sobukhosi soMkhulu ezulwini,

\VS{2}okhonzayo endaweni engcwele, ithabanikeli eliqotho elamiswa yiNkosi hatshi ngabantu.


\par }{\PP \VS{3}Umphristi omkhulu ngamunye ubekelwe ukunikela izipho lemihlatshelo, ngakho kwakufanele ukuba lalo abe lolutho alunikelayo.

\VS{4}Aluba wayesemhlabeni wayengayikuba ngumphristi ngoba bevele bekhona abantu abanikela izipho eziphawulwa ngumthetho.

\VS{5}Bakhonza endaweni engcwele engumfanekiso lesithunzi salokho okusezulwini. Yikho-nje uMosi waxwayiswa lapho esezakwakha ithabanikeli ngokuthi: “Qaphela ukuba wenze konke njengalokhu owakutshengiswa entabeni.”\FTNT{*}{{\FR 8:5 }{\FT{U-Eksodasi 25.40}}}

\VS{6}Kodwa inkonzo uJesu ayemukeleyo ingcono kuleyabo njengesivumelwano yena angumeli waso singcono kulesidala njalo sakhelwe phezu kwezithembiso ezingcono.


\par }{\PP \VS{7}Ngoba aluba kwakungelalutho olungalunganga kusivumelwano sakuqala leso, akulasizatho esasingadingelwa esinye.

\VS{8}Kodwa uNkulunkulu wathola isici ebantwini wasesithi:

\par }{\Q “Isikhathi siyeza, kutsho iNkosi,

\par }{\QB lapho engizakwenza khona isivumelwano esitsha

\par }{\Q lendlu ka-Israyeli

\par }{\QB kanye lendlu kaJuda.


\par }{\Q \VS{9}Kasiyikufana lesivumelwano

\par }{\QB engasenza labokhokho babo

\par }{\Q lapho engababamba khona ngesandla

\par }{\QB ukuba ngibakhuphe eGibhithe,

\par }{\Q ngoba kabaqhubekanga bethembekile esivumelwaneni sami,

\par }{\QB ngasengibadela,

\par }{\QB kutsho iNkosi.


\par }{\Q \VS{10}Nansi isivumelwano engizasenza lendlu ka-Israyeli,

\par }{\QB ngemva kwalesosikhathi, kutsho iNkosi.

\par }{\Q Ngizabeka imithetho yami ezingqondweni zabo,

\par }{\QB ngiyilobe ezinhliziyweni zabo.

\par }{\Q Ngizakuba nguNkulunkulu wabo,

\par }{\QB bona babengabantu bami.


\par }{\Q \VS{11}Umuntu kasayikufundisa umakhelwane wakhe,

\par }{\QB kumbe umfowabo, esithi, ‘Yazi iNkosi,’

\par }{\Q ngoba bonke bazangazi,

\par }{\QB kusukela komncinyane wabo kusiya komkhulu.


\par }{\Q \VS{12}Ngoba ngizabathethelela ububi babo,

\par }{\QB njalo angiyikukhumbula izono zabo futhi.”\FTNT{†}{{\FR 8:12 }{\FT{UJeremiya 31.31-34}}}


\par }{\PP \VS{13}Ngokuthi isivumelwano lesi “sitsha” wenze esakuqala sangasasebenzi; futhi okungasasebenzi lokugugileyo kuzanyamalala masinyane.




\par }\Chap{9}{\SH Inkonzo Ethabanikeleni Lasemhlabeni
\par }
{\PP \VerseOne{1}Isivumelwano sakuqala sasilezimiso zokukhonza kanye lendawo engcwele yasemhlabeni.

\VS{2}Kwakhiwa ithabanikeli. Ekamelweni lalo lakuqala kwakuloluthi lwesibane, letafula kanye lesinkwa esingcwelisiweyo; lokhu kwakubizwa ngokuthi yiNdawo eNgcwele.

\VS{3}Ngemva kwekhetheni lesibili kwakulekamelo elalithiwa yiNdawo eNgcwelengcwele,

\VS{4}eyayile-alithare lokutshisela impepha elalihuqwe ngegolide kanye lomtshokotsho wesivumelwano owawuhuqwe ngegolide. Umtshokotsho wakhona wawulembizanyana yemana, lentonga ka-Aroni eyahlumayo kanye lezibhebhedu zamatshe esivumelwano.

\VS{5}Phezu komtshokotsho kwakulamakherubhi eNkazimulo enze ithunzi phezu kwendawo yomhlatshelo. Kodwa khathesi asingeke silandise okugcweleyo ngalezozinto.


\par }{\PP \VS{6}Kwathi konke sekulungisiwe kanje, abaphristi bangena njalonjalo ekamelweni langaphandle ukuba benze inkonzo yabo.

\VS{7}Kodwa umphristi omkhulu nguye kuphela owayengena ekamelweni langaphakathi kanye ngomnyaka, njalo kungeke kwenzeke engelagazi alinikelela yena kanye lezono abantu abazenza bengazi.

\VS{8}UMoya oNgcwele wayetshengisa ngalokho ukuthi indlela eya eNdaweni eNgcwelengcwele yayingabonakaliswa nxa ithabanikeli lakuqala lilokhu likhona.

\VS{9}Lokhu kungumfanekiso walesisikhathi, okubonakalisa ukuthi izipho lemihlatshelo okwakunikelwa kwakunganelisi ukuhlambulula izazela zabakhonzayo.

\VS{10}Kuyindaba yokudla lokunatha kuphela kanye lemikhuba eyehlukeneyo yokugeza imilayo yangaphandle komzimba esebenza kuze kufike isikhathi sezimiso ezintsha.


\par }{\SH Igazi LikaKhristu
\par }
{\PP \VS{11}Kwathi lapho uKhristu esefikile njengomphristi omkhulu wezinto ezinhle esezikhona, wadabula phakathi kwethabanikeli elikhulu elipheleleyo elingenziwanga ngabantu, okuyikuthi, kalisingxenye yale indalo.

\VS{12}Kangenanga ngokusebenzisa igazi lembuzi loba elamathole; kodwa wangena kanye kuphela eNdaweni eNgcwelengcwele ngegazi lakhe, esethole ukuhlengwa okulaphakade.

\VS{13}Igazi lembuzi lelenkunzi lemilotha yamathokazi okufafazwa ebantwini abangahlambulukanga ngokomkhuba kuyabangcwelisa ukuba babe ngabahlambulukileyo ngaphandle.

\VS{14}Pho igazi likaKhristu, owazinikela engelasici kuNkulunkulu ngomoya olaphakade, lizazihlambulula kakhulu okungakanani izazela zethu emisebenzini edonsela ekufeni, ukuze sikhonze uNkulunkulu ophilayo!


\par }{\PP \VS{15}Ngenxa yalokhu uKhristu ungumeli wesivumelwano esitsha ukuze kuthi labo ababiziweyo bathole ilifa elingapheliyo elathenjiswayo njengoba sewafa njengenhlawulo ukuba abakhulule ezonweni abazenzayo esivumelwaneni sakuqala.


\par }{\PP \VS{16}Mayelana lentando yokwaba ilifa, kuyadingakala ukuba kufakazwe ukufa kwalowo owakwenzayo,

\VS{17}ngoba intando yokwaba ilifa isebenza kuphela lapho kukhona ofileyo; kayisebenzi nxa lowo owayenzayo elokhu esaphila.

\VS{18}Yikho-nje lesivumelwano sakuqala kasifezwanga kungekho gazi.

\VS{19}Kwathi uMosi esememezele imilayo yonke yomthetho ebantwini bonke, wathatha igazi lamathole lelempongo ndawonye lamanzi, lewulu ebomvu kanye lezingatsha zehisophi, wachela umqulu kanye labantu bonke.

\VS{20}Wathi, “Leli ligazi lesivumelwano uNkulunkulu alaye ukuba lisigcine.”\FTNT{*}{{\FR 9:20 }{\FT{U-Eksodasi 24.8}}}

\VS{21}Ngendlela efanayo wachela ithabanikeli ngegazi kanye lezinto zonke ezisetshenziswayo emikhosini yalo.

\VS{22}Ngempela umthetho uphose ufune ukuba izinto zonke zihlanjululwe ngegazi, njalo kungekho kuchithwa kwegazi akukho ukuthethelela.


\par }{\PP \VS{23}Ngakho kwakufanele ukuba imifanekiso yezinto zasezulwini zihlanjululwe ngemihlatshelo le kodwa izinto zasezulwini uqobo kube ngemihlatshelo engcono kulale.

\VS{24}Ngoba uKhristu kangenanga endaweni engcwele eyenziwa ngabantu eyayingumfanekiso waleyo eqotho kuphela; yena wangena ezulwini uqobo, ukuba asimele phambi kukaNkulunkulu.

\VS{25}Kangenanga ezulwini ukuba azinikele njalonjalo, njengomphristi omkhulu engena eNdaweni eNgcwelengcwele minyaka yonke legazi elingayisilo lakhe.

\VS{26}Ngakho uKhristu wayezahlupheka kanengi kusukela ekudalweni komhlaba. Kodwa khathesi usebonakale kanye kuphela ekupheleni kwezikhathi ukuba asuse isono ngomhlatshelo onguye.

\VS{27}Njengalokhu umuntu wamiselwa ukufa kanye, kuthi emva kwalokho abhekane lokwahlulelwa,

\VS{28}ngokunjalo uKhristu wanikelwa kanye ukuba asuse izono zabantu abanengi; njalo uzabonakala okwesibili, hatshi ukuthwala isono, kodwa ukuletha ukusindiswa kulabo abamlindeleyo.




\par }\Chap{10}{\SH Umhlatshelo KaKhristu Kanye Kuphela
\par }
{\PP \VerseOne{1}Umthetho uyisithunzi nje sezinto ezinhle ezizayo kodwa hatshi lokho okuyikho uqobo. Ngenxa yemihlatshelo efanayo ephindwaphindwa kokuphela iminyaka leminyaka ayingeke ibenze baphelele labo abasondela ekukhonzeni.

\VS{2}Aluba wawusanelisa, imihlatshelo yayingayikuyekelwa ukunikelwa na? Ngoba abakhonzayo babezahlanjululwa kube kanye kuphela, njalo babengasayikuzizwa belecala lezono zabo.

\VS{3}Kodwa imihlatshelo iyisikhumbuzo sezono zeminyaka yonke,

\VS{4}ngoba akwenzakali ukuba igazi lenkunzi lelembuzi lisuse izono.


\par }{\PP \VS{5}Ngakho-ke, uKhristu esefikile emhlabeni wathi:

\par }{\Q “Umhlatshelo lomnikelo kawukufunanga,

\par }{\QB kodwa wena wangilungisela umzimba;


\par }{\Q \VS{6}kawuthokozanga

\par }{\QB ngeminikelo yokutshiswa leminikelo yesono.


\par }{\Q \VS{7}Ngasengisithi, ‘Ngilapha,

\par }{\QB kulotshiwe ngami emqulwini,

\par }{\Q ngilande ukuzokwenza intando yakho,

\par }{\QB Oh Nkulunkulu.’\FTNT{*}{{\FR 10:7 }{\FT{AmaHubo 40.6-8}}}”


\par }{\MM \VS{8}Kuqala wathi, “Imihlatshelo leminikelo, iminikelo yokutshiswa kanye leminikelo yesono kawuyifunanga, njalo kayikuthokozisanga” (lanxa umthetho usithi kayenziwe).

\VS{9}Wabuya wathi, “Ngilapha, ngilande ukuzokwenza intando yakho.” Ususa okokuqala ukuze amise okwesibili.

\VS{10}Njalo ngaleyontando senziwe saba ngcwele ngomhlatshelo womzimba kaJesu Khristu kanye kuphela.


\par }{\PP \VS{11}Insuku zonke umphristi uyema enze imisebenzi yakhe yenkonzo, anikele njalonjalo imihlatshelo minye, engeke isuse izono.

\VS{12}Kodwa kwathi umphristi lo esenikelele izikhathi zonke umhlatshelo owodwa wezono, wahlala phansi esandleni sokunene sikaNkulunkulu.

\VS{13}Kusukela ngalesosikhathi ulindele izitha zakhe ukuba zibe yisenabelo sakhe,

\VS{14}ngoba ngomhlatshelo owodwa usephelelise nini lanini labo abenziwayo ukuba ngcwele.


\par }{\PP \VS{15}LoMoya oNgcwele uyafakaza kithi ngalokho. Kuqala uthi:


\par }{\Q \VS{16}“Lesi yisivumelwano engizasenza labo

\par }{\QB emva kwalesosikhathi, kutsho iNkosi.

\par }{\Q Ngizafaka imithetho yami ezinhliziyweni zabo

\par }{\QB ngiyilobe lasezingqondweni zabo.”\FTNT{†}{{\FR 10:16 }{\FT{UJeremiya 31.33}}}


\par }{\MM \VS{17}Wabuya wengeza wathi:

\par }{\Q “Izono zabo lezenzo zokungabi lomthetho,

\par }{\QB angiyikukhumbula futhi.”\FTNT{‡}{{\FR 10:17 }{\FT{UJeremiya 31.34}}}


\par }{\MM \VS{18}Nxa lezi sezithethelelwe, kawusekho umhlatshelo wesono.


\par }{\SH Inkuthazo Yokubekezela
\par }
{\PP \VS{19}Ngakho-ke, bazalwane, njengoba silethemba lokungena eNdaweni eNgcwelengcwele ngegazi likaJesu,

\VS{20}ngendlela entsha ephilayo, esiyivulelwe ekhethenini, okuyikuthi umzimba wakhe,

\VS{21}njalo njengoba silomphristi omkhulu ophethe indlu kaNkulunkulu,

\VS{22}kasisondeleni kuNkulunkulu ngezinhliziyo eziqotho ngethemba elipheleleyo lokholo; sibe lezinhliziyo ezicheliweyo ukuba sihlanjululwe isazela secala lemizimba yethu igeziswe ngamanzi ahlanzekileyo.

\VS{23}Kasibambeleleni ngokuqina kulo ithemba esilikholwayo, ngoba lowo owathembisayo uthembekile.

\VS{24}Njalo kasicabangeni ukuba singakhuthazana njani ethandweni lasezenzweni ezinhle.

\VS{25}Kasingakudeli ukuhlangana, njengalokhu abanye abajayele ukukwenza kodwa kasikhuthazaneni ikakhulu njengoba sibona uSuku lusondela.


\par }{\PP \VS{26}Nxa siqhubeka sisenza izono ngabomu emva kokuba iqiniso sesilazi, kawusekho umhlatshelo wezono,

\VS{27}kodwa umlindelo owesabekayo wokwahlulelwa kuphela kanye lomlilo ovuthayo ozaqothula izitha zikaNkulunkulu.

\VS{28}Owawalayo umthetho kaMosi wafa kungela sihawu ngobufakazi babafakazi ababili kumbe abathathu.

\VS{29}Pho licabanga ukuthi ufanele ukujeziswa kakhulu kangakanani umuntu owanyathela iNdodana kaNkulunkulu ngaphansi konyawo, ophathe igazi lesivumelwano elamenza waba ngcwele njengento engangcwele, lohlambaza uMoya womusa na?

\VS{30}Ngoba thina siyamazi lowo owathi, “Ukuphindisela ngokwami; ngizabuyisela,”\FTNT{§}{{\FR 10:30 }{\FT{UDutheronomi 32.35}}} njalo wathi, “INkosi izakwahlulela abantu bayo.”\FTNT{*}{{\FR 10:30 }{\FT{UDutheronomi 32.36; AmaHubo 135.14}}}

\VS{31}Kuyinto eyesabekayo ukuwela ezandleni zikaNkulunkulu ophilayo.


\par }{\PP \VS{32}Khumbulani insuku zakuqala leziyana emva kokuba selamukele ukukhanya, lapho elaqinisela khona ebunzimeni obukhulu phakathi kokuhlupheka.

\VS{33}Ngezinye izikhathi lenziwa umbukiso wokuhlanjazwa lokuhlukuluzwa; kwathi ngezinye izikhathi lamanyana lalabo ababephathwa kanjalo.

\VS{34}Laba lozwelo kulabo ababesentolongweni, lamukela ngentokozo ukuthunjwa kwempahla yenu, ngoba lalikwazi ukuthi lina lilempahla engcono engapheliyo.

\VS{35}Ngakho lingalilahli ithemba lenu; lizavuzwa ngokunengi.


\par }{\PP \VS{36}Kuyadingeka ukuba libekezele ukuze kuthi lapho seliyenzile intando kaNkulunkulu, lamukele lokho akuthembisayo.

\VS{37}Ngoba,

\par }{\Q “Ngesikhatshana nje,

\par }{\QB lowo ozayo uzafika

\par }{\QB njalo kasoze aphuze.”


\par }{\MM \VS{38}Kodwa,

\par }{\Q “Olungileyo wami uzaphila ngokukholwa.

\par }{\QB Angahlehlela emuva,

\par }{\QB kangiyikuthokoza ngaye.”\FTNT{†}{{\FR 10:38 }{\FT{UHabhakhukhi 2.3-4}}}


\par }{\MM \VS{39}Kodwa thina kasisibo balabo abahlehlela emuva babhujiswe, kodwa labo abakholwayo basindiswe.




\par }\Chap{11}{\SH Imisebenzi Yokukholwa
\par }
{\PP \VerseOne{1}Ukukholwa yikuba leqiniso lalokhu esikulindeleyo njalo kuqinisekile ngalokho esingakuboniyo.

\VS{2}Lokhu yikho abendulo abanconywa ngakho.


\par }{\PP \VS{3}Ngokukholwa siyezwisisa ukuthi izulu lomhlaba kwadalwa ngokulaya kukaNkulunkulu, ngoba okubonakalayo kakwenziwanga ngalokho okwakubonakala.


\par }{\PP \VS{4}Ngokukholwa u-Abheli wanikela kuNkulunkulu umnikelo omuhle kulokaKhayini. Ngokukholwa wanconywa njengomuntu olungileyo, ngesikhathi uNkulunkulu ekhuluma kuhle ngeminikelo yakhe. Njalo ngokukholwa ulokhu ekhuluma, lanxa sewafa.


\par }{\PP \VS{5}Ngokukholwa u-Enoki wasuswa kulumhlaba ephila ukuze angakuzwa ukufa: “Kabonakalanga ngoba uNkulunkulu wayesemthethe.”\FTNT{*}{{\FR 11:5 }{\FT{UGenesisi 5.24}}} Engakathathwa, wayenconywe njengowayethokozise uNkulunkulu.

\VS{6}Kungelakukholwa akweneliseki ukumthokozisa uNkulunkulu ngoba oza kuye kumele akholwe ukuthi ukhona lokuthi uyabanika umvuzo labo abamdinga ngobuqotho.


\par }{\PP \VS{7}Ngokukholwa uNowa esexwayisiwe ngezinto ezazingakabonakali, ngokwesaba okungcwele wakha umkhumbi ukuba ahlenge abendlu yakhe. Ngokukholwa kwakhe wawulahla umhlaba waba yindlalifa yokulunga okuza ngokukholwa.


\par }{\PP \VS{8}Ngokukholwa u-Abhrahama esebizelwe ukuba aye endaweni ayezayamukela muva njengelifa lakhe, walalela wahamba, lanxa wayengakwazi lapho ayesiya khona.

\VS{9}Ngokukholwa wahlala elizweni lesithembiso njengesihambi, elizweni elingayisilo lakibo; wahlala emathenteni, njengokwenziwa ngu-Isaka loJakhobe, ababezindlalifa zalelolizwe lesithembiso kanye laye.

\VS{10}Ngoba wayelindele idolobho elilezisekelo, elimcandi walo lomakhi walo nguNkulunkulu.

\VS{11}Ngokukholwa, lanxa u-Abhrahama wayeseluphele loSara eyinyumba, wanikwa amandla okuba lomntwana ngoba wambona njengothembekileyo lowo owayenze isithembiso.

\VS{12}Ngakho-ke, kusukela kulumuntu oyedwa, owayefana lofileyo, kwavela inzalo enengi njengezinkanyezi emkhathini njalo engeke ibalwe njengenhlabathi ekhunjini lolwandle.


\par }{\PP \VS{13}Abantu bonke laba bafa belokhu bephila ngokukholwa. Kabazamukelanga izinto ezathenjiswayo; bazibona nje kuphela bazithakazelela zikude. Njalo bavuma ukuthi bona babeyizizwe lezihambi emhlabeni.

\VS{14}Abantu abakhuluma izinto ezinje babonakalisa ukuthi bafuna ilizwe elingelabo.

\VS{15}Aluba babecabanga ngelizwe abasuka kulo, babezakuba lethuba lokubuyela.

\VS{16}Kodwa-ke bona babefuna ilizwe elingcono, lona elisezulwini. Ngakho uNkulunkulu akumyangisi ukubizwa ngokuthi unguNkulunkulu wabo, ngoba usebalungisele idolobho.


\par }{\PP \VS{17}Ngokukholwa, kwathi u-Abhrahama ehlolwa nguNkulunkulu, wanikela u-Isaka njengomhlatshelo. Yena owayamukele izithembiso wayeseseduze ukuba anikele indodana yakhe eyodwa njalo eyiyo kuphela,

\VS{18}lanxa uNkulunkulu wayethe kuye, “isizukulwane sakho sizabalwa ngo-Isaka.”\FTNT{†}{{\FR 11:18 }{\FT{UGenesisi 21.12}}}

\VS{19}U-Abhrahama wanakana ukuthi uNkulunkulu wayengabavusa abafileyo, njalo nxa kuzekeliswa, wamamukela u-Isaka evela ekufeni.


\par }{\PP \VS{20}Ngokukholwa u-Isaka wabusisa uJakhobe lo-Esawu ngekusasa labo.


\par }{\PP \VS{21}Ngokukholwa uJakhobe, esesifa wawabusisa wonke amadodana kaJosefa, wasekhonza eyame phezu kwentonga yakhe.


\par }{\PP \VS{22}Ngokukholwa uJosefa, isiphetho sakhe sesisondele, walandisa ngokuphuma kwabako-Israyeli eGibhithe njalo walayezela ngamathambo akhe.


\par }{\PP \VS{23}Ngokukholwa abazali bakaMosi bamfihla izinyanga ezintathu emva kokuzalwa kwakhe, ngoba babona ukuthi wayengasumntwana nje ojayelekileyo, njalo babengawesabi umthetho wenkosi.


\par }{\PP \VS{24}Ngokukholwa uMosi esekhulile, wala ukuba aziwe njengendodana yendodakazi kaFaro.

\VS{25}Wakhetha ukuphathwa kubi kanye labantu bakaNkulunkulu kulokuba akholise injabulo yesono okwesikhathi esifitshane.

\VS{26}Wakhetha ihlazo ngenxa kaKhristu njengegugu elikhulu kulenotho yaseGibhithe ngoba wayekhangelele umvuzo phambili.

\VS{27}Ngokukholwa wasuka eGibhithe, engalwesabi ulaka lwenkosi; wabekezela ngoba wambona lowo ongabonakaliyo.

\VS{28}Ngokukholwa wagcina iPhasika lokuchelwa kwegazi, ukuze umbulali wamazibulo angawathinti amazibulo ako-Israyeli.


\par }{\PP \VS{29}Ngokukholwa abantu badabula phakathi koLwandle oluBomvu njengasemhlabathini owomileyo, kodwa kwathi amaGibhithe ezama ukwenzanjalo agalula.


\par }{\PP \VS{30}Ngokukholwa imiduli yaseJerikho yadilika emva kokuba abantu beyibhode okwensuku eziyisikhombisa.


\par }{\PP \VS{31}Ngokukholwa uRahabi isifebe, ngoba wamukela inhloli, kabulawanga kanye lalabo ababengalaleli.


\par }{\PP \VS{32}Kuyini okunye engingakutsho? Kangilasikhathi sokulandisa ngoGidiyoni, loBharakhi, loSamsoni, loJeftha, loDavida, loSamuyeli kanye labaphrofethi,

\VS{33}abanqoba imibuso ngokukholwa benza okulungileyo njalo bathola okwakuthenjisiwe; bona abavala imilomo yezilwane,

\VS{34}bacitsha ukuvutha kwamalangabi, baphepha lasebukhalini benkemba; ubuthakathaka babo baphenduka baba ngamandla; njalo baba lamandla empini bawachitha amabutho ezizweni.

\VS{35}Abesifazane bamukela abafayo babo sebevuselwe ekuphileni futhi. Abanye bahlukuluzwa njalo bala ukukhululwa, ukuze bathole ukuvuka ekufeni okuhle.

\VS{36}Abanye bahozwa batshaywa, kwathi abanye babotshwa ngamaketane bafakwa entolongweni.

\VS{37}Batshaywa ngamatshe, baqunywa ngesaha baba yiziqa ezimbili; babulawa ngenkemba. Bahamba begqoke izikhumba zezimvu lezikhumba zembuzi, beswela, behlukuluzwa, bephathwa kubi,

\VS{38}umhlaba kubo wawungabafanele. Bantula enkangala lasezintabeni lasezimbalwini kanye lasemilindini emhlabathini.


\par }{\PP \VS{39}Bonke laba banconywa ngokukholwa kwabo, kodwa kakho phakathi kwabo owathola okwakuthenjisiwe.

\VS{40}Thina uNkulunkulu wayesimisele okuhle ukuze kuthi sebe kanye lathi bapheleliswe.




\par }\Chap{12}{\PP \VerseOne{1}Ngakho-ke, njengoba sihanqwe lixuku elikhulu kangaka labafakazi, kasikulahleni konke okusivimbelayo kanye lesono esisibopha lula njalo kasigijimeni ngokubekezela kulo umjaho ophawulelwe thina.

\VS{2}Kasikhangeleni kuJesu, uMqalisi loMphelelisi wokukholwa kwethu, okwathi ngentokozo eyayibekwe phambi kwakhe wabekezelela isiphambano, engananzi ihlazo laso, wahlala phansi esandleni sokunene sobukhosi sikaNkulunkulu.

\VS{3}Cabangani ngaye owabekezelela ukuphikiswa okungaka ngabantu abayizoni ukuze lingabi buthakathaka lilahle ithemba.


\par }{\SH UNkulunkulu Ulaya Abantwana Bakhe
\par }
{\PP \VS{4}Ekulweni kwenu lesono, kalimelananga laso kwaze kwaba sebangeni lokuchitha igazi lenu.

\VS{5}Njalo selilikhohliwe lelizwi lokulikhuthaza elikhuluma kini njengamadodana elithi:

\par }{\Q “Ndodana yami, ungeyisi ukulaya kweNkosi.

\par }{\QB Njalo ungalahli ithemba lapho ikukhuza,


\par }{\Q \VS{6}ngoba uThixo ulaya labo abathandayo,

\par }{\QB abuye ajezise bonke abamukela njengendodana.”\FTNT{*}{{\FR 12:6 }{\FT{Izaga 3.11-12}}}


\par }{\PP \VS{7}Bekezelelani ukuhlupheka njengokulaywa; uNkulunkulu uliphatha njengabantwana bakhe. Kambe yibaphi abantwana abangalaywa nguyise na?

\VS{8}Nxa lingalaywa (umuntu wonke uyalaywa), liyabe lingabantwana abazalwa ngokungekho emthethweni njalo abangasiwo amadodana lamadodakazi uqobo.

\VS{9}Phezu kwalokho, sonke sake saba labobaba abasilayayo njalo sabahlonipha ngenxa yalokho. Pho kufanele sizehlise kakhulu okungakanani kuBaba wemimoya yethu njalo siphile!

\VS{10}Obaba basilaya okwesikhatshana ngababekubona kukuhle, kodwa uNkulunkulu usilaya ukuba sisizakale, ukuba sihlanganyele ebungcweleni bakhe.

\VS{11}Akukho kulaywa okukhanya kukuhle ngalesosikhathi, kodwa kubuhlungu. Kodwa muva, kuletha isivuno sokulunga lokuthula kulabo abafundiswa yikho.


\par }{\PP \VS{12}Ngakho-ke, qinisani izingalo zenu ezibuthakathaka lamadolo enu axegayo.

\VS{13}“Lungiselani inyawo zenu izindlela ezibekekileyo,”\FTNT{†}{{\FR 12:13 }{\FT{Izaga 4.26}}} ukuze abaqhulayo bangagogeki, kodwa basiliswe.


\par }{\SH Isixwayiso Ngokwala UNkulunkulu
\par }
{\PP \VS{14}Zamani kakhulu ukuhlalisana ngokuthula labantu bonke lokuba ngcwele; kungekho bungcwele kakho ozayibona iNkosi.

\VS{15}Bonani ukuthi kakho oswela umusa kaNkulunkulu kanye lokuthi akulampande ebabayo ekhulayo ukuba idale uhlupho ingcolise abanengi.

\VS{16}Bonani ukuthi kakho oyisifebe, loba ongakhonzi uNkulunkulu njengo-Esawu okwathi ngenxa yokudla kunye wathengisa amalungelo elifa lakhe okuba lizibulo.

\VS{17}Muva, njengoba lisazi, lapho esefuna ukuzuza isibusiso lesi waliwa. Wayengeke enze kube lokuguquka kwengqondo, lanxa wafuna isibusiso leso ngezinyembezi.


\par }{\SH Intaba Yokwesaba Lentokozo
\par }
{\PP \VS{18}Kalizanga entabeni engathintwayo njalo ebhebha umlilo; ebumnyameni lasekufiphaleni lesiphepho;

\VS{19}ekukhaleni kwecilongo loba ilizwi elinjalo elikhulumayo, okwenza labo abalizwayo bacela ukuba kungabi lelizwi elikhulunywa kubo futhi,

\VS{20}ngoba babengeke bakumele ukulaywa okwakusithi: “Lenyamazana ingathinta intaba, kumele itshaywe ngamatshe.”\FTNT{‡}{{\FR 12:20 }{\FT{U-Eksodasi 19.12-13}}}

\VS{21}Okwabonwayo kwakusesabeka kakhulu uMosi waze wathi, “Ngiyathuthumela ngenxa yokwesaba.”\FTNT{§}{{\FR 12:21 }{\FT{UDutheronomi 9.19}}}


\par }{\PP \VS{22}Kodwa lina lize eNtabeni iZiyoni, iJerusalema lasezulwini, umuzi kaNkulunkulu ophilayo. Lize kuzinkulungwane lezinkulungwane zezingilosi ezihlangane ngentokozo

\VS{23}ebandleni lezibulo, ezimabizo azo alotshiwe ezulwini. Lize kuNkulunkulu, umahluleli wabantu bonke, emimoyeni yabantu abalungileyo abaphelelisiweyo,

\VS{24}kuJesu umeli wesivumelwano esitsha, lasegazini elicheliweyo elikhuluma ilizwi elihle kulegazi lika-Abheli.


\par }{\PP \VS{25}Bonani ukuthi kalimenqabeli lowo okhulumayo. Nxa bengaphephanga lapho benqabela lowo owabaxwayisa emhlabeni, koba kuncane kangakanani kithi, nxa sidela lowo osixwayisa ezulwini na?

\VS{26}Ngalesosikhathi ilizwi lakhe lanyikinya umhlaba, kodwa khathesi usethembisile wathi: “Ngizaphinda njalo futhi nginyikinye, hatshi umhlaba kuphela, kodwa lamazulu futhi.”\FTNT{*}{{\FR 12:26 }{\FT{UHagayi 2.6}}}

\VS{27}Amazwi la “njalo futhi” atsho ukususwa kwalokho okunganyikinyiswa, okuyikuthi izinto ezadalwayo, ukuze kuthi lokho okungeke kunyikinyiswe kusale.


\par }{\PP \VS{28}Ngakho-ke, njengoba sisamukela umbuso ongeke unyikinywe, kasibongeni njalo sikhonze uNkulunkulu ngokufaneleyo ngenhlonipho langokwesaba,

\VS{29}ngoba “uNkulunkulu wethu ungumlilo oqothulayo.”\FTNT{†}{{\FR 12:29 }{\FT{UDutheronomi 4.24}}}




\par }\Chap{13}{\SH Izixwayiso Zokucina
\par }
{\PP \VerseOne{1}Qhubekani lithandana njengabazalwane.

\VS{2}Lingakhohlwa ukwamukela izihambi ngoba ngokwenza njalo abanye abantu bamukela izingilosi bengazi.

\VS{3}Khumbulani abasentolongweni ngokungathi lani liyizibotshwa kanye labo, kanye lalabo abaphethwe kubi ngokungathi lani uqobo liyahlupheka.


\par }{\PP \VS{4}Ukuthathana kumele kuhlonitshwe ngumuntu wonke, kuthi lomendlalo wokuthathana uhlale uhlambulukile ngoba uNkulunkulu uzakwahlulela isifebe labo bonke abahlobongayo.

\VS{5}Ekuphileni kwenu xwayani ukuthanda imali lisuthiseke ngalokho elilakho, ngoba uNkulunkulu wathi:

\par }{\Q “Kangisoze ngilitshiye;

\par }{\QB kangisoze ngilidele.”\FTNT{*}{{\FR 13:5 }{\FT{UDutheronomi 31.6}}}


\par }{\MM \VS{6}Ngakho siyatsho ngethemba sithi:

\par }{\Q “INkosi ingumsizi wami; kangiyikwesaba.

\par }{\QB Umuntu angenzani kimi na?”\FTNT{†}{{\FR 13:6 }{\FT{AmaHubo 118.6-7}}}


\par }{\PP \VS{7}Khumbulani abakhokheli benu, abakhuluma ilizwi likaNkulunkulu kini. Cabangani okwavela endleleni yokuphila kwabo lilingisele ukukholwa kwabo.

\VS{8}UJesu Khristu uyafana izolo lanamhla kanye laphakade.


\par }{\PP \VS{9}Lingathatheki ngazozonke inhlobo zemfundiso engaziwayo. Kuhle ukuba inhliziyo zethu ziqiniswe ngumusa, hatshi yikudla komkhuba okungelasizo kulabo abakudlayo.

\VS{10}Thina sile-alithare lapho labo abakhonza ethabanikeleni bengelalungelo lokudlela kulo.


\par }{\PP \VS{11}Umphristi omkhulu uletha igazi lezifuyo eNdaweni eNgcwelengcwele njengomnikelo wesono kodwa izidumbu zazo ziyatshiswa ngaphandle kwezihonqo.

\VS{12}Ngokunjalo uJesu laye wahlupheka ngaphandle kwesango ledolobho ukuba enze abantu bakhe babengcwele ngegazi lakhe.

\VS{13}Ngakho-ke, kasiyeni kuye ngaphandle kwezihonqo silehlazo alithwalayo.

\VS{14}Ngoba lapha kasiladolobho elimiyo njalo, kodwa sidinga idolobho elizayo.


\par }{\PP \VS{15}Ngakho, ngoJesu kasinikeleni njalonjalo kuNkulunkulu umhlatshelo wokubonga, isithelo sezindebe ezivuma ibizo lakhe.

\VS{16}Njalo lingakhohlwa ukwenza okulungileyo kanye lokwabela abanye ngoba uNkulunkulu uyathokoza ngemihlatshelo enje.


\par }{\PP \VS{17}Lalelani abakhokheli benu njalo lithobele amandla abo. Bayalilinda njengabantu okumele balandise ngani. Balaleleni ukuze umsebenzi wabo uthokozise njalo ungasindi ngoba lokho akungeke kube lusizo kini.


\par }{\PP \VS{18}Sikhulekeleni. Sileqiniso ukuthi silesazela esihle njalo sifisa ukuhlala ngobuqotho ngezindlela zonke.

\VS{19}Ikakhulu ngiyalincenga ukuba likhuleke ukuze ngibuyiselwe kini masinyane.


\par }{\SH Izibusiso Lokuvalelisa
\par }
{\PP \VS{20}Sengathi uNkulunkulu wokuthula, owavusa iNkosi yethu uJesu kwabafileyo ngegazi lesivumelwano esingapheliyo, lowoMalusi omkhulu wezimvu,

\VS{21}angalihlomisa ngakho konke okulungele ukwenza intando yakhe, njalo sengathi angasebenza phakathi kwethu lokho okumthokozisayo ngoJesu Khristu, udumo kalube kuye kuze kube nini lanini. Ameni.


\par }{\BB \par }
{\BB \par }
{\PP \VS{22}Bazalwane, ngiyalincenga ukuba libekezelele ilizwi lami lokuqonqosela kwami ngoba ngililobele incwadi emfitshane nje.


\par }{\BB \par }
{\PP \VS{23}Ngithanda ukuba likwazi ukuthi umzalwane wethu uThimothi usekhululwe. Angafika masinyane ngizakuza laye sizelibona.


\par }{\BB \par }
{\PP \VS{24}Bingelelani bonke abakhokheli benu kanye labantu bakaNkulunkulu bonke.

\par }{\PP Abavela e-Ithali bayalibingelela.


\par }{\BB \par }
{\PP \VS{25}Umusa kawube lani lonke.

\par }