\NormalFont\ShortTitle{AbaseRoma}

{\MTB Incwadi kaPhawuli

\par }{\MT KwabaseRoma



\par }\ChapOne{1}{\PP \VerseOne{1}UPhawuli, inceku kaKhristu uJesu, owabizelwa ukuba ngumpostoli njalo wahlukaniselwa ivangeli likaNkulunkulu,

\VS{2}ivangeli alithembisa ngaphambilini ngabaphrofethi bakhe emibhalweni engcwele

\VS{3}mayelana leNdodana yakhe, yona okuthi ngokwemvelo yayo yoluntu yayiyinzalo kaDavida,

\VS{4}njalo ngoMoya wobungcwele yabonakaliswa ngamandla ukuthi iyiNdodana kaNkulunkulu ngokuvuka kwayo kwabafileyo; uJesu Khristu iNkosi yethu.

\VS{5}Ngaye samukela umusa lobupostoli ukuba sinxusele abantu beZizwe bonke ekulaleleni okuza ngokukholwa ngenxa yebizo lakhe.

\VS{6}Lani futhi lingabanye babeZizweni ababizelwe ukuba babe ngabakaJesu Khristu.


\par }{\BB \par }
{\PP \VS{7}Kubo bonke abaseRoma abathandwa nguNkulunkulu njalo ababizelwe ukuba ngabangcwele bakhe:

\par }{\BB \par }
{\PP Umusa lokuthula okuvela kuNkulunkulu uBaba laseNkosini uJesu Khristu kakube kini.


\par }{\BB \par }
{\SH UPhawuli Ufisa Ukwethekelela ERoma
\par }
{\PP \VS{8}Kuqala ngibonga uNkulunkulu wami ngoJesu Khristu ngilibongela lani, ngoba ukukholwa kwenu kubikwa umhlaba wonke.

\VS{9}UNkulunkulu engimkhonza ngenhliziyo yami yonke ngokutshumayela ivangeli leNdodana yakhe, ungufakazi wami ekuthini ngilikhumbula kokuphela

\VS{10}emikhulekweni yami izikhathi zonke; njalo ngiyakhuleka khathesi ukuthi sengathi ekucineni ngentando kaNkulunkulu ngivulelwe indlela yokuza kini.


\par }{\PP \VS{11}Ngiyafisa ukulibona ukuze ngilinike isipho somoya sokuliqinisa,

\VS{12}okuyikuthi ngokufananayo lina lami siqiniswe lukholo lomunye wethu.

\VS{13}Kangifuni ukuba lingaze lazi, bazalwane, ukuthi sengaceba kanengi ukuba ngize kini (kodwa ngisehluleka ukwenzanjalo kuze kube khathesi) ukuze ngibe lesivuno phakathi kwenu, njengalokhu engakwenzayo kwabanye abeZizweni.


\par }{\PP \VS{14}Ngilomlandu kumaGrikhi lakwabangasiwo, kwabahlakaniphileyo labayiziwula.

\VS{15}Yikho-nje ngitshisekela ukutshumayela ivangeli lakini eliseRoma.


\par }{\PP \VS{16}Kangilanhloni ngevangeli, ngoba lingamandla kaNkulunkulu okusindiswa kwabo bonke abakholwayo: kuqala amaJuda, kulandele abeZizwe.

\VS{17}Ngoba ukulunga okuvela kuNkulunkulu kubonakaliswa evangelini, ukulunga okungokukholwa kusukela ekuqaleni kusiya ekucineni, njengoba kulotshiwe ukuthi: “Abalungileyo bazaphila ngokukholwa.”\FTNT{*}{{\FR 1:17 }{\FT{UHabhakhukhi 2.4}}}


\par }{\SH Ulaka LukaNkulunkulu Ebantwini
\par }
{\PP \VS{18}Ulaka lukaNkulunkulu luyabonakaliswa luvela ezulwini kulabo abangalunganga kanye lobubi babantu abancindezela iqiniso ngobubi babo,

\VS{19}kalokho okungazakala ngoNkulunkulu kusobala kubo, ngoba uNkulunkulu ekwenze kwabasobala kubo.

\VS{20}Ngoba kusukela ekudalweni komhlaba isimo sikaNkulunkulu esingabonakaliyo, amandla akhe angapheliyo kanye lobuNkulunkulu bakhe, sekubonakele ngokusobala, kuzwisiseka ngokwenziweyo, ukuze abantu bangabi lasizatho sokuzigeza.


\par }{\PP \VS{21}Ngoba lanxa uNkulunkulu babemazi, kabamdumisanga njengoNkulunkulu loba bambonge, kodwa imicabango yabo yaba yize lezinhliziyo zabo eziyiziwula zaba mnyama.

\VS{22}Lanxa bazenza abahlakaniphileyo baba yizithutha

\VS{23}benana inkazimulo kaNkulunkulu ongafiyo ngemfanekiso eyenziwa yafana labantu abalakho ukufa lezinyoni lezinyamazana kanye lezinanakazana ezihuquzelayo.


\par }{\PP \VS{24}Ngakho uNkulunkulu wabanikela esonweni sezinkanuko zezinhliziyo zabo zobufebe ngokwenza imzimba yabo ihlazo phakathi kwabo.

\VS{25}Benana iqiniso likaNkulunkulu ngamanga, badumisa bekhonza izinto ezadalwayo kuloMdali odunyiswa kuze kube nini lanini. Ameni.


\par }{\PP \VS{26}Ngenxa yalokhu, uNkulunkulu wabanikela ezinkanukweni ezilihlazo. Labesifazane bakibo benana imvelo yobudlelwano bemacansini ngokungasikho kwemvelo.

\VS{27}Ngokufanayo abesilisa labo badela ukuphathana kwemvelo labesifazane batshiseka ngokukhanukana. Abesilisa benza izenzo ezilihlazo lamanye amadoda, bazilethela isijeziso esifanele ukuxhwala kwabo.


\par }{\PP \VS{28}Phezu kwalokho, njengoba bengazange bacabange ukuthi kufanele bagcine ukumazi uNkulunkulu, wabanikela engqondweni yokuxhwala, ukuba benze okungamelanga kwenziwe.

\VS{29}Sebegcwele ngokonakala konke, ububi, ubuhaga kanye lokuxhwala. Bagcwele umhawu, lokubulala, lengxabano, lenkohliso kanye lolunya. Bangabanyeyayo,

\VS{30}labahlebi, labazonda uNkulunkulu, leziqholo, labazigqajayo kanye labazikhukhumezayo; baqala izindlela zokwenza okubi; badelela abazali babo;

\VS{31}kabaqedisisi, kabathembekanga, kabalathando njalo kabalamusa.

\VS{32}Lanxa besazi isimiso esilungileyo sikaNkulunkulu sokuthi labo abenza izinto ezinje bafanele ukufa, kabaqhubeki nje kuphela besenza zona kanye lezizinto, kodwa bayavumelana njalo lalabo abazenzayo.




\par }\Chap{2}{\SH Ukwahlulela Okulungileyo KukaNkulunkulu
\par }
{\PP \VerseOne{1}Ngakho-ke, kawulasizatho sokuzigeza wena owahlulela omunye, ngoba loba kungaphi owahlulela khona omunye, uyazigweba wena ngokwakho, ngoba wena owahlulelayo wenza izinto ezifanayo.

\VS{2}Siyakwazi ukuthi ukubahlulela kwakhe uNkulunkulu labo abenza izinto ezinje kweyame eqinisweni.

\VS{3}Ngakho lapho-ke, wena muntu nje, ubahlulela, kodwa usenza izinto ezifanayo, ucabanga ukuthi uzakubalekela ukwahlulela kukaNkulunkulu na?

\VS{4}Kumbe njalo weyisa ubukhulu bomusa wakhe, ukubekezela kanye lesineke sakhe, ungananzeleli ukuthi umusa kaNkulunkulu ujonge ukukusa ekuphendukeni na?


\par }{\PP \VS{5}Kodwa ngenxa yobuqholo bakho lenhliziyo yakho engaphendukiyo, uziqoqela ulaka oluzakuhlupha ngosuku lolaka lukaNkulunkulu, lapho okuzabonakaliswa khona ukwahlulela kwakhe okulungileyo.

\VS{6}UNkulunkulu “uzakupha umvuzo emuntwini munye ngamunye ngokuhambelana lalokho akwenzileyo.”\FTNT{*}{{\FR 2:6 }{\FT{AmaHubo 62.12; Izaga 24.12}}}

\VS{7}Kulabo abaphikelela besenza okuhle bedinga inkazimulo, udumo kanye lokungabhubhi, uzakubanika ukuphila okulaphakade.

\VS{8}Kodwa labo abazinqinekelayo labala iqiniso balandele ububi, kuzakuba lolaka lokuthukuthela.

\VS{9}Kuzakuba lokuhlupheka losizi emuntwini wonke owenza okubi, kuqala kumJuda kulandele koweZizweni,

\VS{10}kodwa inkazimulo, udumo kanye lokuthula kuye wonke owenza okulungileyo, kuqala kumJuda kulandele koweZizweni.

\VS{11}Ngoba uNkulunkulu kalabandlululo.


\par }{\PP \VS{12}Bonke abenza isono ngaphandle komthetho bazabhubha ngaphandle komthetho, njalo bonke abenza isono ngaphansi komthetho bazakwahlulelwa ngomthetho.

\VS{13}Ngoba akusilabo abezwa umthetho abalungileyo emehlweni kaNkulunkulu, kodwa yilabo abalalela umthetho okuzathiwa balungile.

\VS{14}(Ngempela, nxa abeZizwe, abangelawo umthetho, besenza ngokwemvelo izinto ezifunwa ngumthetho, bangumthetho bona ngokwabo, lanxa bengelawo umthetho,

\VS{15}njengoba bebonakalisa ukuthi okufunwa ngumthetho kulotshiwe ezinhliziyweni zabo, izazela zabo ziyafakaza, imicabango yabo ibasola iphinde ibavikele.)

\VS{16}Lokhu kuzakwenzakala ngosuku uNkulunkulu azakwahlulela imfihlo zabantu ngoJesu Khristu, njengokutsho kwevangeli lami.


\par }{\SH AmaJuda LoMthetho
\par }
{\PP \VS{17}Khathesi-ke wena, nxa uzibiza ngokuthi ungumJuda; nxa uthembe umthetho njalo uzincoma ngobudlelwane bakho loNkulunkulu;

\VS{18}nxa uyazi intando yakhe njalo uvumela okuhle ngoba ufundiswe ngumthetho;

\VS{19}nxa ukholwa ukuthi ungumkhokheli weziphofu, ukukhanya kwalabo abasemnyameni,

\VS{20}umeluleki wezithutha, lomfundisi wezingane, ngoba kwezomthetho uhlanganisa ulwazi leqiniso,

\VS{21}ngakho wena ofundisa abanye, kambe lawe kawuzifundisi na? Wena otshumayela ngokungebi, uyeba na?

\VS{22}Wena othi abantu bangafebi, uyafeba na? Wena owenyanya izithombe, uyawaphanga amathempeli na?

\VS{23}Wena ozincoma ngomthetho, uNkulunkulu uyamdelela ngokwephula umthetho na?

\VS{24}Njengoba kulotshiwe ukuthi, “Ibizo likaNkulunkulu lihlanjaziwe phakathi kwabeZizwe ngenxa yakho.”\FTNT{†}{{\FR 2:24 }{\FT{U-Isaya 52.5; UHezekhiyeli 36.22}}}


\par }{\PP \VS{25}Ukusoka kuligugu nxa ugcina umthetho, kodwa nxa usephula umthetho, usufana lokuthi kawusokanga.

\VS{26}Nxa labo abangasokanga begcina imfanelo zomthetho, kabayikukhangelwa njengabasokileyo na?

\VS{27}Lowo ongasokanga ngokwenyama, kodwa elalela umthetho, uzakulahla wena, okuthi lanxa ulomlayo olotshiweyo njalo usokile, ungumephuli womthetho.


\par }{\PP \VS{28}Umuntu kasumJuda nxa enguye emehlweni kuphela, loba esokile emehlweni lenyameni kuphela.

\VS{29}Hatshi, umuntu ungumJuda nxa enguye ngaphakathi, lokusoka yikusoka kwenhliziyo, ngoMoya, hatshi ngomlayo. Ukubongwa komuntu onjalo akuveli ebantwini, kodwa kuNkulunkulu.




\par }\Chap{3}{\SH Ukuthembeka KukaNkulunkulu
\par }
{\PP \VerseOne{1}Pho yibungcono bani obukhona ekubeni ngumJuda, loba ligugu bani elikhona ekusokeni na?

\VS{2}Kukhulu ngezindlela zonke. Okokuqala amaJuda aphathiswe wona kanye amazwi kaNkulunkulu.


\par }{\PP \VS{3}Kuba njani nxa abanye babo babengathembekanga? Ukungathembeki kwabo kungachitha ukuthembeka kukaNkulunkulu na?

\VS{4}Akunjalo! UNkulunkulu kabe qotho, umuntu wonke abe ngumqambi wamanga. Njengoba kulotshiwe ukuthi:

\par }{\Q “Ukuze ubonakaliswe ukuthi uqondile lapho ukhuluma,

\par }{\QB njalo unqobe lapho usahlulela.”\FTNT{*}{{\FR 3:4 }{\FT{AmaHubo 51.4}}}


\par }{\PP \VS{5}Kodwa nxa ukungalungi kwethu kusenza ukulunga kukaNkulunkulu kucace kakhulu, thina sizakuthini na? UNkulunkulu kalunganga ngokwehlisela ulaka lwakhe phezu kwethu na? (Mina ngikhuluma njengokubona komuntu.)

\VS{6}Ngempela akunjalo. Aluba kwakunjalo, uNkulunkulu ubengawahlulela kanjani umhlaba na?

\VS{7}Omunye angaphikisa athi, “Nxa amanga ami ekhulisa ubuqotho bukaNkulunkulu ngalokho andise udumo lwakhe, kungani lokhe ngilahlwa njengesoni na?”

\VS{8}Kungani singathi njengoba sigconwa kuthiwa sitsho njalo futhi abanye bathi “Kasenzeni okubi ukuze kuvele okulungileyo na?” Ukulahlwa kwabo kufanele.


\par }{\SH Kakho Olungileyo
\par }
{\PP \VS{9}Pho sizaphetha ngokuthini na? Kambe sesingcono na? Hatshi akunjalo! Sesitshilo ukuthi umJuda loweZizwe bangokufanayo ngaphansi kwamandla esono.

\VS{10}Njengoba kulotshiwe ukuthi:

\par }{\Q “Kakho olungileyo, kakho loyedwa;


\par }{\QB \VS{11}kakho ozwisisayo,

\par }{\QB kakho odinga uNkulunkulu.


\par }{\Q \VS{12}Bonke baphambukile,

\par }{\QB bonke kabasasizi ngalutho;

\par }{\Q kakho owenza okuhle,

\par }{\QB kakho loyedwa.”\FTNT{†}{{\FR 3:12 }{\FT{AmaHubo 14.1-3; 53.1-3; UMtshumayeli 7.20}}}


\par }{\Q \VS{13}“Imiphimbo yabo ingamangcwaba avulekileyo;

\par }{\QB inlimi zabo zisebenza ukukhohlisa.”\FTNT{‡}{{\FR 3:13 }{\FT{AmaHubo 5.9}}}

\par }{\Q “Ubuhlungu bezinhlangwana busezindebeni zabo.”\FTNT{§}{{\FR 3:13 }{\FT{AmaHubo 140.3}}}


\par }{\QB \VS{14}“Imilomo yabo igcwele ukuthuka lentukuthelo.”\FTNT{*}{{\FR 3:14 }{\FT{AmaHubo 10.7}}}


\par }{\Q \VS{15}“Inyawo zabo zilesiqubu ekuchitheni igazi;


\par }{\QB \VS{16}incithakalo losizi kuphawula izindlela zabo,


\par }{\Q \VS{17}indlela yokuthula kabayazi.”\FTNT{†}{{\FR 3:17 }{\FT{U-Isaya 59.7-8}}}


\par }{\QB \VS{18}“Ukumesaba uNkulunkulu akukho emehlweni abo.”\FTNT{‡}{{\FR 3:18 }{\FT{AmaHubo 36.1}}}


\par }{\PP \VS{19}Siyakwazi ukuthi loba kuyini okutshiwo ngumthetho, ukutsho kulabo abangaphansi komthetho, ukuze imilomo yonke ithuliswe lomhlaba wonke ube lomlandu kuNkulunkulu.

\VS{20}Ngakho-ke, kakho okuzathiwa ulungile emehlweni akhe ngokugcina umthetho; kodwa ngomthetho siba lakho ukwazi isono.


\par }{\SH Ukulunga Ngokukholwa
\par }
{\PP \VS{21}Kodwa khathesi ukulunga okuvela kuNkulunkulu, ngaphandle komthetho, sekwazisiwe, njalo kwafakazelwa nguMthetho labaphrofethi.

\VS{22}Ukulunga lokhu okuvela kuNkulunkulu kufika kubo bonke abakholwa kuJesu Khristu. Akulamehluko phakathi komJuda loweZizwe,

\VS{23}ngoba bonke bonile njalo bayasilela enkazimulweni kaNkulunkulu,

\VS{24}njalo bakhululwa ngomusa wakhe kudlula ngensindiso eyeza ngoKhristu uJesu.

\VS{25}UNkulunkulu wambeka njengomhlatshelo wenhlawulo, ngokukholwa egazini lakhe. Wenza lokhu ukuze abonakalise ukulunga kwakhe, ngoba ngokubekezela kwakhe wayekela izono ezenziwe ngaphambilini kungekho kujeziswa,

\VS{26}wakwenzela ukubonakalisa ukulunga kwakhe ngalesisikhathi, ukuze abe ngolungileyo njalo onguye obenza babe ngabalungileyo labo abakholwa kuJesu.


\par }{\PP \VS{27}Pho kungaphi ukuzincoma? Kutshiywe ngaphandle. Ngasimiso bani na? Esokugcina umthetho na? Hatshi, kodwa ngesokukholwa.

\VS{28}Ngoba siyaqinisa ukuthi umuntu ulungiswa yikukholwa langaphandle kokugcina umthetho.

\VS{29}UNkulunkulu unguNkulunkulu wamaJuda kuphela na? KasuNkulunkulu wabeZizwe njalo na? Yebo, ungowabeZizwe futhi,

\VS{30}njengoba uNkulunkulu emunye kuphela, ozalungisa abasokileyo ngokukholwa labangasokanga ngalokho kukholwa okufanayo.

\VS{31}Pho, siyawuchitha umthetho ngalokhu kukholwa na? Hatshi, akunjalo! Kodwa, okuyikho yikuthi umthetho siyawusekela.




\par }\Chap{4}{\SH U-Abhrahama Walungiswa Ngokukholwa
\par }
{\PP \VerseOne{1}Pho sizakuthi kuyini u-Abhrahama, ukhokho wethu, akufumanayo ngokwenyama kule indaba na?

\VS{2}Nxa, ngempela, u-Abhrahama walungisiswa ngemisebenzi, wayelakho okokuzincoma ngakho, kodwa hatshi phambi kukaNkulunkulu.

\VS{3}Kanje umbhalo uthini na? Uthi, “U-Abhrahama wakholwa uNkulunkulu, njalo kwabalwa kuye njengokulunga.”\FTNT{*}{{\FR 4:3 }{\FT{UGenesisi 15.6}}}


\par }{\PP \VS{4}Nxa umuntu esebenza, umholo wakhe kawubalwa kuye njengesipho, kodwa njengomlandu.

\VS{5}Ikanti emuntwini ongasebenziyo kodwa ethemba uNkulunkulu owenza ababi balunge, ukukholwa kwakhe kubalwa njengokulunga.

\VS{6}UDavida utsho okufanayo lapho ekhuluma ngokubusiseka komuntu uNkulunkulu ambalela ukulunga ngaphandle kwemisebenzi, esithi:


\par }{\Q \VS{7}“Babusisiwe labo

\par }{\QB oziphambeko zabo zithethelelwe,

\par }{\QB ozono zabo zisibekelwe.


\par }{\Q \VS{8}Ubusisiwe lowo

\par }{\QB ongasoze abalelwe isono sakhe yiNkosi.”\FTNT{†}{{\FR 4:8 }{\FT{AmaHubo 32.1-2}}}


\par }{\PP \VS{9}Ukubusiseka lokhu ngokwabasokileyo kuphela, kumbe njalo lakwabangasokanga na? Kade sisithi ukukholwa kuka-Abhrahama kwabalwa kuye njengokulunga.

\VS{10}Kwabalelwa kusiphi isimo na? Kwakungemva kokuba esesokile, loba ngaphambilini na?

\VS{11}Wamukela isibonakaliso sokusoka, uphawu lokulunga abalalo ngokulunga engakasoki. Ngakho-ke, unguyise wabo bonke abakholwayo, kodwa bengasokanga, ukuze ukulunga kubalelwe kubo.

\VS{12}Njalo unguyise wabasokileyo futhi, abangasokanga nje kuphela, kodwa abahamba ezinyathelweni zokholo ubaba u-Abhrahama ayelalo engakasoki.


\par }{\PP \VS{13}Akuzanga ngomthetho ukuthi u-Abhrahama lenzalo yakhe amukele isithembiso sokuthi uzakuba yindlalifa yomhlaba, kodwa kweza ngokulunga okuza ngokukholwa.

\VS{14}Ngoba nxa labo abaphila ngomthetho bezindlalifa, ukukholwa kakulasizo lesithembiso siyize,

\VS{15}ngoba umthetho uletha ulaka. Njalo lapho okungelamthetho khona akukho ukona.


\par }{\PP \VS{16}Ngakho, isithembiso siza ngokukholwa, ukuze sifike ngomusa njalo siqiniseke kuyo yonke inzalo ka-Abhrahama, hatshi kulabo abangabomthetho kuphela, kodwa njalo lakulabo abangabokholo luka-Abhrahama. Ungubaba wethu sonke.

\VS{17}Njengoba kulotshiwe ukuthi, “Sengikwenze waba nguyise wezizwe ezinengi.”\FTNT{‡}{{\FR 4:17 }{\FT{UGenesisi 17.5}}} Ungubaba emehlweni kaNkulunkulu akholwa kuye, yena onika abafileyo ukuphila njalo enze izinto ebezingekho zibe khona.


\par }{\PP \VS{18}Kungekho themba, u-Abhrahama ngethemba wakholwa waba nguyise wezizwe ezinengi, njengoba kwakutshiwo kuye ukuthi, “Izakuba njalo inzalo yakho.”\FTNT{§}{{\FR 4:18 }{\FT{UGenesisi 15.5}}}

\VS{19}Engekethisanga ekukholweni kwakhe, wamelana lobuqotho bokuthi umzimba wakhe wawusufana lofileyo, njengoba wayeseleminyaka ephosa ibe likhulu ubudala kanye lokuthi isibeletho sikaSara laso sasesifile.

\VS{20}Waqiniswa ekukholweni kwakhe, wapha udumo kuNkulunkulu,

\VS{21}ekholwe ngokupheleleyo ukuthi uNkulunkulu wayelamandla okwenza lokho ayekuthembisile.

\VS{22}Yikho-nje “kwabalelwa kuye njengokulunga.”\FTNT{*}{{\FR 4:22 }{\FT{UGenesisi 15.6}}}

\VS{23}Amazwi athi “kwabalelwa kuye” kawalotshelwanga yena yedwa,

\VS{24}kodwa lathi futhi, uNkulunkulu azabalela ukulunga kwethu, thina esikholwa kuye, yena owavusa uJesu iNkosi yethu kwabafileyo.

\VS{25}Wanikelwa ekufeni ngenxa yezono zethu njalo wavuselwa ekuphileni ukuze silungisiswe.




\par }\Chap{5}{\SH Ukuthula Lethemba
\par }
{\PP \VerseOne{1}Ngakho-ke, njengoba silungisiswe ngokukholwa, silokuthula kuNkulunkulu ngeNkosi yethu uJesu Khristu,

\VS{2}esifinyelele ngaye umusa esimi kuwo khathesi ngokukholwa. Njalo siyathokoza ngethemba enkazimulweni kaNkulunkulu.

\VS{3}Akunjalo kuphela, kodwa siyathokoza njalo ezinhluphekweni zethu, ngoba siyakwazi ukuthi ukuhlupheka kudala ukuqinisela;

\VS{4}ukuqinisela, ubuntu; lobuntu, ithemba.

\VS{5}Njalo ithemba kalisidanisi, ngoba uNkulunkulu usethululele uthando lwakhe ezinhliziyweni zethu ngoMoya oNgcwele, asinike yena.


\par }{\PP \VS{6}Liyabona, ngesikhathi esifaneleyo, lapho sisesebuthakathaka, uKhristu wafela abangakholwa kuNkulunkulu.

\VS{7}Kulivelakancane ukuthi umuntu afele umuntu olungileyo, lanxa kungaba lolesibindi sokufela umuntu olungileyo.

\VS{8}Kodwa uNkulunkulu ubonakalisa uthando lwakhe kithi ngalokhu: Siseseyizoni, uKhristu wasifela.


\par }{\PP \VS{9}Njengoba khathesi sesilungisiswe ligazi lakhe, pho sizasindiswa kakhulu kangakanani olakeni lukaNkulunkulu ngaye!

\VS{10}Ngoba ngesikhathi sisaseyizitha zikaNkulunkulu, sabuyiselwa kuye ngokufa kweNdodana yakhe, kuzakuba kukhulu kangakanani, sesibuyiselwe, sahlengwa ngokuphila kwakhe!

\VS{11}Lokhu akunjalo nje kuphela, kodwa siyathokoza njalo kuNkulunkulu ngeNkosi yethu uJesu Khristu, khathesi esesithole ngaye ukubuyisana.


\par }{\SH Ukufa Ngo-Adamu, Ukuphila NgoKhristu
\par }
{\PP \VS{12}Ngakho-ke, njengalokhu isono sangena emhlabeni ngomuntu oyedwa, lokufa ngesono, njalo ngale indlela ukufa kwafika ebantwini bonke, ngoba bonke bona.


\par }{\PP \VS{13}Ngeqiniso isono saba khona emhlabeni umthetho ungakaphawulwa, kodwa isono kasibalelwa emuntwini umthetho ungekho.

\VS{14}Lanxa kunjalo, ukufa kwabusa kusukela ngesikhathi sika-Adamu kusiya esikhathini sikaMosi, kanye lakulabo abangazange benze isono ngokweqa umlayo, njengokwenziwa ngu-Adamu, owayengumfanekiso walowo owayezakuza.


\par }{\PP \VS{15}Kodwa isipho kasifani lesiphambeko. Ngoba nxa abanengi bafa ngesiphambeko salowomuntu oyedwa, umusa kaNkulunkulu kanye lesipho eseza ngomusa walowomuntu oyedwa, uJesu Khristu, kwaphuphuma kakhulu okungakanani kwabanengi!

\VS{16}Njalo, isipho sikaNkulunkulu kasifani lalokho okudalwa yisono salowomuntu oyedwa. Ukwahlulela kwalandela isono esisodwa kwaletha ukulahlwa, kodwa isipho salandela iziphambeko ezinengi saletha ukulungisiswa.

\VS{17}Ngoba nxa ngesiphambeko salowomuntu oyedwa, ukufa kwabusa ngalowomuntu oyedwa, labo abamukela umusa omnengi kaNkulunkulu kanye lesipho sokulunga bazabusa kakhulu okungakanani ekuphileni ngalowomuntu oyedwa uJesu Khristu.


\par }{\PP \VS{18}Ngakho-ke, njengoba okwalandela isiphambeko esisodwa kwaba yikulahlwa kwabantu bonke, ngokunjalo isenzo sokulunga esisodwa saletha ukulungisiswa lokuphila kwabantu bonke.

\VS{19}Ngoba ngokungalaleli kwalowomuntu oyedwa abanengi baba yizoni, ngokunjalo futhi ukulalela kwalowomuntu oyedwa abanengi bazakwenziwa abalungileyo.


\par }{\PP \VS{20}Umthetho wabekwa ukuze isiphambeko sande. Kodwa lapho okwanda khona isono, umusa wanda kakhulukazi,

\VS{21}ukuze kuthi njengoba isono sabusa ekufeni, kuthi ngokunjalo umusa lawo ubuse ngokulunga ukuba ulethe ukuphila okungapheliyo ngoJesu Khristu iNkosi yethu.




\par }\Chap{6}{\SH Ukufa Esonweni, Ukuphila KuKhristu
\par }
{\PP \VerseOne{1}Ngakho, sizakuthini na? Sizaqhubeka sisenza isono ukuze umusa wande na?

\VS{2}Akunjalo! Safa ngenxa yesono; pho singaphila kanjani kuso futhi na?

\VS{3}Kumbe njalo kalazi yini ukuthi sonke thina esabhaphathizelwa kuJesu Khristu sabhaphathizelwa ekufeni kwakhe na?

\VS{4}Ngakho sangcwatshwa laye ngokubhaphathizelwa ekufeni, ukuze kuthi njengoba uKhristu wavuswa kwabafileyo ngobukhosi bukaYise, lathi siphile ukuphila okutsha.


\par }{\PP \VS{5}Nxa sihlanganiswe laye kanje ekufeni kwakhe, ngempela sizahlanganiswa laye futhi ekuvukeni kwakhe.

\VS{6}Ngoba siyakwazi ukuthi ubuntu bethu obudala babethelwa laye ukuze umzimba wesono ulahlwe, khona singezukuba yizigqili zesono futhi,

\VS{7}ngoba lowo osefile usekhululwe esonweni.


\par }{\PP \VS{8}Nxa safa loKhristu, siyakholwa ukuthi sizaphila laye.

\VS{9}Ngoba siyazi ukuthi njengoba uKhristu wavuswa kwabafileyo, angeke afe futhi; ukufa akuselawo amandla phezu kwakhe.

\VS{10}Ukufa akufayo wakufela bonke kanye ngenxa yesono; kodwa ukuphila akuphilayo, ukuphilela uNkulunkulu.


\par }{\PP \VS{11}Ngokufanayo, zibaleni njengabafileyo esonweni, kodwa abaphilayo kuNkulunkulu ngoKhristu uJesu.

\VS{12}Ngakho lingavumeli isono ukuba sibuse imizimba yenu efayo ukuba livumele izinkanuko zaso ezimbi.

\VS{13}Linganikeli izitho zemizimba yenu esonweni njengezikhali zobubi, kodwa zinikeleni kuNkulunkulu njengabavuswe kwabafileyo balethwa ekuphileni; linikele izitho zemizimba yenu kuye njengezikhali zokulunga.

\VS{14}Ngoba isono kasiyikuba ngumbusi wenu, ngoba lina kalikho ngaphansi komthetho, kodwa ngaphansi komusa.


\par }{\SH Izigqili Zokulunga
\par }
{\PP \VS{15}Pho-ke, sizakwenza isono ngoba kasikho ngaphansi komthetho, kodwa ngaphansi komusa na? Akunjalo!

\VS{16}Kalazi yini ukuthi nxa lizinikela komunye umuntu ukuba njengezigqili ezilaleyo, liyizigqili kulowo elimlalelayo, langabe liyizigqili zesono, okuholela ekufeni, loba ezokulalela, okuholela ekulungeni na?

\VS{17}Kodwa-ke, kabongwe uNkulunkulu ngokuthi lanxa laliyizigqili zesono, layilalela ngezinhliziyo ezipheleleyo indlela yemfundiso elabekwa kuyo.

\VS{18}Lakhululwa esonweni laselisiba yizigqili zokulunga.


\par }{\PP \VS{19}Lokhu ngikubeka ngamazwi abantu ngoba libuthakathaka ngokwemvelo yobuntu benu. Njengoba lalinikela izitho zemizimba yenu njengezigqili emanyaleni lekuxhwaleni okwandayo, ngakho khathesi zinikeleni njengezigqili ekulungeni okuholela ebungcweleni.

\VS{20}Lapho laliyizigqili zesono, lalikhululekile emandleni okulunga.

\VS{21}Ngumvuzo bani elawutholayo ngalesosikhathi ezintweni eseliyangeka ngazo khathesi? Lezozinto ziphetha ngokufa!

\VS{22}Kodwa njengoba khathesi selikhululwe esonweni laba yizigqili kuNkulunkulu, umvuzo eliwutholayo uholela ebungcweleni, lesiphetho yikuphila okungapheliyo.

\VS{23}Ngoba inhlawulo yesono yikufa, kodwa isipho sikaNkulunkulu siyikuphila okungapheliyo kuJesu Khristu iNkosi yethu.




\par }\Chap{7}{\SH Ukukhululwa Emthethweni, Ukubotshwa KuKhristu
\par }
{\PP \VerseOne{1}Kalazi yini bazalwane, ngoba ngikhuluma ebantwini abawaziyo umthetho, ukuthi umthetho ulamandla phezu komuntu nxa esaphila kuphela na?

\VS{2}Njengesibonelo, ngomthetho owesifazane owendileyo ubotshelwe kumkakhe nxa esaphila, kodwa umkakhe angafa, uyakhululwa emthethweni wokuthathana.

\VS{3}Kungakho-ke, angendela kwenye indoda umkakhe esaphila uthiwa yisifebe. Kodwa umkakhe angafa, uyakhululwa kulowomthetho angabi yisifebe, lanxa esesendela kwenye indoda.


\par }{\PP \VS{4}Ngakho-ke, bazalwane bami, lani lafela emthethweni ngomzimba kaKhristu, ukuze libe ngabomunye, kuye owavuswa kwabafileyo, ukuze sithele izithelo kuNkulunkulu.

\VS{5}Ngoba sisabuswa yimvelo elesono, izinkanuko zesono ezavuswa ngumthetho zazisebenza emzimbeni yethu, okwenza sathelela ukufa izithelo.

\VS{6}Kodwa khathesi, ngokufela kulokho okwake kwasibopha, sesikhululiwe emthethweni ukuze sikhonze ngendlela entsha yoMoya hatshi ngendlela endala yezimiso ezilotshiweyo.


\par }{\SH Umthetho Lesono
\par }
{\PP \VS{7}Ngakho sizakuthini na? Umthetho uyisono na? Ngempela kawusiso! Ngeqiniso mina ngangingasoze ngazi ukuthi isono siyini kungesiwo umthetho. Ngoba ngangingayikwazi ukuthi ukuhawukela ngempela kuyini aluba umthetho ungatshongo ukuthi, “Ungahawukeli.”\FTNT{*}{{\FR 7:7 }{\FT{U-Eksodasi 20.17; UDutheronomi 5.21}}}

\VS{8}Kodwa isono, sathatha ithuba elalethwa ngumlayo, saveza kimi inhlobo zonke zenkanuko yokuhawukela. Ngoba ngaphandle komthetho, isono sifile.

\VS{9}Mina ngake ngaphila ngaphandle komthetho; kodwa kwathi ekufikeni komlayo, isono savuka saphila, mina ngafa.

\VS{10}Ngathola ukuthi umlayo lowo owawuhlose ukuletha ukuphila waletha ukufa.

\VS{11}Ngoba isono sathatha ithuba elalethwa ngumlayo, sangikhohlisa, kwathi ngomthetho sangibulala.

\VS{12}Ngakho-ke, umthetho ungcwele, lomlayo ungcwele, ulungile njalo muhle.


\par }{\PP \VS{13}Kanti lokho okuhle kube yikufa kimi na? Akunjalo! Kodwa ukuze isono sibonakale siyisono, saletha ukufa kimi ngalokho okwakukuhle, ukuze kuthi ngomlayo isono sibe yisono esipheleleyo.


\par }{\PP \VS{14}Siyakwazi ukuthi umthetho ungokomoya; kodwa mina ngingowenyama, ngathengiswa esonweni njengesigqili.

\VS{15}Engikwenzayo angikuzwisisi. Ngoba lokho engifuna ukukwenza angikwenzi, kodwa lokho engikuzondayo ngiyakwenza.

\VS{16}Ngakho nxa ngisenza lokho engingafuni kukwenza, ngiyavuma ukuthi umthetho ulungile.

\VS{17}Njengoba kunje, akuseyimi uqobo okwenzayo, kodwa isono esihlala kimi.

\VS{18}Ngiyakwazi ukuthi akulalutho oluhle oluhlala kimi, okutsho imvelo yami elesono. Ngoba ngilesifiso sokwenza okuhle, kodwa angingeke ngikufeze.

\VS{19}Ngoba engikwenzayo akusikho okuhle engifuna ukukwenza; hatshi, okubi engingafuniyo ukukwenza, lokhu ngiqhubeka ngikwenza.

\VS{20}Nxa ngisenza engingafuni kukwenza, akuseyimi okwenzayo, kodwa yisono esihlala kimi esikwenzayo.


\par }{\PP \VS{21}Ngakho ngithola umthetho lo usebenza ukuthi: Lapho ngifuna ukwenza okuhle, okubi kulami khonapho.

\VS{22}Ngoba ebuntwini bami bangaphakathi ngiyathokoza ngomthetho kaNkulunkulu;

\VS{23}kodwa ngibona omunye umthetho usebenza ezithweni zami, usilwa lomthetho wengqondo yami ungenza ngibe yisibotshwa somthetho wesono osebenzayo ezithweni zami.

\VS{24}Yeka isinothongwana esengiyiso sona. Ngubani ozangihlenga kulo umzimba wokufa?

\VS{25}Kabongwe uNkulunkulu ngoJesu Khristu iNkosi yethu!

\par }{\PP Ngakho-ke, mina engqondweni yami ngiyisigqili somthetho kaNkulunkulu, kodwa ngokwemvelo yami yesono ngiyisigqili somthetho wesono.




\par }\Chap{8}{\SH Ukuphila NgoMoya
\par }
{\PP \VerseOne{1}Ngakho, khathesi akusekho ukulahlwa kulabo abakuKhristu uJesu,

\VS{2}ngoba ngoKhristu uJesu umthetho woMoya wokuphila wangikhulula emthethweni wesono lokufa.

\VS{3}Ngoba lokho umthetho owawungelamandla okukwenza ngoba waxegiswa yimvelo elesono, uNkulunkulu wakwenza ngokuthuma iNdodana yakhe ngesimo somuntu olesono ukuba ibe ngumnikelo wesono. Ngakho isono yasilahla emuntwini olesono,

\VS{4}ukuze izimiso ezilungileyo zomthetho zipheleliswe kithi, thina esingaphili ngokwemvelo yesono, kodwa ngokoMoya.


\par }{\PP \VS{5}Labo abaphila ngokwemvelo yesono ingqondo zabo zigxile kulokho okufiswa yileyomvelo, kodwa labo abaphila ngokwakoMoya ingqondo zabo zigxile kulokho okufiswa nguMoya.

\VS{6}Ingqondo yomuntu olesono yikufa, kodwa ingqondo ebuswa nguMoya yikuphila lokuthula;

\VS{7}ingqondo yimvelo yesono iyamzonda uNkulunkulu. Kayiwuvumi umthetho kaNkulunkulu, njalo ayingeke yenze njalo.

\VS{8}Labo ababuswa yimvelo yesono abangeke bamthokozise uNkulunkulu.


\par }{\PP \VS{9}Kodwa lina kalibuswa yimvelo yesono, kodwa nguMoya, nxa uMoya kaNkulunkulu ehlala kini. Njalo nxa umuntu engelaye uMoya kaKhristu, kasuye kaKhristu.

\VS{10}Kodwa nxa uKhristu ekini, umzimba wenu ufile ngenxa yesono, kodwa umoya wenu uyaphila ngenxa yokulunga.

\VS{11}Njalo nxa uMoya walowo owavusa uKhristu kwabafileyo ehlala kini, yena owavusa uKhristu kwabafileyo, imizimba yenu efayo uzayinika ukuphila ngoMoya wakhe ohlala kini.


\par }{\PP \VS{12}Ngakho-ke, bazalwane, silomlandu, kodwa kawungabi yimvelo yesono ukuba siphile ngokwawo.

\VS{13}Ngoba nxa liphila ngokwemvelo yesono, lizakufa; kodwa nxa kungoMoya libulala izenzo ezimbi zomzimba, lizaphila,

\VS{14}ngoba labo abakhokhelwa nguMoya kaNkulunkulu bangamadodana kaNkulunkulu.

\VS{15}Ngoba kalamukelanga umoya olenza libe yizigqili, ukuze liphile ngokwesaba, kodwa lamukela uMoya wobundodana. Njalo siyamemeza ngawo sithi, “{\TL{Abha,}} Baba.”

\VS{16}UMoya uqobo uyafakaza lomoya wethu ukuthi thina singabantwana bakaNkulunkulu.

\VS{17}Ngakho, nxa singabantwana, sizindlalifa, izindlalifa zikaNkulunkulu lezindlalifa kanye loKhristu, nxa sihlanganyela laye impela ezinhluphekweni zakhe ukuze sihlanganyele laye njalo enkazimulweni yakhe.


\par }{\SH Inhlupheko Zakhathesi Lenkazimulo Ezayo
\par }
{\PP \VS{18}Ngikholwa ukuthi inhlupheko zethu zakhathesi kazifanelanga ukulinganiswa lenkazimulo ezabonakaliswa kithi.

\VS{19}Indalo ilindile ngokulangazelela okukhulu ukuba abantwana bakaNkulunkulu babonakaliswe.

\VS{20}Ngoba indalo ihlezi ihlukuluzekile, kungasintando yayo, kodwa kungentando yalowo oyihlukuluzayo, ngethemba

\VS{21}lokuthi indalo yona ngokwayo izakhululwa ebugqilini bokonakala ilethwe enkululekweni elenkazimulo yabantwana bakaNkulunkulu.


\par }{\PP \VS{22}Siyakwazi ukuthi indalo yonke ibubula njengosebuhlungwini bokuhelelwa kuze kube khathesi.

\VS{23}Akunjalo kuphela, kodwa lathi uqobo esilezithelo zakuqala zikaMoya, siyabubula ngaphakathi silindile ngokutshiseka ukwamukelwa njengamadodana, ukuhlengwa kwemizimba yethu.

\VS{24}Ngoba ngalelithemba sasindiswa. Kodwa ithemba elibonakalayo kalisilothemba. Ngubani othemba lokho avele eselakho na?

\VS{25}Kodwa nxa sithemba lokho esingakabi lakho, siyakulindela ngokubekezela.


\par }{\PP \VS{26}Ngokufananayo, uMoya uyasisiza ebuthakathakeni bethu. Kasikwazi okumele sikukhulekele, kodwa uMoya uqobo uyasinxusela ububula okungeke kuchazwe ngamazwi.

\VS{27}Njalo yena lowo ohlola inhliziyo zethu uyayazi ingqondo kaMoya, ngoba uMoya uyabanxusela abangcwele ngokwentando kaNkulunkulu.


\par }{\PP \VS{28}Njalo siyakwazi ukuthi ezintweni zonke uNkulunkulu usebenzela okuhle kulabo abamthandayo, ababizwe ngokwenjongo yakhe.

\VS{29}Ngoba labo uNkulunkulu abazi ngaphambilini wabamisela ukuba babe lesimo esifana leseNdodana yakhe, ukuze abe lizibulo phakathi kwabazalwane abanengi.

\VS{30}Labo abamiselayo, wababiza; labo ababizayo, wabenza balunga; labo abenza balunga, wabanika inkazimulo.


\par }{\SH Okwedlula Abanqobi
\par }
{\PP \VS{31}Pho sizakuthini ngalokhu na? Nxa uNkulunkulu elathi ngubani ongamelana lathi na?

\VS{32}Yena ongayigodlanga iNdodana yakhe, kodwa wayinikelela thina sonke, angayekela kanjani ukusipha ngesihle izinto zonke kanye layo na?

\VS{33}Ngubani ozababeka icala labo abakhethwe nguNkulunkulu na? NguNkulunkulu olungisayo.

\VS{34}Ungubani lowo olahlayo? UKhristu Jesu owafayo, okudlula lokho, owavuswayo waphila, usesandleni sokunene sikaNkulunkulu njalo laye uyasinxusela.

\VS{35}Ngubani ozasehlukanisa lothando lukaKhristu na? Yikuhlupheka kumbe ukudubeka loba ukuhlukuluzwa kumbe indlala loba ukuhamba ze loba ingozi kumbe inkemba na?

\VS{36}Njengoba kulotshiwe ukuthi:

\par }{\Q “Ngenxa yakho, sikhangelane lokufa ilanga lonke;

\par }{\QB sithathwa njengezimvu ezizahlatshwa.”\FTNT{*}{{\FR 8:36 }{\FT{AmaHubo 44.22}}}


\par }{\MM \VS{37}Hatshi, kuzozonke lezizinto singaphezu kokuba ngabanqobi ngaye owasithandayo.

\VS{38}Ngoba ngiyakholwa ukuthi loba yikufa kumbe ukuphila, loba yizingilosi kumbe amadimoni, loba khathesi kumbe isikhathi esizayo, loba kungamandla bani,

\VS{39}loba kuyikuphakama kumbe ukuzika, loba olunye ulutho kukho konke okudaliweyo, akuyikusehlukanisa lothando lukaNkulunkulu olukuKhristu uJesu iNkosi yethu.




\par }\Chap{9}{\SH Ukukhathazeka KukaPhawuli Ngo-Israyeli
\par }
{\PP \VerseOne{1}Ngikhuluma iqiniso ngikuKhristu, kangiqambi manga, isazela sami siyakufakaza lokhu ngoMoya oNgcwele,

\VS{2}Ngilosizi olukhulu lobuhlungu obungapheliyo enhliziyweni yami.

\VS{3}Ngoba ngangifisa ukuba ngabe mina uqobo ngiyaqalekiswa ngisuswe kuKhristu ngenxa yabazalwane bami, labo abohlanga lwami ngokwenyama,

\VS{4}abantu bako-Israyeli. Okwabo yikwamukelwa njengamadodana, ngeyabo inkazimulo kaNkulunkulu, lesivumelwano, lokwamukela umthetho, lenkonzo yasethempelini kanye lezithembiso.

\VS{5}Okhokho ngababo, njalo lusukela kubo usendo lwenyama lukaKhristu, onguNkulunkulu ophezu kwakho konke, odunyiswa kokuphela! Ameni.


\par }{\SH Ukukhetha Kobukhosi KukaNkulunkulu
\par }
{\PP \VS{6}Akunjengokuthi ilizwi likaNkulunkulu lehluleka. Ngoba akusibo bonke abayinzalo ka-Israyeli abangama-Israyeli.

\VS{7}Njalo ngoba yinzalo yakhe akusibo bonke abangabantwana baka-Abhrahama. Kodwa-ke, “Isizukulwane sakho sizabalwa ngo-Isaka.”\FTNT{*}{{\FR 9:7 }{\FT{UGenesisi 21.12}}}

\VS{8}Ngamanye amazwi, akusibantwana benyama abangabantwana bakaNkulunkulu, kodwa ngabantwana besithembiso ababalwa njengenzalo ka-Abhrahama.

\VS{9}Ngoba isithembiso satshiwo kanje: “Ngesikhathi esimisiweyo ngizaphenduka, njalo uSara uzakuba lendodana.”\FTNT{†}{{\FR 9:9 }{\FT{UGenesisi 18.10, 14}}}


\par }{\PP \VS{10}Akusilokho kuphela, kodwa abantwana bakaRabheka bazalwa sikhathi sinye ngubaba wethu u-Isaka.

\VS{11}Kodwa amaphahla engakazalwa loba ukwenza ulutho oluhle kumbe olubi, ukuba inhloso kaNkulunkulu yokukhetha iqhubeke;

\VS{12}hatshi ngemisebenzi kodwa ngaye obizayo, watshelwa ukuthi, “Omdala uzakhonza omncinyane.”\FTNT{‡}{{\FR 9:12 }{\FT{UGenesisi 25.23}}}

\VS{13}Njengoba kulotshiwe ukuthi, “UJakhobe ngamthanda, kodwa u-Esawu ngamzonda.”\FTNT{§}{{\FR 9:13 }{\FT{UMalaki 1.2-3}}}


\par }{\PP \VS{14}Pho sizakuthini na? UNkulunkulu kalunganga na? Akunjalo!

\VS{15}Ngoba uthi kuMosi:

\par }{\Q “Ngizakuba lesihawu kulowo engilesihawu kuye,

\par }{\QB njalo ngizakuba lozwelo kulowo engilozwelo kuye.”\FTNT{*}{{\FR 9:15 }{\FT{U-Eksodasi 33.19}}}


\par }{\MM \VS{16}Ngakho-ke, akuyi ngesifiso somuntu loba umzamo wakhe, kodwa ngesihawu sikaNkulunkulu.

\VS{17}Ngoba umbhalo uthi kuFaro, “Ngakuphakamisela injongo yonale kanye, ukuze ngibonakalise amandla ami kuwe lokuthi ibizo lami litshunyayelwe emhlabeni wonke.”\FTNT{†}{{\FR 9:17 }{\FT{U-Eksodasi 9.16}}}

\VS{18}Ngakho uNkulunkulu ulesihawu kulowo athanda ukuba lesihawu kuye, njalo umenza abe lukhuni lowo athanda ukumenza abe lukhuni.


\par }{\PP \VS{19}Omunye wenu uzakuthi kimi: “Pho kungani uNkulunkulu esisola? Ngoba ngubani ongamelana lentando yakhe na?”

\VS{20}Kodwa ungubani wena, ungumuntu, ukuba uphendule uNkulunkulu na? Kambe okubunjiweyo kungatsho yini kulowo owakubumbayo kuthi, “Kungani wangenza ngabanje na?”\FTNT{‡}{{\FR 9:20 }{\FT{U-Isaya 29.16; 45.9}}}

\VS{21}Umbumbi kalalo yini ilungelo lokuba ngengxenye yebumba efanayo enze okunye okubunjiweyo okomsebenzi omuhle lokomsebenzi ojayelekileyo na?


\par }{\PP \VS{22}Kwakungaba njani-ke nxa uNkulunkulu wakhetha ukutshengisa ukubekezela okukhulu ezidalweni zentukuthelo yakhe ezazimiselwe ukubhujiswa etshengisa ulaka lwakhe lokwenza amandla akhe aziwe.

\VS{23}Kube kunjani nxa wenza lokhu ukuze enze ubuhle benkazimulo yakhe bazakale ezintweni zesihawu sakhe, azilungisela inkazimulo ngaphambilini,

\VS{24}kanye lathi asibizayo, hatshi kumaJuda kuphela, kodwa lakwabeZizweni?

\VS{25}Njengoba esitsho kuHosiya ukuthi:

\par }{\Q “Ngizababiza ngokuthi ‘ngabantu bami,’\FTNT{§}{{\FR 9:25 }{\FT{UHosiya 2.23}}}

\par }{\QB labo Abangasibantu bami;

\par }{\Q njalo ngizambiza ‘sithandwa sami,’

\par }{\QB lowo ongasiso isithandwa sami,”


\par }{\MM \VS{26}njalo,

\par }{\Q “Kuzakwenzakala ukuba kuyo kanye indawo lapho okwathiwa kubo,

\par }{\QB ‘Kalisibo bantu bami,’\FTNT{*}{{\FR 9:26 }{\FT{UHosiya 1.10}}}

\par }{\Q bazabizwa ngokuthi

\par }{\QB ‘ngabantwana bakaNkulunkulu ophilayo.’ ”


\par }{\MM \VS{27}U-Isaya uyamemezela ngo-Israyeli esithi:

\par }{\Q “Lanxa inani labako-Israyeli linjengetshebetshebe ngasolwandle,

\par }{\QB kuzasindiswa insalela kuphela.


\par }{\Q \VS{28}Ngoba iNkosi izasifeza

\par }{\QB isigwebo sayo emhlabeni ngesiqubu langokuphelelisa.”\FTNT{†}{{\FR 9:28 }{\FT{U-Isaya 10.22-23}}}


\par }{\MM \VS{29}Kunjengoba u-Isaya watsho mandulo ukuthi:

\par }{\Q “Aluba iNkosi uSomandla

\par }{\QB wayengasitshiyelanga inzalo,

\par }{\Q sasizakuba njengeSodoma,

\par }{\QB sasizafana leGomora.”\FTNT{‡}{{\FR 9:29 }{\FT{U-Isaya 1.9}}}


\par }{\SH Ukungakholwa Kuka-Israyeli
\par }
{\PP \VS{30}Pho sizakuthini na? Sithi abeZizweni abangakudinganga ukulunga, sebekutholile, ukulunga okungokukholwa;

\VS{31}kodwa u-Israyeli owalandela umthetho wokulunga, kakutholanga.

\VS{32}Kungani na? Ngoba kabawulandelanga ngokukholwa, kodwa kwakungemisebenzi. Bakhubeka elitsheni elikhubayo.

\VS{33}Njengoba kulotshiwe ukuthi:

\par }{\Q “Khangelani, ngibeka eZiyoni ilitshe elikhubekisa abantu

\par }{\QB ledwala elibenza bawe,

\par }{\QB njalo lowo okholwa kuye kazukuyangiswa.”\FTNT{§}{{\FR 9:33 }{\FT{U-Isaya 8.14; 28.16}}}




\par }\Chap{10}{\PP \VerseOne{1}Bazalwane, isifiso senhliziyo yami lomkhuleko wami kuNkulunkulu ngabako-Israyeli yikuba basindiswe.

\VS{2}Ngoba ngingafakaza ngabo ukuthi batshisekela uNkulunkulu, kodwa ukutshiseka kwabo akugxilanga ekwazini.

\VS{3}Njengoba ukulunga okuvela kuNkulunkulu bengakwazanga bafuna ukumisa okwabo, kabavumanga ukuzibeka ngaphansi kokulunga kukaNkulunkulu.

\VS{4}UKhristu uyisiphetho somthetho ukuze kube lokulunga kubo bonke abakholwayo.


\par }{\PP \VS{5}UMosi ukuchaza ngale indlela ukulunga okungomthetho: “Umuntu owenza izinto lezi uzaphila ngazo.”\FTNT{*}{{\FR 10:5 }{\FT{ULevi 18.5}}}

\VS{6}Kodwa ukulunga okungokukholwa kuthi: “Ungabokutsho enhliziyweni yakho ukuthi, ‘Ngubani ozakwenyukela ezulwini na?’\FTNT{†}{{\FR 10:6 }{\FT{UDutheronomi 30.12}}}” (okuyikuthi, ukwehlisa uKhristu)

\VS{7}“loba, ‘Ngubani ozakwehlela ekuzikeni kolwandle na?’\FTNT{‡}{{\FR 10:7 }{\FT{UDutheronomi 30.13}}}” (okuyikuthi, ukuvusa uKhristu kwabafileyo).

\VS{8}Kodwa kuthini na? “Ilizwi liseduze lawe, lisemlonyeni wakho lasenhliziyweni yakho,”\FTNT{§}{{\FR 10:8 }{\FT{UDutheronomi 30.14}}} lokho yikuthi, ilizwi lokukholwa esilitshumayelayo:

\VS{9}nxa uvuma ngomlomo wakho usithi, “UJesu uyiNkosi,” njalo ukholwa enhliziyweni yakho ukuthi uNkulunkulu wamvusa kwabafileyo, uzasindiswa.

\VS{10}Ngoba ukholwa ngenhliziyo yakho njalo ulungiswa ngayo, njalo kungomlomo wakho ovuma ngawo usindiswe.

\VS{11}Njengoba uMbhalo usithi, “Loba ngubani okholwa kuye akayikuyangiswa.”\FTNT{*}{{\FR 10:11 }{\FT{U-Isaya 28.16}}}

\VS{12}Ngoba kawukho umahluko phakathi komJuda loweZizwe, iNkosi yinye iyiNkosi yabo bonke njalo iyababusisa kakhulu bonke abakhuleka kuyo,

\VS{13}ngoba, “Wonke obiza ibizo likaThixo uzasindiswa.”\FTNT{†}{{\FR 10:13 }{\FT{UJoweli 2.32}}}


\par }{\PP \VS{14}Pho, bangakhuleka kanjani kulowo abangakholwa kuye? Njalo bangakholwa njani kulowo abangakaze bezwe ngaye na? Njalo bangezwa njani kungekho otshumayela kubo na?

\VS{15}Njalo bangatshumayela njani ngaphandle kokuba bethunyiwe na? Njengoba kulotshiwe ukuthi, “Yeka ubuhle bezinyawo zalabo abaletha izindaba ezinhle!”\FTNT{‡}{{\FR 10:15 }{\FT{U-Isaya 52.7}}}


\par }{\PP \VS{16}Kodwa akusibo bonke abako-Israyeli abazamukelayo izindaba ezinhle. Ngoba u-Isaya uthi, “Nkosi, ngubani olikholiweyo ilizwi lethu na?”\FTNT{§}{{\FR 10:16 }{\FT{U-Isaya 53.1}}}

\VS{17}Ngakho-ke, ukukholwa kuvela ekuzweni ilizwi, lelizwi lizwakala ngelizwi likaKhristu.

\VS{18}Kodwa ngiyabuza ngithi: Kabezwanga na? Impela bezwa ukuthi:

\par }{\Q “Ilizwi labo liphumile laya kuwo wonke umhlaba,

\par }{\QB amazwi abo emikhawulweni yomhlaba.”\FTNT{*}{{\FR 10:18 }{\FT{AmaHubo 19.4}}}


\par }{\MM \VS{19}Ngiyabuza njalo ngithi: U-Israyeli kaqedisisanga na? Kuqala uMosi uthi,

\par }{\Q “Mina ngizalenza libe lomona kulabo abangasiso sizwe;

\par }{\QB ngizalenza lithukuthelele isizwe esingelakho ukuqedisisa.”\FTNT{†}{{\FR 10:19 }{\FT{UDutheronomi 32.21}}}


\par }{\MM \VS{20}Lo-Isaya ukhuluma ngesibindi uthi,

\par }{\Q “Ngatholwa yilabo ababengangidingi;

\par }{\QB ngazibonakalisa kulabo abangangicelanga.”\FTNT{‡}{{\FR 10:20 }{\FT{U-Isaya 65.1}}}


\par }{\MM \VS{21}Kodwa mayelana lo-Israyeli uthi,

\par }{\Q “Ilanga lonke ngelulele izandla zami

\par }{\QB ebantwini abangalaleliyo labayiziqholo futhi.”\FTNT{§}{{\FR 10:21 }{\FT{U-Isaya 65.2}}}




\par }\Chap{11}{\SH Insalela Yako-Israyeli
\par }
{\PP \VerseOne{1}Lapho-ke ngiyabuza ngithi: Kanti uNkulunkulu wabalahla yini abantu bakhe? Hatshi akunjalo! Mina uqobo ngingumʼIsrayeli inzalo ka-Abhrahama, owesizwana sikaBhenjamini.

\VS{2}UNkulunkulu kabalahlanga abantu bakhe abazi kuqala. Kalikwazi yini ukuthi uMbhalo uthini esahlukwaneni ngo-Elija, ukuthi wakhalaza njani kuNkulunkulu esola u-Israyeli esithi:

\VS{3}“Nkosi, bababulele abaphrofethi bakho, badiliza lama-alithare akho; yimi ngedwa engiseleyo, njalo bafuna ukungibulala?”\FTNT{*}{{\FR 11:3 }{\FT{1 Amakhosi 19.10, 14}}}

\VS{4}Impendulo kaNkulunkulu kuye yathini na? Yathi, “Ngizigodlele mina ngokwami abazinkulungwane eziyisikhombisa abangamkhothamelanga uBhali.”\FTNT{†}{{\FR 11:4 }{\FT{1 Amakhosi 19.18}}}

\VS{5}Ngakho futhi, ngalesisikhathi kulensalela ezakhethwa ngomusa.

\VS{6}Njalo nxa kungomusa, ngakho akuseyikho ngemisebenzi; nxa kwakunjalo, umusa wawungeke ube usaba ngumusa.


\par }{\PP \VS{7}Pho-ke? Lokho u-Israyeli akufuna ngokuzimisela kakuzuzanga, kodwa abakhethiweyo bakuthola. Abanye baba lukhuni,

\VS{8}njengoba kulotshiwe ukuthi:

\par }{\Q “UNkulunkulu wabanika umoya wokozela,

\par }{\QB lamehlo ukuze bangaboni,

\par }{\QB lendlebe ukuze bangezwa,

\par }{\Q kuze kube lamhla.”\FTNT{‡}{{\FR 11:8 }{\FT{UDutheronomi 29.4; U-Isaya 29.10}}}


\par }{\MM \VS{9}Njalo uDavida uthi:

\par }{\Q “Sengathi itafula yabo ingaba ngumjibila lesifu,

\par }{\QB isikhubekiso kanye lesijeziso kubo.


\par }{\Q \VS{10}Sengathi amehlo abo angafiphala ukuze bangaboni,

\par }{\QB lamaqolo abo akhokhobe kokuphela.”\FTNT{§}{{\FR 11:10 }{\FT{AmaHubo 69.22-23}}}


\par }{\SH Amagatsha Axhunyelelweyo
\par }
{\PP \VS{11}Ngiyabuza njalo ngithi: Kambe bangabe bakhubeka bawa okungangokuthi kakuselakuphepha na? Akunjalo! Kodwa ngenxa yesiphambeko sabo, ukusindiswa sekufikile kwabeZizwe ukuba kwenze u-Israyeli abe lomona.

\VS{12}Kodwa nxa isiphambeko sabo sisitsho inotho emhlabeni, lencithakalo yabo isitsho inotho kwabeZizwe, inkulu kangakanani inotho elethwa yikuphelela kwabo!


\par }{\PP \VS{13}Ngikhuluma lani lina abeZizwe. Njengoba ngingumpostoli wabezizwe, ngikhulisa inkonzo yami

\VS{14}ngethemba lokuthi mhlawumbe ngingavusa umona ebantwini bakithi ngisilise abanye babo.

\VS{15}Ngoba nxa ukulahlwa kwabo kuyikubuyisana komhlaba, ukwamukelwa kwabo kuzakuba yini na ngaphandle kokuphila okuvela kwabafileyo?

\VS{16}Nxa ingxenye yenhlama enikelwe njengezithelo zakuqala ingcwele, injalo yonke enye; nxa impande zingcwele, zinjalo lezingatsha.


\par }{\PP \VS{17}Nxa ezinye ingatsha zephulwe, njalo wena, lanxa ulihlumela lomʼoliva weganga, usuxhunyelelwe phakathi kwezinye njalo usuhlanganyela emhluzini okhulisayo ovela empandeni zomʼoliva,

\VS{18}ungazincomi ngalezongatsha. Nxa ukwenza, cabanga ngalokhu: Impande kakusuwe oyithwalayo, kodwa impande yiyo ekuthweleyo.

\VS{19}Lapho-ke lina lizakuthi, “Ingatsha zephulwa ukuze mina ngixhunyelelwe.”

\VS{20}Yebo. Kodwa zephulwa ngenxa yokungakholwa, kodwa lina limi ngokukholwa. Lingazikhukhumezi, kodwa yesabani.

\VS{21}Ngoba nxa uNkulunkulu engaziyekelanga ingatsha zemvelo, lani kasoze aliyekele.


\par }{\PP \VS{22}Ngakho cabangani ngesisa njalo lobulukhuni bukaNkulunkulu: ubulukhuni kulabo abawayo, kodwa isisa kini, nxa liqhubeka esiseni sakhe. Kungenjalo, lani lizaqunywa.

\VS{23}Njalo nxa bengaphikeleli ngokungakholwa, bazaxhunyelelwa, ngoba uNkulunkulu uyenelisa ukubaxhumelela futhi.

\VS{24}Phezu kwalokho, nxa laliqunywe esihlahleni somʼoliva weganga ngemvelo, kwathi ngokuphambene lemvelo laxhunyelelwa esihlahleni se-oliva esilinywayo, pho kuzakuba lula kakhulu okunjani kulezi, ingatsha zemvelo, ukuba zixhunyelelwe esihlahleni sazo se-oliva.


\par }{\SH U-Israyeli Wonke Uzasindiswa
\par }
{\PP \VS{25}Bazalwane, kangifuni ukuthi lingaze lazi ngale imfihlakalo, ukuze lingazikhukhumezi: U-Israyeli useyibonile ingxenye yokuba lukhuni inani elipheleleyo labeZizwe lize lingene.

\VS{26}Ngokunjalo u-Israyeli wonke uzasindiswa, njengoba kulotshiwe ukuthi:

\par }{\Q “Umkhululi uzafika eZiyoni:

\par }{\QB uzasusa kuJakhobe ukungakholwa.


\par }{\Q \VS{27}Lesi yisivumelwano sami labo

\par }{\QB lapho ngizisusa izono zabo.”\FTNT{*}{{\FR 11:27 }{\FT{U-Isaya 59.20-21; 27.9; UJeremiya 31.33-34}}}


\par }{\PP \VS{28}Mayelana levangeli, bayizitha ngenxa yenu; kodwa mayelana lokukhetha, bayathandwa ngenxa yabokhokho,

\VS{29}ngoba izipho zikaNkulunkulu lokubiza kwakhe akuguquleki.

\VS{30}Njengoba lina elake ladelela uNkulunkulu khathesi selamukele umusa ngenxa yokudelela kwabo,

\VS{31}ngokunjalo labo, ngenxa yomusa kaNkulunkulu kini, kabasalaleli ukuze labo khathesi bamukele umusa.

\VS{32}Ngoba uNkulunkulu ubophele abantu bonke ekudeleleni ukuze abe lomusa kubo bonke.


\par }{\SH Ihubo Lokubonga
\par }
{\Q \VS{33}Yeka ukuzika kwenotho yenhlakanipho kanye lokwazi kukaNkulunkulu!

\par }{\QB Yeka ukwahlulela kwakhe okungeke kuhlolwe,

\par }{\QB kanye lezindlela zakhe ezingeke zilandelwe!


\par }{\Q \VS{34}“Ngubani owake wayazi ingqondo yeNkosi na?

\par }{\QB Loba owake waba ngumcebisi wayo na?”\FTNT{†}{{\FR 11:34 }{\FT{U-Isaya 40.13}}}


\par }{\Q \VS{35}“Ngubani owake wanika uNkulunkulu

\par }{\QB ulutho ukuba uNkulunkulu aluhlawule na?”\FTNT{‡}{{\FR 11:35 }{\FT{UJobe 41.11}}}


\par }{\Q \VS{36}Ngoba izinto zonke zivela kuye langaye njalo futhi zikuye.

\par }{\QB Udumo kalube kuye kuze kube laphakade! Ameni.




\par }\Chap{12}{\SH Imihlatshelo Ephilayo
\par }
{\PP \VerseOne{1}Ngakho-ke, ngiyalincenga bazalwane, ngenxa yomusa kaNkulunkulu, ukuba linikele imizimba yenu njengemihlatshelo ephilayo, engcwele lemthokozisayo uNkulunkulu, okuyikukhonza kwenu ngomoya.

\VS{2}Lingavumi futhi ukulingisa umhlaba lo, kodwa liguqulwe ingqondo zenu zibe zintsha. Lapho-ke lizakwenelisa ukuhlola lokwamukela lokho okuyintando kaNkulunkulu, intando yakhe elungileyo, ethokozisayo lepheleleyo.


\par }{\SH Inkonzo Yokuzehlisa Emzimbeni KaKhristu
\par }
{\PP \VS{3}Ngoba ngomusa engiwuphiweyo ngithi kini lonke: Lingacabangi ngokuzazisa kakhulu ukwedlula okufaneleyo, kodwa lizicabangele ngokuqonda, ngokuhambelana lesilinganiso sokukholwa uNkulunkulu aliphe khona.

\VS{4}Njengalokhu omunye lomunye wethu elomzimba owodwa olezitho ezinengi, njalo izitho lezi zonke kazenzi msebenzi munye,

\VS{5}Ngokunjalo kuKhristu thina abanengi sibumba umzimba owodwa, njalo ilunga linye ngalinye ngelawamanye wonke.

\VS{6}Silezipho ezehlukeneyo, kusiya ngomusa esawuphiwayo. Nxa isipho somuntu siyikuphrofitha, kasisebenzise ngokulingana lokukholwa kwakhe.

\VS{7}Nxa siyikukhonza, kakhonze: nxa siyikufundisa, kafundise;

\VS{8}nxa singesokukhuthaza, kakhuthaze; nxa siyikupha, kasiphe ngothando; nxa siyibukhokheli, kabuse ngokukhuthala; nxa siyikubonakalisa umusa, kakwenze ngokuthokoza.


\par }{\SH Uthando
\par }
{\PP \VS{9}Uthando kumele lube qotho. Zondani okubi libambelele kokulungileyo.

\VS{10}Zimiseleni omunye komunye ngothando lobuzalwane. Hloniphanani okudlula ukuzihlonipha kwenu.

\VS{11}Lingaphelelwa yikutshiseka, kodwa gcinani ukutshiseka kwenu komoya, likhonza iNkosi.

\VS{12}Thokozani ekwethembeni, libekezele ekuhlukuluzweni, libambelele ekukhulekeni.

\VS{13}Bapheni abantu bakaNkulunkulu abaswelayo. Zejwayezeni ukuphana.


\par }{\PP \VS{14}Babusiseni labo abalihluphayo; busisani lingaqalekisi.

\VS{15}Thokozani lalabo abathokozayo, lilile lalabo abalilayo.

\VS{16}Hlalisanani ngokuzwana. Lingazigqaji, kodwa lihlanganyele labantukazana. Lingazikhukhumezi.


\par }{\PP \VS{17}Lingaphindiseli muntu okubi ngokubi. Nanzelelani ukwenza okulungileyo phambi kwabantu bonke.

\VS{18}Nxa kusenzakala, kusiya mayelana lokubona kwenu, hlalani ngokuthula labantu bonke.

\VS{19}Lingaphindiseli, bangane bami abathandekayo, kodwa litshiyele ulaka lukaNkulunkulu ithuba, ngoba kulotshiwe ukuthi: “Ukuphindisela ngokwami; ngizabuyisela,”\FTNT{*}{{\FR 12:19 }{\FT{UDutheronomi 32.35}}} kutsho iNkosi.

\VS{20}Esikhundleni salokho:

\par }{\Q “Nxa isitha sakho silambile, siphe ukudla;

\par }{\QB nxa somile, sinikeni okunathwayo.

\par }{\Q Ngokwenza lokhu, lokhela amalahle avuthayo ekhanda laso.”\FTNT{†}{{\FR 12:20 }{\FT{Izaga 25.21-22}}}


\par }{\MM \VS{21}Linganqotshwa ngokubi, kodwa nqobani ububi ngobuhle.




\par }\Chap{13}{\SH Ukuzithoba Kubabusi
\par }
{\PP \VerseOne{1}Umuntu wonke kumele azithobe kulabo ababusayo, ngoba akukho mbuso ngaphandle kwalowo obekwe nguNkulunkulu. Imibuso ekhona ibekwe nguNkulunkulu.

\VS{2}Ngakho, lowo ovukela umbuso uvukela okumiswe nguNkulunkulu, njalo labo abenza njalo bazilethela ukwahlulelwa.

\VS{3}Ngoba ababusi kabesabeki kulabo abenza okulungileyo, kodwa kulabo abenza okubi. Liyafuna ukukhululeka ekwesabeni lowo obusayo na? Ngakho yenzani okulungileyo yena uzalincoma.

\VS{4}Ngoba yena uyinceku kaNkulunkulu yokulenzela okuhle. Kodwa nxa lisenza okubi, yesabani, ngoba inkemba kayiphatheli ize. Uyinceku kaNkulunkulu, umeli wentukuthelo ukuba ehlisele isijeziso kowenza okubi.

\VS{5}Ngakho, kuyaswelakala ukuzithoba kubabusi, hatshi kuphela ngenxa yokujeziswa okungenzakala, kodwa langenxa yesazela.


\par }{\PP \VS{6}Ngenxa yalokhu futhi yikho-nje lithela imithelo, ngoba ababusi bazinceku zikaNkulunkulu, ezinikela isikhathi sazo sonke ekubuseni.

\VS{7}Phanini abantu bonke okungokwabo: Nxa ungathelanga, thela imithelo, nxa kuyikuqoqwa kwemali, iqoqeni. Nxa kuyikwesaba, yesabani. Nxa kuyikuhlonipha, hloniphani; nxa kuyikudumisa, dumisani.


\par }{\SH Uthando Lugcwalisa Umthetho
\par }
{\PP \VS{8}Lingayekeli umlandu ungahlawulwanga, ngaphandle kokuqhubeka komlandu wokuthandana, ngoba lowo othanda umuntu wakibo usewugcwalisile umthetho.

\VS{9}Imilayo ethi, “Ungafebi, Ungabulali, Ungebi, Ungahawukeli”\FTNT{*}{{\FR 13:9 }{\FT{U-Eksodasi 20.13-15, 17; UDutheronomi 5.17-19, 21}}} kanye leminye imilayo engabe ikhona ihlanganiswa ngumthetho lo othi: “Thanda umakhelwane wakho njengoba uzithanda.”\FTNT{†}{{\FR 13:9 }{\FT{ULevi 19.18}}}

\VS{10}Uthando kalwenzi ngozi kumakhelwane. Ngakho uthando luyikugcwaliswa komthetho.


\par }{\SH Usuku Selusondele
\par }
{\PP \VS{11}Njalo yenzani lokhu liqedisisa isikhathi sakhathesi. Isikhathi sesifikile ukuba livuke ebuthongweni benu, ngoba ukusindiswa kwethu khathesi sekuseduze kakhulu kulekuqaleni kwethu ukukholwa.

\VS{12}Ubusuku sebuzadlula; ukusa sekusondele. Ngakho kasilahleni imisebenzi yobumnyama sigqoke isivikelo sokukhanya.

\VS{13}Kasiziphatheni kuhle, njengasemini, hatshi emadilini okuminza lokudakwa, hatshi ekuhlobongeni lentokozo yobugangi, hatshi ngokuxabana langomona.

\VS{14}Kodwa zigqokiseni iNkosi uJesu Khristu, njalo lingacabangi ngokuthokozisa inkanuko yemvelo yenu yokona.




\par }\Chap{14}{\SH Ababuthakathaka Labalamandla
\par }
{\PP \VerseOne{1}Mamukeleni lowo okholo lwakhe lubuthakathaka, kungekho kwahlulela ezindabeni eziphikisekayo.

\VS{2}Omunye umuntu ukholo lwakhe luyamvumela ukuba adle izinto zonke, kodwa omunye umuntu olokholo olubuthakathaka, udla imbhida kuphela.

\VS{3}Umuntu odla izinto zonke akumelanga eyise lowo ongadli konke, lomuntu ongadli konke akumelanga asole umuntu odla konke, ngoba uNkulunkulu umamukele.

\VS{4}Ungubani wena ukuba wahlulele inceku yomunye? Ukuma lokuwa kwayo ngokwenkosi yayo. Izakuma, ngoba iNkosi ilamandla okuyimisa.


\par }{\PP \VS{5}Omunye umuntu ubona olunye usuku lungcwele kakhulu kulolunye; omunye umuntu ubona insuku zonke zifanana. Umuntu ngamunye kumele akholwe ngokupheleleyo engqondweni yakhe.

\VS{6}Lowo obona olunye usuku njengoluqakathekileyo, wenzela iNkosi. Lowo odla inyama, udlela iNkosi, ngoba uyambonga uNkulunkulu; njalo lowo oyekelayo, wenzela iNkosi, njalo uyambonga uNkulunkulu.

\VS{7}Ngoba kakho phakathi kwethu oziphilela yena yedwa njalo kakho phakathi kwethu ozifelayo yena yedwa.

\VS{8}Nxa siphila, siphilela iNkosi; njalo nxa sisifa, sifela eNkosini. Ngakho, loba siphila kumbe sisifa, singabeNkosi.


\par }{\PP \VS{9}Ngenxa yasonalesi isizatho, uKhristu wafa, wabuya waphila ukuze abe yiNkosi yabafileyo labaphilayo.

\VS{10}Pho wena, kungani usahlulela umzalwane wakho na? Loba kungani useyisa umzalwane wakho na? Ngoba sonke sizakuma phambi kwesihlalo sikaNkulunkulu sokwahlulela.

\VS{11}Kulotshiwe ukuthi:

\par }{\Q “ ‘Ngeqiniso njengoba ngikhona, ngiphila,’\FTNT{*}{{\FR 14:11 }{\FT{U-Isaya 45.23}}} kutsho UThixo,

\par }{\QB ‘amadolo wonke azaguqa phambi kwami;

\par }{\QB ulimi lunye ngalunye luzavuma kuNkulunkulu.’ ”


\par }{\MM \VS{12}Ngakho-ke, omunye lomunye wethu uzabika akwenzayo kuNkulunkulu.


\par }{\PP \VS{13}Ngakho kasiyekeleni ukwahlulelana. Esikhundleni salokho zimisele engqondweni yakho ukuba ungabeki isikhubekiso kumbe umgoqo endleleni yomzalwane wakho.

\VS{14}Njengalowo oseNkosini uJesu, ngiyakholwa ngokupheleleyo ukuthi akulakudla okungcolileyo khona ngokwakho. Kodwa nxa umuntu ecabanga ukuba ulutho lungcolile, ngakho kuye lungcolile.

\VS{15}Nxa umfowenu ekhathazeka ngenxa yalokho okudlayo, kawusenzi okothando. Ungachithi umfowenu owafelwa nguKhristu ngokudla kwakho.

\VS{16}Ungavumi ukuba lokho wena ocabanga ukuthi kuhle kuthiwe kubi.

\VS{17}Ngoba umbuso kaNkulunkulu kawusindaba yokudla lokunatha, kodwa ngowokulunga, lokuthula kanye lokuthokoza kuMoya oNgcwele,

\VS{18}ngoba lowo okhonza uKhristu ngale indlela uthokozisa uNkulunkulu abukwe langabantu.


\par }{\PP \VS{19}Ngakho kasenzeni imizamo yonke yokwenza okusilethela ukuthula lokusizana ekuphilisaneni koluntu.

\VS{20}Ungachithi umsebenzi kaNkulunkulu ngenxa yokudla. Ukudla konke kuhlanzekile, kodwa kubi ukuthi umuntu adle ulutho olwenza omunye akhubeke.

\VS{21}Kungcono ukungadli inyama lokunganathi iwayini loba ukungenzi lutho oluzawisa umfowenu.


\par }{\PP \VS{22}Ngakho loba kuyini okukholwayo ngalezizinto akube phakathi kwakho loNkulunkulu. Ubusisiwe umuntu ongazisoliyo ngalokho akukholwayo.

\VS{23}Kodwa umuntu olokuthandabuza uyalahlwa nxa esidla, ngoba ukudla kwakhe akuveli ekukholweni; njalo konke okungaveli ekukholweni kuyisono.




\par }\Chap{15}{\PP \VerseOne{1}Thina esilamandla sifanele ukubekezelela ukwehluleka kwababuthakathaka, hatshi ukuba sizithokozise.

\VS{2}Lowo lalowo wethu kumele athokozise umakhelwane wakhe ngokuhle kuye, ukuze amakhe.

\VS{3}Ngoba loKhristu kazithokozisanga, kodwa njengoba kulotshiwe ukuthi: “Ukuthuka kwalabo abalithukayo kwehlele phezu kwami.”\FTNT{*}{{\FR 15:3 }{\FT{AmaHubo 69.9}}}

\VS{4}Ngoba konke okwalotshwa kudala kwalotshelwa ukusifundisa, ukuze kuthi ngokubekezela langokukhuthazwa yimibhalo sibe lethemba.


\par }{\PP \VS{5}Sengathi uNkulunkulu onika ukubekezela lenkuthazo angalipha umoya wokumanyana phakathi kwenu lapho lilingisa uKhristu Jesu,

\VS{6}ukuze kuthi Nganhliziyonye langomlomo munye lidumise uNkulunkulu loYise weNkosi yethu uJesu Khristu.


\par }{\PP \VS{7}Ngakho yamukelani omunye lomunye njengalokhu uKhristu walamukela, ukuze kudunyiswe uNkulunkulu.

\VS{8}Ngoba ngiyalazisa ukuthi uKhristu waba yinceku yamaJuda emele iqiniso likaNkulunkulu, ukuba aqinise izithembiso ezenziwa kubokhokho,

\VS{9}ukuze abezizwe badumise uNkulunkulu ngenxa yomusa wakhe, njengoba kulotshiwe ukuthi:

\par }{\Q “Ngenxa yalesisizatho ngizakudumisa phakathi kwabeZizwe,

\par }{\QB ngizahlabela amahubo ebizweni lakho.”\FTNT{†}{{\FR 15:9 }{\FT{2 USamuyeli 22.50; AmaHubo 18.49}}}


\par }{\MM \VS{10}Njalo, kuthi,

\par }{\Q “Thokozani, lina beZizwe, labantu bakhe.”\FTNT{‡}{{\FR 15:10 }{\FT{UDutheronomi 32.43}}}


\par }{\MM \VS{11}Njalo,

\par }{\Q “Dumisani iNkosi, lonke lina beZizwe,

\par }{\QB lihlabelele indumiso kuyo, lonke lina bantu.”\FTNT{§}{{\FR 15:11 }{\FT{AmaHubo 117.1}}}


\par }{\MM \VS{12}Njalo, u-Isaya uthi,

\par }{\Q “Impande kaJese izavela,

\par }{\QB lowo ozavuka ukuba abuse izizwe;

\par }{\QB abeZizwe bazathembela kuye.”\FTNT{*}{{\FR 15:12 }{\FT{U-Isaya 11.10}}}


\par }{\PP \VS{13}Sengathi uNkulunkulu wethemba angaligcwalisa ngentokozo enkulu langokuthula ekumethembeni kwenu, ukuze libe lethemba elikhaphakayo ngamandla kaMoya oNgcwele.


\par }{\SH UPhawuli Isikhonzi KwabeZizweni
\par }
{\PP \VS{14}Mina ngokwami ngiyakholwa bazalwane bami, ukuthi lina ngokwenu ligcwele ukulunga, lilokwazi okupheleleyo njalo liyenelisa ukufundisana.

\VS{15}Ngililobele ngesibindi mayelana leminye imicijo, njengokungathi ngilikhumbuza yona futhi, ngenxa yomusa uNkulunkulu angiphe wona

\VS{16}ukuba yisikhonzi sikaKhristu uJesu kwabeZizwe ngilomlandu wobuphristi wokutshumayela ivangeli likaNkulunkulu ukuze abeZizwe babe ngumnikelo owamukelekayo kuNkulunkulu, ongcweliswe nguMoya oNgcwele.


\par }{\PP \VS{17}Ngakho ngiyaziqhenya kuKhristu uJesu emsebenzini wami kuNkulunkulu.

\VS{18}Kangiyikuba lesibindi sokukhuluma ngolunye ulutho ngaphandle kwalokho uKhristu asekufeze ngami ekukhokheleni abeZizwe ukuba balalele uNkulunkulu ngalokhu engakutshoyo lengakwenzayo,

\VS{19}ngamandla ezibonakaliso lezimangaliso, langamandla kaMoya kaNkulunkulu. Ngakho indlela yonke kusukela eJerusalema kusiya e-Ilirikhumu, sengilitshumayele ngokugcweleyo ivangeli likaKhristu.

\VS{20}Bekuhlezi kuyisifiso sami ukutshumayela ivangeli lapho uKhristu ayengaziwa khona, ukuze ngingakhi phezu kwesisekelo somunye.

\VS{21}Ikanti kulotshiwe ukuthi:

\par }{\Q “Labo abangatshelwanga ngaye bazabona,

\par }{\QB lalabo abangakezwa bazaqedisisa.”\FTNT{†}{{\FR 15:21 }{\FT{U-Isaya 52.15}}}


\par }{\MM \VS{22}Yikho-nje kade ngixakeka ekubeni ngize kini.


\par }{\SH Icebo LikaPhawuli Lokwethekelela ERoma
\par }
{\PP \VS{23}Kodwa khathesi njengoba kungaselandawo engingasebenza kuyo kulezizigaba, njalo njengoba bengifisa okweminyaka eminengi ukulibona,

\VS{24}ngiceba ukwenzanjalo lapho sengisiya eSpeyini. Ngithemba ngizalibona ngisedlula lokuba lingisize ngohambo lwami lokuya khonale, emva kokuba sengithokoze ukuba lani okwesikhatshana.

\VS{25}Kodwa khathesi ngisendleleni yokuya eJerusalema emsebenzini wabantu beNkosi khonale.

\VS{26}Ngoba abeMasedoniya labe-Akhayiya kwabathokozisa ukusiza abayanga phakathi kwabantu beNkosi eJerusalema.

\VS{27}Kwabathokozisa ukwenza lokho, njalo impela balomlandu walokho kubo. Ngoba nxa abeZizwe bahlanganyela ezibusisweni zakomoya zamaJuda, balomlandu kumaJuda wokuhlanganyela lawo ezibusisweni zokwenyama.

\VS{28}Ngakho emva kokuqeda umsebenzi lo, njalo sengibe leqiniso ukuthi sebesamukele isithelo lesi, ngizakuya eSpeyini njalo ngilethekelele ohanjweni lwami.

\VS{29}Ngiyakwazi ukuthi lapho ngisiza kini, ngizakuza ngilesibusiso esigcweleyo sikaKhristu.


\par }{\PP \VS{30}Ngiyalincenga bazalwane, ngeNkosi yethu uJesu Khristu langothando lukaMoya, ukuba lihlanganyele lami ekutshikatshikeni kwami ngokungikhulekela kuNkulunkulu.

\VS{31}Khulekelani ukuba ngihlengwe kwabangakholwayo eJudiya lokuthi umsebenzi wami eJerusalema wamukeleke ebantwini beNkosi khonale,

\VS{32}ukuze ngize kini ngentokozo kuthi ngentando kaNkulunkulu ngivuselelwe kanye lani.

\VS{33}UNkulunkulu wokuthula kabe lani lonke. Ameni.


\par }{\BB \par }


\Chap{16}{\SH Ukubingelela Kwakhe
\par }
{\PP \VerseOne{1}Ngimethula kini udadewethu uFebhi, isikhonzikazi sebandla eKhenkireya.

\VS{2}Ngiyalicela ukuba limamukele eNkosini ngendlela efanele abangcwele njalo limsize ngakho konke angakuswela kini, ngoba laye ubelosizo olukhulu ebantwini abanengi, lakimi.


\par }{\BB \par }
{\PP \VS{3}Bingelelani uPhrisila lo-Akhwila, abayizisebenzi kanye lami kuKhristu uJesu.

\VS{4}Babeka impilo yabo engozini ngenxa yami. Akusimi kuphela, kodwa wonke amabandla abeZizwe ayababonga kakhulu.


\par }{\PP \VS{5}Bingelelani lebandla elihlanganela endlini yabo.

\par }{\PP Bingelelani umngane wami othandekayo u-Ephenethasi, owaba ngowokuqala ukuphendukela kuKhristu esiqintini sase-Ezhiya.


\par }{\PP \VS{6}Bingelelani uMariya owalisebenzela kanzima.


\par }{\PP \VS{7}Bingelelani u-Andronikhasi loJuniyasi, izihlobo zami ezazisentolongweni kanye lami. Badumile phakathi kwabapostoli, njalo babekuKhristu mina ngingakabi khona.


\par }{\PP \VS{8}Bingelelani u-Ampiliyathasi, engimthandayo eNkosini.


\par }{\PP \VS{9}Bingelelani u-Abhanusi, oyisisebenzi kanye lathi kuKhristu, lomngane wami othandekayo uStakhisi.


\par }{\PP \VS{10}Bingelelani u-Aphele, owahlolwayo wamukelwa kuKhristu.

\par }{\PP Bingelelani labo abangabendlu ka-Aristobhulasi.


\par }{\PP \VS{11}Bingelelani uHerodiyoni, isihlobo sami.

\par }{\PP Bingelelani labo abasemzini kaNakhisu abaseNkosini.


\par }{\PP \VS{12}Bingelelani uTrayifina loTrifosa, abesifazane labo abasebenza kakhulu eNkosini.

\par }{\PP Bingelelani umngane wami othandekayo, uPhesisi, omunye owesifazane osesebenze kakhulukazi eNkosini.


\par }{\PP \VS{13}Bingelelani uRufasi, okhethiweyo eNkosini, lonina, obengumama lakimi.


\par }{\PP \VS{14}Bingelelani u-Asinkrithasi, loFilegoni, loHemesi, loPhathirobhasi, uHemasi kanye labazalwane abalabo.


\par }{\PP \VS{15}Bingelelani uFilologu, loJuliya, loNerusi lodadewabo, kanye lo-Olimpasi labo bonke abangcwele abalabo.


\par }{\PP \VS{16}Bingelelanani ngokwangana okungcwele.

\par }{\PP Wonke amabandla kaKhristu ayalibingelela.


\par }{\BB \par }
{\PP \VS{17}Ngiyalincenga, bazalwane, ukuba libaqaphele labo abadala ukwehlukana bebeka izikhubekiso endleleni yenu, okuphambene lemfundiso elayifundayo. Baxwayeni.

\VS{18}Ngoba abantu abanjalo kabakhonzi Nkosi yethu uKhristu, kodwa izinkanuko zabo. Ngenkulumo emnandi langobuqili bakhohlisa ingqondo zabantu abayiziphukuphuku.

\VS{19}Abantu bonke sebezwile ngokulalela kwenu, ngakho ngilokuthokoza okukhulu ngani; kodwa ngifuna ukuba lihlakaniphele okuhle, njalo libemsulwa kokubi.


\par }{\BB \par }
{\PP \VS{20}UNkulunkulu wokuthula uzamchoboza masinyane uSathane ngaphansi kwezinyawo zenu.

\par }{\BB \par }
{\PP Umusa weNkosi yethu uJesu kawube lani.


\par }{\BB \par }
{\PP \VS{21}UThimothi, engisebenza laye, uyalibingelela, loLukhiyu, loJasoni kanye loSosiphatha, izihlobo zami.


\par }{\PP \VS{22}Mina Thethiyasi, engilobe incwadi le, ngiyalibingelela eNkosini.


\par }{\PP \VS{23}UGayiyasi, osiphatho sakhe esihle siyangijabulisa mina kanye lebandla lonke lapha, uyalibingelela.

\par }{\PP U-Erastu, ongumqondisi wemisebenzi yabantu bonke wedolobho, lomzalwane wethu uKhwathu bayalibingelela.

\par }{\BB \par }
{\PP [

\VS{24}Sengathi umusa weNkosi yethu uJesu Khristu ungaba lani lonke. Ameni.]\FTNT{*}{{\FR 16:24 }{\FT{Livesi kayikho kwamanye amaBhayibhili esiLungu.}}}


\par }{\BB \par }
{\PP \VS{25}Kuye olamandla okuliqinisa ngevangeli lami langentshumayelo kaJesu Khristu, mayelana lokwambulwa kwemfihlakalo eyayifihlakele okweminyakanyaka eyedlulayo,

\VS{26}kodwa khathesi yambulwe yaziswa ngemibhalo yabaphrofethi ngokulaya kukaNkulunkulu waphakade, ukuze abaZizwe bonke bamlalele ngokukholwa,

\VS{27}kuNkulunkulu onguye yedwa olenhlakanipho, udumo kalube kuye ingunaphakade ngoJesu Khristu! Ameni.

\par }