\NormalFont\ShortTitle{UJoshuwa}

{\MT UJoshuwa



\par }\ChapOne{1}{\SH {\ND{UThixo}} Ulaya UJoshuwa
\par }
{\PP \VerseOne{1}Ngemva kokufa kukaMosi inceku
{\ND{kaThixo}},
{\ND{uThixo}} wathi kuJoshuwa indodana kaNuni, umsekeli kaMosi:

\VS{2}“UMosi inceku yami usefile. Ngakho-ke, wena labantu bonke laba, lungiselelani ukuchapha umfula uJodani liye elizweni esengizalinika lona, abako-Israyeli.

\VS{3}Ngizalinika zonke izindawo lapho elizanyathela khona ngezinyawo zenu njengokuthembisa engakwenza kuMosi.

\VS{4}Ilizwe lenu lizasukela enkangala yeLebhanoni lasemfuleni omkhulu uYufrathe, ilizwe lonke lamaHithi, lize liyekhawula olwandle olukhulu entshonalanga.

\VS{5}Kakulamuntu ozenelisa ukumelana lani zonke insuku zokuphila kwenu. Njengoba ngangiloMosi, ngizakuba lawe; kangisoze ngikutshiye, kangisoze ngikudele.

\VS{6}Qina ube lesibindi ngenxa yokuthi uzakhokhela abantu laba ukuze bayethatha ilizwe elilifa labo engafunga kubokhokho babo ukuthi ngizabanika lona.


\par }{\PP \VS{7}Qina ube lesibindi. Ugcine yonke imithetho owayiphiwa nguMosi inceku yami, ungaze waphambuka kuyo uye kwesokunene kumbe kwesokhohlo ukuze uphumelele kuzozonke izindawo ozakuya kuzo.

\VS{8}INcwadi yoMthetho le kayingasuki emlonyeni wakho, cabanga ngayo emini lebusuku ukuze unanzelele ukugcina konke okulotshwe kuyo. Ngokwena njalo uzaphumelela.

\VS{9}Angikulayanga na? Qina ube lesibindi, ungethuki njalo ungalahli ithemba, ngoba
{\ND{uThixo}} uNkulunkulu wakho uzakuba lawe loba kungaphi lapho oya khona.”


\par }{\PP \VS{10}Ngakho-ke uJoshuwa walaya iziphathamandla zabantu wathi:

\VS{11}“Dabulani phakathi kwezihonqo litshele abantu ukuthi, ‘Lungisani imiphako yenu. Ensukwini ezintathu kusukela lamhla lizachapha uJodani lapha ukuze lingene liyethatha ilizwe
{\ND{uThixo}} uNkulunkulu wenu alinika lona ukuba libe ngelenu!’ ”


\par }{\PP \VS{12}UJoshuwa wathi kwabakoRubheni, labakoGadi lengxenye yesizwana sikaManase,

\VS{13}“Khumbulani umlayo uMosi inceku
{\ND{kaThixo}} alinika wona owokuthi: ‘{\ND{UThixo}} uNkulunkulu wenu uzaliphumuza ngokulinika ilizwe leli.’

\VS{14}Amakhosikazi enu, abantwabenu lezifuyo zenu zingahlala elizweni elalinikwa nguMosi empumalanga yeJodani, kodwa ibutho lenu lonke, lihlome liphelele, kumele lichaphe ngaphambi kwabafowenu. Kuzamele lincedise abafowenu,

\VS{15}{\ND{uThixo}} aze abaphumuze, njengalokho alenzele khona lina, labo baze bathathe ilizwe lelo
{\ND{uThixo}} uNkulunkulu wenu abanika lona. Ngemva kwalokho selingabuyela liyehlala elizweni lenu, uMosi inceku
{\ND{kaThixo}} alinika lona ngempumalanga yeJodani.”


\par }{\PP \VS{16}Baphendula uJoshuwa bathi, “Konke osilaya khona sizakwenza, lalapho osithuma khona sizahamba.

\VS{17}Njengalokhu salalela uMosi ngokupheleleyo, lawe sizakulalela. Sifisa ukuthi
{\ND{uThixo}} uNkulunkulu wakho abe lawe njengoba wayeloMosi.

\VS{18}Yiloba ngubani ohlamukela ilizwi lakho njalo engalaleli lokho okutshoyo, lalokho oyabe ukulaya, kumele abulawe. Kumele uqine ube lesibindi!”




\par }\Chap{2}{\SH URahabi Lezinhloli
\par }
{\PP \VerseOne{1}UJoshuwa indodana kaNuni wasethumela inhloli ezimbili ngasese zisuka eShithima. Wathi kuzo, “Hambani liyehlola ilizwe lakhona, ikakhulu iJerikho.” Ngakho zahamba zayangena endlini yesifebe esithiwa nguRahabi, zahlala khona.


\par }{\PP \VS{2}Inkosi yaseJerikho yatshelwa ukuthi “Khangela! Abanye abantu bako-Israyeli bafike lapha ebusuku ukuzohlola ilizwe lethu.”

\VS{3}Ngakho inkosi yaseJerikho yathumela ilizwi kuRahabi yathi, “Khupha amadoda angene endlini yakho, ngoba alande ukuzohlola ilizwe lonke.”


\par }{\PP \VS{4}Kodwa owesifazane wayethethe amadoda womabili wawafihla. Wasesithi, “Liqiniso amadoda afikile kimi, kodwa bengingazi ukuthi abevela ngaphi.

\VS{5}Kusihlwa, sesifikile isikhathi sokuvala isango ledolobho, amadoda asuke azihambela. Kangikwazi ukuthi aqonde ngaphi. Axhumeni masinyane. Engxenye lingawafica.”

\VS{6}(Kodwa wayebakhweze phezu kophahla wabafihla ngaphansi kwezinqwaba zesikusha ayesichaye ophahleni).

\VS{7}Ngakho amadoda aphuma ijumo elandela inhloli emgwaqweni oya ezibukweni leJodani, njalo athi esanda kuphuma isango lavalwa.


\par }{\PP \VS{8}Inhloli zathi zingakalali ngalobobusuku, wakhwela phezu kophahla

\VS{9}wasesithi kuzo, “Ngiyazi ukuthi
{\ND{uThixo}} uselinike lelilizwe lokuthi sonke sesehlelwe yikwesaba okukhulu ngenxa yenu, okwenza ukuthi bonke abahlala kulelilizwe babelomhedehede wokulesaba.

\VS{10}Sesizwile ukuthi
{\ND{uThixo}} walenzela amanzi oLwandle Olubomvu atsha ngesikhathi liphuma eGibhithe, lalokho elakwenza kuSihoni lo-Ogi amakhosi amabili ama-Amori empumalanga yeJodani elawatshaya lawaqothula.

\VS{11}Sathi sikuzwa lokho inhliziyo zethu zahle zaphela amandla njalo wonke umuntu kazabe esaba lesibindi ngenxa yenu ngoba
{\ND{uThixo}} uNkulunkulu wenu unguNkulunkulu ophezulu ezulwini laphansi emhlabeni.


\par }{\PP \VS{12}Ngakho-ke ngicela ukuthi lifunge kimi
{\ND{ngoThixo}} ukuthi lizakuba lomusa emulini yami ngoba lami ngitshengise umusa kini.

\VS{13}Nginikani isiqiniseko sokuthi lizaphephisa impilo kababa lomama, abanewethu labodadewethu labo bonke abangababo, njalo lizasisindisa ekufeni.”


\par }{\PP \VS{14}Amadoda amthembisa athi, “Ukuphila kwethu yikuphila kwenu! Ungayekela ukuveza lokho esikwenzayo sizakwenzela umusa lokwethembeka lapho
{\ND{uThixo}} esesipha ilizwe.”


\par }{\PP \VS{15}Ngakho-ke wabehlisela phansi ngentambo baphuma ngefasitela kalokho indlu ayehlala kuyo yayingumduli munye lalowo owawugombolozele idolobho.

\VS{16}Wayethe kubo, “Qondani emaqaqeni ukwenzela ukuthi abaxhuma umzila wenu bangaze balifica. Licatshe khonale okwensuku ezintathu baze baphenduke beseliqhubeka ngendlela yenu.”


\par }{\PP \VS{17}Amadoda athi kuye, “Isifungo osifungise sona sizakuba yize

\VS{18}ngaphandle kokuthi nxa sesingena kulelilizwe sifice ubophele leliqhele elibomvu ewindini osikhuphe ngalo, njalo usulethe uyihlo lonyoko, abafowenu lemuli yakho yonke endlini yakho.

\VS{19}Nxa umuntu angaphuma phandle kwendlu yakho abesesiya esitaladeni, igazi lakhe lizakuba sekhanda lakhe: kawusoze ube ngumlandu wethu. Kuye wonke oyabe ephakathi kwendlu kanye lawe, igazi lakhe lizakuba sekhanda lethu nxa angavele athintwe.

\VS{20}Kodwa ungavele uveze lokhu esikwenzayo, sizabe sesikhululiwe esifungweni osifungise sona.”


\par }{\PP \VS{21}Waphendula wathi, “Ngiyavuma, kakube njengokutsho kwenu.”

\par }{\PP Ngakho wavalelisana labo basebezihambela. Wasebophela iqhele elibomvu ewindini.


\par }{\PP \VS{22}Bathi besuka lapho baqonda emaqaqeni lapho abahlala khona okwensuku ezintathu ababebaxhuma baze badela ukubadinga emgwaqweni wonke, basebebuyela bengababonanga.

\VS{23}Ngakho-ke amadoda womabili aphindela emuva. Ehla emaqaqeni, achapha umfula, afika kuJoshuwa indodana kaNuni amtshela konke okwakwenzakele kuwo.

\VS{24}Athi kuJoshuwa, “{\ND{UThixo}} ngeqiniso uphe ilizwe lonke ezandleni zethu; bonke abantu bayathuthumela ngokwesaba, ngenxa yethu.”




\par }\Chap{3}{\SH Ukuchapha UJodani
\par }
{\PP \VerseOne{1}Ekuseni kakhulu uJoshuwa labo bonke abako-Israyeli basuka eShithima baqonda eJodani lapho abamisa khona izihonqo zabo bengakachaphi.

\VS{2}Ngemva kwensuku ezintathu iziphathamandla zangena phakathi kwezihonqo,

\VS{3}zinika imilayo ebantwini zisithi, “Lapho libona umtshokotsho wesivumelwano
{\ND{sikaThixo}} uNkulunkulu wenu labaphristi abangabaLevi belithwele kuzamele litshiye izindawo zenu lililandele.

\VS{4}Ngakho lizakwazi ukuthi lilandele yiphi indlela, njengoba lingakaze libe kuwonalo umango. Kodwa kumele ligcine ibanga elingaba yizingalo eziyinkulungwane ezimbili phakathi kwenu lomtshokotsho; lingasondeli phansi kwalo.”


\par }{\PP \VS{5}UJoshuwa wathi ebantwini, “Zihlambululeni ngoba kusasa
{\ND{uThixo}} uzakwenza izimanga phakathi kwenu.”


\par }{\PP \VS{6}UJoshuwa wathi kubaphristi, “Thathani umtshokotsho wesivumelwano beselikhokhela phambi kwabantu.” Ngakho bawuthatha basebehamba phambi kwabo.


\par }{\PP \VS{7}{\ND{UThixo}} wasesithi kuJoshuwa, “Lamhla ngizaqalisa ukukuphakamisa emehlweni abako-Israyeli bonke ukuze babone ukuthi ngilawe njengoba ngangiloMosi.

\VS{8}Tshela abaphristi abathwala umtshokotsho wesivumelwano uthi, ‘Lingafika okhunjini lwamanzi kaJodani, lingene liyekuma phakathi komfula.’ ”


\par }{\PP \VS{9}UJoshuwa wathi kwabako-Israyeli, “Wozani lapha lizolalela amazwi
{\ND{kaThixo}} uNkulunkulu wenu.

\VS{10}Lokhu yikho okuzakwenza ukuthi lazi ukuthi uNkulunkulu ophilayo uphakathi kwenu njalo ngempela uzaxotsha phambi kwenu amaKhenani, amaHithi, amaHivi, amaPherizi, amaGigashi, ama-Amori lamaJebusi.

\VS{11}Khangelani, umtshokotsho wesivumelwano seNkosi womhlaba wonke lizangena phakathi kweJodani phambi kwenu.

\VS{12}Ngakho-ke, khethani amadoda alitshumi lambili esuka ezizwaneni zako-Israyeli, oyedwa esizwaneni esisodwa.

\VS{13}Kuzakuthi masinyazana abaphristi abathwele umtshokotsho
{\ND{kaThixo}}, iNkosi yomhlaba wonke, sebengene eJodani, amanzi omfula ogelezayo azakwehlukaniswa abesesima abe yinqwaba.”


\par }{\PP \VS{14}Ngakho kwathi abantu sebesuke ezihonqweni ukuze bayechapha uJodani, abaphristi ababethwele umtshokotsho wesivumelwano bahamba phambili.

\VS{15}UJodani wayehlala egcwele ngezikhathi zonke zokuvuna. Kukanti kwathi abaphristi ababethwele umtshokotsho befika eJodani inyawo zabo zazithinta amanzi,

\VS{16}amanzi ayevelela ngaphezulu ema ukugeleza. Abuthana aba yinqwaba ema khatshana laphaya, malungana ledolobho elithiwa yi-Adamu duzane leZarethani kukanti amanzi ayegelezela phansi ngekuyeni olwandle lwe-Arabha (okutsho uLwandle Lwetswayi) ahle ehlukaniswa ngokupheleleyo. Ngakho-ke abantu bachaphela ngaphetsheya malungana leJerikho.

\VS{17}Abaphristi ababethwele umtshokotsho wesivumelwano
{\ND{sikaThixo}} bema bathi mpo emhlabathini owomileyo phakathi kweJodani, ngesikhathi abantu bonke bako-Israyeli bechapha isizwe sonke saze saqeda ukuchapha emhlabathini owomileyo.




\par }\Chap{4}{\PP \VerseOne{1}Kwathi isizwe sonke sesimchaphile uJodani,
{\ND{uThixo}} wathi kuJoshuwa,

\VS{2}“Khetha amadoda alitshumi lambili phakathi kwabantu, yileyo imele isizwana sako-Israyeli,

\VS{3}ubusubatshela ukuthi bathathe amatshe alitshumi lambili phakathi laphakathi kweJodani kusukela lapho okwakumi khona abaphristi, beseliwathwala liwabeke endaweni elizalala kuyo lamuhla ebusuku.”


\par }{\PP \VS{4}Ngakho-ke uJoshuwa wabiza amadoda alitshumi lambili ayewakhethe phakathi kwabako-Israyeli, eyodwa ivela esizwaneni.

\VS{5}Wasesithi kuwo, “Hambani phambi komtshokotsho wesivumelwano
{\ND{sikaThixo}} uNkulunkulu wenu liye phakathi laphakathi kweJodani. Omunye lomunye wenu kumele athwale ilitshe ehlombe lakhe, kusiya ngenani lezizwana zako-Israyeli,

\VS{6}ukuze kube luphawu phakathi kwenu. Kwelizayo nxa abantwana benu belibuza besithi, ‘Kanti amatshe la atshoni?’

\VS{7}Libatshele ukuthi ukugeleza kweJodani kwamiswa phambi komtshokotsho wesivumelwano
{\ND{sikaThixo}}. Kwathi lapho umtshokotsho uchapha iJodani, amanzi omfula uJodani ehlukaniswa. Amatshe la azakuba yisukhumbuzo ebantwini bako-Israyeli nini lanini.”


\par }{\PP \VS{8}Ngakho-ke abako-Israyeli benza njengokulaya kukaJoshuwa. Bathatha amatshe alitshumi lambili phakathi laphakathi kweJodani, kusiya ngenani lezizwana zako-Israyeli, njengokulaywa kukaJoshuwa
{\ND{nguThixo}}; basebewathwalela ezihonqweni zabo lapho abafika bawabeka khona phansi.

\VS{9}UJoshuwa wamisa amatshe alitshumi lambili ayekade ephakathi laphakathi kweJodani, endaweni lapho abaphristi ababethwele umtshokotsho wesivumelwano abafika bema khona njalo lokhu ekhonapho kuze kube lamhlanje.


\par }{\PP \VS{10}Abaphristi ababethwele umtshokotsho baqhubeka bemi phakathi kweJodani abantu baze baqeda konke
{\ND{uThixo}} ayekulaye uJoshuwa, njengokuqondiswa kukaJoshuwa nguMosi. Abantu bedlula ngokuphangisa

\VS{11}njalo bathi bonke sebechaphile, umtshokotsho wesivumelwano
{\ND{sikaThixo}} labaphristi beza kwelinye icele abantu bekhangele.

\VS{12}Amadoda akoRubheni, akoGadi lengxenye yesizwana sakoManase achapha ehlomile phambi kwabako-Israyeli njengokuqondisa kukaMosi.

\VS{13}Abantu abaphose bafike kunkulungwane ezingamatshumi amane ababehlomele impi bachapha phambi
{\ND{kukaThixo}} besiya emagcekeni eJerikho ukuyakulwa impi.


\par }{\PP \VS{14}Ngalelolanga
{\ND{uThixo}} waphakamisa uJoshuwa emehlweni abo bonke abako-Israyeli; njalo bamhlonipha okwempilo yakhe yonke, njengoba babehloniphe uMosi.


\par }{\PP \VS{15}{\ND{UThixo}} wathi kuJoshuwa,

\VS{16}“Laya abaphristi abathwele umtshokotsho woBufakazi bakhuphuke baphume eJodani.”


\par }{\PP \VS{17}Ngakho uJoshuwa walaya abaphristi wathi, “Phumani phakathi kweJodani.”


\par }{\PP \VS{18}Abaphristi baphuma emfuleni bethwele umtshokotsho wesivumelwano
{\ND{sikaThixo}}. Bonela ukunyathela umhlabathi owomileyo amanzi eJodani ahle abuyela endaweni yawo, ageleza okomfula ogcweleyo njengakuqala.


\par }{\PP \VS{19}Ngelanga letshumi enyangeni yakuqala abantu basuka eJodani bayamisa izihonqo eGiligali emngceleni ongempumalanga yeJerikho.

\VS{20}UJoshuwa wamisa amatshe alitshumi ayethethwe phakathi kweJodani eGiligali.

\VS{21}Wakhuluma kwabako-Israyeli wathi, “Kwelizayo nxa izizukulwane zenu zingabuza abazali bazo zisithi, ‘Amatshe la atshoni?’

\VS{22}Kumele libatshele ukuthi ‘Abako-Israyeli bachapha uJodani emhlabathini owomileyo!’

\VS{23}Ngoba
{\ND{uThixo}} uNkulunkulu wenu womisa umfula uJodani phambi kwenu laze lachapha.
{\ND{UThixo}} uNkulunkulu wenu wenza kuJodani lokho akwenza oLwandle Olubomvu aze alomise phambi kwethu saze sachapha sonke.

\VS{24}Wenza lokhu ukuze abantu bonke bomhlaba bakwazi ukuthi isandla
{\ND{sikaThixo}} silamandla lokuthi lihlale limesaba
{\ND{uThixo}} uNkulunkulu wenu.”




\par }\Chap{5}{\PP \VerseOne{1}Kwathi amakhosi ama-Amori ayebusa entshonalanga kweJodani lamakhosi wonke amaKhenani ayebusa ezigcawini ezisekela ulwandle esizwa ukuthi
{\ND{uThixo}} wayomise njani uJodani phambi kwabako-Israyeli baze bachapha, inhliziyo zawo zathuthumela aswela izibindi zokumelana labako-Israyeli.


\par }{\SH Ukusokwa LePhasika EGiligali
\par }
{\PP \VS{2}Ngalesosikhathi
{\ND{uThixo}} wathi kuJoshuwa, “Khanda izingqamu ezibukhali ubususoka abako-Israyeli njalo.”

\VS{3}Ngakho-ke uJoshuwa wakhanda izingqamu ezibukhali wasesoka abako-Israyeli eGibhiya Haralothi.


\par }{\PP \VS{4}Lokhu wakwenzela ukuthi: Bonke labo abaphuma eGibhithe, wonke amadoda ayengabuthelwa empini afela enkangala esemangweni wokusuka eGibhithe.

\VS{5}Bonke abantu abaphumayo babesokiwe, kodwa bonke abantu ababezalelwe enkangala phakathi kohambo lokusuka eGibhithe babengasokwanga.

\VS{6}Abako-Israyeli babezulazule enkangala okweminyaka engamatshumi amane, amadoda wonke ayefanele ukubuthelwa empini ngesikhathi esuka eGibhithe aze afa, njengoba engazange amlalele
{\ND{uThixo}}. Ngoba
{\ND{uThixo}} wayefunge waqinisa kubo wathi ayengasoze alibone ilizwe ayelithembise okhokho babo ukuthi bazalinikwa, ilizwe eligeleza uchago loluju.

\VS{7}Ngakho wondla amadodana ezikhundleni zawo, njalo yiwo la asokwa nguJoshuwa. Ayelokhu engakasokwa ngoba kungazange kube lethuba lokubasoka endleleni.

\VS{8}Kwathi isizwe sonke sesisokiwe, sahlala ezihonqweni baze baphola.


\par }{\PP \VS{9}{\ND{UThixo}} wasesithi kuJoshuwa, “Lamuhla ngisuse ihlazo laseGibhithe kini.” Yikho indawo leyo lokhu ibizwa ngokuthi yiGiligali kuze kube lamhlanje.


\par }{\PP \VS{10}Kusihlwa ngelanga letshumi lane kuleyo nyanga, bathi belokhu besamise izihonqo zabo eGiligali emagcekeni eJerikho, abako-Israyeli bagcina iPhasika.

\VS{11}Ngokusa olwalandela usuku lwePhasika badla okunye kwesivuno sabo ababekuvunile: isinkwa esingelamvubelo lamabele akhanzingiweyo.

\VS{12}Imana yema ukukhithika ngelanga elalandela lelo abadla ngalo ukudla okwakuvela emhlabathini; ngakho kwakungasela mana yabako-Israyeli, kodwa ngalowomnyaka badla okwelizwe leKhenani.


\par }{\SH Ukuwa KweJerikho
\par }
{\PP \VS{13}Kwathi uJoshuwa esesondele eJerikho, wakhangela wabona indoda eyayimi phambi kwakhe ilomhedla esandleni sayo, uJoshuwa wasondela kuyo wayibuza wathi “Ungowakithi kumbe ungowezitha zethu?”


\par }{\PP \VS{14}Yaphendula yathi “Angikho ndawo, kodwa njengomlawuli webutho
{\ND{likaThixo}} sengifikile.” UJoshuwa wathi mbo phansi ngobuso edumisa waseyibuza esithi, “Kambe iNkosi yami ilombiko bani wenceku yayo?”


\par }{\PP \VS{15}Umlawuli wamabutho
{\ND{kaThixo}} waphendula wathi, “Khulula izicathulo zakho ngoba indawo omi kuyo ingcwele.” UJoshuwa wenza njalo.




\par }\Chap{6}{\PP \VerseOne{1}IJerikho yayivalwe ngci ngenxa yabako-Israyeli. Akulamuntu owayephuma loba owayengena.


\par }{\PP \VS{2}Ngakho
{\ND{uThixo}} wathi kuJoshuwa, “Khangela, senginikele iJerikho, inkosi yayo kanye lamabutho ayo ezandleni zakho.

\VS{3}Hambani libhode idolobho kanye lamadoda wonke ahlomileyo. Kwenzeni lokhu okwensuku eziyisithupha.

\VS{4}Abaphristi abayisikhombisa kabathwale amacilongo enziwe ngempondo zenqama phambi komtshokotsho wesivumelwano. Ngosuku lwesikhombisa libhode idolobho kasikhombisa, abaphristi bevuthela amacilongo.

\VS{5}Nxa lingabezwa sebetshaya amacilongo bedonsa, abantu bonke kabahlabe umkhosi; umduli wedolobho uzadilika abantu bahle bangene, yilowo lalowo aqonde phambili.”


\par }{\PP \VS{6}Ngakho uJoshuwa indodana kaNuni wabiza abaphristi wathi kubo, “Thathani umtshokotsho wesivumelwano
{\ND{sikaThixo}} kuthi abaphristi abayisikhombisa bahambe phambi kwawo bethwele amacilongo.”

\VS{7}Waselaya abantu esithi, “Akuhanjwe! Hambani libhode idolobho, amabutho ahlomileyo ehamba phambi komtshokotsho wesivumelwano
{\ND{sikaThixo}}.”


\par }{\PP \VS{8}Kwathi uJoshuwa esekhulume labantu, abaphristi abayisikhombisa ababethwele amacilongo ayisikhombisa phambi
{\ND{kukaThixo}} bahamba phambili bevuthela amacilongo, njalo umtshokotsho wesivumelwano ubalandela.

\VS{9}Amabutho ayehlomile ahamba phambi kwabaphristi ababevuthela amacilongo, njalo amabutho angemuva ayelandela umtshokotsho. Ngasosonke lesisikhathi amacilongo ayekhala.

\VS{10}Kodwa uJoshuwa wayelaye abantu wathi, “Lingaze lahlaba umkhosi wempini, lingakhwezi amazwi enu, lingakhulumi lutho kuze kufike isikhathi engizalitshela ngaso ukuthi limemeze. Beselihlaba-ke umkhosi.”

\VS{11}Ngakho umtshokotsho wesivumelwano
{\ND{sikaThixo}} bawuthwala babhoda lawo idolobho kanye. Abantu babuyela ezihonqweni bayalala.


\par }{\PP \VS{12}UJoshuwa wavuka kusesele ngelanga elilandelayo njalo abaphristi bathwala umtshokotsho wesivumelwano
{\ND{sikaThixo}}.

\VS{13}Abaphristi abayisikhombisa ababethwele amacilongo ayisikhombisa bahamba phambili bekhokhele umtshokotsho wesivumelwano
{\ND{sikaThixo}}, bevuthela amacilongo. Amadoda ayehlomile ayehamba phambi kwabo njalo amabutho angemuva ayelandela umtshokotsho wesivumelwano
{\ND{sikaThixo}}, kukanti-ke amacilongo aqhubeka ekhala.

\VS{14}Ngosuku lwesibili babhoda idolobho kanye basebebuyela ezihonqweni. Bakwenza lokhu okwensuku eziyisithupha.


\par }{\PP \VS{15}Ngelanga lesikhombisa bavuka emadabukakusa babhoda idolobho kasikhombisa ngendlela efanayo, ngaphandle kokuthi ngalelolanga babhoda kasikhombisa.

\VS{16}Ngokwesikhombisa, kwathi abaphristi bekhalisa amacilongo, uJoshuwa walaya abantu wathi, “Memezani! Ngoba
{\ND{uThixo}} useliphile idolobho.

\VS{17}Idolobho lakho konke okukulo kuzakwahlukaniselwa
{\ND{uThixo}}. URahabi isifebe lalabo ahlala labo endlini yakhe yibo abazasindiswa ngenxa yokuthi wafihla inhloli esazithumayo.

\VS{18}Kodwa xwayani izinto ezahlukaniselwe ukubhujiswa, ukwenzela ukuthi lingazehliseli ukubhujiswa ngokuthatha okunye kwalezozinto. Lokho kungenza ukuthi izihonqo zako-Israyeli zehlelwe luhlupho njalo zitshabalaliswe.

\VS{19}Sonke isiliva, igolide lezinto zonke ezenziwe ngethusi langensimbi ezingcwele ziletheni
{\ND{kuThixo}} njalo kumele zifakwe esiphaleni sakhe sengcebo.”


\par }{\PP \VS{20}Kwathi amacilongo ekhala abantu bahlaba umkhosi; ekukhaleni kwecilongo, abantu sebehlaba umkhosi omkhulu, umduli wabhidlika, ngakho wonke umuntu wangena phakathi balithatha idolobho.

\VS{21}Idolobho balehlukanisela
{\ND{uThixo}} basebecakaza ngenkemba yonke into ephilayo eyayihlala kulo, amadoda labesifazane, abatsha labadala, inkomo, izimvu labobabhemi.


\par }{\PP \VS{22}UJoshuwa wakhuluma emadodeni amabili ayeke athunywa njengezinhloli zelizwe wathi, “Yanini endlini yesifebe liyesikhupha lezihlobo zaso zonke ligcwalise isifungo elasenza kuso.”

\VS{23}Ngakho amadoda ayahambe ukuyahlola angena akhupha uRahabi, uyise lonina labanewabo lazozonke izihlobo zakhe. Bakhupha imuli yonke bayifaka endaweni eyayingaphandle kwezihonqo zako-Israyeli.


\par }{\PP \VS{24}Basebetshisa idolobho lonke lakho konke okwakuphakathi kwalo, kodwa befake isiliva legolide lezinto ezilungiswe ngethusi lensimbi esiphaleni sengcebo yendlu
{\ND{kaThixo}}.

\VS{25}Kodwa uJoshuwa waphephisa uRahabi isifebe lemuli yakhe labo bonke abangabakhe ngenxa yokuthi wafihla amadoda ayethunywe nguJoshuwa ukuba zinhloli eJerikho, futhi ulokhu ehlala phakathi kwabako-Israyeli kuze kube lamhlanje.


\par }{\PP \VS{26}Ngalesosikhathi uJoshuwa wenza isifungo esiqinileyo esithi, “Iqalekisiwe phambi
{\ND{kukaThixo}} indoda ezimisela ukwakha kutsha lelidolobho laseJerikho:

\par }{\Q Ngempilo yezibulo lakhe lendodana

\par }{\QB uzakwenza izisekelo;

\par }{\Q ngempilo yecinathunjana

\par }{\QB uzalungisa amasango alo.”


\par }{\PP \VS{27}{\ND{UThixo}} wayeloJoshuwa, udumo lwakhe lwanda elizweni lonke.




\par }\Chap{7}{\SH Isono Sika-Akhani
\par }
{\PP \VerseOne{1}Kodwa abako-Israyeli bephula umthetho ngokuphathelane lengcebo eyayehlukaniselwe
{\ND{uThixo}}; u-Akhani indodana kaKhami, indodana kaZabhidi, indodana kaZera, owesizwana sakoJuda, wathatha ezinye zakhona. Ngakho ulaka
{\ND{lukaThixo}} lwavutha kwabako-Israyeli.


\par }{\PP \VS{2}UJoshuwa wasethumela amadoda esuka eJerikho esiya e-Ayi eseduzane leBhethi-Aveni ngempumalanga yeBhetheli wathi kubo: “Hambani liyehlola lelolizwe.” Ngakho amadoda aphuma ayalihlola ilizwe.


\par }{\PP \VS{3}Bathi bephindela kuJoshuwa bafika bathi, “Akudingeki ukuthi lonke ibutho liyelwisana le-Ayi. Thumela amadoda azinkulungwane ezimbili kumbe ezintathu nje ukuze ayoyithumba njalo ungaze wadinisa ibutho lonke, ngenxa yokuthi lelodolobho lilabantu abalutshwana.”

\VS{4}Amadoda angaba zinkulungwane ezintathu asuka ahamba kodwa ehlulwa ngamadoda e-Ayi, wona

\VS{5}abulala amadoda angamatshumi amathathu lesithupha. Baxotsha abako-Israyeli besuka esangweni ledolobho baze bayabatshiya enkwalini bababulalela ekwehleni. Bathi besizwa lokhu abantu baba lokwesaba okukhulu, baphelelwa ngamandla.


\par }{\PP \VS{6}UJoshuwa wadabula izigqoko zakhe wathi mbo phansi ngobuso phambi komtshokotsho wesivumelwano
{\ND{sikaThixo}}, wala elokhu enjalo kwaze kwahlwa. Abadala bako-Israyeli labo benza njalo, basebezithela ngothuli emakhanda abo.

\VS{7}UJoshuwa wasesithi, “Maye,
{\ND{Thixo}} Wobukhosi, wabachaphiselani iJodani lababantu ukuzabanikela ezandleni zama-Amori ukuze asibhubhise? Ngabe sasuthiseka ngokuzihlalela kwelinye iphetsheya leJodani!

\VS{8}Maye, Thixo kuyini engingakutsho, njengoba u-Israyeli esebhuqwe yizitha zakhe?

\VS{9}AmaKhenani labanye abantu belizwe bazakuzwa ngalokhu besebesihanqa besule ibizo lethu emhlabeni. Pho kuyini ozakwenzela ibizo lakho elikhulu kangaka na?”


\par }{\PP \VS{10}{\ND{UThixo}} wathi kuJoshuwa, “Sukuma. Kuyini okwenzayo uthe mbo ngobuso bakho?

\VS{11}Abako-Israyeli bonile; bephule isivumelwano sami engabalaya ukuthi basigcine. Sebethethe ezinye izinto ezahlukaniselwe mina; bebile, baqamba amanga, sebezifake empangweni yabo.

\VS{12}Yikho abako-Israyeli bengeke bamelana lezitha zabo; bayabafulathela bebaleka ngoba sebeyinto efanele ukubhujiswa. Kangisoze ngibe lani ngaphandle kokuthi lichithe lokho okwakwehlukaniselwe ukubhujiswa.


\par }{\PP \VS{13}Hamba ungcwelise abantu. Ubatshele uthi, ‘Zingcweliseni ukulungiselela kusasa; ngoba lokhu yikho okutshiwo
{\ND{nguThixo}}, uNkulunkulu wako-Israyeli ukuthi: Lokho okwahlukaniselwe
{\ND{uThixo}} kuphakathi kwenu, lina bako-Israyeli. Kalingeke limelane lezitha zenu ngaphandle kokuba selikukhuphile.


\par }{\PP \VS{14}Ekuseni kumele lisondeze isizwana ngesizwana. Isizwana esikhethwa
{\ND{nguThixo}} kuzamele sisondele phambili usendo ngosendo; usendo oluzakhethwa
{\ND{nguThixo}} luzasondela imuli ngemuli; imuli ezakhethwa
{\ND{nguThixo}} izasondela umuntu ngamunye.

\VS{15}Lowo ozafunyanwa elezinto ezahlukaniselwe
{\ND{uThixo}} uzatshiswa ngomlilo, lakho konke alakho. Wephule isivumelwano
{\ND{sikaThixo}} njalo wenze into elihlazo phakathi kuka-Israyeli.’ ”


\par }{\PP \VS{16}Kusesele ngelanga elilandelayo uJoshuwa wenza u-Israyeli wasondela ngezizwana, inkatho yadla koJuda.

\VS{17}Insendo zakoJuda zasondela, inkatho yadla abakoZera. Wasondeza insendo zakoZera ngezimuli. Inkatho yadla uZabhidi.

\VS{18}UJoshuwa wasondeza imuli kaZabhidi indoda yinye ngayinye, inkatho yadla u-Akhani indodana kaKhami, indodana kaZabhidi, indodana kaZera owesizwana sakoJuda.


\par }{\PP \VS{19}UJoshuwa wathi ku-Akhani, “Ndodana yami, dumisa
{\ND{uThixo}}, uNkulunkulu ka-Israyeli, umuphe udumo. Ngitshela lokho okwenzileyo, ungaze wangifihlela.”


\par }{\PP \VS{20}U-Akhani waphendula wathi, “Liqiniso! Ngonile phambi
{\ND{kukaThixo}}, uNkulunkulu wako-Israyeli. Nanku engikwenzileyo:

\VS{21}Ngathi ngibona phakathi kwempango ingubo enhle yaseBhabhiloni, lamashekeli esiliva angamakhulu amabili lomgqala wegolide olesisindo samashekeli angamatshumi amahlanu ngakuhawukela, ngakuthatha. Ngakumbela phansi ethenteni lami, isiliva singaphansi.”


\par }{\PP \VS{22}UJoshuwa wathuma izithunywa, zagijima zaya ethenteni lakhe, zakufumana kufihlilwe ethenteni lakhe, isiliva singaphansi.

\VS{23}Bathatha izinto ezazisethenteni, baziletha kuJoshuwa lebantwini bonke bako-Israyeli, bazichaya phambi
{\ND{kukaThixo}}.


\par }{\PP \VS{24}UJoshuwa labo bonke abako-Israyeli bathatha u-Akhani indodana kaZera lesiliva, ingubo, lomgqala wegolide, lamadodana lamadodakazi akhe, lenkomo zakhe, obabhemi kanye lezimvu, ithente lakhe lakho konke ayelakho bakusa esiHotsheni se-Akhori.

\VS{25}UJoshuwa wathi, “Kungani usilethele uhlupho olungaka?
{\ND{UThixo}} uzakwehlisela uhlupho lamhlanje.”

\par }{\PP Bonke abako-Israyeli bamkhanda ngamatshe, njalo bathi sebeqedile ukukhanda labanye ngamatshe babatshisa.

\VS{26}Babuthelela inqwaba yamatshe amakhulu phezu kuka-Akhani alokhu ekhona lalamhlanje. Ukuvutha kolaka
{\ND{lukaThixo}} kwahle kwaphela. Ngakho leyondawo lalamhlanje ilokhu isabizwa ngokuthi yisiGodi sika-Akhori.




\par }\Chap{8}{\SH Ukutshabalaliswa Kwe-Ayi
\par }
{\PP \VerseOne{1}{\ND{UThixo}} wathi kuJoshuwa, “Ungesabi, ungalahli ithemba. Thatha ibutho lonke uhambe uyehlasela i-Ayi, ngoba senginikele inkosi yase-Ayi, abantu bayo, idolobho layo lelizwe layo ezandleni zakho.

\VS{2}Khonale uzakwenza owakwenza eJerikho lenkosini yakhona, kodwa lingazithathela impahla zonke eliyabe lizithumbile lezifuyo kube ngokwenu. Cathamani ngemva kwedolobho.”


\par }{\PP \VS{3}Ngakho uJoshuwa lebutho lonke baphuma bayahlasela i-Ayi. Wakhetha amabutho azinkulungwane ezingamatshumi amathathu ayezingcitshi ukwedlula amanye ekulweni, wasewathuma ebusuku.

\VS{4}Wawalaya wathi, “Lalelisisani, kumele licathame ngemva kwedolobho. Lingaze laya khatshana lalo. Lonke kumele lihlale liqaphele.

\VS{5}Mina lalabo engizabe ngilabo sizaqhubeka siqonde edolobheni, kuthi nxa amadoda ephuma ukusihlasela njengalokho akwenza kuqala, sizawabalekela.

\VS{6}Bazaxotshana lathi size sibahugele khatshana ledolobho, ngoba bazakuthi, ‘Bayasibalekela njengalokhu abakwenza kuqala.’ Ngakho nxa sesibabalekela,

\VS{7}lina lizavuka lapho eliyabe licathame khona beselithumba idolobho.
{\ND{UThixo}} uNkulunkulu wenu uzalinikela ezandleni zenu.

\VS{8}Nxa selilithumbile idolobho, lithungeleni ngomlilo. Yenzani lokho okulaywe
{\ND{nguThixo}}. Wobani leqiniso lokuthi lilandela iziqondiso zami.”


\par }{\PP \VS{9}UJoshuwa wasebalaya ukuthi bahambe, basebesiya endaweni okwakumele bacathame kuyo phakathi kweBhetheli le-Ayi, entshonalanga ye-Ayi kodwa uJoshuwa waqeda ubusuku lobo elabantu.


\par }{\PP \VS{10}Ekuseni ngelanga elilandelayo uJoshuwa waqoqa amabutho akhe, kwathi yena labadala bako-Israyeli bahamba phambi kwabo besiya e-Ayi.

\VS{11}Iviyo lonke lalabo ayelabo lahamba laya edolobheni lafika lema phambi kwabo. Bamisa izihonqo enyakatho ye-Ayi, isigodi siphakathi kwabo ledolobho.

\VS{12}UJoshuwa wayethethe amadoda aphosa afike kunkulungwane ezinhlanu wawacathamisa phakathi kweBhetheli le-Ayi entshonalanga yedolobho.

\VS{13}Benza ukuthi amabutho aye ezikhundleni zawo zonke ezaziphakathi kwezihonqo enyakatho yedolobho lendaweni yokucathamela eyayisentshonalanga yalo. Ngalobobusuku uJoshuwa waya esigodini.


\par }{\PP \VS{14}Inkosi yase-Ayi yathi ibona lokhu yona lawo wonke amadoda akulelodolobho aphanga aphuma kusesele ekuseni ukuze ayehlangana lo-Israyeli empini kweyinye indawo ekhangelane le-Arabha. Kodwa yayingazi ukuthi kwakulamabutho ayeyicathamele ngemva kwedolobho.

\VS{15}UJoshuwa labantu bonke bako-Israyeli bathambela ukubuyiselwa emuva, babalekela enkangala.

\VS{16}Wonke amadoda e-Ayi atshelwa ukuthi abaxotshe, basebexotshana loJoshuwa badonselwa khatshana ledolobho.

\VS{17}Kakukho lendoda eyodwa eyasala e-Ayi kumbe eBhetheli engazanga ixotshane labako-Israyeli.


\par }{\PP \VS{18}{\ND{UThixo}} wasesithi kuJoshuwa, “Phakamisa umkhonto osesandleni ukhombe e-Ayi, ngenxa yokuthi idolobho leli ngizalinikela ezandleni zakho.” Ngakho uJoshuwa wakhombela e-Ayi ngomkhonto wakhe.

\VS{19}Wathi esanda kwenza lokhu, amadoda ayecathamele ukuhlasela aphakama masinyane ezindaweni ayekuzo agijimela phambili. Angena edolobheni alithumba, aphanga alithungela ngomlilo.


\par }{\PP \VS{20}Amadoda e-Ayi anyemukula abona intuthu eyayisuka edolobheni iqonga emayezini kodwa aswela ukuthi azabalekela ngaphi ngoba abako-Israyeli ababebalekele enkangala basebephendukele labo ababebaxotsha.

\VS{21}Kwathi uJoshuwa labako-Israyeli bonke bebona ukuthi labo ababecatheme basebethumbe idolobho lokuthi intuthu yayiqonga emayezini ivela edolobheni, batshibilika baqalisa ukuhlasela amadoda ase-Ayi.

\VS{22}Amadoda ayecatheme lawo aphuma edolobheni abahlasela, okwenza ukuthi babe phakathi laphakathi, inxa zombili zilabako-Israyeli. Abako-Israyeli babatshaya bababhuqa akwaze kwasala muntu owaphunyukayo.

\VS{23}Kodwa bathatha inkosi yase-Ayi iphila basebeyiletha kuJoshuwa.


\par }{\PP \VS{24}Kwathi abako-Israyeli sebeqedile ukubulala wonke amadoda ase-Ayi emagcekeni enkangala lapho ababewaxotshele khona, njalo wonke esegwazwe ngenkemba, bonke abako-Israyeli babuyela e-Ayi babulala abantu bonke abakulelo dolobho.

\VS{25}Amadoda labesifazane abazinkulungwane ezilitshumi lambili bafa ngalelolanga, bonke kungabantu be-Ayi,

\VS{26}ngoba uJoshuwa kazange ehlise isandla sakhe esiphethe umkhonto ngawo baze babhujiswa bonke abantu ababehlala e-Ayi.

\VS{27}Kodwa abako-Israyeli bathatha zonke izifuyo lempango yonke eyayithunjwe kulelodolobho njengokulaywa kukaJoshuwa
{\ND{nguThixo}}.


\par }{\PP \VS{28}UJoshuwa watshisa i-Ayi wayenza yaba lunxiwa oluyinqwaba, indawo engelakuhlalwa muntu kuze kube lamhlanje.

\VS{29}Walengisa inkosi yase-Ayi esigodweni wayitshiya kwaze kwaba ntambama. Ekutshoneni kwelanga uJoshuwa walaya ukuthi bethule isidumbu sayo basiphosele esangweni ledolobho. Babuthelela inqumbi yamatshe phezu kwaso, njalo lokhu kunjalo kuze kube lamhlanje.


\par }{\SH Ukuvuselelwa Kwesivumelwano ENtabeni Yase-Ebhali
\par }
{\PP \VS{30}UJoshuwa wasesakhela
{\ND{uThixo}}, uNkulunkulu wako-Israyeli i-alithari e-Ebhali.

\VS{31}Njengokulaya okwenziwa nguMosi inceku
{\ND{kaThixo}} kwabako-Israyeli, walakha njengokulaywa okulotshwe eNcwadini yoMthetho kaMosi i-alithari lamatshe angabazwanga, okungazanga kusetshenziswe nsimbi phezu kwawo. Kulo banikela
{\ND{kuThixo}} iminikelo yokutshiswa leminikelo yokuthula.

\VS{32}Lapho, phambi kwabako-Israyeli uJoshuwa waloba ematsheni umthetho kaMosi ayewubhalile.

\VS{33}Bonke abako-Israyeli, abezizweni labayinzalo yalelolizwe, labadala babo, iziphathamandla labahluleli babemi emaceleni womabili omtshokotsho wesivumelwano
{\ND{sikaThixo}} bekhangelane lalabo ababelithwele, abaphristi, ababengabaLevi. Ingxenye yabantu yema phambi kwentaba yeGerizimu kwathi eyinye ingxenye yema phambi kwentaba ye-Ebhali, njengokulaya kukaMosi inceku
{\ND{kaThixo}} owayelaye ukuthi kubusiswe abantu bako-Israyeli.


\par }{\PP \VS{34}Emva kwalokho uJoshuwa wafunda wonke amazwi omthetho, izibusiso leziqalekiso, njengokulotshwa okwenziwe eNcwadini yeMithetho.

\VS{35}Kakulalizwi elalaywa nguMosi elingazanga lifundwe nguJoshuwa phambi kombuthano wonke wako-Israyeli kugoqela abesifazane labantwana labezizweni ababehlala phakathi kwabo.




\par }\Chap{9}{\SH Ubuqili BamaGibhiyoni
\par }
{\PP \VerseOne{1}Kwathi amakhosi wonke ayebusa ngentshonalanga yeJodani, layeselizweni lamaqaqa, layesewatheni lwamaqaqa angentshonalanga, layesekele uLwandle oLukhulu kusiyafika eLebhanoni, amakhosi amaHithi, ama-Amori, amaKhenani, amaPherizi, amaHivi lamaJebusi esizwa ngalezizinto

\VS{2}ahlangana ukuze alwisane uJoshuwa labako-Israyeli.


\par }{\PP \VS{3}Kodwa kwathi ngesikhathi abantu beGibhiyoni sebezwe konke uJoshuwa ayekwenze eJerikho le-Ayi,

\VS{4}benza ubuqili: Bahamba njengamanxusa ayelabobabhemi ababethwele amasaka adabukileyo lezigxingi zewayini ezindala ezazidabuke zangcinwa.

\VS{5}Amadoda ayegqoke amanyathela ayedabukile njalo exaxelwe, begqoke lezigqoko ezigugileyo. Zonke izinkwa ababezithwele njengomphako zazomile njalo zikhuntile.

\VS{6}Baya kuJoshuwa esihonqweni seGiligali bathi kuye lakwabako-Israyeli, “Sivela elizweni elikude; ngakho yenzani isivumelwano lathi.”


\par }{\PP \VS{7}Abako-Israyeli baphendula amaHivi bathi, “Kodwa mhlawumbe lihlala eduzane lathi, pho singasenza kanjani isivumelwano lani?”


\par }{\PP \VS{8}Bathi kuJoshuwa “Siyizinceku zenu.”

\par }{\PP Kodwa uJoshuwa wababuza wathi, “Lingobani njalo livela ngaphi?”


\par }{\PP \VS{9}Baphendula bathi, “Izinceku zakho zivela elizweni elikude njalo zikhangwe yindumela
{\ND{kaThixo}} uNkulunkulu wenu. Ngoba sesezwa imibiko eminengi ngaye: konke akwenza eGibhithe,

\VS{10}lakho konke akwenza emakhosini amabili ama-Amori empumalanga yeJodani, uSihoni inkosi yeHeshibhoni lo-Ogi inkosi yaseBhashani owayebusa e-Ashitharothi.

\VS{11}Abadala bethu labo bonke abakhileyo elizweni lakithi bathi kithi, ‘Thwalani umphako wohambo lwenu; lihambe liyehlangana labo lithi kubo, “Sizinceku zenu: yenzani isivumelwano lathi.” ’

\VS{12}Isinkwa sethu lesi sasifudumala ngesikhathi sisifaka emigodleni yethu sisesemakhaya ngelanga esasuka ngalo sisiza kini. Kodwa-ke khangelani ukuthi sesome njalo sakhunta njani.

\VS{13}Izigxingi lezi zewayini esazigcwalisisayo zazizintsha, kodwa-ke khangelani ukuthi sezidabuke njani. Izigqoko lamanyathela ethu sekudatshulwe yibude bomango.”


\par }{\PP \VS{14}Abako-Israyeli bahlola imiphako yabo kodwa-ke kabasabuzanga
{\ND{kuThixo}}.

\VS{15}Ngakho uJoshuwa wenza isivumelwano sokuthula labo wabavumela ukuthi bahlale, njalo abathungameli bebandla bavumelana lalokhu ngesifungo.


\par }{\PP \VS{16}Sekwedlule insuku ezintathu benze isivumelwano lamaGibhiyoni, abako-Israyeli bezwa ukuthi lababantu babengomakhelwana, ababehlala eduzane labo.

\VS{17}Abako-Israyeli baya emadolobheni abo ayebalisa iGibhiyoni, iKhefira, iBherothi leKhiriyathi-Jeyarimi.

\VS{18}Kodwa abako-Israyeli kabazange babahlasele ngenxa yokuthi abathungameli bebandla babefunge
{\ND{ngoThixo}}, uNkulunkulu wako-Israyeli.

\par }{\PP Ibandla lonke lakhonona ngabadala bebandla;

\VS{19}kodwa bona bonke baphendula bathi, “Sibanike isifungo sethu
{\ND{ngoThixo}}, uNkulunkulu wako-Israyeli njalo asingeke sabathinta khathesi.

\VS{20}Lokhu yikho esizakwenza kubo: Sizabayekela bahlale, ukuze ulaka lungezi kithi ngenxa yokwephula isifungo esasenza phambi kwabo.”

\VS{21}Baqhubeka bathi, “Bayekeleni bahlale, kodwa bazakuba ngababandi benkuni labakhi bamanzi abazasebenzela uzulu wonke.” Ngakho-ke isivumelwano sabakhokheli sagcinwa.


\par }{\PP \VS{22}UJoshuwa wabiza wonke amaGibhiyoni wathi kuwo, “Kungani lisikhohlisile ngokuthi, ‘Sihlala khatshana lani, lina lihlala eduzane lathi kangaka?’

\VS{23}Seliqalekisiwe: kalisoze liyekele ukuba ngababandi benkuni labakhi bamanzi lisebenzela indlu kaNkulunkulu wami.”


\par }{\PP \VS{24}Baphendula uJoshuwa bathi, “Izinceku zakho zatshelwa mgceke ukuthi
{\ND{uThixo}} uNkulunkulu wenu walaya njani inceku yakhe uMosi ukuthi alinike ilizwe lonke lokuthi litshabalalise bonke ababakhele kulo lina lingakafiki. Ngakho-ke sesabela impilo zethu ngenxa yenu, yikho okwenze senza lokhu.

\VS{25}Sesizinikele ezandleni zenu. Yenzani kithi konke elikubona kufanele njalo kuqondile kini.”


\par }{\PP \VS{26}Ngakho-ke uJoshuwa wabasindisa esandleni sika-Israyeli, njalo kabasababulalanga.

\VS{27}Ngalelolanga wenza ukuthi amaGibhiyoni abe ngababandi benkuni labakhi bamanzi besebenzela uzulu njalo besebenza e-alithareni
{\ND{likaThixo}} endaweni eyayikhethwe
{\ND{nguThixo}}. Yikho abayikhona kuze kube lamhlanje.




\par }\Chap{10}{\SH Ilanga Lima Mpo
\par }
{\PP \VerseOne{1}U-Adoni-Zedekhi inkosi yaseJerusalema wezwa ukuthi uJoshuwa wayesethumbe i-Ayi wayitshabalalisa, njengalokho akwenza eJerikho lenkosini yayo, lokuthi abantu baseGibhiyoni babenze isivumelwano sokuthula labako-Israyeli njalo sebehlala labo.

\VS{2}Yena labantu bakhe besaba kakhulu ngalokhu, ngenxa yokuthi iGibhiyoni kwakulidolobho eliqakatheke kakhulu, njengelinye lamadolobho esikhosini; lalilikhulu kule-Ayi, njalo amadoda alo wonke ayezingwazi ezilamandla.

\VS{3}Ngakho u-Adoni-Zedekhi inkosi yaseJerusalema wakhalaza kuHohamu inkosi yaseHebhroni, kuPhiramu inkosi yaseJamuthi, kuJafiya inkosi yaseLakhishi lakuDebhiri inkosi yase-Egiloni.

\VS{4}Wathi kubo, “Wozani lizongincedisa ukuhlasela iGibhiyoni ngenxa yokuthi yenze isivumelwano sokuthula loJoshuwa labako-Israyeli.”


\par }{\PP \VS{5}Ngakho amakhosi womahlanu ama-Amori, aseJerusalema, eHebhroni, eJamuthi, eLakhishi lase-Egiloni abambana. Aphuma lamabutho awo wonke ayihonqolozela iGibhiyoni ayihlasela.


\par }{\PP \VS{6}AmaGibhiyoni athumela ilizwi kuJoshuwa ezihonqweni zaseGiligali athi: “Ungalahli izinceku zakho. Woza ngapha kithi ngokuphangisa uzosisiza! Sincede, ngoba wonke amakhosi ama-Amori abusa emazweni asemaqaqeni asebambene ukuze alwisane lathi.”


\par }{\PP \VS{7}Ngakho uJoshuwa wasuka eGiligali, wenyuka kanye lebutho lakhe lonke, elaligoqela wonke amadoda ayekwazi ukulwa.

\VS{8}{\ND{UThixo}} wathi kuJoshuwa, “Ungabesabi; sengibanikele esandleni sakho. Kakho loyedwa ozakwenelisa ukumelana lawe.”


\par }{\PP \VS{9}Ngemva kokuhamba okobusuku bonke besuka eGiligali, uJoshuwa wabajuma.

\VS{10}{\ND{UThixo}} wenza ukuthi basanganiseke phambi kuka-Israyeli, wabehlula ngokunqoba okukhulu eGibhiyoni. Abako-Israyeli baxotshana labo emgwaqweni oya eBhethi-Horoni, baxhumana labo baze bayafika e-Azekha leMakheda.

\VS{11}Lapho bebalekela abako-Israyeli emgwaqweni osuka eBhethi-Horoni usiya e-Azekha,
{\ND{uThixo}} wehlisa isiqhotho esikhulu sivela emkhathini, njalo inengi labo lafa libulawa yisiqhotho ukwedlula ababulawa zinkemba zabako-Israyeli.


\par }{\PP \VS{12}Ngalelolanga
{\ND{uThixo}} wanikela ngalo ama-Amori kwabako-Israyeli, uJoshuwa wathi
{\ND{kuThixo}} phambi kwabako-Israyeli:

\par }{\Q “We langa, mana uthi mpo ngaphezu kweGibhiyoni,

\par }{\QB lawe nyanga, mana ngaphezu kweSigodi se-Ayijaloni.”


\par }{\Q \VS{13}Ngakho ilanga lema lathi mpo,

\par }{\QB lenyanga yema,

\par }{\QB isizwe saze saphindisela ngokupheleleyo ezitheni zaso,

\par }{\MM njengoba kulotshiwe oGwalweni lukaJasha.

\par }{\PP Ilanga lema phakathi laphakathi kwesibhakabhaka laphuza ukutshona okosuku lonke.

\VS{14}Kakuzange kube losuku olwafana lalo ngaphambili kumbe kuze kube lamhlanje, usuku lapho
{\ND{uThixo}} alalela khona umuntu. Ngeqiniso
{\ND{uThixo}} wayelwela u-Israyeli!


\par }{\PP \VS{15}Ngakho uJoshuwa waphindela labo bonke abako-Israyeli ezihonqweni zaseGiligali.


\par }{\SH Ukubulawa Kwamakhosi Amahlanu Ama-Amori
\par }
{\PP \VS{16}Amakhosi lawo womahlanu abaleka ayacatsha ebhalwini lwaseMakheda.

\VS{17}Kwathi uJoshuwa esetshelwe ukuthi amakhosi womahlanu ayetholakale ecatshile ebhalwini lweMakheda,

\VS{18}wathi, “Giqani amatshe amakhulu liwafake emlonyeni wobhalu, beselisithi amanye amadoda alinde.

\VS{19}Kodwa lingemi! Xotshani izitha zenu, lingazivumeli ukuthi zifike emadolobheni azo, ngoba
{\ND{uThixo}} uNkulunkulu wenu esezinikele ezandleni zenu.”


\par }{\PP \VS{20}Ngakho uJoshuwa labako-Israyeli bababhubhisa baphosa baphela bonke kodwa abalutshwana abasalayo banelisa ukufika emadolobheni abo ayezinqaba.

\VS{21}Ibutho lonke lenelisa ukuphenduka ngokuthula kuJoshuwa esihonqweni seMakheda, njalo kakho owake wakhuluma okubi ngabako-Israyeli.


\par }{\PP \VS{22}UJoshuwa wathi, “Vulani umlomo wobhalu beseliletha amakhosi womahlanu eze kimi.”

\VS{23}Ngakho bakhupha amakhosi womahlanu ebhalwini, inkosi yaseJerusalema, eyeHebhroni, yeJamuthi, eyeLakhishi kanye leyase-Egiloni.

\VS{24}Bathi sebelethe amakhosi la kuJoshuwa, wabiza wonke amadoda ako-Israyeli wasesithi kubo bonke abalawuli bamabutho ababeze laye, “Wozani lapha lizofaka inyawo zenu entanyeni zala amakhosi.” Ngakho beza phambili basebefaka inyawo zabo entanyeni zawo.


\par }{\PP \VS{25}UJoshuwa wathi kubo, “Lingesabi; lingadangali qinani libe lezibindi. Lokhu yikho okuzakwenziwa
{\ND{nguThixo}} kuzozonke izitha elizalwisana lazo.”

\VS{26}Ngakho uJoshuwa wawabulala amakhosi la wawalengisa ensikeni ezinhlanu, alenga lapho kwaze kwahlwa.


\par }{\PP \VS{27}Ekutshoneni kwelanga uJoshuwa walaya ukuthi bawethule bawaphose ebhalwini lapho ayekade ecatshe khona. Emlonyeni wobhalu bafaka amatshe amakhulu alokhu ekhona lanamhlanje.


\par }{\SH Ukunqotshwa Kwamadolobho Aseningizimu
\par }
{\PP \VS{28}Ngalelolanga uJoshuwa wathumba iMakheda. Wahlasela idolobho kanye lenkosi yalo ngenkemba, wabhubhisa wonke umuntu owayephakathi kwalo. Kakho owatshiywa ephila. Wenza enkosini yeMakheda lokho ayekwenze enkosini yaseJerikho.


\par }{\PP \VS{29}Ngakho uJoshuwa labo bonke abako-Israyeli ababelaye basuka eMakheda baya eLibhina balihlasela.

\VS{30}{\ND{UThixo}} waphinda wanikela lelodolobho lenkosi yalo esandleni sika-Israyeli. UJoshuwa wahlasela ngenkemba idolobho laye wonke umuntu owayephakathi kwalo. Kakho owatshiywa ephila lapho. Wenza enkosini yalo lokho ayekwenze enkosini yeJerikho.


\par }{\PP \VS{31}Ngakho uJoshuwa labo bonke abako-Israyeli ayelabo bahamba besuka eLibhina besiya eLakhishi; balihanqa basebelihlasela.

\VS{32}{\ND{UThixo}} wanikela iLakhishi ku-Israyeli, uJoshuwa wayithatha ngelanga lesibili. Idolobho laye wonke umuntu owayephakathi kwalo wakuhlasela ngenkemba, njengalokho ayekwenze eLibhina.

\VS{33}Kunjalo-nje uHoramu inkosi yaseGezeri yayize ukuzoncedisa iLakhishi kodwa uJoshuwa wayehlula ndawonye lebutho layo, kakho owatshiywa ephila.


\par }{\PP \VS{34}Ngakho uJoshuwa labo bonke abako-Israyeli ababelaye basuka eLakhishi baya edolobheni le-Egiloni; basebelihanqa balihlasela.

\VS{35}Balithumba ngalelolanga, balihlakaza ngenkemba basebebhubhisa wonke umuntu owayephakathi kwalo, njengalokho ababekwenze eLakhishi.


\par }{\PP \VS{36}Ngakho uJoshuwa labo bonke abako-Israyeli ababelaye bahamba besuka e-Egiloni baya eHebhroni bayihlasela.

\VS{37}Balithumba lelodolobho ngenkemba ndawonye lamakhosi alo, imizana yalo laye wonke umuntu owayephakathi kwalo, kakho owatshiywa ephila. Njengalokho abakwenza e-Egiloni, balitshabalalisa laye wonke umuntu owayephakathi kwalo.


\par }{\PP \VS{38}Ngakho uJoshuwa labo bonke abako-Israyeli ayelabo baphenduka bahlasela iDebhiri.

\VS{39}Bathumba lelidolobho, inkosi lemizi yalo, bayihlasela ngenkemba. Bonke abantu ababephakathi kwalo babhujiswa baphela. Kakho owatshiywa ephila. Benza eDebhiri lenkosini yakhona lokho abakwenza eLibhina lenkosini yakhona kanye leHebhroni.


\par }{\PP \VS{40}Ngakho uJoshuwa wasinqoba sonke isabelo, okugoqela ilizwe lamaqaqa, iNegebi, emawatheni ezintaba entshonalanga lemithezukweni yezintaba ndawonye lamakhosi alapho wonke. Kakho owatshiywa ephila. Wabhubhisa bonke abebephefumula, njengoba
{\ND{uThixo}}, uNkulunkulu ka-Israyeli wayebalayile.

\VS{41}UJoshuwa wabanqoba kusukela eKhadeshi Bhaneya kusiya eGaza lakuso sonke isabelo seGosheni kusiya eGibhiyoni.

\VS{42}Wonke amakhosi la lamazwe awo athunjwa nguJoshuwa ekuhlaseleni kunye, ngenxa yokuthi
{\ND{uThixo}}, uNkulunkulu ka-Israyeli, walwela u-Israyeli.


\par }{\PP \VS{43}Ngakho uJoshuwa waphindela laye wonke u-Israyeli ezihonqweni zaseGiligali.




\par }\Chap{11}{\SH Ukunqotshwa Kwamakhosi Asenyakatho
\par }
{\PP \VerseOne{1}Kwathi uJabhini inkosi yeHazori isizwa lokhu yathumela ilizwi kuJobhabhi inkosi yeMadoni lasemakhosini eShimroni le-Akhishafi,

\VS{2}lasemakhosini enyakatho ayesezintabeni ze-Arabha eningizimu yeKhinerethi emawatheni amaqaqa entshonalanga kanye laseNafothi Dori entshonalanga;

\VS{3}lakumaKhenani empumalanga lentshonalanga; lakuma-Amori, amaHithi, amaPherizi lamaJebusi elizweni elilamaqaqa; kanye lakumaHivi ngaphansi kweHemoni esabelweni seMizipha.

\VS{4}Baphuma lamabutho abo wonke lenani elikhulu lamabhiza lezinqola, ibutho elikhulu, ubunengi lingangetshebetshebe okhunjini lolwandle.

\VS{5}Wonke amakhosi la abambana asesakha izihonqo ndawonye eManzini aseMeromi, ukulwa labako-Israyeli.


\par }{\PP \VS{6}{\ND{UThixo}} wathi kuJoshuwa, “Ungabesabi, ngoba ngalesisikhathi kusasa ngizabanikela bonke kwabako-Israyeli sebefile. Uzaquma imisipha yamabhiza abo njalo utshise izihonqo zabo.”


\par }{\PP \VS{7}Ngakho uJoshuwa lebutho lakhe lonke bahlangana labo mathupha eManzini eMeromi wasebahlasela,

\VS{8}{\ND{uThixo}} wabanikela esandleni sika-Israyeli. Babanqoba, baxotshana labo baze babafikisa eSidoni Enkulu kusiya eMisirefothi-Mayimi, leSigodini seMizipha empumalanga kwaze kwasala kungelamuntu ophilayo.

\VS{9}UJoshuwa wenza kibo lokho ayekulaywe
{\ND{nguThixo}}: Waquma imisipha yamabhiza abo njalo watshisa izinqola zabo.


\par }{\PP \VS{10}Ngalesosikhathi uJoshuwa waphenduka wabuyela emuva wathumba iHazori wasehlasela inkosi yakuleyo ndawo ngenkemba. (IHazori yayiyisigodlo sayo yonke imibuso leyo.)

\VS{11}Wonke umuntu owayephakathi kwayo wabhujiswa ngenkemba. Bababhubhisa baphela, abaze batshiya lutho oluphefumulayo, watshisa iHazori ngokwayo.


\par }{\PP \VS{12}UJoshuwa wathumba wonke amadolobho esikhosini lamakhosi awo wawahlasela ngenkemba. Wawabhubhisa wonke, njengokulaya kukaMosi inceku
{\ND{kaThixo}}.

\VS{13}Kukanti-ke u-Israyeli kazange atshise loba yiwaphi amadolobho ayakhelwe emadundulwini ngaphandle kweHazori, eyatshiswa nguJoshuwa.

\VS{14}Abako-Israyeli bathatha zaba ngezabo zonke impahla ababezithumbile okwakugoqela izifuyo zamadolobho la bahamba lakho kodwa bonke abantu bababhubhisa ngenkemba baphela du, bengatshiyi lutho oluphefumulayo.

\VS{15}Njengoba
{\ND{uThixo}} walaya inceku yakhe uMosi, uMosi laye walaya uJoshuwa, uJoshuwa wakwenza lokho: katshiyanga lutho lungenziwanga ezintweni zonke
{\ND{uThixo}} owazilaya uMosi.


\par }{\PP \VS{16}Ngakho uJoshuwa wathatha ilizwe lonke: ilizwe lamaqaqa, yonke iNegebi, isabelo sonke seGosheni, amawatha asentshonalanga, i-Arabha, lezintaba zako-Israyeli lamawatha azo,

\VS{17}kusukela entabeni yeHalakhi, ephakama ngokuya eSeyiri, kusiya eBhali-Gadi esiGodini seLebhanoni ngaphansi kwentaba iHemoni. Wathumba wonke amakhosi awo, wawehlula, wawabulala.

\VS{18}UJoshuwa walwa impi lawo wonke amakhosi okwesikhathi eside.

\VS{19}Ngaphandle kwamaHivi ayehlala eGibhiyoni, kalikho idolobho loba elilodwa elenza isivumelwano sokuthula labako-Israyeli, kwabawathumba empini.

\VS{20}Ngoba
{\ND{kwakunguThixo}} owenza inhliziyo zawo zaba lukhuni zafuna ukulwa impi lo-Israyeli, ukwenzela ukuthi enelise ukubachitha baphele, ebabhubhisa okungelazwelo, njengokulaywa kukaMosi
{\ND{nguThixo}}.


\par }{\PP \VS{21}Ngalesosikhathi uJoshuwa waphuma wawabhubhisa ama-Anakhi elizweni lamaqaqa: kusukela eHebhroni, eDebhiri le-Anabhi, kusukela elizweni lonke lamaqaqa akoJuda. UJoshuwa wabhubhisa wababhuqa bona kanye lamadolobho abo.

\VS{22}Akula ma-Anakhi asala esabelweni sabako-Israyeli; ngaphandle kweGaza iGathi le-Ashidodi lapho okwasila abanye bakhona.


\par }{\PP \VS{23}Ngakho uJoshuwa wathumba ilizwe lonke njengoba
{\ND{uThixo}} walaya uMosi, waselinika abako-Israyeli njengelifa kusiya ngokwahlukaniswa kwezizwana zabo. Ngakho-ke ilizwe laphumula ekulweni izimpi.




\par }\Chap{12}{\SH Uluhlu Lwamakhosi Ehlulwayo
\par }
{\LID \VerseOne{1}La ngamakhosi amazwe anqotshwa ngabako-Israyeli njalo alezabelo ezathunjwa empumalanga yeJodani, kusukela eDongeni lwase-Arinoni kusiya entabeni yaseHemoni, okugoqela lonke icele langempumalanga ye-Arabha:


\par }{\BB \par }
{\LI \VS{2}USihoni inkosi yama-Amori, wayebusa eHeshibhoni.

\par }{\LIB Wayebusa kusukela e-Aroweri emaphethelweni oDonga lwase-Arinoni, kusukela phakathi laphakathi kodonga kusiyafika emfuleni uJabhoki, oyiwo umngcele wama-Amoni. Lokhu kwakugoqela ingxenye yeGiliyadi.


\par }{\LIB \VS{3}Wayebusa njalo empumalanga ye-Arabha kusukela olwandle lweKhinerethi kusiyafika olwandle lwe-Arabha (uLwandle lweTswayi) kusiya eBhethi-Jeshimothi, eningizimu phansanyana kwemithezuko yasePhisiga:


\par }{\LI \VS{4}Lelizwe lika-Ogi inkosi yaseBhashani, omunye wamaRefayi okucina owayebusa e-Ashitharothi le-Edreyi.


\par }{\LIB \VS{5}Wabusa eNtabeni yaseHemoni, eSalekha, iBhashani yonke kusiya emngceleni wabantu beGeshuri leMahakhathi, lengxenye yeGiliyadi kusiya emngceleni kaSihoni inkosi yeHeshibhoni.


\par }{\BB \par }
{\LID \VS{6}UMosi inceku
{\ND{kaThixo}}, labako-Israyeli babanqoba. UMosi inceku
{\ND{kaThixo}} wanika ilizwe labo abakoRubheni labakoGadi lengxenye yesizwana sakoManase ukuthi libe ngelabo.


\par }{\BB \par }
{\PP \VS{7}La yiwo amakhosi elizwe lelo uJoshuwa labako-Israyeli abalithumbayo eceleni elisentshonalanga yeJodani, kusukela eBhali-Gadi esiGodini seLebhanoni kusiya eNtabeni yeHalakhi ekhangele eSeyiri (amazwe abo uJoshuwa wawanika njengelifa ezizwaneni zako-Israyeli kusiya ngezigaba zezizwana zabo,

\VS{8}indawo elamaqaqa, amawatha asentshonalanga, i-Arabha, lemithezukweni yezintaba, inkangala leNegebi, amazwe amaHithi, ama-Amori, amaKhenani, amaPherizi, amaHivi, lamaJebusi):

\par }{\BB \par }
{\LID La ayengamakhosi:


\par }{\BB \par }
{\LI \VS{9}inkosi yeJerikho, eyodwa

\par }{\LI inkosi ye-Ayi (eduze leBhetheli), eyodwa


\par }{\LI \VS{10}inkosi yeJerusalema, eyodwa

\par }{\LI inkosi yeHebhroni, eyodwa


\par }{\LI \VS{11}inkosi yeJamuthi, eyodwa

\par }{\LI inkosi yeLakhishi, eyodwa


\par }{\LI \VS{12}inkosi ye-Egiloni, eyodwa

\par }{\LI inkosi yeGezeri, eyodwa


\par }{\LI \VS{13}inkosi yeDebhiri, eyodwa

\par }{\LI inkosi yeBhethi-Gaderi, eyodwa


\par }{\LI \VS{14}inkosi yeHoma, eyodwa

\par }{\LI inkosi ye-Aradi, eyodwa


\par }{\LI \VS{15}inkosi yeLibhina, eyodwa

\par }{\LI inkosi ye-Adulami, eyodwa


\par }{\LI \VS{16}inkosi yeMakheda, eyodwa

\par }{\LI inkosi yeBhetheli, eyodwa


\par }{\LI \VS{17}inkosi yeThaphuwa, eyodwa

\par }{\LI inkosi yeHeferi, eyodwa


\par }{\LI \VS{18}inkosi ye-Afekhi, eyodwa

\par }{\LI inkosi yeLasharoni, eyodwa


\par }{\LI \VS{19}inkosi yeMadoni, eyodwa

\par }{\LI inkosi yeHazori, eyodwa


\par }{\LI \VS{20}inkosi yeShimron Meroni, eyodwa

\par }{\LI inkosi ye-Akhishafi, eyodwa


\par }{\LI \VS{21}inkosi yeThanakhi, eyodwa

\par }{\LI inkosi yeMegido, eyodwa


\par }{\LI \VS{22}inkosi yeKhedeshi, eyodwa

\par }{\LI inkosi yeJokhiniyamu eseKhameli, eyodwa


\par }{\LI \VS{23}inkosi yeDori (eNafothi Dori), eyodwa

\par }{\LI inkosi yeGoyimi eseGiligali, eyodwa


\par }{\LI \VS{24}inkosi yeThiza, eyodwa.

\par }{\BB \par }
{\LID Amakhosi angamatshumi amathathu lanye esewonke.




\par }\Chap{13}{\SH Ilizwe Elisazathunjwa
\par }
{\PP \VerseOne{1}UJoshuwa esemdala njalo eseluphele kakhulu,
{\ND{uThixo}} wathi kuye, “Usuluphele kakhulu, njalo lokhu usasalelwe yilizwe elikhulu kakhulu okumele ulithumbe.


\par }{\BB \par }
{\LID \VS{2}Nanti ilizwe elisaseleyo:

\par }{\BB \par }
{\LI zonke izabelo zamaFilistiya lamaGeshuri:

\VS{3}kusukela emfuleni uShihori empumalanga yeGibhithe kusiya esabelweni se-Ekroni enyakatho, lonke libaliswa njengelamaKhenani lanxa libanjwe ngababusi beFilistiya abahlanu eGaza, e-Ashidodi, e-Ashikheloni, eGathi le-Ekroni

\par }{\LI ilizwe lama-Avi;

\VS{4}kusukela eningizimu,

\par }{\LI lonke ilizwe lamaKhenani, kusukela eMeyara yamaSidoni kusiyafika e-Afekhi, isabelo sama-Amori,


\par }{\LI \VS{5}indawo yamaGebhali;

\par }{\LI layo yonke iLebhanoni ngempumalanga, kusukela eBhali-Gadi ngaphansi kweNtaba yeHemoni kusiya eLebho Hamathi.


\par }{\BB \par }
{\PP \VS{6}Bonke abakhele ezabelweni ezisezintabeni kusukela eLebhanoni kusiya eMisirefothi-Mayimi, okutsho wonke amaSidoni, mina ngokwami ngizabaxotsha phambi kwabako-Israyeli. Wobani leqiniso lokuthi lelilizwe labelwe abako-Israyeli ukuze libe yilifa labo njengokulilaya kwami,

\VS{7}njalo lilabe njengelifa phakathi kwezizwana eziyisificamunwemunye lengxenye yesizwana sakoManase.”


\par }{\SH Ukwabiwa Kwelizwe Elisempumalanga YeJodani
\par }
{\LID \VS{8}Eyinye ingxenye yakoManase, eyakoRubheni leyakoGadi yayizuze ilifa eyalinikwa nguMosi empumalanga yeJodani njengalokho inceku
{\ND{kaThixo}} eyayibaphe lona.


\par }{\LI \VS{9}Lasuka e-Aroweri emaphethelweni oDonga lwe-Arinoni lasedolobheni eliphakathi kodonga, njalo ligoqela amagceke eMedebha kusiyafika eDibhoni,

\VS{10}lamadolobho wonke kaSihoni inkosi yama-Amori, owabusa eHeshibhoni, kusiyafika emngceleni wama-Amoni.


\par }{\LI \VS{11}Laligoqela iGiliyadi, isabelo sabantu baseGeshuri leMahakhathi, leNtaba yonke yeHemoni leBhashani yonke kusiyafika eSalekha,

\VS{12}okutsho ukuthi, umbuso wonke ka-Ogi eBhashani, yena owabusa e-Ashitharothi le-Edreyi njalo wayengomunye wamaRefayi ayelokhu esaphila. UMosi wayebanqobile wathatha ilizwe labo.

\VS{13}Kodwa abako-Israyeli kabazange babaxotshe abantu beGeshuri leMahakhathi, yikho lokhu behlala phakathi kwabako-Israyeli kuze kube lamhlanje.


\par }{\BB \par }
{\LI \VS{14}Kodwa abesizwana sabaLevi kazange abanike ilifa, njengoba iminikelo eyayisenziwa ngomlilo
{\ND{kuThixo}}, uNkulunkulu wako-Israyeli iyilifa labo njengokubathembisa kwakhe.


\par }{\BB \par }
{\LID \VS{15}Lokhu yikho uMosi akunika isizwana sakoRubheni, usendo lunye ngalunye:


\par }{\LI \VS{16}Isigaba esisuka e-Aroweri emaphethelweni oDonga lwe-Arinoni, lokusuka edolobheni eliphakathi koDonga lawo wonke amagceke adabula eMedebha

\VS{17}kusiya eHeshibhoni lawo wonke amadolobho asemagcekeni agoqela iDibhoni, iBhamothi-Bhali, iBhethi-Bhali-Meyoni,

\VS{18}iJahazi, iKhedemothi, iMefahathi,

\VS{19}iKhiriyathayimi, iSibhima, iZerethi-Shahari eqaqeni olusesigodini,

\VS{20}iBhethi-Pheyori, lemithezuko yasePhisiga, leBhethi-Jeshimothi,

\VS{21}wonke amadolobho asemagcekeni lombuso wonke kaSihoni inkosi yama-Amori, owayebusa eHeshibhoni. UMosi wayemehlule yena lezinduna zamaMidiyani, u-Evi, uRekhemu, uZuri, uHuri, loRebha, wonke engamakhosana amanyane loSihoni owayehlala kulelolizwe.

\VS{22}Phezu kwalabo ababulawa empini abako-Israyeli babebulele ngenkemba uBhalamu indodana kaBheyori, owayeyisanuse.


\par }{\LID \VS{23}Umngcele wamaRubheni wawusokhunjini lweJodani. Amadolobho la lemizana yawo ayeyilifa labakoRubheni, usendo lunye ngalunye:


\par }{\BB \par }
{\LID \VS{24}Lokhu yikho uMosi akupha isizwana sakoGadi usendo lunye ngalunye:


\par }{\LI \VS{25}Isabelo seJazeri, amadolobho wonke eGiliyadi lengxenye yelizwe lama-Amoni kusiyafika e-Aroweri, eduzane leRabha;

\VS{26}lokusuka eHeshibhoni kusiya eRamathi Mizipha leBhethonimi, lokusuka eMahanayimi kusiya esigabeni seDebhiri;

\VS{27}esigodini iBhethi-Haramu, iBhethi-Nimra, iSukhothi leZafoni lawo wonke umbuso kaSihoni inkosi yeHeshibhoni (icele elisempumalanga yeJodani, isabelo esisekucineni kolwandle lweKhinerethi).


\par }{\LID \VS{28}Amadolobho la ndawonye lemizana yawo ayeyilifa labakoGadi; usendo lunye ngalunye.


\par }{\BB \par }
{\LID \VS{29}Lokhu yikho uMosi ayekunike ingxenye yesizwana sakoManase, okutsho ingxenye yemuli eyayiyinzalo kaManase, usendo lunye ngalunye:


\par }{\LI \VS{30}Umango owawusuka eMahanayimi ugoqela iBhashani, wonke umbuso ka-Ogi inkosi yaseBhashani, yonke imizana yeJayiri eBhashani, amadolobho angamatshumi ayisithupha,

\VS{31}ingxenye yeGiliyadi, le-Ashitharothi le-Edreyi (amadolobho obukhosi ka-Ogi eBhashani).

\par }{\LID Lokhu kwakungokwezizukulwane zikaMakhiri indodana kaManase, kungokwengxenye yamadodana kaMakhiri usendo lunye ngalunye.


\par }{\BB \par }
{\LID \VS{32}Leli yilo ilifa uMosi ayelabile lapho esasemagcekeni eMowabi ngaphetsheya kweJodani empumalanga yeJerikho.

\VS{33}Kodwa esizwaneni sabaLevi, uMosi kazange asabele ilifa;
{\ND{uThixo}}, uNkulunkulu wako-Israyeli, nguye ilifa labo njengokubathembisa kwakhe.




\par }\Chap{14}{\SH Ukwabiwa Komhlaba ENtshonalanga YeJodani
\par }
{\PP \VerseOne{1}Lezi yizo izindawo abako-Israyeli abazamukela njengelifa elizweni laseKhenani, u-Eliyazari umphristi, uJoshuwa indodana kaNuni lezinhloko zezizwana zako-Israyeli abazabela zona.

\VS{2}Ilifa labo labiwa ngokwenza inkatho ezizwaneni eziyisificamunwemunye lengxenye, njengokulaya
{\ND{kukaThixo}} ngoMosi.

\VS{3}UMosi wayenike izizwe ezimbili lengxenye ilifa lazo empumalanga yeJodani, kodwa wayengabelanga abaLevi ilifa phakathi kwazo,

\VS{4}ngoba amadodana kaJosefa ayeyizizwana ezimbili, esikaManase lesika-Efrayimi. AbaLevi kabazuzanga sabelo ngaphandle kwamadolobho okuhlala lamadlelo emihlambi yezimvu leyenkomo.

\VS{5}Ngakho abako-Israyeli behlukanisa umhlaba, njengokulaywa kukaMosi
{\ND{nguThixo}}.


\par }{\SH IHebhroni Inikwa UKhalebi
\par }
{\PP \VS{6}Amadoda akoJuda aya kuJoshuwa eGiligali, uKhalebi indodana kaJefune umKhenizi wathi kuye, “Uyakwazi ukuthi
{\ND{uThixo}} wathini kuMosi umuntu kaNkulunkulu eKhadeshi Bhaneya ngawe lami.

\VS{7}Ngangileminyaka engamatshumi amane lapho uMosi inceku
{\ND{kaThixo}} yangithuma ngisuka eKhadeshi Bhaneya ukuyahlola ilizwe. Ngaletha kuye umbiko owawuphathelane lemibono yami,

\VS{8}kodwa abazalwane engahamba labo benza ukuthi inhliziyo zabantu zithuthumele ngokwesaba. Mina, lanxa kunjalo, ngalandela
{\ND{uThixo}} uNkulunkulu wami ngenhliziyo yami yonke.

\VS{9}\FTNT{*}{{\FR 14:9 }}Ngakho ngalelolanga uMosi wafunga kimi wathi, ‘Umhlabathi lowo onyathelwe yizinyawo zakho uzakuba yilifa lakho labantwabakho kuze kube nini lanini, ngenxa yokuthi ulandele
{\ND{uThixo}} uNkulunkulu wami ngenhliziyo yakho yonke.’


\par }{\PP \VS{10}Ngakho-ke, njengoba
{\ND{uThixo}} wayethembisile, usengigcine ngiphila okweminyaka engamatshumi amane lanhlanu kusukela ngezikhathi lapho akhuluma lokhu kuMosi, u-Israyeli esazulazula enkangala. Ngakho nanku sengilapha lamuhla, sengileminyaka yokuzalwa engamatshumi ayisificaminwembili lanhlanu!

\VS{11}Lokhu ngisaqinile lanamuhla njengelanga uMosi angithuma ngalo; lokhu ngiselamandla okuyakulwa impi khathesi okufanana lalokho engangiyikho khona ngalesosikhathi.

\VS{12}Ngakho nginika lelilizwe lamaqaqa engalithenjiswa
{\ND{nguThixo}} ngalelolanga. Wena ngokwakho wezwa ngalesosikhathi ukuthi ama-Anakhi ayekhona lapho njalo amadolobho awo ayemakhulu ehonqolozelwe, kodwa ngokuncediswa
{\ND{nguThixo}}, ngizawaxotsha njengokutsho kwakhe.”


\par }{\PP \VS{13}Ngakho UJoshuwa wabusisa uKhalebi indodana kaJefune, wamnika iHebhroni yaba yilifa lakhe.

\VS{14}Ngakho iHebhroni yaba lilifa likaKhalebi indodana kaJefune umKhenizi kusukela ngalesosikhathi ngenxa yokuthi walandela
{\ND{uThixo}}, uNkulunkulu ka-Israyeli ngenhliziyo yakhe yonke.

\VS{15}(IHebhroni yayithiwa yiKhiriyathi Aribha ibizwa ngo-Abhe owayeyindoda eyayiyisikhulu esesabekayo phakathi kwama-Anakhi).

\par }{\PP Ngakho ilizwe laba lokuphumula ekulweni izimpi.




\par }\Chap{15}{\SH Isabelo SikaJuda
\par }
{\LID \VerseOne{1}Isabelo sesizwe sikaJuda, usendo lunye ngalunye sasiqhele sehla sayafika elizweni le-Edomi, sisiyakhawula eNkangala yeZini eningizimu kude le.


\par }{\BB \par }
{\LI \VS{2}Umngcele wabo weningizimu wawuqalisela ethekwini oluseningizimu emaphethelweni oLwandle lweTswayi,

\VS{3}uchaphela eningizimu yoMkhandlu weNkume, uqhubeka usiya eZini, usiyaphutsha eningizimu yeKhadeshi Bhaneya. Wasusedlula eHezironi usiyafika e-Adari wabhoda unquma wayaphutsha ususeKhakha.

\VS{4}Wasusedlula usiya e-Azimoni usiyaxhumana lesiHotsha saseGibhithe, uphelela olwandle. Lo yiwo umngcele wabo waseningizimu.


\par }{\LI \VS{5}Umngcele wempumalanga luLwandle lweTswayi kuze kufike lapho okuthela khona iJodani.

\par }{\LI Umngcele weningizimu waqalela okhunjini lolwandle ekuqaleni kweJodani,

\VS{6}wakhwela usiya eBhethi-Hogla, wabuye waqhubeka usiya Bhethi-Arabha uqonda eLitsheni likaBhohani indodana kaRubheni.

\VS{7}Umngcele wasuqansa usiya eDebhiri usuka esigodini sika-Akhori, wasujika usiya enyakatho ukhangela eGiligali ekhangelane loMkhandlu ka-Adumimu eningizimu yodonga. Waqhubeka usiya emanzini ase-Eni Shemeshi wasufika e-Eni Rogeli.

\VS{8}Wasuqonda esigodini seBheni-Hinomu emthezukweni wangeningizimu yedolobho lamaJebusi (okutsho iJerusalema). Usuka lapho waqansa phezu koqaqa entshonalanga yesigodi seHinomu ekucineni kwangenyakatho yesigodi seRefayi.

\VS{9}Usuka engqongeni yoqaqa, umngcele waqonda emthonjeni wamanzi aseNefuthowa, wasuphutsha emadolobheni eNtabeni ye-Efroni wasusehla usiya eBhala (okutsho iKhiriyathi-Jeyarimi).

\VS{10}Wasujika usiya entshonalanga usuka eBhala usiya entabeni yeSeyiri, wedlula emthezukweni wangenyakatho yentaba iJeyarimi (okutsho iKhesaloni) waqhubeka usiya eBhethi-Shemeshi uchaphela eThimina.

\VS{11}Waqonda emthezukweni wenyakatho owe-Ekroni, wajika ukhangele eShikheroni, wedlule usiya eNtabeni yeBhala wafika eJabhiniyeli. Umngcele waphelela olwandle.


\par }{\LI \VS{12}Umngcele wangentshonalanga likhumbi loLwandle oLukhulu.

\par }{\BB \par }
{\LID Le yiyo imingcele eyayigombolozele abantu bakoJuda usendo lunye ngalunye.


\par }{\BB \par }
{\PP \VS{13}Njengokulaya
{\ND{kukaThixo}} kuye, uJoshuwa wanika uKhalebi indodana kaJefune ingxenye eseJuda, iKhiriyathi Aribha, okutsho iHebhroni (u-Abha wayengukhokho ka-Anakhi).

\VS{14}Esuka eHebhroni uKhalebi waxotsha ama-Anakhi amathathu abalisa uSheshayi, u-Ahimani loThalimayi abantwana baka-Anakhi.

\VS{15}Esuka lapho wahamba ehlasela abantu ababehlala eDebhiri (okwakuthiwa yiKhiriyathi-Sefa).

\VS{16}UKhalebi wathi, “Ngizakwendisela indodakazi yami u-Akhisa endodeni ezahlasela ithumbe iKhiriyathi-Sefa.”

\VS{17}U-Othiniyeli indodana kaKhenazi, umfowabo kaKhalebi, wayithumba; ngakho uKhalebi wendisela indodakazi yakhe u-Akhisa kuye.


\par }{\PP \VS{18}Ngelinye ilanga u-Akhisa wafika ku-Othiniyeli wamkhuthaza ukuthi acele insimu kuyise. Lapho esehlile kubabhemi wakhe, uKhalebi wambuza wathi, “Kuyini engingakwenzela khona?”


\par }{\PP \VS{19}Waphendula wathi, “Ngicela ungenzele umusa obalulekileyo. Njengoba unginike umhlaba eNegebi, ngicela unginike lemithombo yamanzi.” Ngakho uKhalebi wamnika imithombo eyayingaphezulu leyayingaphansi.


\par }{\BB \par }
{\LID \VS{20}Leli lilifa lesizwe sikaJuda ngezinsendo zaso:


\par }{\BB \par }
{\LI \VS{21}Amadolobho aseningizimu kwesizwe sikaJuda eNegebi ekuyeni emngceleni we-Edomi ayeyila:

\par }{\LIB IKhabhizeli, i-Ederi, iJaguri,

\VS{22}iKhina, iDimona, i-Adada,

\VS{23}iKhedeshi, iHazori, i-Ithinani,

\VS{24}iZifi, iThelemu, iBheyalothi,

\VS{25}iHazori-Hadatha, iKheriyothi Hezironi (okutsho iHazori),

\VS{26}i-Amamu, iShema, iMolada,

\VS{27}iHazari-Gada, iHeshimoni, iBhethi Phelethi,

\VS{28}iHazari-Shuwali, iBherishebha, iBhiziyothiya,

\VS{29}iBhala, i-Iyimu, i-Ezema,

\VS{30}i-Elitholadi, iKhesili, iHoma

\VS{31}iZikhilagi, iMadimana, iSansana,

\VS{32}iLebhayothi, iShilihimu, i-Ayini leRimoni, esewonke kwakungamadolobho angamatshumi amabili lesificamunwemunye lemizana yawo.


\par }{\LI \VS{33}Emawatheni asentshonalanga kwakulamadolobho la:

\par }{\LIB I-Eshithawoli, iZora, i-Ashina,

\VS{34}iZanowa, i-Eni-Ganimu, iThaphuwa, i-Enamu,

\VS{35}iJamuthi, i-Adulami, iSokho, i-Azekha,

\VS{36}iShaharayimu, i-Adithayimu leGedera (kumbe iGederothayimu) amadolobho alitshumi lane lemizi yawo.


\par }{\LIB \VS{37}IZenani, iHadasha, iMigidali-Gadi,

\VS{38}iDiliyeni, iMizipha, iJokhitheyeli,

\VS{39}iLakhishi, iBhozikhathi, i-Egiloni,

\VS{40}iKhabhoni, iLahimasi, iKhithilishi

\VS{41}iGederothi, iBhethi-Dagoni, iNahama leMakheda, amadolobho alitshumi lesithupha lemizi yawo.


\par }{\LIB \VS{42}ILibhina, i-Etheri, i-Ashani,

\VS{43}i-Ifitha, i-Ashina, iNezibhi,

\VS{44}iKheyila, i-Akhizibhi leMaresha, amadolobho ayisificamunwemunye lemizi yawo.


\par }{\LIB \VS{45}I-Ekroni, lemizana eyigqagqeleyo;

\VS{46}entshonalanga ye-Ekroni, wonke ayeseduzane le-Ashidodi, ndawonye lemizana yawo;

\VS{47}i-Ashidodi lemizana eyigqagqeleyo leGaza, imizana eyigqagqeleyo kusiyafika esiHotsheni saseGibhithe lekhunjini loLwandle oLukhulu.


\par }{\LI \VS{48}Elizweni lamaqaqa kwakule:

\par }{\LIB IShamiri, iJathiri, iSokho,

\VS{49}iDana, iKhiriyathi-Sana (okutsho iDebhiri),

\VS{50}i-Anabhi, i-Eshithemo, i-Animi,

\VS{51}iGosheni, iHoloni leGilo, amadolobho alitshumi lanye lemizana yawo.


\par }{\LIB \VS{52}I-Arabhu, iDuma, i-Eshani,

\VS{53}iJanimu, iBhethi-Thaphuwa, i-Afeka,

\VS{54}iHumtha, iKhiriyathi Aribha (okutsho iHebhroni) leZiwori, amadolobho ayisificamunwemunye lemizana yawo.


\par }{\LIB \VS{55}IMawoni, iKhameli, iZifi, iJutha,

\VS{56}iJezerili, iJokideyamu, iZanowa,

\VS{57}iKhayini, iGibhiya leThimina, amadolobho alitshumi lemizana yawo.


\par }{\LIB \VS{58}IHalihuli, iBhethi Zuri, iGedori,

\VS{59}iMaharathi, iBhethi-Anothi le-Elithekhoni, amadolobho ayisithupha lemizana yawo.


\par }{\LIB \VS{60}IKhiriyathi-Bhali (okutsho ukuthi iKhiriyathi-Jeyarimi) leRabha, amadolobho amabili lemizana yawo.


\par }{\LI \VS{61}Enkangala:

\par }{\LIB IBhethi-Arabha, iMidini, iSekhakha,

\VS{62}iNibhishani, iDolobho letswayi le-Eni-Gedi, amadolobho ayisithupha lemizana yawo.


\par }{\BB \par }
{\PP \VS{63}UJuda wehluleka ukususa amaJebusi ayehlala eJerusalema; lanamuhla amaJebusi lokhu ehlala lapho labantu bakoJuda.




\par }\Chap{16}{\SH Isabelo Sika-Efrayimi LoManase
\par }
{\LI \VerseOne{1}Isabelo sikaJosefa saqala eJodani, empumalanga yamanzi eJerikho, sakhwela sisuka lapho sisiya enkangala singena elizweni lamaqaqa eBhetheli.

\VS{2}Sadabula sisuka eBhetheli (okutsho iLuzi) sachaphela esabelweni sama-Arikhithi e-Atharothi,

\VS{3}sehlela entshonalanga esabelweni samaJafilethi sisiyabamba ekhunjini lweBhethi-Horoni, sibuye siqonde eGezeri, sisiyaphelela olwandle.


\par }{\BB \par }
{\LID \VS{4}Ngakho uManase lo-Efrayimi, izizukulwane zikaJosefa, bemukela ilifa labo.


\par }{\BB \par }
{\BB \par }
{\LID \VS{5}Leli kwakulilizwe lika-Efrayimi ngokosendo lwakhe:

\par }{\BB \par }
{\LI Umngcele welifa labo wawusuka e-Atharothi-Ada empumalanga usiya eBhethi-Horoni Ephezulu

\VS{6}waqhubeka usiya olwandle. Usuka eMikhimethathi enyakatho wajika empumalanga usiya eThahanathi-Shilo, usedlula eJanowa empumalanga.

\VS{7}Wasusehlela phansi usuka eJanowa usiya e-Atharothi leNara, wagudla iJerikho wayaphutshela kuJodani.

\VS{8}Usuka eThaphuwa umngcele waya entshonalanga eDongeni lweKhana wayaphelela olwandle. Leli kwakuyilifa lesizwana sako-Efrayimi, usendo lunye ngalunye.


\par }{\LI \VS{9}Wawugoqela njalo wonke amadolobho lemizana yawo eyayehlukaniselwe abako-Efrayimi phakathi kwelifa labakoManase.


\par }{\BB \par }
{\PP \VS{10}Kabazange bawadudule amaKhenani ayehlala eGezeri; kuze kube lamhla amaKhenani ahlala phakathi kwabantu bako-Efrayimi kodwa besenziswa umsebenzi wesibhalo.




\par }\Chap{17}{\PP \VerseOne{1}Lesi kwakuyisabelo sesizwana sikaManase njengezibulo likaJosefa. UMakhiri izibulo likaManase, ukhokho wamaGiliyadi, wathatha iGiliyadi leBhashani ngenxa yokuthi amaMakhire ayengamaqhawe amakhulu.

\VS{2}Ngakho isabelo lesi sasingesabantu bonke bakoManase, insendo zika-Abhiyezeri, uHelekhi, u-Asiriyeli, uShekhemu, uHeferi loShemida. Lezi ngezinye izizukulwane zesilisa zikaManase indodana kaJosefa ngokwensendo zazo.


\par }{\PP \VS{3}UZelofehadi indodana kaHeferi, indodana kaGiliyadi, indodana kaMakhiri indodana kaManase, wayengelamadodana kodwa wayelamadodakazi wodwa, amabizo awo kwakunguMahila, uNowa, uHogila, uMilikha loThiza.

\VS{4}Aya ku-Eliyazari umphristi, loJoshuwa indodana kaNuni kanye labakhokheli athi, “{\ND{UThixo}} walaya uMosi ukuthi asabele ilifa kanye labanewethu.” Ngakho uJoshuwa wabanika ilifa ndawonye labanewabo bakayise, kulandelwa umlayo
{\ND{kaThixo}}.

\VS{5}Isabelo sikaManase sasigoqela iziqinti ezilitshumi zomhlabathi emhlubulweni weGiliyadi leBhashani empumalanga yeJodani,

\VS{6}ngenxa yokuthi amadodakazi esizwana sikaManase athola ilifa kanye labafowabo. IGiliyadi yayingeyezizukulwana zikaManase.


\par }{\BB \par }
{\LI \VS{7}Ilizwe likaManase lalisukela e-Asheri lisiya eMikhimethathi empumalanga kweShekhemu. Umngcele wawudabula usiya usiyagoqela abantu ababehlala e-Eni-Thaphuwa.

\VS{8}(UManase wayelomhlaba elizweni leThaphuwa, kodwa iThaphuwa ngokwayo, emngceleni kaManase, yayingeyama-Efrayimi.)

\VS{9}Umngcele waqhubeka eningizimu usiya oDongeni lweKhana. Kwakulamadolobho ka-Efrayimi ayakhelwe phakathi kwamadolobho kaManase, kodwa umngcele kaManase wawulicele langenyakatho lodonga njalo uphelela olwandle.

\VS{10}Eningizimu ilizwe lalingelika-Efrayimi, enyakatho lingelikaManase. Ilizwe likaManase lalifika olwandle njalo lingcelezelane lo-Asheri enyakatho kanye lo-Isakhari empumalanga.


\par }{\LI \VS{11}Phakathi kuka-Isakhari lo-Asheri uManase wayeloBhethi-Shani, u-Ibhiliyami labantu beDori, abe-Endo, abeThanakhi leMegido, ndawonye lemizana ababakhelane layo (owesithathu eluhlwini kwakunguNafothi).


\par }{\BB \par }
{\PP \VS{12}Kodwa-ke abakoManase kabenelisanga ukuthatha amadolobho la ngoba amaKhenani ayezimisele ukuhlala kuleyondawo.

\VS{13}Lanxa kunjalo, kwathi abako-Israyeli sebelamandla amakhulu, benza amaKhenani izigqili zabo kodwa kababaxotshanga kokuphela.


\par }{\PP \VS{14}Abantu bakoJosefa bathi kuJoshuwa, “Kungani lisinike isabelo esisodwa kuphela lengxenye eyodwa yelifa na? Singabantu abanengi kakhulu njalo
{\ND{uThixo}} usibusise kakhulu.”


\par }{\PP \VS{15}UJoshuwa wabaphendula wathi; “Nxa libanengi kakhulu, njalo nxa ilizwe lamaqaqa elako-Efrayimi lilincinyane kini, ngenani eguswini liyecenta umhlaba ube ngowenu elizweni lamaPherizi lelamaRefayi.”


\par }{\PP \VS{16}Abantu bakoJosefa baphendula bathi, “Ilizwe lamaqaqa kaliseneli njalo amaKhenani wonke ahlala emagcekeni alezinqola zensimbi, bonke abaseBhethi-Shani lemizana yakhona lalabo ababehlala esigodini seJezerili.”


\par }{\PP \VS{17}Kodwa uJoshuwa wakhuluma labendlu kaJosefa, ku-Efrayimi loManase wathi, “Libanengi njalo lilamandla amakhulu kakhulu. Kalisoze libe lesabelo esisodwa kuphela,

\VS{18}kodwa lelizwe lamaqaqa aliligusu. Licenteni lize liyefika lapho eliphelela khona kube ngelenu; lanxa amaKhenani elezinqola zensimbi njalo lanxa elamandla, lingawaxotsha.”




\par }\Chap{18}{\SH Ukwabiwa Kwelizwe Elalisele
\par }
{\PP \VerseOne{1}Ibandla lonke lako-Israyeli labuthana eShilo laselimisa ithente lokuhlangana khonapho. Ilizwe lalethwa ngaphansi kombuso wabo,

\VS{2}kodwa kwakulokhu kulezizwana zako-Israyeli eziyisikhombisa ezazingakemukeli ilifa lazo.


\par }{\PP \VS{3}Ngakho uJoshuwa wathi kwabako-Israyeli, “Lizakuma okwesikhathi esingakanani lingakathathi ilizwe
{\ND{uThixo}}, uNkulunkulu wabokhokho benu alinike lona na?

\VS{4}Khethani amadoda amathathu esizweni sinye ngasinye. Ngizawathuma ukuthi ayehlola ilizwe abeseloba ngesimo salo, kusiya ngelifa lesizwana ngasinye. Azaphenduka kimi.

\VS{5}Lizakwaba umhlaba ube yizigaba eziyisikhombisa. UJuda uzaqhubeka eselizweni lakhe eningizimu njalo indlu kaJosefa iselizweni layo enyakatho.

\VS{6}Ngemva kokuba selibhale izimo zezigaba eziyisikhombisa zelizwe, lizilethe kimi lapha njalo ngizalenzela inkatho phambi
{\ND{kukaThixo}} uNkulunkulu wethu.

\VS{7}Kodwa abaLevi kabayikuzuza lutho phakathi kwenu, ngoba umsebenzi wobuphristi
{\ND{kuThixo}} yilifa labo. Njalo uGadi, uRubheni lengxenye yesizwe sikaManase sebathola ilifa labo eceleni elingasempumalanga yeJodani. UMosi inceku
{\ND{kaThixo}} wabanika lona.”


\par }{\PP \VS{8}Kwathi amadoda engena indlela esiyahlola umhlaba, uJoshuwa wawalaya wathi, “Hambani liyehlola umhlaba beselibhala isimo sawo. Emva kwalokho beseliphenduka kimi, khona ngizalenzela inkatho lapha eShilo phambi
{\ND{kukaThixo}}.”

\VS{9}Ngakho amadoda asuka adabula phakathi kwelizwe. Abhala isimo salo emqulwini, idolobho ngedolobho, ezigabeni eziyisikhombisa, asephindela kuJoshuwa esihonqweni seShilo.


\par }{\BB \par }
{\LID \VS{10}UJoshuwa wawenzela inkatho eShilo phambi
{\ND{kukaThixo}}, njalo lapho wabela ilizwe kwabako-Israyeli kusiya ngokwehlukaniswa kwezizwana zabo.


\par }{\SH Isabelo SikaBhenjamini
\par }
{\LID \VS{11}Inkatho yakuqala yawela esizwaneni sakoBhenjamini ngensendo zaso. Ilizwe labo elabiwayo laliphakathi kwezizwana zakoJuda loJosefa:


\par }{\LI \VS{12}Eceleni elisenyakatho umngcele wabo wawuqalisela kuJodani, usedlula emthezukweni wangenyakatho yeJerikho usiya entshonalanga elizweni elilamaqaqa, uthutshela enkangala yeBhethi-Aveni.

\VS{13}Usuka lapho wawuchaphela emthezukweni weningizimu weLuzi (okutsho iBhetheli) usehlela e-Atharothi-Ada eqaqeni eliseningizimu ngaphansi kweBhethi-Horoni.


\par }{\LI \VS{14}Usuka eqaqeni elikhangelane leBhethi-Horoni eningizimu ulandela icele elisentshonalanga wasuthutshela eKhiriyathi-Bhali (okutsho iKhiriyathi-Jeyarimi) idolobho labantu bakoJuda. Leli kwakulicele elisentshonalanga.


\par }{\LI \VS{15}Icele leningizimu laliqalisela emaphethelweni asentshonalanga kweKhiriyathi-Jeyarimi, njalo umngcele waba semthonjeni wamanzi eNefuthowa.

\VS{16}Umngcele wehla waya ewatheni lentaba ekhangelane leSigodi seBheni-Hinomu, enyakatho yeSigodi seRefayi. Waqhubeka usehla eSigodini seHinomu ulandela umthezuko wedolobho lamaJebusi usiya e-Eni Rogeli.

\VS{17}Wasubhoda usiya enyakatho, waya e-Eni Shemeshi, waqhubeka usiya eGelilothi ekhangele uMkhandlu we-Adumimu, wehla phansi usiya elitsheni likaBhohani indodana kaRubheni.

\VS{18}Waqhubeka ukhangele enyakatho, emthezukweni weBhethi Arabha usehla ungena e-Arabha.

\VS{19}Wasusiya emthezukweni ongasenyakatho eBhethi-Hogla wasuphumela ewatheni elingenyakatho koLwandle lweTswayi lapho okuthela khona iJodani eningizimu. Lo kwakungumngcele oseningizimu.


\par }{\LI \VS{20}IJodani yenza umngcele eceleni langempumalanga.

\par }{\LID Le kwakuyimingcele eyayiphawula ilifa lensendo zikaBhenjamini emaceleni wonke.


\par }{\BB \par }
{\LID \VS{21}Isizwana sikaBhenjamini, usendo ngosendo sasilamadolobho alandelayo:

\par }{\LI IJerikho, iBhethi-Hogla, i-Emeki Khezizi,

\VS{22}iBhethi-Arabha, iZemarayimu, iBhetheli,

\VS{23}i-Avimu, iPhara, i-Ofira,

\VS{24}iKhefa-Amoni, i-Ofini leGebha, amadolobho alitshumi lambili kanye lemizana yawo.


\par }{\LI \VS{25}IGibhiyoni, iRama, iBherothi,

\VS{26}iMizipha, iKhefira, iMoza,

\VS{27}iRekhemu, i-Iphiyeli, iTharala,

\VS{28}iZela, iHayelefi, idolobho lamaJebusi (okuyikuthi iJerusalema), iGibhiya leKhiriyathi, amadolobho alitshumi lane kanye lemizana yawo.

\par }{\LID Leli kwakuyilifa likaBhenjamini lensendo zakhe.




\par }\Chap{19}{\SH Isabelo SikaSimiyoni
\par }
{\LID \VerseOne{1}Inkatho yesibili yawela esizwaneni sikaSimiyoni ngensendo zaso. Ilifa labo laliphakathi kwelizwe likaJuda.

\VS{2}Laligoqela:

\par }{\LI iBherishebha (noma Shebha), iMolada,

\VS{3}iHazari-Shuwali, iBhala, i-Ezema,

\VS{4}i-Elitholadi, iBhethuli, iHoma,

\VS{5}iZikhilagi, iBhethi-Makhabhothi, iHazari-Susa,

\VS{6}iBhethi-Lebhawothi leSharuheni, amadolobho alitshumi lantathu lemizana yawo;


\par }{\LI \VS{7}i-Ayini, iRimoni, i-Etheri le-Ashani, amadolobho amane lemizana yawo,

\VS{8}layo yonke imizana eyakhelene lalawo madolobho kusiyafika eBhalathi-Bheri (iRama eseNegebi).

\par }{\LID Leli kwakuyilifa lesizwana sikaSimiyoni ngensendo zaso.

\VS{9}Ilifa labakoSimiyoni lathathwa kungxenye kaJuda ngenxa yokuthi isigaba sakoJuda sasisikhulu kakhulu. Ngakho abakoSimiyoni bathola ilifa labo phakathi kwelizwe lakoJuda.


\par }{\SH Isabelo SikaZebhuluni
\par }
{\LID \VS{10}Inkatho yesithathu yawela uZebhuluni lensendo zakhe:

\par }{\LI Umngcele welifa labo wawufika eSaridi.

\VS{11}Waqonda entshonalanga wadabula usiya eMarala, wathinta iDabheshethi, waqhela usiya odongeni eduze leJokhiniyamu.

\VS{12}Wajikela empumalanga usuka eSaridi ukhangele empumalanga elizweni likaKhisilothi-Thabhori njalo waqhela usiya eDabherathi ukhwela usiya eJafiya.

\VS{13}Waqhubeka ukhangele empumalanga usiya eGathi-Heferi le-Ethi Khazini; wathutshela eRimoni wasujikela eNeya.

\VS{14}Lapho umngcele wabhoda enyakatho usiya eHanathoni wakhawula eSigodini se-Ifitha Eli.


\par }{\LI \VS{15}Kwakukhona njalo iKhathathi, iNahalali, iShimroni, i-Idala leBhethilehema. Kwakulamadolobho alitshumi lambili lemizana yawo.


\par }{\LID \VS{16}Amadolobho la lemizana yawo ayeyilifa likaZebhuluni lensendo.


\par }{\SH Isabelo Sika-Isakhari
\par }
{\LID \VS{17}Inkatho yesine yawela u-Isakhari ngensendo zakhe.

\VS{18}Ilizwe labo laligoqela:

\par }{\LI iJezerili, iKhesulothi, iShunemi,

\VS{19}iHafarayimi, iShiyoni, i-Anaharathi,

\VS{20}iRabhithi, iKhishiyoni, i-Ebhezi

\VS{21}iRemethi, i-Eni-Ganimu, i-Eni-Hada leBhethi-Phazezi.


\par }{\LI \VS{22}Umngcele wawugudla iThabhori, iShahazuma leBhethi-Shemeshi wasukhawula eJodani.

\par }{\LI Kwakulamadolobho alitshumi lesithupha lemizana yawo.


\par }{\LID \VS{23}Amadolobho la lemizi yawo kwakuyilifa lesizwana sika-Isakhari lensendo zakhe.


\par }{\SH Isabelo Sika-Asheri
\par }
{\LID \VS{24}Inkatho yesihlanu yawela esizwaneni sika-Asheri ngensendo zakhe.

\VS{25}Ilizwe labo laligoqela:

\par }{\LI iHelikhathi, iHali, iBhetheni, i-Akhishafi,

\VS{26}i-Alameleki, i-Amadi leMishali. Entshonalanga umngcele wagudla iKhameli leShihori-Libhinathi.

\VS{27}Wajikela empumalanga ukhangele eBhethi-Dagoni, ugudla iZebhuluni leSigodi se-Ifitha Eli, waqonda enyakatho usiya eBhethi-Emekhi leNeyiyeli, usedlula eKhabhuli kwesenxele.

\VS{28}Waya e-Abhidoni, eRehobhi, eHamoni leKhana usiyafika eSidoni enkulu.

\VS{29}Umngcele waphinda wajika ukhangele eRama wasusiya edolobheni eliyinqaba eleThire, wajika ukhangele iHosa wathutshela olwandle olusesabelweni se-Akhizibhi,

\VS{30}i-Uma, i-Afekhi leRehobhi.

\par }{\LI Kwakulamadolobho angamatshumi amabili lambili lemizana yawo.


\par }{\LID \VS{31}Amadolobho la lemizana yawo ayeyilifa lesizwana sika-Asheri lensendo zakhe.


\par }{\SH Isabelo SikaNafithali
\par }
{\LID \VS{32}Inkatho yesithupha yawela uNafithali ngensendo zakhe:


\par }{\LI \VS{33}Umgcele wasuka eHelefi kanye lesihlahla somʼOkhi eZananimi usedlula e-Adami Nekhebi leJabhiniyeli usiya eLakhumi njalo uphelela eJodani.

\VS{34}Umngcele wadabula entshonalanga phakathi kwe-Azinothi-Thabhori wayaphuma ususeHukhokhi. Wagudla iZebhuluni eningizimu, i-Asheri entshonalanga kweJuda usiya empumalanga yeJodani.


\par }{\LI \VS{35}Amadolobho ayelezinqaba yiZidimu, iZeri, iHamathi, iRakhathi, iKhinerethi,

\VS{36}i-Adama, iRama, iHazori,

\VS{37}iKhedeshi, i-Edreyi, i-Eni-Hazo,

\VS{38}iYironi, iMigidali-Eli, iHoremu, iBhethi-Anathi leBhethi-Shemeshi.

\par }{\LI Kwakulamadolobho alitshumi lesificamunwemunye lemizana yawo.


\par }{\LID \VS{39}Amadolobho la lemizana yawo kwakuyilifa lesizwana sikaNafithali ngensendo zakhe.


\par }{\SH Isabelo SikaDani
\par }
{\LID \VS{40}Inkatho yesikhombisa yawela isizwana sikaDani ngensendo zakhe.

\VS{41}Ilizwe lelifa labo laligoqela:

\par }{\LI iZora, i-Eshithawoli, i-Iri Shemeshi,

\VS{42}iShayalabhini, i-Ayijaloni, i-Ithila,

\VS{43}i-Eloni, iThimina, i-Ekroni,

\VS{44}i-Elithekhe, iGibhethoni, iBhalathi,

\VS{45}iJehudi, iBhene-Bherakhi, iGathi-Rimoni,

\VS{46}iMe-Jarikhoni leRakhoni lendawo ekhangele iJopha.


\par }{\LID \VS{47}(Kwathi abakoDani sebenqotshiwe bathathelwa ilizwe labo, basuka bayahlasela iLeshemu ngenkemba, bayithumba. Bahlala eLeshemu bayibiza ngokuthi yiDani, ibizo likakhokho wabo.)


\par }{\LID \VS{48}Amadolobho la lemizana yawo ayeyilifa lesizwe sikaDani ngensendo zakhe.


\par }{\SH Isabelo SikaJoshuwa
\par }
{\LI \VS{49}Bathi sebeqede ukwabelana umhlaba ngendlela eyayiphawulwe yinkatho, abako-Israyeli banika uJoshuwa indodana kaNuni ilifa phakathi kwabo,

\VS{50}njengokulaya
{\ND{kukaThixo}}. Bamnika idolobho ayelicelile, iThimnathi-Sera elizweni lamaqaqa ko-Efrayimi. Wakha idolobho wahlala khona.


\par }{\BB \par }
{\LID \VS{51}La yiwo amazwe u-Eliyazari umphristi, uJoshuwa indodana kaNuni labakhokheli bonke lensendo zezizwana zako-Israyeli abazehlukanisela wona ngenkatho eShilo phambi
{\ND{kukaThixo}} entubeni yethente lokuhlangana. Ngakho-ke baqeda ukwaba umhlaba.




\par }\Chap{20}{\SH Amadolobho Okuphephela
\par }
{\PP \VerseOne{1}{\ND{UThixo}} wasesithi kuJoshuwa:

\VS{2}“Tshela abako-Israyeli ukuthi baphawule amadolobho okuphephela njengokulilaya engakwenza ngoMosi,

\VS{3}ukuze wonke umuntu obulala omunye ngengozi hatshi ngabomo abalekele kulo ukuze aphephe esandleni somphindiseli wegazi.

\VS{4}Lapho ebalekela kwelinye lala amadolobho, kumele eme esangweni ledolobho abesesitsho ukuthi ukhala ngani ebadaleni balelodolobho. Abadala sebezamamukela-ke edolobheni labo besebemnika indawo yokuhlala phakathi kwabo.

\VS{5}Nxa umphindiseli wegazi emlandela, akumelanga bamnikele lowo owetheswa umlandu ngoba kambulalanga ngabomo kumbe ngenhliziyo embi.

\VS{6}Usezahlala kulelodolobho kuze kufike isikhathi sokuthonisiswa phambi kwebandla njalo kuze kufe umphristi omkhulu oyabe ephethe umsebenzi ngalesosikhathi. Lapho usengabuyela ngakibo, edolobheni abaleka kulo.”


\par }{\PP \VS{7}Ngakho behlukanisa iKhedeshi eseGalile elizweni lamaqaqa koNafithali, iShekhemu elizweni lamaqaqa ko-Efrayimi leKhiriyathi Aribha (okutsho iHebhroni) elizweni lamaqaqa koJuda.

\VS{8}Empumalanga yeJodani leJerikho baphawula iBhezeri enkangala esemagcekeni esizwaneni sikaRubheni, iRamothi eseGiliyadi esizwaneni sikaGadi, leGolani eseBhashani esizwaneni sikaManase.

\VS{9}Iloba ngubani owako-Israyeli kumbe omunye owezizweni ohlala phakathi kwabo owabulala omunye umuntu ngengozi wayengabalekela emadolobheni aqanjiweyo, aphephe ekubulaweni ngumphindiseli wegazi engakamiswa phambi kwebandla ukuba athonisiswe.




\par }\Chap{21}{\SH Amadolobho AbaLevi
\par }
{\PP \VerseOne{1}Abakhokheli bezimuli zabaLevi balanda u-Eliyazari umphristi, uJoshuwa indodana kaNuni, labakhokheli bezinye izimuli ezizwaneni zako-Israyeli

\VS{2}eShilo eseKhenani bathi kubo, “{\ND{UThixo}} walaya ngoMosi wathi lisinike amadolobho okuhlala, alamadlelo ezifuyo zethu.”


\par }{\BB \par }
{\LID \VS{3}Ngakho njengoba
{\ND{uThixo}} wayelayile, abako-Israyeli banika abaLevi amadolobho alandelayo lamadlelo kuvela elifeni labo:


\par }{\BB \par }
{\LI \VS{4}Inkatho yakuqala yawela amaKhohathi ngensendo zawo. AbaLevi ababeyizizukulwane zika-Aroni umphristi babelwa amadolobho alitshumi lantathu ezizwaneni zakoJuda, ezakoSimiyoni lezakoBhenjamini.


\par }{\LI \VS{5}Izizukulwane zonke zikaKhohathi zabelwa amadolobho alitshumi kuzinsendo zezizwana zako-Efrayimi, ezakoDani lengxenye yakoManase.


\par }{\LI \VS{6}Izizukulwane zikaGeshoni zabelwa amadolobho alitshumi lantathu kuzinsendo zezizwana zako-Isakhari, ezako-Asheri, ezakoNafithali lengxenye yesizwana sakoManase eBhashani.


\par }{\LI \VS{7}Izizukulwane zikaMerari ngensendo zazo zathola amadolobho alitshumi lambili ezizwaneni zakoRubheni, ezakoGadi lezakoZebhuluni.


\par }{\BB \par }
{\LID \VS{8}Ngakho abako-Israyeli babela abaLevi amadolobho la lamadlelo awo, njengokulaya
{\ND{kukaThixo}} ngoMosi.


\par }{\BB \par }
{\LI \VS{9}Ezizwaneni zakoJuda lezakoSimiyoni amadolobho abiwayo nanka ngamabizo awo

\VS{10}Amadolobho la anikwa izizukulwane zika-Aroni ezazivela kuzinsendo zamaKhohathi phakathi kwabaLevi ngoba inkatho yakuqala yawela kuzo:


\par }{\LIB \VS{11}Bazinika iKhiriyathi Aribha (okutsho iHebhroni) emadlelweni akulowomango elizweni lamaqaqa koJuda (u-Abha wayengukhokho ka-Anakhi).

\VS{12}Kodwa amasimu lemizana okwakuseduzane ledolobho babekunike uKhalebi indodana kaJefune ukuba kube ngokwakhe.

\VS{13}Ngakho izizukulwane zika-Aroni umphristi bazinika iHebhroni (idolobho lokuphephela kwalabo abalamacala okubulala), iLibhina,

\VS{14}iJathiri, i-Eshithemowa

\VS{15}iHoloni, iDebhiri,

\VS{16}i-Ayini, iJutha leBhethi-Shemeshi, ndawonye lamadlelo awo, amadolobho ayisificamunwemunye esuka ezizwaneni lezi zombili.


\par }{\LI \VS{17}Esizweni sakoBhenjamini bazinika

\par }{\LIB iGibhiyoni, iGebha,

\VS{18}i-Anathothi le-Alimoni, ndawonye lamadlelo awo kwaba ngamadolobho amane.


\par }{\LID \VS{19}Wonke amadolobho abaphristi, izizukulwane zika-Aroni, ayelitshumi lantathu ndawonye lamadlelo awo.


\par }{\BB \par }
{\LID \VS{20}Ezinye zonke insendo zikaKhohathi phakathi kwabaLevi zabelwa amadolobho esizwaneni sako-Efrayimi.


\par }{\LI \VS{21}Elizweni elilamaqaqa ko-Efrayimi zanikwa

\par }{\LIB iShekhemu (idolobho lokuphephela kwalabo abalamacala okubulala) leGezeri,

\VS{22}iKhibhizayimi leBhethi-Horoni, ndawonye lamadlelo awo, kwaba ngamadolobho amane.


\par }{\LI \VS{23}Esizwaneni sakoDani zathola,

\par }{\LIB i-Elithekhe, iGibhethoni,

\VS{24}i-Ayijaloni leGathi-Rimoni, ndawonye lamadlelo awo, kwaba ngamadolobho amane.


\par }{\LI \VS{25}Kungxenye yesizwe sakoManase zathola

\par }{\LIB iThanakhi leGathi-Rimoni, ndawonye lamadlelo awo, kwakungamadolobho amabili.


\par }{\LID \VS{26}Wonke la amadolobho alitshumi lamadlelo awo anikwa kuzozonke insendo zamaKhohathi.


\par }{\BB \par }
{\LID \VS{27}Insendo zamaLevi ezeGeshoni zanikwa:

\par }{\LI kungxenye yesizwana sakoManase,

\par }{\LIB iGolani eseBhashani (idolobho lokuphephela kwalabo abalamacala okubulala) leBheshithera, ndawonye lamadlelo awo, amadolobho amabili;


\par }{\LI \VS{28}esizwaneni sika-Isakhari,

\par }{\LIB iKhishiyoni, iDabherathi,

\VS{29}iJamuthi le-Eni-Ganimu, ndawonye lamadlelo awo, amadolobho amane;


\par }{\LI \VS{30}esizwaneni sika-Asheri,

\par }{\LIB iMishali, i-Abhidoni,

\VS{31}iHelikhathi leRehobhi, ndawonye lamadlelo awo, amadolobho amane;


\par }{\LI \VS{32}kusukela esizwaneni sakoNafithali,

\par }{\LIB iKhedeshi eseGalile (idolobho lokuphephela kwalabo abalamacala okubulala), iHamothi-Dori leKhathani, ndawonye lamadlelo awo, amadolobho amathathu.


\par }{\LID \VS{33}Wonke amadolobho ensendo zamaGeshoni ayelitshumi lantathu, ndawonye lamadlelo awo.


\par }{\BB \par }
{\LID \VS{34}Insendo zamaMerari (okutsho bonke abaLevi) zanikwa kanje

\par }{\LI esizwaneni sikaZebhuluni,

\par }{\LIB iJokhiniyamu, iKhatha,

\VS{35}iDimina leNahalali ndawonye lamadlelo awo, amadolobho amane.


\par }{\LI \VS{36}Esizwaneni sakoRubheni,

\par }{\LIB iBhezeri, iJahazi,

\VS{37}iKhedemothi leMefahathi ndawonye lamadlelo awo, amadolobho amane.


\par }{\LI \VS{38}Esizwaneni sakoGadi,

\par }{\LIB iRamothi eseGiliyadi (idolobho lokuphephela kwalabo abalamacala okubulala), iMahanayimi,

\VS{39}iHeshibhoni leJazeri ndawonye lamadlelo awo, amadolobho amane esewonke.


\par }{\LID \VS{40}Wonke amadolobho abelwa insendo zamaMerari, eyingxenye yonke eseleyo yabaLevi, ayelitshumi lambili.


\par }{\BB \par }
{\LID \VS{41}Amadolobho abaLevi elizweni eliphansi kwabako-Israyeli ayengamatshumi amane lasificaminwembili mibili esewonke ndawonye lamadlelo awo.

\VS{42}Linye ngalinye lamadolobho la lalilamadlelo aligombolozeleyo. Konke kwakunjalo ngawo wonke la amadolobho.


\par }{\BB \par }
{\PP \VS{43}Ngakho
{\ND{uThixo}} wanika abako-Israyeli wonke umhlaba ayefunge ukuwunika okhokho babo, bawuthatha bakha khonapho.

\VS{44}{\ND{UThixo}} wabapha ukuphumula enhlangothini zonke, njengokufunga ayekwenze kubokhokho babo. Akulasitha lesisodwa esenelisa ukumelana labo;
{\ND{uThixo}} wanikela zonke izitha zabo kubo.

\VS{45}Asikho lesisodwa sazo zonke izithembiso ezinhle
{\ND{zikaThixo}} endlini ka-Israyeli esingagcwalisekanga; zonke zagcwaliseka.




\par }\Chap{22}{\SH Izizwana ZeMpumalanga Ziphindela Ekhaya
\par }
{\PP \VerseOne{1}UJoshuwa wamema abakoRubheni, abakoGadi lengxenye yesizwe sikaManase

\VS{2}wathi kubo, “Selenze konke uMosi inceku
{\ND{kaThixo}} eyakulayayo, njalo lingilalele kukho konke engililaye ngakho.

\VS{3}Okwesikhathi eside khathesi, kuze kube lamuhla, kalizange lihlamukele abafowenu kodwa lenze umsebenzi lowo
{\ND{uThixo}} uNkulunkulu wenu alinike wona.

\VS{4}Njengoba
{\ND{uThixo}} uNkulunkulu wenu wanika abafowenu ukuphumula njengokuthembisa kwakhe, buyelani emakhaya enu elizweni uMosi inceku
{\ND{kaThixo}} alinika lona ngaphetsheya kweJodani.

\VS{5}Kodwa linanzelele kakhulu ukuthi lilondoloza umlayo lomthetho uMosi inceku
{\ND{kaThixo}} alinika wona: Ukuthanda
{\ND{uThixo}} uNkulunkulu wenu, ukuhamba ezindleleni zakhe zonke, ukulalela imilayo yakhe, ukubambelela kuye lokumsebenzela ngenhliziyo yenu yonke lomphefumulo wenu wonke.”


\par }{\PP \VS{6}UJoshuwa wasebabusisa wathi kabahambe; yikho basebesiya emizini yabo.

\VS{7}Ingxenye yesizwana sakoManase uMosi wayeyinike ilizwe eBhashani, kwathi eyinye ingxenye yesizwana uJoshuwa wayeyinike indawo lapho okwakwakhele abafowabo eJodani. Kwathi uJoshuwa esethe kabahambe emakhaya, wababusisa

\VS{8}wathi, “Buyelani emakhaya enu lenotho yenu enengi, lilemihlambi emikhulu yezifuyo, lilesiliva, igolide ithusi lensimbi, lamalembu amanengi, beselisabelana labafowenu lokho elakuthumba ezitheni zenu.”


\par }{\PP \VS{9}Ngakho abakoRubheni, abakoGadi lengxenye yesizwana sakoManase batshiya abako-Israyeli eShilo eseKhenani babuyela eGiliyadi, ilizwe labo, ababelizuze kulandela umlayo
{\ND{kaThixo}} awethula ngoMosi.


\par }{\PP \VS{10}Bathi sebefike eGelithothi eduzane leJodani elizweni leKhenani, abakoRubheni, abakoGadi lengxenye yesizwana sakoManase bakha i-alithari elikhulu eduzane leJodani.

\VS{11}Kwathi abako-Israyeli sebezwe ukuthi sebakhe i-alithari emngceleni weKhenani eGelithothi duzane leJodani eceleni lako-Israyeli,

\VS{12}umphakathi wonke wako-Israyeli wabuthana eShilo ukulungiselela ukulwa labo empini.


\par }{\PP \VS{13}Ngakho abako-Israyeli bathuma uFinehasi indodana ka-Eliyazari, umphristi elizweni leGiliyadi kuRubheni, uGadi lengxenye yesizwana sakoManase.

\VS{14}Waphelekezelwa zinduna ezilitshumi, inye ngayinye ivela phakathi kwezizwe zonke zako-Israyeli njalo iyinhloko yesigaba semuli yensendo zako-Israyeli.


\par }{\PP \VS{15}Ekuyeni kwabo eGiliyadi, kuRubheni loGadi lengxenye yesizwana sakoManase bathi kubo:

\VS{16}“Umphakathi wonke
{\ND{kaThixo}} uthi: ‘Kungani lisuke langathembeki kuNkulunkulu wako-Israyeli ngale indlela? Kungani lilahle uNkulunkulu lizakhela i-alithari njengokumhlamukela khathesi.

\VS{17}Kambe ukona kukaPheyori kakwanelanga kithi na? Kuze kube lamhla kasikazihlambululi esonweni leso, lanxa umkhuhlane wake wahlasela isizwe
{\ND{sikaThixo}}!

\VS{18}Selibalekela
{\ND{uThixo}} na?

\par }{\PP Nxa lingahlamukela
{\ND{uThixo}} lamhla, kusasa uzazondela isizwe sonke sako-Israyeli:

\VS{19}Nxa umhlaba elilawo ungcolisiwe wozani emhlabeni
{\ND{kaThixo}} lapho ithabanikeli
{\ND{likaThixo}} elimi khona beselisabelana umhlaba lathi. Kodwa lingahlamukeli
{\ND{uThixo}} kumbe thina ngokuzakhela i-alithari lenu, ngaphandle kwe-alithari
{\ND{likaThixo}} uNkulunkulu wethu.

\VS{20}Lapho u-Akhani indodana kaZera aze angathembeki ezintweni ezingcwelisiweyo, isijeziso kasehlelanga isizwe sonke sako-Israyeli yini? Kayisuye yedwa owafela isono sakhe.’ ”


\par }{\PP \VS{21}Ngakho uRubheni, uGadi lengxenye yesizwe sakoManase baphendula abakhokheli bezinsendo zako-Israyeli bathi:

\VS{22}“USomandla, uNkulunkulu
{\ND{uThixo}}! USomandla uNkulunkulu
{\ND{uThixo}}! Uyazi! Njalo u-Israyeli kabe lolwazi! Nxa lokhu bekuyikuhlamukela kumbe ukuqholozela
{\ND{uThixo}}, lingasisindisi lamhlanje.

\VS{23}Nxa sazakhela i-alithari lethu ukwenzela ukubalekela
{\ND{uThixo}} lokunikela ngeminikelo yokutshiswa leminikelo yamabele, kumbe ukunikela ngeminikelo yokuthula kulo,
{\ND{uThixo}} ngokwakhe kasijezise.


\par }{\PP \VS{24}Hatshi! Sakwenza sisesaba ukuthi kwelinye ilanga izizukulwane zenu zingathi kwezethu, ‘Lilani
{\ND{loThixo}}, uNkulunkulu wako-Israyeli?

\VS{25}{\ND{UThixo}} sewenza iJodani ibe ngumngcele phakathi kwethu lani lina maRubheni lamaGadi! Kalilasabelo
{\ND{kuThixo}}.’ Ngakho izizukulwane zenu zingenza ukuthi ezethu ziyekele ukwesaba
{\ND{uThixo}}.


\par }{\PP \VS{26}Yikho sathi, ‘Kasilungiseni sakhe i-alithari, kodwa hatshi eleminikelo yokutshiswa kumbe imihlatshelo.’

\VS{27}Ngeyinye indlela, kuzakuba yibufakazi phakathi kwethu lani lezizukulwane ezizalandela, ukuthi sizekhonza
{\ND{uThixo}} endlini yakhe engcwele ngeminikelo yokutshiswa, iminikelo yethu kanye leyokuthula. Ngakho kwelakusasa izizukulwane zenu kazisoze zithi kwezethu, ‘Kalilasabelo
{\ND{kuThixo}}.’


\par }{\PP \VS{28}Njalo sathi, ‘Bangavele batsho lokhu kithi kumbe kuzizukulwane zethu, sizaphendula sithi: Khangelani emfanekisweni we-alithari
{\ND{likaThixo}}, elakhiwa ngobaba, hatshi eleminikelo yokutshiswa lemihlatshelo, kodwa njengobufakazi phakathi kwethu lani.’


\par }{\PP \VS{29}Kukhatshana kithi ukuthi sihlamukele
{\ND{uThixo}} simfulathele lamhla ngokwakha i-alithari leminikelo yokutshiswa, iminikelo yamabele lemihlatshelo, ngaphandle kwe-alithari
{\ND{likaThixo}} uNkulunkulu wethu elimi phambi kwethabanikeli lakhe.”


\par }{\PP \VS{30}Kwathi uFinehasi umphristi labakhokheli besizwe, abakhokheli bezinsendo zako-Israyeli, sebezwe okwakutshiwo nguRubheni, uGadi loManase bathokoza.

\VS{31}UFinehasi indodana ka-Eliyazari, umphristi, wathi kuRubheni, uGadi loManase, “Lamhla siyazi ukuthi
{\ND{uThixo}} ulathi, ngenxa yokuthi kalizange liyekele ukwethembeka phambi
{\ND{kukaThixo}} kuloludaba. Khathesi selihlenge abako-Israyeli esandleni
{\ND{sikaThixo}}.”


\par }{\PP \VS{32}UFinehasi indodana ka-Eliyazari, umphristi, labakhokheli babuyela eKhenani bevela emhlanganweni wabo labakoRubheni labakoGadi eGiliyadi basebebika kwabako-Israyeli.

\VS{33}Bathokoza ukuzwa umbiko basebedumisa uNkulunkulu. Kabasakhulumanga njalo ngokuya empini yokubalwisa ukwenzela ukutshabalalisa ilizwe lapho abakoRubheni labakoGadi ababehlala khona.


\par }{\PP \VS{34}Njalo abakoRubheni labakoGadi banika i-alithari lelibizo: UBufakazi Phakathi Kwethu ukuthi
{\ND{uThixo}} unguNkulunkulu.




\par }\Chap{23}{\SH UJoshuwa Uvalelisa Abakhokheli
\par }
{\PP \VerseOne{1}Ngemva kwesikhathi eside njalo
{\ND{uThixo}} esephumuze abako-Israyeli kuzozonke izitha zabo ezazibagombolozele, uJoshuwa ngalesosikhathi esekhulile eseleminyaka eminengi,

\VS{2}wabiza bonke abako-Israyeli, abadala babo, abakhokheli babo, abahluleli babo leziphathamandla zabo wathi kubo: “Sengimdala njalo sengiluphele kakhulu.

\VS{3}Lina ngokwenu selikubonile konke lokho
{\ND{uThixo}} uNkulunkulu wenu akwenzileyo kuzozonke lezi izizwe esenzela lina;
{\ND{nguThixo}} uNkulunkulu wenu owalilwelayo.

\VS{4}Khumbulani ukuthi ngalabela njani ukuba kube yilifa lenu lezizwana zenu wonke umhlaba wezizwe ezasalayo, izizwe engazinqobayo, phakathi kweJodani loLwandle Olukhulu entshonalanga.

\VS{5}{\ND{UThixo}} uNkulunkulu wenu ngokwakhe uzabaxotsha endleleni yenu. Uzabasusa lina lingakafiki, njalo lina lizathatha umhlaba wabo, njengokuthembisa
{\ND{kukaThixo}} uNkulunkulu.


\par }{\PP \VS{6}Qinani kakhulu; linanzelele ukuthi lilalela konke okulotshwe eGwalweni lwemiThetho kaMosi, lingaphambukelanga kwesokudla kumbe esenxele.

\VS{7}Lingaze lazisondeza ezizweni lezi eziphakathi kwenu; lingaze labiza amagama abonkulunkulu bazo kumbe lifunge ngabo. Akumelanga ukuthi libasebenzele lokubakhothamela.

\VS{8}Kodwa kumele libambelele
{\ND{kuThixo}} uNkulunkulu wenu njengalokhu eselikwenze kwaze kwaba khathesi.


\par }{\PP \VS{9}{\ND{UThixo}} usezixotshile phambi kwenu izizwe ezilamandla; kuze kube lamhla kakho owenelisa ukumelana lani.

\VS{10}Oyedwa wenu uyenelisa ukwehlula abantu abayinkulungwane eyodwa ngenxa yokuthi
{\ND{uThixo}} uNkulunkulu wenu uyalilwela njengokuthembisa kwakhe.

\VS{11}Ngakho-ke nanzelelani ukuthi liyamthanda
{\ND{uThixo}} uNkulunkulu wenu.


\par }{\PP \VS{12}Kodwa lingabaleka beselisiba lobungane lalabo abasindileyo phakathi kwezizwe lezi ezizasala phakathi kwenu njalo lingavumelana lokuthathana lokudlelana lazo,

\VS{13}lapho lingaba leqiniso lokuthi
{\ND{uThixo}} uNkulunkulu wenu kasoze azixotshe izizwe phambi kwenu. Kodwa-ke zizakuba yimijibila lezithiyo kini, zizakuba yiziswebhu emihlane yenu lameva emehlweni enu, lize libhujiswe elizweni leli elihle
{\ND{uThixo}} uNkulunkulu wenu alinika lona.


\par }{\PP \VS{14}Khathesi sengizahamba ngendlela yomhlaba wonke. Liyazi ngezinhliziyo zenu lemiphefumulo ukuthi kasikho isithembiso lasinye esihle phakathi kwalezo elazinikwa
{\ND{nguThixo}} uNkulunkulu wenu esehlulekayo. Zonke izithembiso sezagcwaliswa; kasikho lesisodwa esehlulekayo.

\VS{15}Kodwa njengoba zonke izithembiso ezinhle
{\ND{zikaThixo}} uNkulunkulu wenu seziphumelele, kunjalo
{\ND{uThixo}} uzalilethela bonke ububi alethusela ngabo, aze alibhubhise elizweni leli elihle alinike lona.

\VS{16}Lingephula isivumelwano
{\ND{sikaThixo}} uNkulunkulu wenu, owalilayayo ngaso liyokhonza abanye onkulunkulu libakhothamele, ulaka
{\ND{lukaThixo}} luzavutha kini, njalo lizabhubha ngokuphangisa elizweni elihle alinike lona.”




\par }\Chap{24}{\SH Ukuvuselelwa Kwesivumelwano EShekhemu
\par }
{\PP \VerseOne{1}Ngakho uJoshuwa wabuthanisa zonke izizwana zako-Israyeli eShekhemu. Wamema bonke abadala, abakhokheli, abahluleli leziphathamandla zako-Israyeli, njalo bazethula phambi kukaNkulunkulu.


\par }{\PP \VS{2}UJoshuwa wathi ebantwini bonke, “{\ND{UThixo}}, uNkulunkulu wako-Israyeli uthi: ‘Kudala okhokho benu, okugoqela uThera uyise ka-Abhrahama loNahori, babehlala ngaphetsheya koMfula njalo bekhonza abanye onkulunkulu.

\VS{3}Kodwa ngathatha uyihlo u-Abhrahama elizweni elingaphetsheya koMfula ngamkhokhelela eKhenani ngamnika izizukulwane ezinengi. Ngamnika u-Isaka,

\VS{4}njalo u-Isaka ngamnika uJakhobe lo-Esawu. Nganika ilizwe lonke elilamaqaqa eleSeyiri ku-Esawu, kodwa uJakhobe lamadodana akhe baya eGibhithe.


\par }{\PP \VS{5}Ngasengithuma uMosi lo-Aroni, njalo ngajezisa amaGibhithe ngalokho engakwenza khonale ngasengilikhupha khona.

\VS{6}Ekukhupheni kwami okhokho benu eGibhithe, beza olwandle njalo amaGibhithe axotshana labo ngezinqola lamabhiza baze bayafika eLwandle Olubomvu.

\VS{7}Kodwa bakhala
{\ND{kuThixo}} befuna uncedo yena waseletha umnyama phakathi kwenu lamaGibhithe; waletha ulwandle phezu kwabo wabembesa ngalo. Lazibonela ngamehlo enu lokho engakwenza kumaGibhithe. Laselihlala enkangala okwesikhathi eside.


\par }{\PP \VS{8}Ngaliletha elizweni lama-Amori ayehlala empumalanga yeJodani. Balwisana lani, kodwa mina ngabanikela ezandleni zenu. Ngababhubhisa phambi kwenu njalo laselithatha ilizwe labo.

\VS{9}Lapho uBhalaki indodana kaZiphori inkosi yaseMowabi, alungiselela ukulwisana lo-Israyeli, wathumela uBhalamu indodana kaBheyori ukuthi aliqalekise.

\VS{10}Kodwa ngala ukulalela uBhalamu, ngakho walibusisa njalonjalo mina ngasengilihlenga esandleni sakhe.


\par }{\PP \VS{11}Laselichapha uJodani leza eJerikho. Izakhamizi zeJerikho zalwisana lani njengalokho okwenziwa ngama-Amori, amaPherizi, amaKhenani, amaHithi, amaGigashi, amaHivi lamaJebusi, kodwa ngabanikela ezandleni zenu.

\VS{12}Ngathumela olonyovu phambi kwenu, olwabaxotsha phambi kwenu kanye lamakhosi amabili ama-Amori. Kalizange likwenze ngenkemba yenu langedandili lenu.

\VS{13}Ngakho ngalinika ilizwe elingazanga liliginqele lamadolobho elingazange liwakhe; njalo lihlala phakathi kwawo njalo lisidla ezivinini zama-oliva elingazihlanyelanga.’


\par }{\PP \VS{14}Ngakho mesabeni
{\ND{uThixo}} limkhonze ngokuthembeka konke. Lahlani onkulunkulu ababekhonzwa ngokhokho benu ngaphetsheya koMfula laseGibhithe, likhonze
{\ND{uThixo}}.

\VS{15}Kodwa nxa ukukhonza
{\ND{uThixo}} kukhanya kungathandeki kini, khethani phakathi kwenu namhlanje lowo elizamkhonza, kumbe ngonkulunkulu okhokho benu ababebakhonza ngaphetsheya koMfula kumbe onkulunkulu bama-Amori, lawo elihlala elizweni lawo. Kodwa mina lendlu yami sizakhonza
{\ND{uThixo}}.”


\par }{\PP \VS{16}Abantu basebephendula besithi, “Akube khatshana lathi ukuthi silahle
{\ND{uThixo}} ukuze sikhonze abanye onkulunkulu!

\VS{17}{\ND{KwakunguThixo}} uNkulunkulu wethu ngokwakhe owasikhuphayo thina kanye labobaba eGibhithe sisuka elizweni lobugqili, wasesenza izimanga ezinkulu emehlweni ethu. Wasivikela kulolonke uhambo lwethu lakuzo zonke izizwe.

\VS{18}Njalo
{\ND{uThixo}} wazixotsha phambi kwethu zonke izizwe, okugoqela ama-Amori ayehlala elizweni. Lathi sizamkhonza
{\ND{uThixo}} ngoba unguNkulunkulu wethu.”


\par }{\PP \VS{19}UJoshuwa wathi ebantwini, “Kalenelisi ukumkhonza
{\ND{uThixo}}. UnguNkulunkulu ongcwele; unguNkulunkulu olobukhwele. Kasoze alixolele ekuhlamukeni kwenu lezonweni zenu.

\VS{20}Nxa lingatshiya
{\ND{uThixo}} beselikhonza abanye onkulunkulu bezizweni uzaliphendukela alehlisele umonakalo aliqede du, yena ubelungile.”


\par }{\PP \VS{21}Kodwa abantu bathi kuJoshuwa, “Hatshi! Sizamkhonza
{\ND{uThixo}}.”


\par }{\PP \VS{22}UJoshuwa wathi, “Yini elizifakazelayo ukuthi selikhethe ukukhonza
{\ND{uThixo}}.

\par }{\PP ” Baphendula bathi, “Yebo singofakazi.”


\par }{\PP \VS{23}UJoshuwa wathi kubo, “Ngakho-ke lahlani bonke onkulunkulu bezizweni abaphakathi kwenu beselinikela inhliziyo zenu
{\ND{kuThixo}}, uNkulunkulu wako-Israyeli.”


\par }{\PP \VS{24}Abantu bathi kuJoshuwa, “Sizamkhonza
{\ND{uThixo}} uNkulunkulu wethu simlalele.”


\par }{\PP \VS{25}Ngalelolanga uJoshuwa wenzela abantu isivumelwano, njalo wabenzela imithetho lemilayo khonapho eShekhemu.

\VS{26}UJoshuwa waloba konke lokhu oGwalweni lwemiThetho kaNkulunkulu. Wasethatha ilitshe elikhulu walimisa phansi kwesihlahla somʼOkhi eduzane lendawo engcwele
{\ND{kaThixo}}.


\par }{\PP \VS{27}Wathi ebantwini bonke, “Khangelani! Ilitshe leli lizakuba yibufakazi kithi sonke. Selizwile wonke amazwi akhulunywe
{\ND{nguThixo}} kithi. Lizakuba ngofakazi wokulilahla nxa lingakhulumi iqiniso kuNkulunkulu.”


\par }{\PP \VS{28}UJoshuwa wasetshela abantu ukuba bahambe, yilowo esiya elifeni lakhe.


\par }{\SH Ungcwatshelwa Elizweni Lesithembiso
\par }
{\PP \VS{29}Ngemva kwezinto lezi, uJoshuwa indodana kaNuni, inceku
{\ND{kaThixo}} wafa eseleminyaka elikhulu letshumi.

\VS{30}Njalo bamngcwaba elizweni alizuza njengelifa, eThimnathi-Sera elizweni elilamaqaqa elako-Efrayimi enyakatho yentaba yeGashi.


\par }{\PP \VS{31}Abako-Israyeli bamkhonza
{\ND{uThixo}} ngezinsuku zokuphila kukaJoshuwa labadala kulaye ababesele bephila njalo bebone zonke izinto
{\ND{uThixo}} ayezenzele abako-Israyeli.


\par }{\PP \VS{32}Njalo amathambo kaJosefa, abako-Israyeli ababesuke lawo eGibhithe, angcwatshelwa eShekhemu esiqintini somhlaba leso uJakhobe asithenga ngenhlamvu ezilikhulu zesiliva emadodaneni kaHamori, uyise kaShekhemu. Leli laba yilifa lezizukulwane zikaJosefa.


\par }{\PP \VS{33}U-Eliyazari indodana ka-Aroni wafa wasengcwatshelwa eGibhiya, eyayabelwe indodana yakhe uFinehasi elizweni lamaqaqa elako-Efrayimi.

\par }